
Bismillahi  al-Rahman  al-Rahim 


PRAKATA 


Kami  merasa  sungguh  bangga  kerana  dapat  mengemukakan 
sebuah  risalah  mengenai  kajian  tentang  kehidupan  Abu  Hurairah,  salah 
seorang  sahabat  Nabi  (s. ‘a. w).  Kitab  ini  merupakan  sebuah  ringkasan 
yang  diadaptasi  daripada  kitab  berbahasa  Inggeris  yang  diambil 
daripada  sumber  asalnya  berbahasa  Arab  berjudul  “ Abu  Hurairah,” 
tulisan  tokoh  pemikir  Islam  yang  terkenal  dan  termasyhur  dalam  zaman 
moden  ini,  iaitu  al-Sayyid  ‘Abd  al-Husain  Syarafuddin  al-Musawi,  yang 
memperolehi  kemasyhurannya  dengan  penerbitan  kitab  mengandungi 
soal-jawabnya  dengan  Ketua  dan  Rektor  Universiti  al-Azhar,  Qahirah, 
Mesir  mengenai  persoalan-persoalan  yang  berhubung  dengan  perbezaan 
di  antara  kepercayaan  atau  akidah  madhhab  Syi'ah  dan  Sunni  dalam 
Islam  di  bawah  tajuk  al-Muraja‘at.  Pengarang  tersebut,  seperti  yang  para 
pembaca  sendiri  menyedari  bahawa  dengan  membaca  kitab  ini,  telah 
memperlihatkan  pengetahuannya  yang  menyeluruh  dalam  pelbagai 
penulisan  Islam  mulai  dengan  al-Qur’an,  dan  merangkumi  semua 
koleksi  hadith  yang  dikenali  sebagai  Sahih  atau  Musnad  dan  sebagainya, 
tafsiran  al-Qur’an,  sejarah,  biografi  tokoh-tokoh  muslim,  termasuklah 
kehidupan  dan  personaliti  tokoh-tokoh  hadith  dan  lain-lain. 

Ketika  beliau  berbicara  dengan  mana-mana  tokoh,  prinsip  atau 
hujah,  beliau  kelihatan  memperhatikan  semua  perkara  yang  berkaitan 
dengan  subjek  dalam  hampir  seluruh  sumber  yang  terdapat  dalam 
dunia  penulisan  Islam  dan  beliau  telah  mengambil  pertimbangan 
terhadap  semua  material  sebelum  membentuk  atau  menyatakan 
pendapatnya  dan  membolehkan  para  pembaca  itu  sendiri  membuat 
keputusan  akhirnya.  Secara  bersahaja,  beliau  memiliki  pemikiran  yang 
kritikal,  dengannya  beliau  secara  logik  dapat  sampai  kepada  kebenaran 
selepas  melakukan  kajian  terhadap  semua  material  atau  bahan 
mengenai  subjek  tersebut.  Cara  beliau  berhujah  adalah  mudah  dan 
kelihatan  beliau  tidak  memaksa  para  pembaca  untuk  menerima 
pendapatnya  sebaliknya,  hanya  membawa  mereka  meneliti  fakta-fakta 
yang  dibentangkannya  daripada  pelbagai  sumber  dan  mentafsirkannya 

dengan  cara  yang  mudah  bagi  para  pembaca  untuk  bersetuju 
dengannya  dalam  kesimpulannya  dengan  cara  yang  bebas  dan  dengan 
kekuatan  bukti-bukti  dan  kenyataan-kenyataan. 

Oleh  kerana  pengarang  sendiri  telah  menjelaskan,  beliau  berfikir 
untuk  mengeluarkan  kitab  mengenai  “ Abu  Hurairah  ” ini,  kerana 
sahabat  ini  daripada  sekalian  sahabat,  telah  meriwayatkan  hadith- 
hadith  dikatakan  daripada  Nabi  (s. ‘a. w)  “ jauh  lebih  banyak  ” daripada 
mana-mana  tokoh,  bahkan  “ melampaui  batas  ” berbanding  dengan 
periwayatan  oleh  Ahl  al-Bait,  empat  orang  khalifah  yang  terawal,  dan 
juga  sembilan  orang  Ummahat  al-Mu’minin  (isteri-isteri  Rasulullah 
(s. ‘a. w)  semuanya,  manakala  hadithnya  kerap  kali  dipetik  dan  dirujuk 
oleh  tokoh-tokoh  besar  hadith  muslim  (Sunni)  sebagai  sumber  pelbagai 
kepercayaan  dalam  Islam,  dan  juga  perundangan  Islam  yang  dikenali 
Syari'ah.  Justeru,  adalah  menjadi  suatu  kewajiban  untuk  melakukan 
kajian  terhadap  kesahihan  hadith-hadith  yang  diriwayatkan nya  dan 
untuk  itu,  menjadi  kewajiban  juga  untuk  mengkaji  kehidupan  dan 
perwatakannya  bagi  menilai  kebolehpercayaan  terhadapnya  dalam 
persoalan  yang  amat  penting  ini. 

Pengarang  telah  mendalami  kedua-dua  aspek,  bilangan  (kuantitatif) 
dan  juga  kandungan  (kualitatif)  periwaatan  hadithnya.  Dalam 
perbincangan  mengenai  kedua-dua  aspek  itu,  beliau  telah  meninjau 
latar  belakang  kehidupannya,  seperti  masa  memeluk  Islam,  tempoh 
masa  dia  bersama-sama  dengan  Nabi  (s. ‘a. w),  status  sosial  pada  masa 
itu  sebagai  perbandingan  dengan  sahabat-sahabat  yang  lain,  yang  akan 
menunjukkan  sama  ada  dia  berada  dalam  situasi  lebih  baik  berbanding 
yang  lain  untuk  mendengar  hadith-hadith  daripada  Nabi  (s. ‘a. w). 

Dalam  perbahasannya  mengenai  kehidupan  tokoh  yang  dikaji  itu, 
pengarang  secara  umumnya  telah  membahagikannya  kepada  dua 
bahagian: 

Pertama:  Zaman  kehidupan  Nabi  (s. ‘a. w)  dan  empat  orang  khalifah  Islam 
yang  terawal. 

Kedua:  Zaman  pemerintahan  Bani  Umaiyyah. 

Dalam  peringkat  pertama  kehidupannya,  Abu  Hurairah  hampir 
tidak  dikenali  dan  tidak  pula  diketahui,  dia  hidup  di  kalangan  Ahl  al- 
Suffah  (iaitu  orang-orang  yang  mempunyai  apa-apa  dan  hidup  di 
kawasan  serambi  masjid  Nabi  (s. ‘a. w))  di  Madinah  dan  melalui 
kehidupan  mereka  dengan  menerima  sedekah  dan  kebajikan  orang  lain. 
Jelaslah,  dalam  tempoh  masa  ini,  dia  tidak  mempunyai  peluang  untuk 
mendengar  hadith-hadith  daripada  Nabi  (s. ‘a. w)  berbanding  dengan 


5 


Abu  Hurairah 


sahabat-sahabat  Ahl  al-Suffahnya  yang  lain  dan  dia  tidak  mungkin 
meriwayatkan  lebih  banyak  daripada  orang  lain.  Abu  Hurairah  adalah 
orang  yang  bermastautin  di  Yaman  dan  datang  ke  Madinah  untuk 
menganuti  Islam  dalam  tahun  berlakunya  Perang  Khaybar,  iaitu  dalam 
tahun  7 H.  Justeru,  dia  dapat  menikmati  bersama-sama  Nabi  (s. ‘a. w) 
selama  kira-kira  3 tahun  sahaja  dan  itu  pun  dalam  keadaan  terpencil 
dan  terasing.  Semasa  zaman  empat  orang  khalifah  juga,  dia  kelihatan 
terus  dalam  keadaan  terpinggir  dan  hidup  dalam  keadaan  kehinaan 
berbeza  dengan  tokoh-tokoh  terkemuka  yang  lain  pada  masa  itu. 

Seperti  yang  dicatatkan  oleh  sejarah,  Mu'awiyah  yang  sedang 
merancang  mendapatkan  kekuasaan  duniawi  ke  atas  seluruh  negara 
Islam,  merampasnya  daripada  tangan  ‘Ali  (‘a. s),  ternyata  telah  dapat 
mengesan  ketokohan  dalam  diri  Abu  Hurairah  yang  boleh  memberikan 
keuntungan  kepadanya  dalam  pelbagai  rancangannya  untuk 
menyanjungi  ketiga-tiga  orang  khalifah  dan  untuk  meruntuhkan 
kedudukan  ‘Ali  (‘a. s)  dan  para  penyokongnya  dengan  apa  cara  sekalipun 
dan  mengembangkan  naungannya  terhadapnya.  Tidak  lama  kemudian, 
Abu  Hurairah  dilihat  keluar  daripada  kehidupannya  kegelapan  dan 
kehinaan  kepada  kegemerlapan  dan  penghormatan  yang  tinggi. 

Wajar  juga  disebutkan  di  sini  bahawa  kebanyakan  hadith 
diriwayatkan  Abu  Hurairah  pada  masa  ini  dan  sangat  sedikit 
diriwayatkan  pada  zaman  ketiga-tiga  orang  khalifah.  Hal  ini  memang 
terserlah  kerana  Mu'awiyah  telah  mengeluarkan  arahan  umum  bahawa 
sesiapa  sahaja  yang  menghasilkan  hadith-hadith  berkaitan  dengan 
keistimewaan  ketiga-tiga  orang  khalifah  terawal  atau  dalam  keadaan 
seumpamanya  yang  boleh  merendahkan  kedudukan  dan  keistimewaan 
‘Ali  (‘a. s)  akan  diberikan  ganjaran  yang  lumayan.  Memperolehi  ganjaran 
lumayan  dan  kedudukan  yang  sangat  tinggi  kerana  meriwayatkan 
hadith-hadith  yang  dapat  memenuhi  permintaan  para  pemerintah  telah 
mendorong  Abu  Hurairah  untuk  mengabadikan  semua  kemahirannya 
kepada  tugas  yang  menguntungkan.  Inilah  alasan  menyebabkan  semua 
hadith  yang  diriwayatkannya,  walaupun  dihubungkan  kepada  Nabi 
(s. ‘a. w)  mempunyai  pembinaan  bentuknya  yang  tersendiri  dan  sangat 
mudah  dikesani  sebagai  hadith  palsu  hasil  daripada  pemikirannnya 
sendiri.  Selain  itu,  pengkajian  yang  kritikal  yang  dilakukan  oleh 
pengarang  mengenai  aspek  kuantitatif  hadith-hadith  Abu  Hurairah 
dengan  jelas  menunjukkan  bahawa  semuanya  adalah  rekaan  semata- 
mata. 

Pengarang  tidak  hanya  membataskan  diri  dengan  membuat  kajian 
berbentuk  umum  tentang  bilangan  atau  tabiat  hadith-hadith  yang 

diriwayatkan  oleh  Abu  Hurairah  bahkan  kajian  dilakukan  secara  kritikal 
terhadap  40  buah  hadith  satu  demi  satu  dengan  secara  terperinci, 
dengan  memberikan  rujukan  mengenai  pengarangnya,  ahli  sejarawan, 
ahli  hadith,  para  pentafsir  yang  sah  dan  lain-lain  yang  menunjukkan 
kajiannya  yang  luas  dan  pendapatnya  yang  mendalam  di  suatu  sisi,  dan 
keikhlasan  sebagai  tokoh  penyelidik  di  suatu  sisi  yang  lain.  Dalam 
pemeriksaan  hadith  yang  kritikal,  pengarang  telah  berjaya 

menunjukkan  bahawa  hadith-hadith  itu  bukan  sahaja  tidak  boleh 
dipercayai  bahkan  memberikan  imej  yang  buruk  kepada  Islam  dan 
Rasulullah  (s. ‘a. w),  kerana  semuanya  bukan  sahaja  tidak  boleh  diterima 
akal  yang  waras  bahkan  turut  berbeza  dengan  kepercayaan  dan  prinsip 
asas  Islam  yang  telah  diterima  baik  seperti  hadith  yang  menunjukkan 
bahawa  Allah  meletakkan  kaki-Nya  ke  dalam  neraka  untuk 
memenuhinya  seolah-olah  Dia  (Allah)  mempunyai  anggota  dan  terdiri 
daripada  bahagian-bahagian,  ataupun  hadith  yang  menyebutkan 
bahawa  Nabi  Musa  (‘a. s)  menampar  malaikat  maut  sehingga  tersembol 
salah  satu  matanya  seolah-olah  para  malaikat  begitu  biadap  dan  ingkar 
kepada  perintah-Nya,  ketika  Dia  (Allah)  mengutuskan  malaikat  maut 
untuk  mematikannya,  mereka  menamparnya  dan  menyebabkannya 
berpatah  kembali  kepada  Allah  tanpa  dapat  mencabut  nyawa  yang 
Allah  telah  perintahkan  itu.  Kata-kata  tidak  diperlukan  untuk 
memperlihatkan  bahawa  hadith-hadith  tersebut  dalam  apa  cara 
sekalipun  tidak  wajar  diterima  sebagai  kata-kata  Nabi  (s. ‘a. w)  yang 
sahih,  kerana  dasar  ajaran  baginda  yang  tidak  dapat  diganggugugat 
adalah  Keesaan  Allah  (al-Tawhid)  dan  kemaksuman  para  malaikat 
daripada  kelemahan  sifat  manusiawi. 

Selepas  membincangkan  40  buah  hadith,  pengarang  telah 
mengabadikan  bab  masing-masing  kepada  aspek-aspek  penting  Abu 
Hurairah  yang  lain  seperti: 

(1)  Tabiatnya  meriwayatkan  hadith  seolah-olah  dia  sendiri 
mendengarnya  daripada  Nabi  (s. ‘a. w)  walaupun  sebenarnya  dia  tidak 
pernah  mendengarnya  daripada  baginda  (s. ‘a. w). 

(2)  Dakwaan  Abu  Hurairah  mengenai  kehadirannya  dalam  peristiwa- 
peristiwa  tertentu  sedangkan  berdasarkan  fakta-fakta  sejarah  yang  telah 
dibuktikan,  dia  tidak  pernah  hadir  sama  sekali. 

(3)  Penolakan  hadith  Abu  Hurairah  oleh  tokoh-tokoh  terkemuka  pada 
zamannya  dan  lain-lain,  seperti  ‘Ali  (‘a. s),  ‘Umar,  ‘A’isyah  dan  lain-lain. 


7 


Abu  Hurairah 


Jelas  kelihatan  Abu  Hurairah  tidak  begitu  memberikan  perhatian 
terhadap  kritikan  terhadap  riwayatnya  oleh  tokoh-tokoh  terkemuka 
pada  zamannya  dan  dia  cuba  berdalih  mengenainya.  Pengarang  telah 
melakukan  penelitian  terhadap  pandangan  Abu  Hurairah  sendiri 
mengenai  perkara  itu  dan  mengemukakan  gambaran  sebenar  kepada 
para  pembaca  supaya  mereka  dapat  membuat  kesimpulan  yang  adil 
iaitu  kebanyakan  hadith  riwayatnya  ternyata  tidak  memenuhi  piawaian 
(Standard)  kebolehpercayaan  dan  dengan  demikian,  tidak  dapat  diterima 
sebagai  sahih. 

Tidaklah  perlu  diperkatakan  lagi  bahawa  ketika  membahaskan 
persoalan  tersebut  dengan  penuh  ketelitian,  pengarang  turut  mengambil 
daripada  atau  merujuk  kepada  pendapat-pendapat  atau  fakta-fakta 
yang  dicatatkan  dengan  banyaknya  oleh  para  penulis  terkemuka  yang 
terawal  dalam  kitab-kitab  mereka  yang  telah  dianggap  sebagai 
berautoriti  oleh  umat  muslim  keseluruhannya  dan  yang  telah 
membentuk  asas  dan  dasar  pengkajian  dalam  pengajian  Islam.  Selaku 
seorang  tokoh  ulama  yang  berkedudukan  tinggi,  pengarang  dengan 
begitu  berhati-hati  mengelakkan  diri  daripada  mengemukakan  sebarang 
pendapat  tanpa  haq. 

Sebagai  tambahan  kepada  perkara-perkara  yang  disenaraikan  di 
atas,  pengarang  turut  sama  memperuntukkan  sebuah  bab  mengenai 
apa  yang  dikatakan  keistimewaan  Abu  Hurairah  dan 

membincangkannya  dengan  gaya  akademik  yang  sama  seperti  yang 
dilakukan  terhadap  perkara  lain  yang  dibahaskan  dalam  kitab  ini. 
Beliau  tidak  mengambil  semua  yang  diperkatakan  tentang  perwatakan 
tokoh  yang  dikaji  dan  menyelidiki  perkara  itu  secara  kritikal 
berdasarkan  fakta-fakta  sejarah  dan  hadith-hadith  yang  boleh 
dipercayai.  Bab  ini  bertajuk  “ Keistimewaan  Abu  Hurairah.” 

Di  akhir  kitab  ini  sebelum  membicarakan  kematian  Abu 
Hurairah,  keturunannya  yang  terselamat  dan  lain-lain,  pengarang  telah 
meletakkan  sebuah  bab  bertajuk  “ Keganjilan  Abu  Hurairah,”  dengan 
beliau  memasukkan  semua  tabiat  atau  sifat  semulajadinya  yang 
melengkapkan  gambaran  keperibadian  dan  memperlihatkan  dirinya 
yang  sebenarnya. 

Bab  akhir  membicarakan  kematiannya  dan  keturunannya  yang 
terselamat  yang  lebih  merupakan  fakta  berbanding  penilaian  kritikal. 
Sekalipun  demikian,  keterangan  mengenai  salat  jenazah,  pengebumian 
dan  lain-lain  sekali  lagi  membuktikan  kenyataan  bahawa  Abu  Hurairah 
keluar  dari  keadaannya  yang  tidak  diketahui  dan  tetap  berada  dalam 
keadaan  tidak  dikenali  pada  zaman  Nabi  (s.  ‘a. w)  dan  keempat-empat 

orang  khalifah,  kepada  keadaan  yang  cukup  terkenal,  ternama  dan 
dimuliakan  kerana  hubungannya  dengan  para  pemerintah  Bani 
Umaiyyah  yang  terus  memperlihatkan  kecenderungan  mereka 
terhadapnya  sehingga  selepas  kematiannya,  dan  keadaan  tersebut 
sudah  pasti  bukanlah  tanpa  sebab,  dan  kerana  itulah  biasanya  dia 
memberikan  khidmatnya  kepada  mereka  menerusi  riwayat  hadithnya 
yang  memenuhi  matlamat  politik  dan  matlamat-matlamat  yang  lain 
berdasarkan  perencanaan  mereka. 

Peermahomed  Ebrahim  Trust  merasakan  bahawa  kitab  ini  akan 
dapat  memberikan  pandangan  yang  adil  dan  saksama  kepada  para 
pembaca  tentang  peribadi  tokoh  yag  dibincangkan  iaitu  Abu  Hurairah, 
sebagaimana  ia  dilihat  dalam  keterangan-keterangan  yang  dicatat  oleh 
para  sejarawan,  ahli  hadith,  pentafsir  dan  ahli  biografi,  dan 
membolehkan  mereka  membuat  keputusan  untuk  diri  mereka  sendiri 
sama  ada  boleh  dipertahankan,  dibela  atau  dibenar  untuk  menerima 
hadith-hadith  yang  diriwayatkan  oleh  Abu  Hurairah  secara  bersendirian 
sebagai  sahih  dan  boleh  dipercayai. 

Oleh  kerana  beberapa  perkataan  Arab  yang  mengandungi 
pengertian  bersifat  teknikal  dalam  sumber  penulisan  Islam  digunakan 
dalam  teks  tanpa  diterjemahkan  kepada  Bahasa  Inggeris,  sebuah  glosari 
telah  ditambahkan  di  akhirnya  untuk  memperjelaskan  pengertiannya. 


Pemegang  Amanah, 
PEERMAHOMED  EBRAHIM  TRUST 


Karachi, 

7 Februari  1979M. 

9 Rabi‘  al-Awwal  1399H. 

KANDUNGAN: 


1.  Kajian  mengenai  kehidupannya  sebagai  sahabat  dan  periwayat 
hadith  Nabi  (s. ‘a. w) 

2.  Nama  dan  keturunan  Abu  Hurairah 

3.  Permulaan  kehidupan,  keislaman  dan  persahabatan. 

4.  Abu  Hurairah  di  sepanjang  kehidupan  Nabi  (s. ‘a. w) 

5.  Abu  Hurairah  disebat  semasa  pemerintahan  dua  orang 
khalifah  yang  awal  kerana  ketidakjujurannya. 

6.  Abu  Hurairah  semasa  Khilafah  ‘Uthman 

7.  Abu  Hurairah  semasa  Khilafah  ‘Ali  (‘a. s) 

8.  Sikap  Abu  Hurairah  Dalam  Peperangan  Siffin 

9.  Abu  Hurairah  semasa  pemerintahan  Mu'awiyah 

10.  Sokongan  Bani  Umaiyyah  terhadap  Abu  Hurairah 

1 1 . Peranan  Abu  Hurairah  menyokong  Bani  Umaiyyah 

12.  Bilangan  hadith  Abu  Hurairah  yang  keterlaluan 

13.  Aspek  kualiti  hadith  Abu  Hurairah 

14.  Hujah-hujah  selanjutnya  mengenai  hadith  ini 

15.  Melihat  Allah  pada  Hari  Qiyamat  dengan  mata  zahir  dalam 
gambaran  yang  berbeza-beza 

16.  Persoalan  melihat  Allah 

17.  Neraka  tidak  akan  penuh  sehinggalah  Allah  memasukkan 
kaki-Nya  ke  dalam  neraka 

18.  Allah  turun  ke  langit  dunia  pada  setiap  malam 

19.  Nabi  Sulaiman  menentang  keputusan  bapanya,  Nabi  Dawud 

20.  Nabi  Sulaiman  bertukarganti  100  orang  wanita  dalam  satu 
malam 

21.  Nabi  Musa  (‘a. s)  menumbuk  mata  malaikat  maut 

22.  Batu  melarikan  pakaian  Musa  dan  Musa  mengejarnya  dari 
belakang  kemudian  Bani  Isra’il  melihat  Musa  tidak  berpakaian 

23.  Umat  manusia  yang  takut  telah  memohon  perlindungan 
kepada  Adam,  seterusnya  Nuh,  Ibrahim,  Musa  dan  ‘Isa  pada 
hari  Qiyamat,  mengharapkan  syafa'at  mereka  dan  mereka  pula 
berdukacita. 

24.  Keraguan  para  nabi  dan  rasul,  kesalahan  Nabi  Lut  (‘a. s)  dan 
kemuliaan  Nabi  Yusuf  (‘a. s)  mengatasi  Nabi  Muhammad 
(s. ‘a. w) 

25.  Belalang  emas  jatuh  ke  atas  Nabi  Ayyub  ketika  sedang  mandi 
dan  celaan  Allah  terhadapnya  kerana  menyembunyikannya 
dalam  pakaiannya. 

26.  Pendedahan  keaiban  Musa,  ketika  semut  menggigitnya,  dia 
membakar  seluruh  sarangnya. 

27.  Nabi  terlupa  salat  dua  rakaat 

28.  Nabi  (s. ‘a. w)  memukul,  menyebat, mencela  dan  melaknat  orang 
yang  tidak  sepatutnya. 

29.  Gangguan  syaitan  kepada  Nabi  (s. ‘a. w)  semasa  mendirikan 
salat 

30.  Nabi  (s. ‘a. w)  tertidur  sehingga  terlepas  waktu  salat  subuh 

3 1 . Lembu  dan  serigala  bercakap  dalam  bahasa  Arab  yang  fasih 

32.  Abu  Bakr  menjadi  ketua  perwakilan  Haji  tahun  9H  dan  Abu 
Hurairah  diwakilkan  untuk  mengumumkan  Bara’ah  pada 
tahun  yang  sama 

33.  Malaikat  bercakap  dengan  ‘Umar 

34.  Warisan  pusaka  Nabi  (s. ‘a. w)  adalah  sadaqah 

35.  Abu  Talib  didakwa  enggan  mengucapkan  dua  kalimah 
syahadat  (syahadatain) 

36.  Peringatan  pertama  pada  Hari  al-Dar  (Yaum  al-Dar) 

37.  Orang  berkulit  hitam  (Habsyi)  bermain-main  dalam  masjid 
berdekatan  Nabi  (s. ‘a. w) 

38.  Pembatalan  sebelum  tiba  masa  mengamalkannya 

39.  Melakukan  perbuatan  dalam  jangka  masa  yang  tidak 
memadai. 

40.  Manusia  bertukar  bentuk  menjadi  tikus 

41.  Apabila  sesebuah  hadith  ditolak  di  hadapannya,  dia 
mengatakan  bahawa  dia  mendengarnya  daripada  Fadl  bin 
‘Abbas,  bukannya  daripada  Nabi  (s. ‘a. w) 

42.  Dua  buah  hadith  bercanggah  antara  satu  sama  lain 

43.  Dua  orang  bayi  yang  baru  lahir  bercakap  tentang  perkara  yang 
tidak  diketahui 

44.  Abu  Hurairah  ditugaskan  menguruskan  zakat  atau  fitrah 
sebagai  amanah  sementara  syaitan  datang  mencurinya  selama 
3 malam 

45.  Penerimaan  Islam  oleh  Ibu  Abu  Hurairah  dengan  doa  Nabi 
(s. ‘a. w)  dan  juga  doa  Nabi  (s. ‘a. w)  agar  kedua-duanya  dicintai 
orang-orang  mu’min  dan  orang-orang  mu’min  pula  dicintai 
kedua-duanya 

46.  Hamba  Abu  Hurairah  semasa  penghijrahannya 

47.  Cerita  dongeng  bermatlamat  untuk  memperlihatkan  kebaikan 
bersaqadah 

48.  Sebuah  lagi  cerita  khayalan  tentang  kebaikan  memenuhi 
sumpah 

49.  Dongeng  ketiga  tentang  akibat  baik  mensyukuri  nikmat  dan 
akibat  buruk  menafikannya 

50.  Cerita  khayalan  keempat  menunjukkan  akibat  penganiayaan 
yang  buruk 

51.  Cerita  khayalan  kelima  menunjukkan  kebaikan  berbuat  baik 

52.  Cerita  khayalan  dengan  tujuan  yang  sama  seperti  yang 
terdahulu 


53.  Kekufuran  melampaui  batas  yang  Allah  ampuni 

54.  Orang  berdosa  bertaubat  kepada  Allah  kemudian  kembali 
melakukan  dosa  berulang  kali  lalu  Allah  mengatakan 
kepadanya:  “ Buatlah  apa  yang  kamu  suka,  kerana  Aku  telah 
mengampunimu . ” 

55.  Abu  Hurairah  mengaitkan  cerita  atau  riwayatnya  sendiri 
kepada  Nabi  (s. ‘a. w) 

56.  Abu  Hurairah  mendakwa  dia  hadir  sedangkan  dia  sebenarnya 
tidak  hadir 

57.  Penolakan  hadith-hadith  Abu  Hurairah  oleh  tokoh-tokoh 
terawal 

58.  Protes  Abu  Hurairah  terhadap  orang-orang  yang 

menyalahkannya 

59.  Beberapa  mujizat  Nabi  (s. ‘a. w)  yang  menakjubkan 

60.  Sekilas  pandang  tentang  kebaikan  Abu  Hurairah 

61.  Beberapa  perkara  baru  tentang  Abu  Hurairah 

62.  Kematian  Abu  Hurairah  dan  keturunannya  yang  masih 
selamat 

63.  Glosari 


BISMILLAHI  AL-RAHMAN  AL-RAHIM 

ABU  HURAIRAH 


1.  Kajian  mengenai  kehidupannya  sebagai  sahabat  dan  periwayat 
hadith  Nabi  (s.‘a.w) 

Ini  merupakan  kajian  mengenai  kehidupan  seorang  sahabat  yang 
meriwayatkan  hadith-hadith  daripada  Nabi  (s. ‘a. w)  dengan  jumlah  yang 
paling  banyak.  Kitab-kitab  hadith  yang  sahih  dan  diakui  oleh 
kebanyakan  orang  Islam  turut  sama  mencatatkan  hadith 

daripadanya  dengan  jumlah  yang  begitu  besar  hingga  dianggap 
keterlaluan.  Dalam  menghadapi  kedua-dua  keadaan  yang  keterlaluan 
ini,  kami  merasa  wajar  untuk  meneliti  kesahihan  sumber- 
sumbernya  kerana  hubungannya  yang  rapat  dengan  keilmuan  dan 
kehidupan  beragama  kita,  khususnya  para  pengikut  empat  madhhab 
Islam  yang  diketahui  umum,  telah  mengambil  banyak  hadith  tersebut 
dalam  perkara-perkara  berhubung  dengan  dasar-dasar  keimanan  dan 
juga  hukum-hakam  syariah. 

2.  Nama  dan  keturunan  Abu  Hurairah 

Keturunan  Abu  Hurairah  tidak  begitu  jelas  sehingga 
menyebabkan  ramai  yang  berselisih  pendapat  mengenai  namanya  dan 
nama  bapanya,  dan  dia  lebih  dikenali  dengan  nama  gelarannya. 
Bagaimanapun,  dia  dikaitkan  dengan  Dus  yang  berasal  daripada 
puak  Yaman  iaitu  daripada  Dus  bin  ‘Adnan. 

Mengenai  bapanya,  namanya  disebutkan  sebagai  Umair.  Dia 
merupakan  anak  kepada  Ibn  ‘Amir  bin  ‘Abd-Zisy  Syari  bin  Tarif  dan  lain- 
lain,  akhirnya  dihubungkan  dengan  Dus.  Nama  ibunya  pula  ialah 
Umaimah.  Dia  merupakan  anak  perempuan  kepada  Safih  bin  Haris  bin 
Syabi  bin  Abi  Sah  dan  sekali  lagi  berakhir  dengan  Dus. 

Dia  lebih  dikenali  sebagai  Abu  Hurairah  kerana  seekor  anak 
kucing  yang  dikaitkan  dengan  begitu  lumrah.  Ini  kerana  dalam 
bahasa  Arab,  Hurairah  bermaksud  anak  kucing. 

3.  Permulaan  kehidupan,  keislaman  dan  persahabatan 

Abu  Hurairah  melalui  zaman  mudanya  di  tempat  kelahirannya  di 
Yaman  dan  tetap  berada  di  sana  sehingga  berusia  lebih  dari  30  tahun 
dalam  keadaan  jahil,  perkembangan  mental  yang  lembab,  melarat, 
terasing,  bersendirian,  papa  kedana  dan  terpaksa  memberikan 
perkhidmatan  kepada  lelaki  dan  wanita  untuk  meneruskan  hidupnya 
sampai  ke  tahap  memadai  dengan  mendapat  roti  untuk  dimakan  dan 
berpuashati  dengan  keadaan  hidupnya  yang  serba  daif. 

Walau  bagaimanapun,  apabila  kedudukan  Nabi  (s. ‘a. w)  bertam- 
bah baik  selepas  peperangan  Badr,  Uhud,  Ahzab  dan  lain-lain,  lelaki 
ini  yang  tidak  mempunyai  apa-apa  turut  datang  mendengar  selepas 
peperangan  Khaybar  dan  memeluk  Islam  di  tangan  Nabi  (s. ‘a. w)  yang 
suci.  Semua  ahli  sejarah  bersepakat,  hal  tersebut  berlaku  pada  tahun 
ke-7H/13M.  Oleh  itu,  jangka  masa  persahabatannya  dengan  Nabi 
(s. ‘a. w)  seperti  yang  diceritakan  oleh  tokoh  hadith  yang  terkemuka,  al- 
Bukhari  adalah  tidak  lebih  dari  3 tahun  sahaja. 

4.  Abu  Hurairah  di  sepanjang  kehidupan  Nabi  (s.‘a.w) 

Selepas  memeluk  Islam,  Abu  Hurairah  membawa  dirinya  tinggal 
bersama-sama  dengan  orang-orang  miskin  di  Suffah,  yang  bersumber- 
kan catatan  Abu  al-Fida’  dalam  kitab  sejarahnya,  al-Mukhtasar  terdiri 
daripada  orang-orang  faqir  yang  tidak  mempunyai  kediaman  dan 
perlindungan,  dan  tidur  di  serambi  masjid  Nabi  (s. ‘a. w).  Oleh  kerana 
mereka  menghabiskan  masa  di  serambi  masjid,  akhirnya  mereka 
dikenali  sebagai  Ahl  al-Suffah  (penghuni  serambi  masjid).  Apabila  Nabi 
(s. ‘a. w)  makan  malam,  baginda  akan  mengajak  sekumpulan  daripada 
mereka  makan  bersama-samanya  dan  meminta  para  sahabat  yang  lain 
membenarkan  kumpulan-kumpulan  lain  pula  berkongsi  makanan 
dengan  mereka.  Abu  Hurairah  merupakan  seorang  yang  dikenali 
umum  di  antara  mereka,  dan  tetap  berada  di  situ  sehingga  akhir 
hayat  Nabi  (s. ‘a. w). 

Berdasarkan  hadith  yang  dicatatkan  dalam  Sahih  al-Bukhari, 
Abu  Hurairah  sendiri  telah  menceritakan,  biasanya  dia  berada 
bersama-sama  Nabi  (s. ‘a. w)  bertujuan  untuk  mendapatkan  makanan. 
Terdapat  beberapa  kenyataan  oleh  Abu  Hurairah  dalam  kitab-kitab 
hadith  menunjukkan  kemiskinan  yang  begitu  berat  memaksanya  hidup 
dengan  apa  sahaja  yang  diperolehinya  sebagai  salah  seorang  Ahl  al- 
Suffah,  dan  dengan  cara  itu  dia  menerima  kebajikan  dan  sedekah 
yang  diberikan  oleh  orang  ramai. 

Ja'far  bin  Abi  Talib  merupakan  orang  yang  paling  murah  hati 
bersedekah  kepada  orang-orang  miskin.  Oleh  kerana  Abu  Hurairah 
mendapat  banyak  kelebihan  daripada  sifat  murah  hati  Ja'far,  dia 
menganggap  Ja'far  sebagai  orang  yang  terbaik  daripada  yang  lain 
selain  daripada  Nabi  (s. ‘a. w).  Hal  ini  diceritakan  bahawa  Ja'far  bin 
Abi  Talib  suka  membantu  orang-orang  miskin,  duduk  bersama-sama 
dan  berbual-bual  dengan  mereka  hinggakan  Nabi  (s. ‘a.  w) 
menggelarkannya  Abd  al-Masakin  (hamba  orang-orang  miskin).  Abu 
Hurairah  tetap  berada  di  Suffah,  siang  dan  malam,  dan  tidak  pernah 
pergi  ke  tempat-tempat  lain  kerana  bimbang  akan  kelaparan. 

Itulah  sebabnya  dia  tidak  disebutkan  dalam  mana-mana 
peperangan,  atau  bahkan  juga  dalam  sebarang  peristiwa  perdamaian, 
kecuali  ada  disebutkan  bahawa  dia  melarikan  diri  daripada  sariyyah 
(ekspedisi)  Mu'tah,  dan  dalam  peperangan  tersebut,  pelindungnya  yang 
utama  iaitu  Ja'far  bin  Abi  Talib  telah  mati  syahid  selepas  kedua-dua 
tangannya  cedera  parah. 

5.  Abu  Hurairah  disebat  semasa  pemerintahan  dua  orang  khalifah 
yang  awal  kerana  ketidakjujurannya 

Sekali  lagi,  nama  Abu  Hurairah  tidak  disebutkan  dalam  peristiwa 
semasa  pemerintahan  khalifah-khalifah  pertama  dan  kedua,  kecuali 
pada  tahun  21H  ketika  khalifah  kedua,  ‘Umar  ibn  al-Khattab 
melantiknya  sebagai  gabenor  Bahrain  tetapi  pada  tahun  23H,  ‘Umar 
telah  memecatnya  dan  melantik  ‘Uthman  bin  Abi  al-‘As  Thaqafi  pula 
untuk  menggantikannya.  Khalifah  bukan  setakat  memecat  Abu 
Hurairah,  bahkan  juga  memerintahkannya  mengembalikan  sejumlah 
10  000  dirham  ke  Bait  al-Mal  yang  telah  disalahgunakan  olehnya. 
Kata-kata  ‘Umar  kepada  Abu  Hurairah  dalam  perkara  ini  memang  wajar 
dinyatakan  di  sini. 

Ibn  ‘Abd  al-Rabbih  telah  mencatatkan  peristiwa  itu  dalam 
kitabnya,  ‘Iqd  al-Farid,  bahawa  ‘Umar  ibn  al-Khattab  telah  menghantar 
utusan  kepada  Abu  Hurairah  dengan  kata-katanya:  “ Aku  mendapat 
tahu  semasa  aku  melantikmu  sebagai  gabenor  Bahrain,  kamu  tidak 
mempunyai  sepasang  kasut  pun,  tetapi  telah  sampai  kepada 
pengetahuanku  bahawa  kamu  telah  membeli  kuda  dengan  harga  1 600 
dinar.” 


Abu  Hurairah  memjawab:  “ Aku  memperolehi  kuda  yang 
cepat  membiak,  yang  aku  terima  sebahagiannya  sebagai  hadiah.” 
Kemudian  ‘Umar  berkata:  “ Aku  akan  berikan  apa  yang  cukup  bagimu. 
Ini  sudah  melampaui  batas.  Berikan  balik.”  Dia  menjawab:  “ Ini  bukan 
hakmu.”  Lalu  ‘Umar  berkata:  “ Demi  Allah,  aku  akan  menyebat 
belakangmu.”  Sambil  mengatakannya,  ‘Umar  berjalan  menuju  ke  arah 
Abu  Hurairah  dengan  tali  sebatnya  dan  menyebatnya  sehingga 
berdarah.  Kemudian  ‘Umar  berkata:  “ Kembalikan.”  Abu  Hurairah 
menjawab:  “ Aku  akan  membuat  tuntutan  di  hadapan  Allah.”  ‘Umar 
berkata:  “ Perkara  tersebut  hanya  akan  berlaku  sekiranya  engkau 
mengambilnya  dengan  cara  yang  halal  dan  membayarnya  dengan  baik. 
Aku  akan  mengembalikanmu  kepada  ibumu  (Umaimah)  seumpama 
pemelihara  kaldai.” 

6.  Abu  Hurairah  semasa  zaman  pemerintahan  ‘Uthman 

Semasa  zaman  pemerintahan  ‘Uthman,  Abu  Hurairah 
mengabdikan  dirinya  kepada  keluarga  Abu  al-As  dan  seluruh  Bani 
Umaiyyah.  Justeru  itu,  dia  begitu  rapat  dengan  Marwan  dan  menjadi 
pengampu  keluarga  Abi  Muit  (iaitu  Bani  Umaiyyah)  yang  meletakkan 
kemuliaan  kepada  kehinaan  dan  kehormatan  pula  kepada  kenistaan. 
Pada  ketika  ‘Uthman  dikepung  dalam  rumahnya  semasa  penentangan 
terhadapnya  berlaku,  Abu  Hurairah  turut  bersama-sama  dengannya 
tetapi  dia  hanya  memasuki  rumah  itu  selepas  Khalifah  (‘Uthman) 
mengarahkan  orang-orangnya  supaya  tidak  melawan,  sebaliknya 
berdamai. 

Abu  Hurairah  memang  mengetahui  bahawa  orang-orang  yang 
memberontak  hanya  menghendakinya.  Inilah  yang  mendesaknya 
supaya  terus  berada  bersama-sama  dengan  orang-orang  yang 

terkepung  itu.  Walau  apapun  keadaannya,  perancangannya  yang  teliti 
itu  menghasilkan  keputusan  yang  dikehendakinya  kerana  Bani 
Umaiyyah  dan  rakan-rakannya  mulai  mendengar  kata-katanya  dan 
berusaha  dengan  pelbagai  cara  untuk  menyebarkan  hadith 
riwayatnya.  Untuk  kepentingan  dirinya,  Abu  Hurairah  akan  mengada- 
adakan  hadith  yang  boleh  menggembirakan  Bani  Umaiyyah. 
Sebahagian  kecil  hadith-hadith  seumpamanya  yang  diriwayatkan  oleh 
Abu  Hurairah  untuk  mereka  (Bani  Umaiyyah)  dikatakan  daripada 
sabda  Nabi  (s. ‘a. w)  seperti  dikemukakan  di  bawah: 

(1)  Setiap  nabi  mempunyai  teman  rapatnya  dari  kalangan 
umatnya  dan  teman  rapatku  ialah  ‘Uthman.  Semua  ulama’  hadith 
bersepakat  menolak  hadith  ini  kerana  sumber  Abu  Hurairah  tergantung 
kepada  Ishaq  bin  Naji  yang  merupakan  salah  seorang  periwayat  Abu 
Hurairah,  tetapi  al-Dhahabi  telah  menunjukkan  bahawa  hadith  ini 
ditolak  dalam  kitabnya  Mizan  al-I‘tidal  semasa  perbincangan  mengenai 
Ishaq. 

(2)  Abu  Hurairah  berkata:  Aku  mendengar  Nabi  (s. ‘a. w) 
bersabda:  “ ‘Uthman  seorang  yang  pemalu  sehingga  malaikat  pun  turut 
malu  kepadanya.” 

(3)  Diceritakan  daripada  Abu  Hurairah  bahawa  Nabi  (s. ‘a. w) 
bersabda:  “ Setiap  nabi  mempunyai  teman  di  syurga  dan  temanku  di 
syurga  ialah  ‘Uthman.” 

Hadith  ini  juga  ditolak  sama  sekali.  Para  pendokong  Abu  Hurairah 
dalam  hal  ini,  bersumber  kepada  ‘Uthman  bin  Khalid  bin  ‘Umar  bin 
‘Abdullah  bin  al-Walid  bin  ‘Uthman  bin  ‘Affan,  yang  merupakan  salah 
seorang  perawi  yang  mengambil  hadith  terus  daripada  Abu  Hurairah 
tetapi  sekali  lagi  al-Dhahabi  membuktikan  bahawa  hadith  tersebut 
ditolak  dalam  kitabnya,  Mizan  al-I‘tidal  yang  bersumber  daripada 
‘Uthman  bin  Khalid. 

(4)  Abu  Hurairah  berkata:  “ Aku  memanggil  Ruqaiyyah,  anak 
perempuan  Rasulullah  (s. ‘a. w)  yang  juga  merupakan  isteri  ‘Uthman 
semasa  di  tangannya  ada  sikat.  Dia  berkata  kepadaku:  “ Nabi  (s. ‘a. w) 
baru  sahaja  pergi  sewaktu  tadinya  aku  menyikatkan  rambutnya. 
Baginda  bertanya  kepadaku:  “ Bagaimanakah  kamu  dapati  Abu  ‘Abd- 
Allah  (‘Uthman),”  lalu  aku  menjawab:  “ Baik.”  Kemudian  baginda 
bersabda:  “ Muliakanlah  dirinya,  sesungguhnya  di  kalangan 

sahabatku,  dia  mempunyai  akhlak  yang  serupa  denganku.” 

Mengenai  hadith  ini,  al-Hakim  dan  al-Dhahabi  bersepakat 
bahawa  walaupun  rangkaian  perawinya  (sanad)  tidak  diragui,  tetapi 
kandungan  hadith  (matan)  hadith  itu  tidak  dapat  diterima  sama  sekali 
kerana  Ruqaiyyah  meninggal  dunia  pada  tahun  3H,  semasa  Perang 
Badr  sedangkan  Abu  Hurairah  memeluk  Islam  hanya  selepas 
penaklukan  kota  Khaybar. 

Dalam  perkara-perkara  tertentu,  Abu  Hurairah  cuba  menyele- 
wengkan maksud  sebenar  hadith  untuk  memuji-muji  seseorang  dari 
kalangan  Bani  Umaiyyah.  Contohnya,  terdapat  sebuah  hadith  yang 
diterima,  dikatakan  Nabi  Muhammad  (s. ‘a. w)  bersabda:  “ Akan  terjadi 
selepasku  nanti,  fitnah  dan  perselisihan  pendapat.”  Orang  ramai 
bertanya:  “ Apakah  yang  tuan  perintahkan  kami  lakukan  nanti,  wahai 
Rasulullah?”  Lalu  baginda  bersabda  sambil  mengisyaratkan  kepada  ‘Ali 
(‘a. s):  “ Kamu  hendaklah  mematuhi  Amir  (ketua)  ini  dan  para 
sahabatnya,”  tetapi  Abu  Hurairah  telah  mengubahkan  perkataan  “ 
Rasulullah  mengisyaratkan  kepada  ‘Ali  (‘a. s)  ” kepada  “ ‘Uthman  ” 
untuk  menggembirakan  Bani  Umaiyyah  termasuk  keluarga  Abi  al-‘As, 
Mu‘it  dan  Abi  Sufyan.  Bani  Umaiyyah  telah  mengurniakan  hadiah  yang 
banyak  di  atas  cadangannya  itu. 

7.  Abu  Hurairah  semasa  zaman  pemerintahan  ‘Ali  (‘a. s) 

Pada  zaman  pemerintahan  Amir  al-Mu’minin  ‘Ali  (‘a. s),  Abu 
Hurairah  berdiam  diri  dan  bersembunyi  sama  seperti  pada  permulaan 
hidupnya  dahulu.  Dia  tidak  menyertai  tentera  ‘Ali  (‘a. s),  sebaliknya 
menasihat  dan  membantu  musuh-musuhnya.  Pada  ketika  Mu'awiyah 
merancangkan  pemberontakan  menentang  ‘Ali  (‘a. s),  Abu  Hurairah  dan 
al-Nu‘man  bin  Basyir  berada  bersama-sama  Mu'awiyah  di  Syria. 
Mu'awiyah  mengutuskan  kedua-duanya  kepada  ‘Ali  (‘a. s),  meminta 
beliau  ('a. s)  menyerahkan  para  pembunuh  ‘Uthman  kepadanya  supaya 
dia  dapat  mengadili  mereka.  Mu'awiyah  tahu  bahawa  ‘Ali  ('a. s)  tidak 
akan  berbuat  demikian  tetapi  dia  bermaksud  apabila  kedua-duanya 
kembali  nanti,  mereka  akan  menjadi  saksi  terhadap  keengganan  ‘Ali 
('a. s)  menyerahkan  para  pembunuh  ‘Uthman  dan  dia  akan 
mendakwanya  di  khalayak  ramai  di  Syria,  dengan  mempersalahkan  ‘Ali 

(‘a. s)  dalam  perkara  ini,  dan  menyokong  rancangan  Mu'awiyah 
menentang  ‘Ali  (‘a. s). 

Mu'awiyah  berkata  kepada  mereka  berdua:  “ Pergilah  kepada  ‘Ali 
dan  beritahu  kepadanya  dengan  nama  Allah  bahawa  sekiranya 
beliau  (‘a. s)  menyerahkan  para  pembunuh  ‘Uthman  yang  berada  dalam 
perlindungannya  kepada  kita,  peperangan  di  antara  kita  tidak  akan 
terjadi.  Sebaliknya,  kalau  beliau  (‘a. s)  enggan,  kamu  menjadi  saksi- 
saksi  Allah  ke  atasnya  dan  berada  di  hadapan  orang  ramai  untuk 
menceritakan  semuanya.” 

Justeru,  kedua-duanya  pergi  menemui  Ali  (‘a. s).  Kemudian, 
Abu  Hurairah  berkata  kepada  beliau:  “ Wahai  Abu  al-Hasan, 

sesungguhnya  Allah  telah  mengurniakan  keutamaan  dan  kemuliaan 
kepadamu  dalam  Islam  kerana  engkau  merupakan  sepupu  Rasulullah 
(s. ‘a. w).  Kami  telah  diutuskan  oleh  sepupumu  dengan  suatu 

permintaan,  bahawa  peperangan  sudah  semakin  hampir,  dan  Allah 
boleh  menghentikan  permusuhan  ini  sekiranya  engkau  menyerahkan 
para  pembunuh  sepupunya  iaitu  ‘Uthman  kepada  Mu'awiyah, 
supaya  dia  boleh  menjatuhkan  hukuman  bunuh  ke  atas  mereka  dan 
Allah  nanti  akan  dapat  menyatukan  dan  mententeramkan  kedua-dua 
belah  pihak.  Dengan  demikian,  umat  manusia  akan  terselamat  daripada 
fitnah  dan  perpecahan. 

Seterusnya,  al-Nu‘man  menyusul  dengan  menegaskan  perkara 
seumpamanya.  Selepas  itu,  Ali  (‘a. s)  berkata  kepada  mereka  berdua: 
“ Jangan  berkata  seperti  ini  lagi.  Al-Nu‘man,  beritahukan  kepadaku, 
adakah  engkau  orang  yang  terbaik  untuk  memberikan  petunjuk  dari 
kalangan  kaummu,  Ansar?”  Dia  lalu  menjawab:  “ Tidak.”  Lantaran  itu, 
Ali  (‘a. s)  pun  mengatakan:  “ Ketahuilah  bahawa  setiap  orang  dari 
kalangan  kaummu  telah  mengikutiku  kecuali  beberapa  orang  yang 
tersisih.  Adakah  kamu  mahu  dirimu  termasuk  dalam  golongan  yang 
tersisih?”  Al-Nu‘man  membalas:  “ Moga-moga  Allah  mengurniakan 
kebaikan  kepadamu.  Sesungguhnya  aku  datang  untuk  berada  di 
pihakmu  dan  tetap  bersama-samamu.  Mu'awiyah  telah  menyuruhku 
mengucapkan  semua  ini  kepadamu,  sedangkan  aku  berharap 
mendapat  peluang  menemuimu  dan  turut  menyertaimu.  Aku 
bermohon  juga  agar  Allah  mewujudkan  persefahaman  di  antara  kamu 
berdua.  Seandainya  pendapatmu  berbeza,  aku  rela  bersama-samamu 
dan  akan  tetap  berada  di  pihakmu.” 

Ahli-ahli  sejarah  mencatatkan  bahawa  Ali  (‘a. s)  tidak  bercakap 
dengan  Abu  Hurairah  yang  kemudiannya  kembali  ke  Syria  dan 
memberikan  amaran  kepadanya  tentang  situasi  tersebut.  Lalu 
Mu'awiyah  mengarahkannya  memberikan  peringatan  kepada  orang 
ramai  mengenai  hal  tersebut  dan  dia  terus  melaksanakannya  seperti 
yang  diingini  Mu'awiyah.  Al-Nu‘man  tetap  bersama-sama  Ali  ('a. s) 


18 


Abu  Hurairah 


tetapi  kemudian,  dia  melarikan  diri  ke  Syria  (Syam)  dan  menceritakan 
semuanya  kepada  orang  ramai  di  sana. 

8.  Sikap  Abu  Hurairah  dalam  peperangan  Siffin 

Pada  masa  peperangan  berlaku  dengan  begitu  hebat  di  antara 
‘Ali  (‘a. s)  dengan  Mu'awiyah,  Abu  Hurairah  menjadi  semakin  resah  dan 
gelisah.  Pada  awal  pergolakan  itu,  dia  benar-benar  yakin  ‘Ali  (‘a. s) 
akhirnya  akan  menang.  Walau  bagaimanapun,  dalam  usahanya  menyi- 
sihkan diri,  dia  telah  cuba  sedaya  upaya  untuk  memecahbelahkan 
orang  ramai  daripada  menolong  ‘Ali  (‘a. s)  dengan  cara  rahsia. 
Contohnya,  pada  suatu  hari  dia  menceritakan  sebuah  hadith  yang 
bermaksud:  Aku  mendengar  Rasulullah  (s. ‘a. w)  bersabda: 

“ Fitnah  akan  timbul  nanti,  orang  yang  tetap  dalam 
keadaan  duduk  adalah  lebih  baik  daripada  orang  yang 
berdiri  (melibatkan  diri),  orang  yang  berdiri  lebih  baik 
daripada  orang  yang  berjalan,  orang  yang  berjalan  pula 
lebih  baik  daripada  orang  yang  berlari,  dan  sesiapa  yang 
menemui  tempat  perlindungan  atau  tempat 
menyelamatkan  diri  hendaklah  berlindung  kepadanya.”1 
Abu  Hurairah  tetap  tidak  berubah  sehinggalah  puak  Khawarij 
bangkit  menentang  ‘Ali  (‘a. s)  manakala  penduduk  ‘Iraq  pula  turut 
mengingkarinya,  sedangkan  di  pihak  Mu'awiyah  mendapat  kekuatan 
baru  menerusi  kekuasaannya  ke  atas  Mesir  dengan  terbunuhnya 
Muhammad  bin  Abu  Bakr  (bin  Abi  Quhafah),  usahanya  menimbulkan 
kacau-bilau  dan  huru-hara  dalam  kerajaan  Amir  al-Mu’minin  ‘Ali  (‘a. s), 
serta  penghantaran  Busr  bin  Abi  Arta’at  ke  Hijaz  dan  Yaman  dengan 
kekuatan  tentera  seramai  3000  orang  untuk  melakukan  apa  sahaja 
kerosakan  dan  kemusnahan,  membunuh  orang  ramai,  membakar, 
meruntuhkan  tempat-tempat  suci  dan  menawan  anggota  keluarga 
orang-orang  mu’min  sebagai  suatu  pengajaran  kepada  orang  yang 
hidup  dan  menjadi  bahan  perbincangan  generasi  terkemudian. 

Pada  akhir  keadaan  yang  tidak  menentu  itu,  Busr  mendapat 
bai‘ah  (sumpah  taat  setia)  para  penduduk  Hijaz  dan  Yaman  untuk 
Mu'awiyah.  Dalam  pertemuan  ini,  Abu  Hurairah  membongkarkan  apa 
yang  terpendam  di  lubuk  hatinya  kepada  Busr  dan  dari  situ,  Busr 
mendapat  tahu  bahawa  Abu  Hurairah  memang  menyokong  Mu'awiyah 
dalam  usahanya  mendapatkan  taat  setia  orang  ramai  untuk  Mu'awiyah. 


dbn  Hanbal,  Musnad,  II,  h. 282  (Hadith  ini  berlawanan  dengan 
ayat  al-Qur’an,  surah  al-Hujurat  (49):  9:  “ maka  perangilah 
golongan  yang  berbuat  aniaya  itu  sehingga  golongan  itu  kembali 
kepada  perintah  Allah.”) 

Justeru,  semasa  meninggalkan  tempat  itu,  Busr  melantik  Abu 
Hurairah  sebagai  gabenor  Madinah  dan  memerintahkan  para 
penduduknya  mentaatinya.  Dari  saat  inilah,  Abu  Hurairah  mulai 
mendirikan  sembahyang  dengan  para  penduduk  di  sana  dan 
menjadikan  dirinya  sebagai  gabenor  sehinggalah  Jariyah  bin  Qudamah 
menuju  ke  sana  bersama-sama  tentera  berkuda  seramai  2000  orang 
sebagai  gabenor  ‘Ali  (‘a. s).  Abu  Hurairah  melarikan  diri  dari  keadaan 
tersebut.  Kemudian,  Jariyah  mengatakan:  “ Seandainya  aku  dapat 
menangkap  “ kucing  ” itu,  aku  akan  memancung  kepalanya.” 

Jariyah  berada  di  Hijaz  ketika  berita  mengenai  kesyahidan  ‘Ali 
(‘a. s)  sampai  kepadanya.  Oleh  itu,  beliau  meminta  bai‘ah  penduduk 
Madinah  untuk  Imam  al-Hasan  (‘a. s)  dan  kembali  ke  Kufah.  Pada  masa 
ini,  Abu  Hurairah  datang  semula  ke  Madinah  dan  mulai 

bersembahyang  dengan  orang  ramai.  Bagaimanapun,  dia  tetap  merasa 
bimbang  sehinggalah  seluruh  keadaan  telah  bertukar  menyebelahi 
Mu'awiyah. 

9.  Abu  Hurairah  semasa  zaman  pemerintahan  Mu'awiyah 

Zaman  pemerintahan  Mu'awiyah  terbukti  memberikan 

banyak  peluang  kepada  Abu  Hurairah  kerana  kebanyakan  hasratnya 
dapat  dipenuhi.  Dia  mulai  menyampaikan  bermacam-macam  hadith 
untuk  menyokong  dan  menyatakan  kelebihan  Mu'awiyah  walaupun 
(hadith  itu)  aneh  dan  melucukan. 

Lantaran  itu,  zaman  ini  dikenali  sebagai  zaman  penciptaan 
hadith-hadith  palsu  bertujuan  untuk  merendah-rendahkan  Bani 
Hasyim.  Begitu  juga,  pelbagai  bentuk  kebatilan  ditujukan  kepada  Nabi 
(s. ‘a. w)  dan  orang  ramai  mereka-rekakan  hadith  kerana  mereka 
diminta  berbuat  demikian,  manakala  Abu  Hurairah  merupakan  tokoh 
pemalsu  hadith  yang  paling  terkenal  di  kalangan  mereka. 

Di  sini,  dikemukakan  beberapa  contoh  hadith  palsu: 

(1)  Abu  Hurairah  meriwayatkan: 

“ Aku  mendengar  Rasulullah  (s. ‘a. w)  bersabda:  “ Allah 
mempercayai  3 orang  berhubung  dengan  wahyu-Nya, 
iaitu  aku,  malaikat  Jibril  dan  Mu'awiyah.” 

(2)  Abu  Hurairah  meriwayatkan: 

“ Rasulullah  (s. ‘a.  w)  menganugerahkan  anak  panah 
kepada  Mu'awiyah  sambil  bersabda:  Ambillah  anak 

panah  ini  hinggalah  engkau  bertemu  denganku  di 
syurga.” 

(3)  Abu  al-‘Abbas  al-Walid  bin  Ahmad  al-Zuzani  telah  menceritakan 
daripada  Abu  Hurairah,  dalam  kitabnya  Syajarat  al-‘aql,  bahawa  dia 

meriwayatkan:  Aku  mendengar  Rasulullah  (s. ‘a. w)  bersabda: 

“ Sesungguhnya,  bagi  Abu  Bakr  sebuah  kubah  daripada  mutiara 
putih  dengan  empat  pintu.  Ia  dilindungi  dengan  rahmat  Allah, 
bahagian  luarnya  adalah  keampunan  Allah  manakala  bahagian 
dalamnya  keredhaan  Allah,  setiap  kali  dia  merindui  Allah, 
dibukakan  pintu  baginya  dan  dapatlah  dia  melihat  Allah  ‘azza 
wa  jalla.” 

(4)  Ibn  Hibban  telah  menceritakan  daripada  Abu  Hurairah  menerusi 
rangkaian  perawi,  bahawa  dia  meriwayatkan: 

“ Pada  ketika  malaikat  Jibril  berada  di  sisi  Rasulullah 
(s. ‘a.  w),  kebetulan  Abu  Bakr  melintas,  lalu  Jibril 
berkata:  “ Inilah  Abu  Bakr  al-Siddiq.”  Rasulullah  (s. ‘a. w) 
bertanya:  “ Adakah  kamu  mengenalinya,  Jibril?”  Lalu 
dijawab:  “ Ya,  sesungguhnya  dia  (Abu  Bakr)  lebih 

masyhur  di  langit  daripada  di  bumi.  Para  malaikat 
menamakannya  Halim  Quraisy  (bermaksud  orang 
Quraisy  yang  paling  penyantun).  Sesungguhnya  dia 
adalah  wazir  (menteri)  semasa  hidupmu  dan  dia  adalah 
khalifahmu  selepas  kewafatanmu.” 

(5)  Ibn  Hibban  menceritakan  daripada  Abu  Hurairah  menerusi 
serangkaian  perawi  bahawa  dia  meriwayatkan: 

“ Apabila  Rasulullah  (s. ‘a. w)  sampai  ke  gua  dalam 
perjalanan  baginda  ke  Madinah,  Abu  Bakr  memegang 
tempat  letak  kekang  kuda.  Rasulullah  kemudian 
bersabda:  “ Patutkah  aku  memberikan  khabar  gembira 
kepadamu,  wahai  Abu  Bakr?  Sesungguhnya  Allah  ta'ala 
menjelma  kepada  makhluk-makhluk-Nya  pada  hari 
Qiyamat  secara  umum  dan  menjelma  kepadamu  secara 
khusus  !” 

(6)  Al-Khatib  menceritakan  daripada  Abu  Hurairah  menerusi 

serangkaian  perawi  bahawa  dia  berkata:  Rasulullah  (s. ‘a. w) 

bersabda: 


" Pada  suatu  hari  apabila  Abu  Bakr  dilahirkan,  para 
malaikat  merasa  sungguh  gembira  dan  Allah  melihat  ke 
arah  syurga  'Adn  dan  berfirman:  Demi  kemuliaan  dan 

kebesaran-Ku,  tidak  akan  masuk  ke  syurga  ini  kecuali 
orang  yang  mencintai  anak  yang  baru  lahir  ini." 

(7)  Ibn  ‘Adi  menceritakan  daripada  Abu  Hurairah  menerusi 
serangkaian  perawi  bahawa  dia  meriwayatkan: 

Aku  mendengar  Rasulullah  (s. ‘a. w)  bersabda:  “ Ketika 
aku  diangkatkan  ke  langit,  maka  setiap  kali  aku 
merentasi  langit  aku  temui  tulisan  tercatat:  Muhammad 
Rasulullah  dan  Abu  Bakr  al-Siddiq.” 

(8)  Abu  al-Farj  ibn  al-Jawzi  telah  menceritakan  daripada  para  perawi 
yang  sampai  kepada  Abu  Hurairah  yang  meriwayatkan  bahawa: 

“ Rasulullah  (s. ‘a. w)  menceritakan  kepadamu  bahawa 
syurga  dan  neraka  saling  berbangga-bangga  antara 
mereka,  maka  kata  neraka  kepada  syurga,  aku  lebih 
berkuasa  daripadamu,  maka  Allah  menyampaikan 
wahyu  kepada  syurga  supaya  berkata:  “ Kelebihanku 
adalah  kerana  Allah  menghiasiku  kerana  Abu  Bakr.” 

(9)  Al-Khatib  menceritakan  menerusi  para  perawi  yang  sampai  kepada 
Abu  Hurairah  yang  meriwayatkan  bahawa: 

Rasulullah  (s. ‘a. w)  keluar  sambil  memegang  Ali  bin  Abi 
Talib  (‘a. s),  ketika  Abu  Bakr  dan  ‘Umar  maju  ke  hadapan 
untuk  menyambutnya,  Nabi  (s. ‘a. w)  bersabda:  “ Wahai 
Ali,  adakah  engkau  mencintai  kedua-dua  orang  tua 
(syaikh)  ini?  Katanya:  “ Ya.”  Rasulullah  (s. ‘a. w)  bersabda: 

“ Cintailah  kedua-duanya  dan  kamu  akan  dapat  masuk 
syurga.” 

(10)  Sekali  lagi,  al-Khatib  menceritakan  dalam  kitabnya,  Tarikh 
Baghdad  dan  Ibn  Syahin  dalam  Sunannya,  menerusi  dua  cara  sampai 
kepada  Abu  Hurairah  yang  meriwayatkan  bahawa: 

Aku  mendengar  Rasulullah  (s. ‘a.  w)  bersabda: 

“ Sesungguhnya  di  langit  dunia  ini  terdapat  80  ribu 
malaikat  memohon  ampunan  kepada  sesiapa  yang 
mencintai  Abu  Bakr  dan  ‘Umar,  dan  di  langit  kedua,  80 
ribu  malaikat  pula  melaknati  sesiapa  yang  membenci  Abu 
Bakr  dan  ‘Umar.” 

(11)  Al-Khatib  menceritakan  menerusi  para  perawi  sampai  kepada 
Abu  Hurairah,  dia  meriwayatkan  bahawa: 

Aku  mendengar  Rasulullah  (s. ‘a.  w)  bersabda:  “ 

Sesungguhnya  bagi  Allah  di  langit  itu  70  ribu  malaikat 

melaknati  orang-orang  yang  mencela  Abu  Bakr  dan 
‘Umar.” 

Semua  hadith  itu  ditolak  oleh  tokoh-tokoh  tersebut  yang 
mencatatkannya  dalam  kitab-kitab  mereka  seperti  dinyatakan  di  atas. 
Selanjutnya  al-‘Allamah  Jalai  al-Din  al-Suyuti  telah  memasukkan  semua 
hadith  ini  dalam  kelompok  hadith-hadith  palsu  dengan 
menyebutkannya  menerusi  nama-nama  perawinya  dan  memetik  teks 
(matan)  sepenuhnya  dalam  kitabnya,  La‘aliyat  al-Masnu‘ah,  tetapi 
tokoh-tokoh  tadi  tidak  menemui  sebarang  kesalahan  Abu  Hurairah 
dalam  perkara  ini,  hanya  mencela  orang  yang  menceritakan 
daripadanya  tanpa  menghormati  orang-orang  yang  telah  menemui 
Rasulullah  (s. ‘a. w)  dan  orang-orang  Islam  yang  telah  meriwayatkan 
hadith-hadithdaripadanya. 

Demikian  juga  mereka  telah  lakukan  terhadap  hadith-hadith 
palsu  Abu  Hurairah.  Sebenarnya  mereka  tidak  mampu  menyesuaikan 
keadaan  hadith-hadith  itu,  dengan  sebahagian  kecilnya  dinyatakan  di 
bawah:  Contoh  riwayatnya,  aku  mendengar  Rasulullah  (s. ‘a. w) 

bersabda: 

“ Ini  Jibril  menyampaikan  kepadaku  daripada  Allah, 
bahawa  tidak  mencintai  Abu  Bakr  dan  ‘Umar  melainkan 
orang  mu’min  yang  bertaqwa  dan  tidak  membenci  kedua- 
duanya  melainkan  munafiq  terkutuk.” 

Hadith  ini  termasuk  dalam  hadith-hadith  palsu  yang  ditolak 
oleh  kesemua  ahli  ilmu  dan  tokoh  hadith  terkemuka,  al-Dhahabi 
telah  menyebutkan  dalam  kitabnya,  Mizan  al-I‘tidal  menerusi  Ibrahim 
bin  Malik  al-Ansari  dan  menyatakan  bahawa  ia  adalah  batil  (sesat). 
Dengan  cara  inilah,  sesiapa  menghadapi  kebenaran  dengan  kebatilan 
akan  rugi.  Dia  mengatakan: 

Rasulullah  (s. ‘a. w)  bersabda:  “ Allah  menciptakanku  dari 
Nur-Nya  dan  menciptakan  Abu  Bakr  dari  Nur-Ku,  dan 
menciptakan  ‘Umar  dari  Nur  Abu  Bakr,  seterusnya 
menciptakan  umatku  (seluruh  umat  Islam)  dari  Nur 
‘Umar,  sedangkan  ‘Umar  ialah  lampu  ( siraj ) Ahli  syurga.” 

Hadith  ini  juga  ditolak  sama  sekali  seperti  hadith  sebelumnya. 
Al-Dhahabi  telah  menyebutkannya  mengenai  Ahmad  al-Samarqandi 
dalam  Mizan  al-I‘tidal.  Kalau  diteliti  ternyata  ia  sememangnya  batil  dan 
bercanggah  dengan  al-Qur’an.  Bagi  orang-orang  yang  menghadapi 
kebenaran  dengan  kebatilan  sudah  pasti  akan  kecewa.  Katanya: 


Aku  mendengar  Rasulullah  (s. ‘a. w)  bersabda:  “ Abu  Bakr 
dan  ‘Umar  merupakan  orang-orang  yang  paling  baik 


23 


Abu  Hurairah 


daripada  golongan  terdahulu  ( al-Awwalin ) dan 

terkemudian  (al-Akhirin) 

Hadith  tersebut  juga  ditolak  sama  seperti  dua  buah  hadith  sebe- 
lumnya. Al-Dhahabi  telah  menyebutkannya  dalam  Mizan  al-I‘tidal 
mengenai  Jirun  bin  Waqid  al-Afriqi  dan  menganggapnya  sebagai  batil. 
Abu  Hurairah  meriwayatkan: 

Rasulullah  (s. ‘a. w)  bersabda:  “ Para  sahabatku  seperti 
bintang-bintang,  sesiapa  yang  mengikuti  mana-mana  di 
antara  mereka  akan  mendapat  hidayat  (petunjuk).” 

Al-Dhahabi  telah  mencatatkan  hadith  tersebut  mengenai  Ja'far 
bin  ‘Abd  al-Walid  al-Qadi  dalam  kitabnya  Mizan  al-I‘tidal  dan 
membuktikan  bahawa  hadith  tersebut  adalah  salah  sebuah  hadith 
ciptaan  dan  rekaan  Abu  Hurairah. 

Riwayat  Abu  Hurairah  turut  menyebutkan  Rasulullah  (s. ‘a. w) 
sebagai  bersabda: 

“ Telah  diturunkan  dalam  kitab  al-Injil  tentang  sifatku 
dan  sifat  para  sahabatku  iaitu  Abu  Bakr,  ‘Umar,  ‘Uthman 
dan  ‘Ali  seperti  tanaman  yang  mengeluarkan  tunasnya 
maka  tunas  itu  menjadikan  tanaman  itu  kuat  lalu  menjadi 
besarlah  ia  dan  tegak  lurus  di  atas  pokoknya,  tanaman  itu 
menyenangkan  hati  penanam-penanamnya  kerana  Allah 
hendak  menjengkelkan  hati  orang-orang  kafir  (dengan 
kekuatan  orang-orang  mu’minj.” 

(Perkataan-perkataan  yang  diitalikkan  adalah  ayat  al-Qur’an, 
surah  al-Fath  (48):  29.)  Kedua-dua  buah  kitab,  Sahih  al-Bukhari  dan 
Sahih  Muslim  mengandungi  sejumlah  hadith  yang  dihubungkan  oleh 
Abu  Hurairah  dengan  cara  seperti  ini  dan  diceritakan  pula  seperti  itu. 

10.  Sokongan  Bani  Umaiyyah  terhadap  Abu  Hurairah 

Bagaimana  Bani  Umaiyyah  mempergunakan  Abu  Hurairah 
untuk  mencapai  tujuan  mereka  dapat  diperhatikan  dengan  jelas 
sekiranya  ditinjau  keadaannya  sebelum  mereka  berkuasa  dan  semasa 
mereka  berkuasa.  Sebelum  Bani  Umaiyyah  menduduki  tampuk 
pemerintahan,  Abu  Hurairah  merupakan  seorang  yang  hina  dan 
merempat,  mencari  kutu  di  bajunya  seperti  yang  dicatatkan  oleh  Abu 
Nu'aim  mengenai  Abu  Hurairah  dalam  kitabnya,  Hilyat  al-Awliya’.2 


2 Abu  Nu’aim,  Hilyat  al-Awliya’,  I,  h.  381. 

Semasa  pemerintahan  Bani  Umaiyyah,  keadaan  Abu  Hurairah  berubah 
sama  sekali  setelah  mereka  mengeluarkannya  daripada  kegelapan 
kejahilan  kepada  kemuliaan,  memakaikannya  dengan  pakaian  sutera 
bersulam  benang  emas  atau  perak  dan  kain  kapas  yang  bermutu. 

Mereka  membina  istana  untuknya  di  al-‘Aqiq  untuk  didiami  dan 
mengurniakannya  berbagai-bagai  kesenangan.  Mereka  menyebarkan 
kemasyhurannya  ke  merata-rata  tempat  dan  menjulang  namanya  tinggi 
sehingga  dia  dilantik  sebagai  gabenor  tanah  suci  Madinah.  Semua  ini 
dicatatkan  dalam  kitab-kitab  yang  mu'tabar  seperti  Sahih  al-Bukhari, 
Tabaqat  Ibn  Sa‘d,  al-Isabah  Ibn  Hajar,  al-Ma‘arif  Ibn  Qutaybah, 
Musnad  Ahmad  ibn  Hanbal  dan  sebagainya. 

Kemuncaknya  adalah  pada  zaman  keagungan  Bani  Umaiyyah, 
dia  mengahwini  Busrah  bint  Ghazwan  bin  Jabir  bin  Wahb  al- 
Mazaniyyah,  saudara  perempuan  ‘Utbah  bin  Ghazwan,  tokoh  perang 
yang  terkenal  pada  zaman  Khalifah  ‘Umar  yang  menjadikannya  sebagai 
ketua  dalam  beberapa  sariyyah  (ekspedisi)  ketenteraan  dan  kemudian 
melantiknya  sebagai  gabenor  Basrah.  Abu  Hurairah  berkah  win 
dengannya  selepas  kematian  ‘Utbah.  Perlu  juga  dinyatakan  bahawa 
pada  mulanya,  Abu  Hurairah  biasanya  menjadi  hamba  kepadanya 
semata-mata  untuk  mendapatkan  makanan  dan  dia  tidak  pernah 
terfikir  akan  berkahwin  dengannya.  Cerita-cerita  mengenainya  boleh 
didapati  dalam  beberapa  buah  kitab  sejarah  seperti  al-Isabah  Ibn 
Hajar,  Hilyat  al-Awliya’  Abu  Nu'aim,  Tabaqat  Ibn  Sa‘d  dan  lain-lain 
yang  memperlihatkan  bahawa  dalam  beberapa  peristiwa,  Abu  Hurairah 
mengatakan  pada  mulanya,  biasanya  dia  memberikan  khidmatnya 
kepada  Busrah  bint  Ghazwan  ketika  dia  memerlukan  sesuatu 
daripadanya  seperti  menaikkannya  ketika  dia  hendak  menunggang 
dan  menyambutnya  ketika  dia  pulang,  tetapi  selepas 
mengahwininya,  Abu  Hurairah  tetap  melakukan  tugas  yang  sama 
kepadanya. 

11.  Peranan  Abu  Hurairah  menyokong  Bani  Umaiyyah 

Para  pemerintah  Bani  Umaiyyah  begitu  memperhambakan 
Abu  Hurairah  dengan  pelbagai  kurniaan  sehingga  dia  menjadi 
penyampai  dakyah  mereka  dalam  pemerintahan  Islam  sebagai 
pemerintah  yang  berhak  dan  memberikan  sokongan  dalam  semua  cita- 
cita  politik  dan  aktiviti  mereka.  Oleh  itu,  di  satu  pihak  dia 
merekacipta  hadith-hadith  yang  menceritakan  kelebihan  mereka, 
manakala  di  dalam  hadith-hadith  yang  lain  pula,  memuji-muji  kedua- 
dua  orang  khalifah  yang  terdahulu  menurut  citarasa  Mu'awiyah  dan 
puak  penderhakanya  yang  bertujuan  menentang  ‘Ali  (‘a. s)  dan  Ahl  al- 
Bait  Rasulullah  (s. ‘a. w)  yang  tidak  mungkin  dapat  dicapai  tanpa 
mengangkat  kedudukan  kedua-dua  orang  khalifah  tersebut. 

Berdasarkan  kitab  Syarh  Nahj  al-Balaghah,  Abu  Ja'far  al-Iskafi 
telah  menyatakan  bahawa  Mu'awiyah  menugaskan  beberapa  orang 
sahabat  dan  tabi'in  meriwayatkan  hadith-hadith  yang  mencaci  ‘Ali  (‘a. s) 
dan  mendesak  orang  ramai  supaya  menjauhkan  diri  mereka 
daripadanya  serta  memaksa  mereka  melakukan  sesuatu  mengikut 
kehendak  dan  keinginannya,  dan  mereka  menciptakan  apa  sahaja  yang 
dihajatkan  untuknya.  Golongan  ini  terdiri  daripada  Abu  Hurairah,  ‘Amr 
bin  al-‘As,  al-Mughirah  bin  Syuhah  dari  kalangan  sahabat,  manakala 
‘Urwah  bin  al-Zubayr  dan  lain-lain  dari  kalangan  tabi'in. 

Dalam  kitab  tersebut,3 4  Abu  Ja'far  al-Iskafi  berkata:  Pada  tahun 
al-Jama‘ah  (‘Am  al-Jama‘ah),  Abu  Hurairah  telah  datang  ke  ‘Iraq 
bersama-sama  dengan  Mu'awiyah  dan  terus  ke  masjid  Kufah.  Apabila 
dia  melihat  orang  ramai  datang  menyambutnya,  dia  pun  berlutut  dan 
selepas  batuk  beberapa  kali,  dia  pun  berkata:  “ Wahai  para  penduduk 
‘Iraq,  apakah  kamu  sekalian  menyangka  aku  berdusta  kepada  Allah 
dan  Rasul-Nya  dan  sanggup  membakarkan  diriku  dengan  api 
neraka?  Demi  Allah,  sesungguhnya  aku  mendengar  Rasulullah  (s. ‘a. w) 
bersabda: 

“ Setiap  nabi  mempunyai  tanah  haram,  dan 
sesungguhnya  Madinah  adalah  tanah  haramku.  Sesiapa 
yang  melakukan  kekotoran  (hadth),  laknat  Allah, 
malaikat  dan  manusia  seluruhnya  akan  ditimpakan  ke 
atasnya,”  lalu  dia  berkata:  “ Aku  bersaksi  bahawa 
sesungguhnya  ‘Ali  telah  melakukan  kekotoran  ( ahdath ) 
di  tanah  ini.” 

Ketika  kata-kata  tersebut  sampai  kepada  pengetahuan 
Mu'awiyah,  dia  telah  memberikan  hadiah  dan  kemuliaan  kepadanya 
serta  melantiknya  menjadi  gabenor  Madinah. 

Diriwayatkan  oleh  Sufyan  al-Thauri  daripada  ‘Abd  al-Rahman 
bin  Qasim  daripada  ‘Umar  bin  ‘Abd  al-Ghaffar,  semasa  Abu  Hurairah 
sampai  ke  Kufah  bersama-sama  Mu'awiyah,  dia  duduk  berdekatan 
pintu  Kindah  dan  orang  ramai  lalu  mengerumuninya.  Kemudian 
seorang  pemuda  yang  datang  dari  Kufah,  dikatakan  dia  ialah  al-Asbagh 
bin  Nubatah,  lalu  bertanya:  “ Wahai  Abu  Hurairah,  dengan  nama 
Allah  aku  ingin  menasihatimu,  adakah  engkau  mendengar  Rasulullah 
(s. ‘a. w)  bersabda  kepada  ‘Ali  bin  Abi  Talib  (‘a. s):  Demi  Allah, 

perwalikanlah  orang  yang  mewalikannya  dan  musuhilah  sesiapa  yang 
memusuhinya?”  Kata  Abu  Hurairah:  “ Demi  Allah,  memang  benar.” 


3 Al-Humaidi,  Syarh  Nahj  al-Balaghah,  I,  h.  358. 

4 Lihat:  Al-Humaidi,  Syarh  Nahj  al-Balaghah,  I,  h. 359. 

Lalu  katanya:  “ Aku  bersaksi  demi  Allah,  sesungguhnya  kamu  (Abu 
Hurairah)  telah  memperwalikan  musuhnya  dan  engkau  memusuhi 
walinya,”  kemudian  dia  (al-Asbagh)  bangun  dan  berlalu  dari  situ. 

Dalam  beberapa  peristiwa  yang  lain,  Abu  Hurairah  telah 
menghasilkan  hadith-hadith  yang  mempertahankan  golongan  munafiq 
dari  kalangan  Bani  Umaiyyah,  bertujuan  untuk  menghindari  keaiban 
mereka  dan  agar  agama  tetap  terpelihara  daripada  sifat  kemunafikan 
mereka,  manakala  manusia  seluruhnya  tetap  terselamat  daripada 
rancangan  jahat  mereka.  Oleh  itu,  Abu  Hurairah  begitu  rapat  dengan 
Marwan  dan  Mu'awiyah  serta  teman-temannya  yang  lain,  dan  dia 
mengatakan: 

“ Aku  mendengar  Rasulullah  (s. ‘a. w)  bersabda:  “ Demi 
Allah,  sesungguhnya  Muhammad  itu  hanyalah 
seorang  manusia,  baginda  marah  seperti  kemarahan 
orang  lain,  seandainya  terdapat  orang  mu’min  yang 
pernah  aku  hina  atau  caci,  hendaklah  kamu  membayar 
kifarat  untuknya  dan  sebagai  suatu  cara  mendekatkan 
diri  (qurbah)nya  kepadamu  pada  Hari  Qiyamat.” 

Sebenarnya,  Marwan  dan  anak-anaknya  telah  pergi  lebih  jauh 
lagi  dalam  mengangkat  kedudukan  Abu  Hurairah  melebihi  tokoh-tokoh 
sezamannya  sehingga  kesannya  dapat  dilihat  dan  dirasai  dengan  jelas 
hingga  ke  hari  ini,  kerana  Marwan  dan  lain-lain  berusaha 
bersungguh-sungguh  memberikan  keutamaan  kepada  semua  hadith 
yang  direkacipta  oleh  Abu  Hurairah  sehingga  ia  benar-benar  diterima 
umum. 

Dalam  usaha  untuk  menunjukkan  bahawa  Abu  Hurairah 
sebagai  seorang  perawi  hadith  yang  boleh  dipercayai,  Marwan  telah 
menggunakan  taktik  pemutarbalikan.  Dia  menyampaikan  cerita 
dengan  menyuruh  penulisnya  (Zu‘aiza‘ah)  duduk  di  suatu  tempat  yang 
tidak  diketahui  orang,  sedangkan  dia  sendiri  akan  mengemukakan 
soalan  kepada  Abu  Hurairah  dan  penulisnya  akan  mencatatkan 
jawapan  yang  diberikan  oleh  Abu  Hurairah.  Kemudian,  setelah 
setahun  berlalu,  Marwan  akan  menanyakan  masalah-masalah  yang 
serupa  itu  semula  dan  pada  masa  tersebut,  Abu  Hurairah  akan 
memberikan  jawapan  yang  sama.  Cerita-cerita  seumpama  ini 
disebarkan  kepada  golongan  elit  (penduduk  Syria)  sehingga  ia 
mendapat  liputan  atau  publisiti  yang  begitu  meluas,  bahkan  al-Hakim 
sendiri  menceritakan  dalam  kitabnya,  al-Mustadrak.5 
12.  Bilangan  hadith  Abu  Hurairah  yang  keterlaluan 


5 Al-Hakim,  al-Mustadrak,  III,  h.  510. 

Ahli  hadith  bersepakat6 7  bahawa  Abu  Hurairah  meriwayatkan 
jumlah  hadith  yang  terbanyak  iaitu  sebanyak  5374  buah  hadith.  Dalam 
Sahih  al-Bukhari  sahaja,  terdapat  446  buah  hadith.  Kalau  kita 
mengkaji  hadith-hadith  yang  diriwayatkan  oleh  kesemua  empat  orang 
khalifah,  kita  akan  dapati  jumlah  hadith  mereka  keseluruhannya 
kurang  27  % daripada  hadith  yang  diriwayatkan  oleh  Abu  Hurairah 
secara  bersendirian,  kerana  hadith-hadith  daripada  riwayat  Abu  Bakr 
berjumlah  142,  ‘Umar  berjumlah  537,  ‘Uthman  sebanyak  146  dan  ‘Ali 
(‘a. s)  sebanyak  586,  dengan  jumlah  kesemuanya  1411  buah  hadith, 
sedangkan  daripada  Abu  Hurairah  seorang  sahaja  adalah  sebanyak 
5374  buah  hadith  diriwayatkan  seperti  yang  telah  disebutkan  tadi. 

Malahan  para  pengkajinya  sudah  tentu  merasa  hairan  melihat 
perbezaan  yang  sedemikian  besar,  terutamanya  memandangkan  dia 
agak  lewat  memeluk  Islam,  keturunan  bapa  dan  ibunya  pula  tidak 
diketahui,  yang  pasti  menjadikan  jumlah  hadithnya  sedikit,  sedangkan 
dari  sudut  yang  lain  pula,  keempat-empat  orang  khalifah  tersebut 
berada  dalam  kedudukan  yang  jauh  lebih  baik. 

Ini  kerana  mereka  memeluk  Islam  lebih  awal,  keistimewaan 
mereka  dengan  penglihatan  dalam  bidang  perundangan  dan  kedudukan 
mereka  yang  baik  selama  lebih  kurang  52  tahun,  iaitu  23  tahun 
dihabiskan  bersama-sama  Rasulullah  (s. ‘a. w)  dan  29  tahun  lagi 
selepas  baginda  mentadbirkan  urusan  umat  Islam  dan  urusan  umat- 
umat  yang  lain,  penaklukan  kerajaan  Kisra  dan  Qaisar,  pembangunan 
bandar,  perluasan  tanah  dan  kawasan  baru,  penyebaran  dakwah 
Islam  kepada  para  penduduk  dan  negara-negara  lain,  penyampaian 
hukum-hakam  dan  amalan  (sunan)  di  kalangan  mereka  dan 
pembangunan  kawasan  yang  luas.  Bagaimana  mungkin  hadith-hadith 
riwayat  Abu  Hurairah  boleh  mencapai  beberapa  kali  ganda  melebihi 
jumlah  riwayat  keempat  -empat  orang  khalifah  tadi? 

Abu  Hurairah  tidak  langsung  boleh  disamakan  dengan  ‘A’isyah' 
walaupun  dia  juga  banyak  meriwayatkan  hadith  kerana  dia 
dikahwinkan  dengan  Rasulullah  (s. ‘a.  w)  10  tahun  sebelum  Abu 
Hurairah  memeluk  Islam.  Oleh  itu,  dia  berada  di  tempat  penurunan 
wahyu  dan  al-Qur’an  serta  tempat  pertemuan  malaikat  Jibril  dan  Mika’il 
selama  14  tahun  dan  hanya  meninggal  dunia  sedikit  lebih  awal  daripada 
Abu  Hurairah. 


6 Lihat:  al-Isabah,  IV,  h.  240.  (Sila  lihat  baris  akhir,  dicetak  di 
bahagian  tepinya,  kitab  al-Isti‘ab) 

7 Ibn  ‘Abd  al-Barr,  al-Isti‘ab  - mengenai  A’isyah  bersumberkan 
daripada  Ibn  Syihab  bahawa  Rasulullah  (s. ‘a. w)  mengahwininya 
pada  bulan  Syawal,  tahun  ke- 10  selepas  kenabian  (bi‘thah)  iaitu  3 
tahun  sebelum  Hijrah. 

Kedua-dua  tokoh  tersebut  berbeza  dalam  persahabatan  dan 
persaksian  dengan  Rasulullah  (s. ‘a. w).  Dalam  persahabatan, 

perbezaannya  memang  jelas  manakala  dalam  persaksian,  penyaksian 
‘A’isyah  adalah  serentak  dengan  pendengaran,  sedangkan  akalnya 
mengatasi  pendengarannya.  Pemikiran  yang  lebih  mudah  untuk 
menerima  dan  cepat  menangkap  (sesuatu).  Pada  ketika  dia  terdengar 
sesuatu,  terus  sahaja  digubah  menjadikannya  sebuah  syair. 

‘Urwah  pernah  menceritakan  bahawa  dia  tidak  menemui 
seorang  jua  pun  yang  lebih  mengetahui  daripada  ‘A’isyah  dalam 
perkara  yang  berhubung  dengan  ilmu  fiqh,  perubatan  dan  syair. 
Masruq  menceritakan  bahawa  para  pemimpin  dari  kalangan  sahabat 
besar  biasa  bertanyakannya  mengenai  hukum  fara’id.  Selanjutnya,  dia 
mempunyai  ramai  pendokong  dan  penyokong  dalam  pemerintahan 
Islam.  Dengan  bantuan  mereka,  dia  dapat  memimpin  suatu 
ketumbukan  tentera  yang  kuat  ke  Basrah  yang  dikenali  dalam  sejarah 
sebagai  Perang  Jamal,  bersempena  unta  yang  ditungganginya  semasa 
memimpin  tenteranya  itu. 

Di  samping  semua  faktor  tadi,  jumlah  hadith  daripadanya  jauh 
lebih  kecil  bahkan  hanya  setengah  sahaja  daripada  jumlah  hadith  Abu 
Hurairah.  Malahan  seandainya  hadith-hadith  daripada  A’isyah 
dicampurkan  hadith-hadith  daripada  Umm  Salamah  yang  hidup  lebih 
lama  sehinggalah  selepas  peristiwa  Karbala’,  kemudian  dicampurkan 
lagi  dengan  hadith-hadith  daripada  semua  Ummahat  al-Mu’minin  (ibu- 
ibu  golongan  mu’minin),  juga  termasuk  al-Hasan  dan  al-Husayn, 
Fatimah  (‘a.  s)  serta  kesemua  empat  orang  khalifah,  jumlah 
keseluruhannya  masih  lagi  kurang  berbanding  dengan  yang 
diriwayatkan  oleh  Abu  Hurairah.  Perkara  ini  tentunya  boleh  dianggap 
keterlaluan,  khususnya  kepada  orang-orang  yang  berakal. 

Sehubungan  dengan  itu,  Abu  Hurairah  mendakwa  bahawa 
Nabi  (s. ‘a. w)  telah  menyampaikan  hadith-hadith  kepadanya  yang  tidak 
diberitahukan  olehnya  kepada  orang  lain  dan  kerana  itu  tetap  berada 
dalam  fikirannya.  Justeru,  Abu  Hurairah  berkata:  “ Aku  menerima  dua 
kantung  berisi  hadith,  salah  satunya  sudah  aku  kosongkan  tetapi 
kalau  aku  kosongkan  yang  satu  lagi,  tenggorokku  pasti  terputus.”8 

Abu  Hurairah  berkata  lagi:  “ Kalaulah  aku  memberitahumu 
segala  apa  yang  aku  tahu,  tentulah  orang  akan  melontarkan  batu 
kepadaku  dan  mengatakan  Abu  Hurairah  gila.”  Dia  berkata:  “ Kalau 

aku  menceritakan  kepadamu  segala  yang  terpendam  dalam  diriku, 
tentulah  manusia  akan  melontariku  dengan  najis  binatang  (al-ba‘r).” 
Selanjutnya  dia  berkata:  “ Orang  ramai  berkata:  Wahai  Abu  Hurairah, 


8 Al-Bukhari,  Sahih,  I,  h.  24.  (Kitab  al-  ‘ilm;  Bab  Hifz  al-‘ilm) 

engkau  sudah  melampaui  batas.  Demi  Dia  yang  diriku  ini  di  tangan - 
Nya,  seandainya  aku  menceritakan  semua  apa  yang  aku  dengari 
daripada  Rasulullah  (s. ‘a. w)  kepadamu,  tentulah  kamu  melontariku 
dengan  tompokan  najis  binatang  (al-qasy‘  @ al-mazabil),  kemudian 
kamu  tidak  lagi  dapat  melihatku.”9 

Dia  berkata  lagi:  “ Aku  menghafal  banyak  hadith  daripada 
Rasulullah  (s. ‘a. w)  yang  aku  tidak  sampaikan  kepadamu,  seandainya 
aku  menyampaikannya,  tentulah  kamu  semua  akan  merejamiku 
dengan  batu.”10 

Menurut  Abu  Nu'aim,  Abu  Hurairah  berkata:  “ Aku  menghafal 
lima  (5)  karung  hadith  daripada  Rasulullah  (s. ‘a. w),  hanya  dua  (2) 
karung  sahaja  yang  aku  dedahkan.  Seandainya  aku  dedahkan 
karung  yang  ketiga,  kamu  akan  merejamiku  dengan  batu.”  Tidak  dapat 
dipastikan  kenapa  Rasulullah  (s. ‘a. w)  menyampaikan  hadith-hadith 
baginda  kepada  orang  yang  tidak  sanggup  mendedahkannya  kepada 
orang  ramai,  takut  pula  direjami  dengan  batu  atau  dilontari  najis 
binatang  dan  berbagai-bagai  lagi.  Dari  sudut  lain  pula,  menurut  Ibn 
Sa‘d,  Abu  Hurairah  selalu  mengatakan:  “ Abu  Hurairah  tidak  pernah 
menyembunyikan  atau  menulis  sesuatu  apa  pun.  Bagaimana  mungkin 
kata-katanya  dapat  dihubungkan  dengan  semua  omongan  kosong 
tersebut.” 

Seterusnya,  kalaulah  dia  tidak  mendedahkan  sejumlah  besar 
hadith  Nabi  (s. ‘a. w)  kerana  takut  direjami  dengan  batu  atau  dilontari 
dengan  najis  atau  kotoran,  tidak  mungkin  dapat  diterima  sikap  ini 
dengan  adanya  banyak  hadith  yang  diriwayatkan  olehnya.  Sebagai 
contoh: 

Bukankah  dia  yang  menceritakan  bahawa  Nabi  (s. ‘a. w)  lupa  dan 
bersembahyang  dua  raka ‘a  t daripada  sembahyang  empat  raka'at,  dan 
apabila  baginda  ditanya  sama  ada  terlupa  atau  memendekkannya 
( qasr ) dengan  sengaja,  baginda  menafikan  kedua-duanya. 


9 Hadith  ketiga  dengan  sanadnya  sampai  kepada  Abu  Hurairah. 
(Ibn  Sa‘d,  Tabaqat,  IV,  (bab  II),  h.  57.) 

10  Al-Hakim,  al-Mustadrak,  III,  h.  509;  al-Dhahabi,  Talkhis  - dan 
dikatakan  oleh  al-Hakim  sebagai  hadith  sahih. 

11  Abu  Nu‘aim,  Hilyat  al-Awliya’,  h.  381. 

12  Ibn  Sa‘d,  Tabaqat,  II,  (bab  2),  h.  119. 

Bukankah  dia  yang  menceritakan  bahawa  Nabi  (s. ‘a. w)  selalu  memukul, 
mencaci,  melaknat  dan  menyebat  orang-orang  yang  tidak  patut 
menerimanya  ketika  sedang  marah. 

Bukankah  dia  yang  menceritakan  bahawa  Nabi  (s. ‘a. w)  bersabda:  “ Kami 
lebih  wajar  berada  dalam  keraguan  berbanding  dengan  Ibrahim.” 
Bukankah  dia  yang  mengada-adakan  cerita  tentang  Nabi  Lut  (‘a. s)  yang 
dikatakan  tidak  beriman  kepada  Allah. 

Bukankah  dia  yang  menyifatkan  Nabi  Adam,  Nuh,  Ibrahim,  Musa  dan 
‘Isa  (‘a. s)  dengan  sifat-sifat  yang  sama  sekali  tidak  layak  bagi  mereka. 
Bukankah  dia  yang  menuduh  Nabi  Musa  (‘a. s)  menampar  malaikat 
maut  sehingga  tersembul  biji  matanya,  dan  Nabi  Musa  (‘a. s)  berlari 
dalam  keadaan  bertelanjang  melintasi  kaum  Bani  Israil  yang  melihat 
kemaluannya  itu. 

Bukankah  dia  yang  menceritakan  bahawa  Nabi  Sulaiman  (‘a.  s) 
menukarkan  keputusan  ayahnya,  serta  enggan  meneruskan 
pemerintahan  menurut  kehendak  Allah.  Oleh  kerana  itu,  dia  sentiasa 
gagal  dalam  pemerintahannya. 

Bukankah  dia  yang  menceritakan  tentang  Allah,  apa  yang  tidak  layak 
sama  sekali  dengan-Nya  sama  ada  berdasarkan  akal  yang  waras  atau 
hukum  syarak  seperti  neraka  (al-Nar)  tidak  akan  merasa  puas 
sehinggalah  Allah  memasukkan  kaki-Nya  ke  dalam  neraka.  Allah 
memperlihatkan  diri-Nya  kepada  manusia  pada  Hari  Qiyamat  dalam 
bentuk  yang  tidak  diketahui  oleh  mereka,  Dia  (Allah)  kemudian 
berfirman:  “ Akulah  Tuhan  yang  Maha  Kuasa.”  Mereka  berkata: 
“ Kami  berlindung  dengan  Allah  daripadamu.”  Kemudian  Dia  (Allah) 
akan  datang  semula  dalam  keadaan  yang  diketahui  oleh  mereka 
kemudian,  mereka  semua  berkata:  “ Kamukah  Tuhan  kami.” 

Bukankah  dia  yang  meriwayatkan  bahawa  Nabi  Adam  (‘a. s)  diciptakan 
dalam  surah  (bentuk)  Allah  atau  Allah  menciptakan  Nabi  Adam  (‘a. s) 
menurut  keadaan  diri-Nya.  Panjangnya  60  hasta  (dhira‘ah)  dan 
lebarnya  70  hasta.  Abu  Hurairah  telah  menceritakan  semua  hadith 
karut  tersebut  tetapi  dia  tidak  pernah  direjam  dengan  batu,  dilontar 
dengan  najis  binatang  atau  kekotoran. 

Menurut  Sahih  al-Bukhari,  3 Abu  Hurairah  mendakwa,  tiada 
seorang  pun  di  antara  para  sahabat  Nabi  (s. ‘a. w)  yang  paling  banyak 
meriwayatkan  hadith  melebihi  dirinya,  kecuali  ‘Abd-Allah  bin  ‘Amr  (bin 
al-‘As)  kerana  dia  selalu  menulis  sedangkan  Abu  Hurairah  tidak 
menulis. 


13  Al-Bukhari,  Sahih,  I,  h. 22  (Kitab  al-‘ilm).  Daripada  Wahb  bin 
Munabbih  daripada  saudaranya  Hammam  daripada  Abu 
Hurairah. 

Di  sini  dia  mengatakan  ‘Abd-Allah  bin  ‘Amr  meriwayatkan 
hadith  daripada  Nabi  (s. ‘a. w)  lebih  banyak  berbanding  dengan  dirinya 
sendiri.  Bagaimanapun,  setelah  diteliti  kami  dapati  ‘Abd-Allah  hanya 
meriwayatkan  hadith  tidak  lebih  daripada  700  buah,14  dan  jumlah  ini 
adalah  kira-kira  1/8  daripada  hadith  riwayat  Abu  Hurairah. 

Kedudukan  ini  menunjukkan  bahawa  Abu  Hurairah 
mengakui  ‘Abd-Allah  bin  ‘Amr  bin  al-‘As  mengatasinya  dalam 
periwayatan  hadith  pada  masa-masa  awal  selepas  Nabi  (s. ‘a. w), 
sedangkan  kebanyakan  hadith  karutnya  timbul  semasa  pemerintahan 
Mu'awiyah  dan  bukannya  pada  zaman-zaman  pemerintahan  Abu  Bakr, 
‘Umar  atau  ‘Ali  (‘a. s)  yang  merupakan  di  antara  tokoh-tokoh  yang 
ditakuti  oleh  Abu  Hurairah. 

13.  Aspek  kualiti  hadith  Abu  Hurairah 

Dalam  kebanyakan  hal,  gaya  bahasa  ( uslub ) yang  digunakan 
dalam  hadith  riwayat  Abu  Hurairah  tidak  boleh  diterima  naluri  yang 
halus,  juga  ia  tidak  selari  dengan  akal  yang  waras  dan  ilmu. 
Memadailah  sekiranya  kami  membentangkan  40  buah  hadith  yang 
diriwayatkan  daripadanya  sebagai  contoh  dengan  disertai  analisis  kami 
yang  kritikal  dan  terperinci  bagi  pembaca  untuk  membuat 
kesimpulan  mereka  masing-masing. 

Bentuk  (surah)  Adam  seperti  bentuk  Allah: 

Dicatatkan  oleh  al-Bukhari  dan  Muslim15  daripada  ‘Abd  al- 
Razzaq  daripada  Ma'mar  daripada  Hamman  ibn  Munabbih  yang  berkata: 
Inilah  yang  diceritakan  kepada  kami  oleh  Abu  Hurairah  daripada  Nabi 
(s. ‘a. w)  yang  bersabda: 

“ Allah  menciptakan  Adam  seperti  bentuk  (surah) 

Allah,  dengan  panjang  badan  60  hasta  (27  meter),” 

Ahmad  menambah  16  daripada  sumber  Sa‘id  bin  al- 

Musayyab  daripada  Abu  Hurairah  secara  marfu ‘ dengan 
katanya:  Abu  Hurairah  juga  menceritakan:  “ dengan 
lebar  badannya  7 hasta  (3.15  meter).” 

Dia  juga  berkata:  Selepas  menciptanya  Allah  berfirman:  “ 

Pergilah  dan  ucapkanlah  salam  kepada  malaikat  yang  duduk  di  sana 
dan  dengarlah  bagaimana  mereka  menyambut  salammu,  kerana  itulah 
salam  bagimu  dan  keturunanmu.  Lalu  dia  pergi  dan  berkata:  “ 
Assalamu  ‘alaikum.”  Mereka  menjawab:  “ Assalamu‘alaikaum  wa 
rahmatu-llah.”  Dengan  cara  ini,  mereka  menambahkan  rahmatu-llah. 


14  Al-Qastalani,  Irsyad  al-Sarifi  Syarh  Sahih  al-Bukhari,  I,  h. 373. 

15  Al-Bukhari,  Sahih,  IV,  no.l,  h. 57  (Kitab  al-Isti’zan);  Muslim, 
Sahih,  II,  h. 481  (Kitab  al-Jannah);  Ibn  Hanbal,  Musnaci,  II,  h.315. 

16  Al-Qastalani,  Irsyad  al-Sari,  VII,  h. 90  (Kitab  Bid‘i  al-khalq). 

Oleh  itu,  setiap  orang  yang  masuk  syurga  adalah  dalam  bentuk 
Adam  (‘a. s)  dan  panjangnya  60  hasta.  Selepasnya,  mereka  menjadi 
semakin  kecil  hinggalah  sekarang. 

Kritikan 

Sesungguhnya  Allah  Maha  Suci  daripada  rupa  bentuk  dan 
penyerupaan.  Hadith  ini  kelihatan  diambil  daripada  kitab  Yahudi  iaitu 
kitab  Perjanjian  Lama  (Old  Testament  @ al-‘Ahd  al-Qadim)  yang 
menyebutkan  perkara  yang  sama  dengan  perkataan  yang  sama  iaitu  “ 
Allah  menciptakan  manusia  seperti  bentuk-Nya  sendiri.”17 

Sungguh  dikesali  Abu  Hurairah  mengemukakan  ajaran  Yahudi 
dalam  agama  Islam  dengan  memasukkan  hadith  ini.  Takwilan  yang 
paling  tepat  kepada  hadith  ini  adalah  kita  hendaklah  mengembalikan 
gantinama  ( damir)  “ hu  ” dalam  perkataan  suratu-hu  kepada  Adam  (‘a. s) 
dan  bukannya  kepada  Allah. 

Justeru,  ia  bermaksud  bahawa  Allah  (s. w. t)  menciptakannya 
di  syurga  mengikut  bentuknya  (Adam)  (dan  bukannya  mengikut  bentuk 
Allah),  dengan  maksud  Adam  diciptakan  sekaligus  dalam  bentuknya 
yang  sempurna  tanpa  melalui  peringkat-peringkat  sperma,  segumpal 
darah,  janin  tanpa  rangka,  diikuti  janin  dengan  rangka,  kemudian 
dengan  daging,  menjadi  bayi,  kanak-kanak,  remaja  dan  dewasa 
dengan  bentuk  panjang  dan  lebarnya  yang  sempurna. 

Bagaimanapun,  takwilan  ini  tidak  tepat  kerana  hadith  yang 
sama  diriwayatkan  daripada  Abu  Hurairah  dengan  kata-kata:  “ Adam 
diciptakan  seperti  al-Rahman  (iaitu  Allah).  Al-Qastalani  mengatakan  kata 
gantinama  diri  (damir)  “ hu  ” pada  perkataan  suratu-hu  kembali  kepada 
Allah  dan  bukan  kepada  Nabi  Adam  (‘a. s). 

Terdapat  juga  dalam  hadith-hadith  lain  diriwayatkan  daripada 
Abu  Hurairah  bahawa  Allah  diperlihatkan  sebagai  berfirman  kepada 
Nabi  Musa  (‘a. s):  “ Aku  menciptakan  mereka  (manusia)  menurut  bentuk- 
Ku.”  Oleh  itu,  hadith  yang  menetapkan  rupabentuk  dan  penyerupaan 
bagi  Allah  tidak  boleh  diterima  sama  sekali. 

14.  Hujah-hujah  selanjutnya  mengenai  hadith  ini 

(1)  Seandainya  tinggi  Nabi  Adam  (‘a. s)  60  hasta,  tentulah  lebarnya  17 
1/7  hasta  mengikut  bentuk  fizikal  seperti  yang  lazim  kita  ketahui, 
ataupun  sekiranya  lebarnya  7 hasta,  tinggi  sepatutnya  ialah  24  1/2 
hasta  kerana  lebar  badan  seseorang  manusia  biasa  ialah  2/7  daripada 
tingginya.  Bagaimana  Abu  Hurairah  boleh  mengatakan  Adam 
(‘a. s)  mempunyai  ketinggian  60  hasta  dan  lebarnya  7 hasta.  Kita  tidak 


17  Tarikh  Baghdad,  II,  h.235  - mengenai  Muhammad  bin  al- 
Husayn  al-Matbakhi  dipetik  daripada  kitab  Perjanjian  Lama  (al- 
‘Ahd  al-Qadim). 

sepatutnya  menjadikan  Adam  (‘a. s)  daripada  susuk  tubuhnya  kerana 
Allah  dalam  al-Qur’an  telah  berfirman: 

“ Sesungguhnya  Kami  (Allah)  menciptakan  manusia  dengan 
sebaik-baik  kejadian.” 

(2)  Ucapan  salam  Assalamu  ‘alaikum  disyariatkan  oleh  Islam  kerana 
Rasulullah  (s. ‘a. w)  pernah  bersabda:  “ Kaum  Yahudi  tidak  pernah 
merasa  dengki  (hasad)  sesuatu  apa  pun  terhadap  kamu  sebagaimana 
dengkinya  mereka  kepada  al-salam.”  Kenapakah  pula  Abu  Hurairah 
mengatakan  Allah  berfirman  kepada  Adam  “ pergilah  dan  ucapkanlah 
salam  kepada  para  malaikat...” 

(3)  Mengenai  kata-kata  Abu  Hurairah:  “ Selepas  Adam,  mereka  (umat 
manusia)  mulai  mengecil  sehingga  sekarang,”  tidaklah  perlu  diberikan 
komentar. 

15.  Melihat  Allah  pada  Hari  Qiyamat  dengan  mata  zahir  dalam 
gambaran  yang  berbeza-beza 

Al-Bukhari,18  Muslim19  dan  Ahmad20  telah  menceritakan 
daripada  Abu  Hurairah  yang  mengatakan:  Orang  ramai  bertanya 

kepada  Rasulullah  (s. ‘a. w): 

“ Bolehkah  kami  melihat  Tuhan  kami  (Allah)  pada  hari 
Qiyamat?  Baginda  pun  lalu  menjawab:  “ Adakah  kamu  merasa 
sukar  atau  sakit  melihat  matahari  yang  tidak  diselaputi  awan? 
Mereka  menjawab:  “ Tidak.”  Kemudian  baginda  bertanya:  “ 
Adakah  kamu  merasa  sakit  melihat  bulan  penuh  tanpa 
dilindungi  awan?”  Mereka  menjawab:  “ Tidak.”  Kemudian 
baginda  bersabda:  “ Kamu  akan  dapat  melihat-Nya  sama 

seperti  itu  pada  hari  Qiyamat.  Allah  (s.w.t)  akan 

menghimpunkan  semua  manusia  dan  akan  memerintahkan 
mereka,  “ setiap  orang  hendaklah  mengikuti  siapa  yang 
disembahnya.” 

Justeru  itu,  orang  yang  menyembah  matahari  akan  pergi 
kepada  matahari,  orang  yang  menyembah  bulan  akan  pergi  kepada 
bulan,  orang  yang  menyembah  syaitan  atau  iblis  akan  pergi  kepada 
iblis. 

Hanya  kamu  ini  akan  tetap  bersama  dengan  kemunafikan 
mereka.  Lantas,  Allah  datang  kepada  mereka  dalam  bentuk  yang 
tidak  diketahui  oleh  mereka.  Dia  akan  berkata:  “ Akulah  Tuhanmu.” 
Mereka  akan  berkata:  “ Kami  berlindung  dengan  Allah  daripadamu. 


is  Al-Bukhari,  Sahih,  IV,  h.92;  I,  h.  100. 
19  Muslim,  Sahih,  I,  h. 86. 

20Ibn  Hanbal,  Musnad,  II,  h. 275. 

Kami  akan  tetap  berada  di  sini  sehingga  Tuhan  kami  datang  kepada 
kami.  Apabila  Dia  datang  kami  akan  dapat  mengenali-Nya.  Lalu  Allah 
datang  kepada  mereka  dalam  bentuk  yang  mereka  ketahui  dan  berkata: 
“ Akulah  Tuhanmu.”  Mereka  kemudian  mengakuinya:  “ Kamulah  Tuhan 
kami,”  kemudian  mereka  menuruti-Nya  dan  Dia  (Allah)  akan 
membentangkan  titian  neraka. 

Selanjutnya,  Abu  Hurairah  mengatakan  bahawa  Rasulullah 
(s. ‘a. w)  bersabda:  “ Akulah  orang  pertama  yang  akan  melaluinya 
dengan  doa  para  rasul  pada  hari  itu:  “ Ya  Allah,  selamatkanlah, 
selamatkanlah,”  dan  dia  akan  mendapat  duri  seperti  al-syauq  al-sa‘dan. 
Pernahkan  kamu  melihat  al-syauq  al-sa‘dan?  Mereka  mengatakan:  “ 
Pernah.”  Seterusnya,  Rasulullah  (s. ‘a. w)  bersabda:  Mereka  akan 
menjadi  seperti  duri  (al-syauq  al-sa‘dan)  yang  tidak  diketahui  oleh 
seorang  jua  pun  tentang  besarnya  kecuali  Allah.  Kemudian  manusia 
akan  diasingkan  mengikut  amalan-amalan  mereka.  Ada  di  kalangan 
mereka  yang  akan  binasa  kerana  amalan  mereka  dan  yang  lain  akan 
berjaya. 

Apabila  Allah  selesai  membuat  keputusan  di  antara  para 
hamba-Nya  dan  ingin  mengeluarkan  sesiapa  sahaja  dari  neraka,  yang 
mempersaksikan  bahawa  “ Tiada  Tuhan  melainkan  Allah,”  Dia  Allah) 
memerintahkan  malaikat  mengeluarkan  mereka  dan  dapat 

mengenali  mereka  dengan  kesan-kesan  sujud,  dan  diharamkan  neraka 
menghapuskan  kesan-kesan  sujud  pada  anak-anak  Adam,  malaikat 
akan  mengeluarkan  mereka,  kemudian  air  yang  dikenali  sebagai  air 
kehidupan  (ma’ al-hayah.)  akan  dituangkan  ke  atas  mereka  untuk 
membolehkan  mereka  hidup  seperti  biji  benih  yang  tumbuh  di  saliran 
air. 

Tinggallah  seorang  lelaki  mengarahkan  terus  ke  neraka, 
katanya:  “ Wahai  Tuhanku,  udaranya  menyesakkanku,  bahangnya 

membakarku,  jauhilah  wajahku  dari  api.  Dia  terus  merintih  kepada 
Allah.  Allah  akan  berkata:  “ Seandainya  aku  berikan  kepadamu, 
engkau  akan  meminta  yang  lain  pula.”  Lalu  dia  berkata:  “ Tidak  demi 
kemuliaan-Mu,  aku  tidak  akan  meminta  yang  lain.”  Kemudian  Allah 
menghindari  wajahnya  dari  api.  Selepas  beberapa  ketika,  dia  lalu 
berkata:  “ Wahai  Tuhanku,  hampirkanlah  diriku  kepada  syurga.”  “ 
Apakah  engkau  sangka,  engkau  tidak  akan  meminta  yang  lain 
daripada-Ku?  Celaka  kamu,  wahai  anak  Adam,  pandai  engkau 
menipu  daya.  Tidak  berhenti-henti  dia  meminta-minta  lalu  Allah 
berkata:  “ Seandainya  aku  berikan  kepadamu,  engkau  akan  meminta 
yang  lain  pula,”  dia  berkata:  “ Tidak  demi  kemuliaan-Mu,  aku  tidak 
akan  meminta  yang  lain  lagi.”  Setelah  bersumpah  dan  berjanji  tidak 
akan  meminta-minta  lagi,  Allah  menghampirkannya  ke  pintu  syurga. 

Apabila  dia  melihat  apa  yang  ada  di  dalamnya,  dia  tetap  berdiam  diri 
untuk  beberapa  lama  dan  kemudian  berkata  lagi:  “ Wahai  Tuhanku, 
masukkanlah  aku  ke  syurga,”  lalu  Allah  berkata  kepadanya:  “ Apakah 
engkau  fikir,  engkau  tidak  akan  meminta  sesuatu  yang  lain  nanti? 

Celakalah  engkau,  wahai  anak  Adam,  pandai  engkau  menipu 
daya.  Kemudian  dia  berkata:  “ Ya  Tuhanku,  janganlah  engkau 
jadikan  hamba-Mu,  makhluk  yang  paling  malang.”  Dia  terus  menyeru 
sehingga  akhirnya  Allah  ketawa.  Apabila  Allah  ketawa  terhadapnya, 
Dia  pun  membenarkannya  masuk  ke  syurga.  Apabila  dia  masuk  ke 
dalamnya,  dia  akan  ditanya:  “ Mintalah  yang  ini,”  dan  dia  akan 
memintanya,  seterusnya  dikatakan  kepadanya:  “ Mintalah  yang  itu,” 
dan  dia  akan  meminta  yang  itu  sehinggalah  semua  permintaannya 
dipenuhi.  Lantas,  Allah  berkata  kepadanya:  “ Semua  ini  adalah 
untukmu,  orang-orang  lain  yang  seperti  dirinya  akan  bersama- 
sama  dengannya.” 

Muslim  menceritakan  hadith  ini  menerusi  sumber  (perawi) 
lain.  Riwayatnya  seperti  berikut:  Pada  hari  Qiyamat,  Allah  mendekati 
umat-Nya  yang  terdiri  daripada  orang-orang  baik  dan  orang-orang 
jahat.  Allah  berada  dalam  bentuk  yang  paling  rendah  dari  apa  yang 
pernah  dilihat  oleh  mereka.  Dia  berkata  kepada  mereka:  “ Akulah 
Tuhanmu,”  mereka  menjawab:  “ Kami  berlindung  dengan  Allah 

daripadamu.”  Lantas  Allah  berkata:  “ Adakah  sebarang  tanda, 

dengannya  engkau  dapat  mengenali-Nya?”  Mereka  berkata:  “ Ya.”  Lalu, 
Dia  memperlihatkan  tulang  kering-Nya  (saq).  Kemudian,  setiap  orang 
yang  selalu  sujud  kepada  Allah  dengan  rela  akan  diizinkan  oleh  Allah 
bersujud  manakala  setiap  orang  yang  sujud  kepada  Allah  kerana 
takut  dan  berpura-pura  akan  diinjak-injak.  Bagi  orang-orang  yang 
bersujud  akan  menundukkan  tengkok  mereka  dan  ketika  mereka 
mengangkat  kepala  mereka,  mereka  dapat  melihat  Allah  yang 
mengubahkan  diri-Nya  kepada  bentuk  yang  pernah  mereka  lihat 
dahulu.  Lantaran  itu,  Dia  berkata:  “ Akulah  Tuhanmu,”  dan  mereka 
mengakui:  “ Engkaulah  Tuhan  kami.”  Kemudian  dia  pergi  ke  titian 
neraka.  Hadith  ini  agak  panjang.  Al-Bukhari  telah  meringkaskannya 
dalam  tafsiran  surah  Nuh.  Lafaznya  seperti  berikut:  “ Aku  mendengar 
Rasulullah  (s. ‘a.  w)  bersabda:  Allah  akan  memperlihatkan  tulang 

kering-Nya  (saq).  Kemudian  setiap  orang  yang  beriman,  lelaki  dan 
perempuan  bersujud  kepada-Nya  tetapi  orang-orang  yang  bersujud  di 
dunia  ini  dengan  berpura-pura  akan  tersingkir.  Mereka  turut  bersujud 
tetapi  kembali  dengan  belakang  mereka  diinjak-injak.” 

Kritikan 

Hadith  ini  cukup  membingungkan  orang-orang  yang  bijaksana. 
Adakah  ia  memperlihatkan  bahawa  Allah  menggunakan  bentuk-bentuk 


36 


Abu  Hurairah 


yang  berlainan,  yang  boleh  diakui  oleh  sesetengah  orang  sedangkan 
orang  lain  pula  tidak  mahu  mengakuinya? 

Adakah  orang  ramai  melihat  bahawa  Allah  memperlihatkan 
tulang  kering-Nya  sebagai  suatu  bukti  dengan  meninggalkan 
anggota-anggota  badan  yang  lain?  Adakah  patut  bagi  Allah  berpindah 
dari  satu  tempat  ke  suatu  tempat  yang  lain  agar  Dia  (Allah)  dapat 
datang  menemui  manusia  pada  kali  pertama  dan  seterusnya?  Adakah 
mungkin  Allah  ketawa?  Apakah  pentingnya  kata-kata  seperti  itu? 
Adakah  ia  sebenarnya  sabda  Nabi  s. ‘a. w?  Demi  Allah  yang 
menurunkannya  (Nabi  Muhammad  (s. ‘a. w))  sebagai  Nabi,  hal  seperti 
ini  tidak  mungkin  sama  sekali  berlaku. 

16.  Persoalan  melihat  Allah 

Berdasarkan  riwayat  Abu  Hurairah,  umat  Islam  memperlihatkan 
kepercayaan  mereka  yang  menyokong  kemungkinan  melihat  Allah  di 
dunia  dan  di  akhirat.  Mengenai  melihat  Allah  di  alam  akhirat  pada 
Hari  Qiyamat,  mereka  semuanya  mengakuinya,  tetapi  kebanyakan 
daripada  mereka  tidak  percaya  kepada  hakikat  dapat  melihat  Allah  di 
alam  dunia  ini.  Mereka  juga  percaya  bahawa  hanya  orang-orang  yang 
beriman,  lelaki  dan  wanita  dapat  melihat  Allah  pada  Hari  Qiyamat, 
manakala  orang-orang  kafir,  lelaki  dan  wanita  tidak  akan  dapat 
melihat  Allah. 

Sekarang,  orang-orang  yang  menyifatkan  kewujudan  jasad  Allah 
percaya  bahawa  mereka  boleh  melihat  Allah  pada  Hari  Qiyamat 
menerusi  penglihatan  mata,  dengan  jasad  Allah  berada  di  hadapan 
mereka.  Dengan  kata-kata  lain,  mereka  boleh  melihat  Allah  seperti 
mereka  melihat  sesama  mereka,  tetapi  mereka  tidak  boleh  melihat 
wajah  Allah  kerana  mereka  tidak  boleh  menghadap  matahari  atau 
bulan  tanpa  dilindungi  oleh  awan. 

Orang  yang  menyifatkan  kewujudan  jasad  Allah  percaya  bahawa 
pada  hari  Qiyamat,  mereka  boleh  melihat  Allah  tetapi  bukannya 
dengan  penglihatan  mata  biasa  atau  dengan  cara  Allah  datang 
kepada  mereka  atau  dengan  cara  adaptasi  ataupun  dengan  cara  ini 
atau  itu,  tetapi  Allah  boleh  dilihat  dengan  cara  yang  tidak  diketahui 
manusia.  Ia  merupakan  suatu  cara  yang  sangat  istimewa  menerusi 
penglihatan  mata  orang-orang  mu'min  lelaki  dan  wanita  di  hadapan 
Allah  tanpa  sebarang  penjelasan  tentang  bagaimana  atau  tanpa 
sebarang  penetapan  arah. 

Ini  tentunya  sesuatu  yang  tidak  dapat  diterima  akal  dan 
sesuatu  yang  tidak  dapat  masuk  ke  dalam  khayalan  manusia  kecuali 
dibayangkan  bahawa  Allah  akan  menganugerahkan  suatu  penglihatan 
istimewa  kepada  orang-orang  mu’min  yang  tidak  diperolehi  oleh 
mereka  dalam  kehidupan  di  dunia,  manakala  mereka  dapat  melihat 
seperti  melihat  dengan  akal  fikiran.  Ini  boleh  mengelakkan  kita 

daripada  berdepan  dengan  banyak  kontroversi  dan  ia  boleh 
membataskannya  kepada  perbahasan  dari  segi  bahasa  semata-mata. 

17.  Neraka  tidak  akan  penuh  sehinggalah  Allah  memasukkan  kaki- 
Nya  ke  dalam  neraka 

Al-Bukhari  dan  Muslim  telah  meriwayatkan  daripada  ‘Abd  al- 
Razzaq  daripada  Ma'mar  daripada  Hammam  daripada  Abu  Hurairah 
yang  meriwayatkan,  Nabi  (s. ‘a. w)  bersabda:  Neraka  dan  syurga  berhujah 
antara  satu  sama  lain,  maka  neraka  berkata:  Aku  dipenuhi  orang-orang 
yang  zalim  dan  kejam,  manakala  syurga  pula  berkata:  Apa  aku  peduli, 
tidak  ada  seorang  pun  boleh  memasukiku  kecuali  golongan  yang 
lemah  dan  golongan  bawahan. 

Allah  ‘azza  wa  jalla  berkata  kepada  syurga : Engkau  adalah 

rahmat-Ku,  Aku  kurniakan  rahmat  kepada  orang-orang  yang  Aku 
kehendaki  dari  kalangan  hamba- hamba- Ku  menerusimu.  Allah  berkata 
kepada  neraka:  Sesungguhnya  engkau  adalah  azab-Ku,  aku  azabkan 
orang-orang  yang  Aku  kehendaki  dari  kalangan  hamba- hamba- Ku 
menerusimu.  Setiap  satunya  dipenuhi  dengannya.  Bagi  neraka,  ia 
tidak  akan  dipenuhi  sehinggalah  Allah  memasukkan  kaki-Nya, 
kemudian  ia  akan  berkata:  “ Cukup,  cukup.”  Dengan  itu,  ia  akan 
dipenuhi  dan  satu  bahagiannya  akan  bercantum  dengan  bahagian  yang 
lain.21 

Kritikan 

Ternyata  Abu  Hurairah  percaya  bahawa  orang-orang  yang  berdo- 
sa tidak  mencukupi  untuk  memenuhi  neraka  sedangkan  Allah  ‘azza  wa 
jalla  menjelaskan  dalam  al-Qur’an  bahawa  (Aku  akan  memenuhkan 
neraka  jahanam..). 

Abu  Hurairah  berusaha  untuk  menyatukan  kedua-dua  perkara 
dan  cuba  menyelesaikan  persoalan  tersebut  dengan  mengatakan  Allah 
terpaksa  memasukkan  kaki-Nya  ke  dalam  neraka  jahannam  kerana 
kaki  Allah,  menurut  Abu  Hurairah  adalah  lebih  besar  daripada  neraka 
walau  luas  dan  panjang  mana  sekalipun. 

Oleh  kerana  kejahilan  Abu  Hurairah  itu,  tidak  hairanlah  jika  dia 
menggabungkan  kedua-dua  perkara  yang  saling  bercanggah  ini. 
Namun  dengan  melakukan  demikian,  ternyata  sekali  dia  telah  salah 
dalam  menanggapi  firman  Allah  dalam  al-Qur’an:  “ Kebenaran  tetap 


21  Al-Bukhari,  Sahih,  III,  h.  127  (mengenai  tafsiran  surah  Qaf); 
Muslim,  Sahih,  II,  ( Bab  al-Nat)  yang  dimasukkan  dengan  orang- 
orang  zalim  (al-Jabbarun)  dan  syurga  yang  dimasukkan  dengan 
orang-orang  yang  lemah  (al-du‘afa)  - menerusi  5 riwayat 
daripada  Abu  Hurairah;  Ahmad  ibn  Hanbal,  Musnad,  II,  h. 3 14  - 
daripada  Abu  Hurairah. 

kebenaran,  Aku  hanya  berkata  yang  benar  bahawa  Aku  akan 
memenuhkan  neraka  dengan  kamu  dan  orang-orang  yang  mengikut 
kamu  semuanya.” 

Sekiranya  Abu  Hurairah  memikirkan  ayat  ini,  tentulah  dia 
akan  mendahulukan  akal  daripada  lidahnya  dan  mengelakkan  diri 
daripada  memberikan  alasan  kerana  ayat  ini  adalah  keterangan  yang 
sangat  jelas  bahawa  neraka  akan  dipenuhi  dengan  orang-orang  yang 
sepertinya,  orang-orang  yang  berada  dalam  kelompok  syaitan  ataupun 
orang-orang  yang  menuruti  syaitan  dari  kalangan  manusia. 

Secara  keseluruhannya,  hadith  ini  adalah  mustahil  dan  ber- 
canggah  sama  sekali  dengan  akal  dan  syarak.  Bolehkah  seorang 
muslim  mempercayai  Allah  mempunyai  kaki?  Bolehkah  seorang  yang 
waras  bersaksi  bahawa  Allah  meletakkan  kaki-Nya  ke  dalam  neraka 
untuk  memenuhkannya  dengan  kaki-Nya  itu?  Apakah  hikmah  berhujah 
dengan  perkara  tersebut?  Apakah  pentingnya  pemikiran  lemah  seperti 
ini?  Apakah  bahasa  yang  digunakan  oleh  neraka  dan  syurga  untuk 
berbahas  antara  satu  dengan  yang  lain?  Apakah  pancaindera  yang 
mereka  gunakan  untuk  memahami  semua  perkara  itu  atau  dapat 
mengetahui  orang-orang  yang  masuk  salah  satu  darinya?  Apakah 
kelebihan  golongan  zalim  ( al-mutajabburun ) dan  penindas  (al- 
mustakbirun)  yang  dapat  dibanggakan  oleh  neraka  dengan  mereka, 
walaupun  mereka  pada  masa  itu  menduduki  neraka  yang  paling 
bawah? 

Bagaimana  pula  syurga  dapat  mengetahui  bahawa  orang-orang 
yang  berjaya  memasukinya  terdiri  daripada  orang-orang  yang  lemah 
sedangkan  Allah  mengurniakan  ni‘mat  kepada  mereka  yang  terdiri 
daripada  nabi-nabi,  siddiqin,  syuhada’  dan  orang-orang  yang  saleh? 
Tentulah  seseorang  itu  merasa  pelik  mengetahui  bahawa  neraka  dan 
syurga  mempunyai  sifat  jahil  dan  bodoh! 

18.  Allah  turun  ke  langit  dunia  pada  setiap  malam 

Al-Bukhari  dan  Muslim  telah  menceritakan  daripada  saluran 
Ibn  Syihab  daripada  Abi  ‘Abdullah  al-Aghr  dan  Abi  Salma  ibn  ‘Abd  al- 
Rahman  daripada  Abu  Hurairah  yang  meriwayatkan  secara  marfu‘ 
dengan  berkata: 

“ Tuhan  kami  turun  ke  langit  dunia  pada  setiap 
malam  sehinggalah  tinggal  1/3  malam.  Dia  berfirman: 

Sesiapa  yang  berdoa  kepadaku,  Aku  akan  kabulkan 
permintaannya  itu.”22 


22  Al-Bukhari,  Sahih,  IV,  h. 68  (Kitab  al-da‘wa;  bab  al-du‘a’  nisf  al- 
lail !);  (Kitab  al-Kusuf;  bab  al-du‘a’  wa’l-salat  min  akhir  al-lail !),  I, 
h.  136;  Muslim,  Sahih,  (Bab  al-targhib  fi  al-du‘a’  wa’l-zikr  fi  akhir 

Kritikan 

Sesungguhnya  Allah  tidak  berkait  langsung  dengan  persoalan 
turun  dan  naik,  datang  dan  pergi,  bergerak  dan  berpindah  dan 
semua  kejadian  seperti  itu.  Hadith  ini  dan  tiga  buah  hadith  sebelumnya 
menjadi  sumber  persoalan  tajsim  (kepercayaan  bahawa  Allah 
mempunyai  jasad)  dalam  Islam.  Golongan  al-Hanabilah  (bermazhab 
Hanbali)  telah  menimbulkan  pelbagai  bentuk  bid'ah  dan 
penyelewengan,  lebih-lebih  lagi  Ibn  Taimiyyah  yang  menaiki  mimbar 
masjid  al-Umawi  di  kota  Damsyiq  pada  hari  Jumaat. 

Dalam  khutbahnya  dia  memberitahu  beberapa  bid'ahnya 
menerusi  kata-katanya:  Sesungguhnya  Allah  turun  ke  langit  dunia 
seperti  mana  aku  turun,  dan  ketika  mengucapkan  perkataan  itu  dia 
turun  selangkah  ke  bawah  untuk  menunjukkan  kepada  orang  ramai 
bagaimana  cara  Allah  turun  sebenarnya,  cukup  dengan  segala  syarat 
yang  diperlukan  untuk  melakukannya  seperti  Obergerak  dan 
melangkah  ke  bawah. 

Seorang  ulama  (Faqih)  bermadhhab  Maliki  yang  dikenali  dengan 
nama  Ibn  al-Zahra’  menyanggah  kata-katanya  itu.  Orang  ramai  bangkit 
menentang  ulama  Maliki  itu  dan  memukulnya  dengan  teruk  sehingga 
serbannya  jatuh.  Kemudian,  mereka  membawanya  kepada  Qadi  al- 
Hanabilah  (mazhab  Hanbali)  bernama  ‘Izz  al-Din  ibn  Muslim  pada  hari 
itu  di  kota  Damsyiq  yang  memerintahkan  supaya  Ibn  al-Zahra’ 
dipenjarakan.  Dalam  penjara,  ulama  bermadhhab  Maliki  yang  malang 
ini  juga  didera. 2j 

19.  Nabi  Sulaiman  menentang  keputusan  bapanya,  Nabi  Dawud 

Al-Bukhari24  dengan  sanadnya  sampai  kepada  Abu  Hurairah 
secara  marfu' yang  berkata: 


al-lail),  I,  h. 283;  Ahmad  ibn  Hanbal,  Musnad,  II,  h. 258  - daripada 
Abu  Hurairah. 

23  Ibn  Batutah,  Kitab  al-Rihlah,l,  h. 57  - turut  menghadirinya  dan 
melihat  dengan  matanya  sendiri.  Perkara  ini  diceritakannya 
dalam  kitab  pengembaraannya,  ketika  membicarakan  para  Qadi 
di  Damsyiq. 

24  Al-Bukhari,  Sahih,  (Kitab  bid’i  al-khalq,  bab  qaulu-hu  ta‘ala:  wa 
wahab-na  li-Dawud  Sulaiman  ni‘ma  al-‘abd  inna-hu  awwab),  II, 

h.  166;  dan  Muslim,  Sahih,  (Kitab  al-‘Aqdiyyah,  bab  bayan  ikhtilaf 
al-mujtahidin) , II,  h. 57;  Ahmad  ibn  Hanbal,  Musnad,  II,  h. 322  - 
daripada  hadith  Abu  Hurairah. 

Dua  orang  wanita  bersama-sama  dengan  anak  mereka 
masing-masing.  Seekor  serigala  datang  dan  memakan 
anak  salah  seorang  daripada  mereka.  Sahabat  wanita 
itu  berkata:  Serigala  itu  telah  melarikan  anakmu, 

manakala  seorang  lagi  berkata:  Serigala  itu  melarikan 
anakmu.  Kedua-duanya  pergi  menemui  Nabi  Dawud 
untuk  mendapatkan  keputusan.  Lalu  Nabi  Dawud 
mengeluarkan  hukum  yang  menyebelahi  wanita  yang 
lebih  tua  (al-kubra).  Kedua-dua  wanita  itu  kemudian 
pergi  menemui  Nabi  Sulaiman  bin  Dawud  (‘a. s)  dan 
menceritakan  kepadanya,  lalu  Nabi  Sulaiman  berkata: 
Bawakan  kepadaku  sebilah  pisau  untuk  membelah  anak 
ini  untuk  kamu  berdua.  Wanita  yang  lebih  muda  (al- 
sughra)  berkata:  Janganlah  lakukan.  Moga-moga  Allah 
merahmatimu.  Anak  itu  adalah  anaknya  (wanita  yang 
lebih  tua).  Nabi  Sulaiman  lalu  memutuskan 
menyerahkan  anak  itu  kepada  wanita  yang  lebih  muda 
(al-sughra).  Abu  Hurairah  berkata:  Aku  tidak  pernah 
mendengar  perkataan  pisau  (al-sikkin)  kecuali  pada  hari 
ini  kerana  kami  biasa  menyebutkannya  sebagai  al- 
midyah. 

Kritikan 

Pertama:  Nabi  Dawud  (‘a. s)  merupakan  khalifah  Allah  di  bumi,  iaitu 
seorang  nabi  yang  diutuskan  Allah  kepada  sekalian  hamba-Nya  dan 
diperintahkan  untuk  menyelesaikan  masalah  antara  manusia  dengan 
sebenar-benarnya  ( al-haq ) seperti  firman  Allah: 

“ Wahai  Dawud!  Sesungguhnya  Kami  menjadikan  kamu 
khalifah  di  muka  bumi,  maka  berilah  keputusan 
(perkara)  di  antara  manusia  dengan  adil.”25 

Dalam  ayat-ayat  yang  lain  pula,  Allah  memuji  Dawud  (‘a. s)  dengan 
firman-Nya: 

“ Dan  ingatlah  hamba  Kami  Dawud  yang  mempunyai 
kekuatan  sesungguhnya  dia  amat  taat  (kepada  Tuhan). 
Sesungguhnya  Kami  menundukkan  gunung-gunung 
untuk  bertasbih  bersama  dia  (Dawud)  di  waktu  petang 
dan  pagi.  Dan  (Kami  tundukkan  pula)  burung-burung 
dalam  keadaan  terkumpul.  Masing-masingnya  amat  taat 
kepada  Allah.  Dan  Kami  kuatkan  kerajaannya  dan  Kami 


25A1-Qur’an,  surah  Sad  (38):26. 

berikan  kepadanya  hikmah  dan  kebijaksanaan  dalam 
menyelesaikan  perselisihan.”26 

Firman  Allah  seterusnya: 

“ Dan  sesungguhnya  dia  mempunyai  kedudukan  yang 
dekat  pada  sisi  Kami  dan  tempat  kembali  yang  baik.”27 
Seterusnya: 

“ Dan  Tuhanmu  lebih  mengetahui  siapa  yang  (ada)  di 
langit  dan  di  bumi.  Dan  sesungguhnya  telah  Kami 
lebihkan  sebahagian  nabi-nabi  itu  akan  sebahagian 
(yang  lain),  dan  Kami  berikan  zabur  kepada  Dawud.”28 

Nabi  Dawud,  seorang  nabi  yang  Allah  muliakannya  dengan  kitab 
zabur  dan  baginda  terpelihara  (ma'sum)  daripada  sebarang  kesilapan, 
lebih-lebih  lagi  dalam  memutuskan  hukum  dan  keputusan  seperti  yang 
diturunkan  oleh  Allah. 

“ Barang  siapa  tidak  memutuskan  perkara  menurut  apa 
yang  diturunkan  Allah,  maka  mereka  itu  adalah  orang- 
orang  yang  fasiq.”29 

Kini  Nabi  Sulaiman,  anak  Nabi  Dawud  menjadi  pewaris  ilmu  dan 
hukumnya,  dan  baginda  pula  ma'sum.  Bagaimana  mungkin  Nabi  Sulai- 
man menentang  hukum  ayahnya  sedangkan  baginda  seorang  yang 
paling  mengetahui  tentang  sifat  ‘ismahnya?  Perbuatan  menentang 
hukum  seperti  itu  boleh  membawa  kepada  mempersoalkan  perbuatan 
Allah  yang  memilih  Nabi  Sulaiman  sebagai  nabi  dan  juga  pada  masa 
yang  sama  tidak  menghormati  ayahnya  sendiri. 

Kedua:  Hadith  ini  jelas  menunjukkan  pertentangan  di  antara  dua 

hukum  yang  bersumber  daripada  dua  orang  nabi.  Hal  ini  boleh 
memberikan  implikasi  bahawa  salah  seorang  daripada  mereka  melaku- 
kan kesalahan.  Kalau  hadith  ini  sahih,  sedangkan  kesalahan  adalah 
ditegah  daripada  berlaku  kepada  para  nabi,  lebih-lebih  lagi  dalam 
masalah  hukum  seperti  yang  diturunkan  Allah  (barang  siapa  tidak 
memutuskan  perkara  menurut  apa  yang  diturunkan  Allah,  maka 
mereka  itu  adalah  orang-orang  yang  fasiq.) 


26  Al-Qur’an,  surah  Sad  (38):  17-20. 
27A1-Qur’an,  surah  Sad  (38):40. 
28A1-Qur’an,  surah  al-Isra’  (17):55. 

29  Al-Qur’an,  surah  al-Ma’idah  (5):47. 

Ketiga:  Zahir  hadith  ini  menunjukkan  Nabi  Dawud  (‘a. s)  memutuskan 
hukuman  ke  atas  anak  itu  dengan  memihak  kepada  wanita  yang  lebih 
tua  (al-kubra)  tanpa  sebarang  bukti  dan  hanya  berdasarkan  semata- 
mata  kerana  dia  (wanita)  itu  lebih  tua  (al-kubra).  Perkara  sebegini  hanya 
dilakukan  oleh  orang-orang  yang  jahil  sahaja,  yang  tidak  tahu  hukum- 
hukum  syarak  dan  tidak  pula  memahami  prinsip  keadilan.  Sudah  pasti 
Allah  dan  rasul-rasul-Nya  tidak  termasuk  dalam  golongan  seperti  ini. 
Keempat:  Hadith  ini  jelas  memperlihatkan  bahawa  Nabi  Sulaiman 
membuat  keputusan  menyebelahi  wanita  yang  lebih  muda  ( al-sughra ) 
semata-mata  kerana  dia  bimbang  anak  itu  akan  dibelah  dengan 
pisau.  Hal  ini  tidak  mungkin  menjadi  dasar  hukum,  lebih-lebih  lagi 
selepas  wanita  itu  bersetuju  menyerahkan  anak  itu  kepada  wanita  yang 
lebih  tua  (al-kubra)  dan  ayahnya  (Dawud)  juga  membuat  keputusan 
sama  seperti  itu. 

Kelima:  Seseorang  itu  akan  terus  merasa  hairan  terhadap  orang- 

orang  yang  mempercayai  kebenaran  Abu  Hurairah  pada  ketika  dia 
mengatakan,  dia  tidak  pernah  mendengar  perkataan  pisau  (al-sikkin) 
disebutkan  kecuali  pada  hari  itu  dan  perkataan  yang  biasa  mereka 
gunakan  ialah  al-midyah.  Perkataan  al-sikkin  sebenarnya  lumrah 
digunakan  dalam  percakapan  Arab  berbanding  dengan  perkataan  al- 
midyah.  Tentulah  tidak  masuk  akal,  seseorang  itu  tidak  dapat 
memahami  makna  perkataan  al-sikkin  jika  dibandingkan  dengan 
perkataan  al-midyah,  seolah-olah  seperti  kebanyakan  orang  tidak 
mengetahuinya. 

Ia  juga  menunjukkan  bahawa  Abu  Hurairah  tidak  pernah 
membaca  dan  mendengar  firman  Allah  dalam  surah  Yusuf.30  Tiga  ayat 
pada  awalnya  dan  ayat  keempat: 

“ Sesungguhnya  ada  beberapa  tanda-tanda  kekuasaan 
Allah  pada  (kisah)  Yusuf  dan  saudara-saudaranya  bagi 

orang-orang  yang  bertanya.”31 

Abu  Hurairah  memeluk  Islam  selepas  ayat  ini  diturunkan 
iaitu  selepas  tujuh  tahun.  Orang-orang  Islam  sering  membacanya 
malam  dan  siang,  dan  dapat  didengar  dalam  masa  bersalat  dan 
bersendirian  dan  pada  sepanjang  masa,  yang  merupakan  ayat-ayat 
Makkiyyah: 


30  Surah  Yusuf  semuanya  diturunkan  di  Makkah  kecuali  empat 
ayat  yang  diturunkan  di  Madinah. 

31  Al-Qur’an,  surah  Yusuf  (12):  7. 

“ dan  diberikannya  kepada  masing-masing  mereka 
sebuah  pisau  (sikkinan) .”32 

Hal  ini  juga  menunjukkan  seolah-olah  Abu  Hurairah  tidak 
pernah  meriwayatkan  sabda  Rasulullah  (s. ‘a. w)  yang  menyebutkan:  “ 
Seseorang  yang  menjadi  Qadi  untuk  memutuskan  hukum  di  antara 
manusia,  maka  sesungguhnya  dia  adalah  seperti  disembelih  tanpa 
menggunakan  pisau."33 

20.  Nabi  Sulaiman  bertukarganti  100  orang  wanita  dalam  satu 
malam 

Al-Bukhari  dan  Muslim  dengan  isnadnya  sampai  kepada  Abu 
Hurairah  secara  marfu‘  berkata:  Sulaiman  ibn  Dawud  berkata:  Aku 
bertukar-tukar  100  orang  wanita  dalam  satu  malam.  Setiap  seorang 
melahirkan  seorang  anak  yang  berjuang  ke  jalan  Allah.  Seorang 
malaikat  berkata  kepadanya:  Katakanlah  insya-AUah  maka  dia  tidak 
berkata-kata.  Lalu  dia  bertukar  silih  berganti  dengan  wanita-wanita 
tadi,  tetapi  tidak  seorang  pun  daripada  mereka  melahirkan  anak 
kecuali  seorang  wanita  yang  melahirkan  orang  bersifat  separuh 
sahaja  (kata  Abu  Hurairah).  Sabda  Nabi  (s. ‘a. w):  Kalaulah  dia  berkata 
insya-AUah,  dia  tidak  dapat  melanggar  sumpahnya  dalam  hal 
keinginannya  yang  berkobar-kobar  itu. 

Kritikan 

Hadith  ini  terdedah  kepada  beberapa  persoalan  seperti  berikut: 
Pertama:  Bagaimana  kuat  sekali  pun  seorang  lelaki  itu,  dia  tidak  akan 
mampu  bertukar  ganti  100  orang  wanita  dalam  semalam.  Perkara  yang 
disebutkan  oleh  Abu  Hurairah  tentang  Nabi  Sulaiman  bergilir-gilir 
wanita-wanita  tersebut  adalah  berlawanan  sama  sekali  dengan  sifat 
semulajadi  manusia  dan  ia  tidak  mungkin  terjadi. 

Kedua:  Tidak  harus  bagi  Nabi  Sulaiman  (‘a. s)  meninggalkan  al-ta‘liq 
(kepercayaannya  kepada  Allah  dalam  perbuatan-perbuatannya), 
tambahan  lagi  setelah  diperingatkan  oleh  malaikat  kepadanya.  Apa 
pula  yang  dapat  menegahnya  daripada  mengucapkan  insya  Allah.  Ini 
kerana  ia  menjadi  suatu  doa  kepada  Allah  dan  suatu  cara  untuk 
kembali  kepada  Allah.  Hanya  orang-orang  yang  terlupa  (al-ghafilun)  dan 
orang  jahil  (al-Jahilun)  sahaja  yang  meninggalkan  perbuatan  tersebut 
kerana  semuanya  berada  di  tangannya.  Kalau  dia  hendak,  ia  berlaku 
dan  kalau  tidak  dikehendaki,  ia  tidak  akan  berlaku.  Tentunya  jauh 
sekali  hal  ini  berlaku  kepada  para  nabi  daripada  sifat  lupa  seperti 


32  Al-Qur’an,  surah  Yusuf  (12):  31. 

33  Ibn  Hanbal,  Musnad,  II,  h. 230  - daripada  riwayat  Muhammad 
ibn  Ja‘far  daripada  Syu'bah  daripada  al-Ala’  daripada  bapanya 
daripada  Abu  Hurairah,  diriwayatkan  secara  marfu‘. 

orang-orang  jahil  kerana  mereka  (‘a. s)  lebih  mulia  dan  lebih  utama 
berbanding  dengan  orang-orang  biasa  (al-mukharrufun) . 

Ketiga:  Abu  Hurairah  kelihatan  ragu-ragu  tentang  bilangan  wanita 
Nabi  Sulaiman,  kerana  pada  kali  pertama  dikatakan  seramai  100  orang 
wanita.  Pada  kali  kedua  dikatakan  90  orang  pada  kali  ketiga  dikatakan 
70  orang  dan  kali  keempat  dikatakan  60  orang. 

Riwayat-riwayat  ini  semuanya  terdapat  dalam  kedua-dua  kitab 
Sahih  al-Bukhari  dan  Muslim  dan  juga  Musnad  Ahmad.  Aku  sendiri 
tidak  tahu  apa  yang  dikatakan  oleh  orang  yang  sengaja  mencari  alasan 
dengan  orang  itu  (Abu  Hurairah)?  Adakah  mereka  mengatakan  bahawa 
peristiwa  ini  berulang-ulang  kali  berlaku  antara  Nabi  Sulaiman  dan  para 
isterinya?  Ada  kalanya  100  kali,  ada  ketikanya  90  kali,  70  kali  dan 
seterusnya  60  kali!  Pada  setiap  kali  pula  malaikat  mengingatkannya, 
maka  dia  tidak  mengatakan:  Aku  tidak  jangka  mereka  akan 

mengatakan  perkara  ini.  Kalau  mereka  mengatakan:  ...Memang 

benarlah,  seorang  pendusta  tidak  mempunyai  ingatan. 

21.  Nabi  Musa  (‘a.s)  menumbuk  mata  malaikat  maut 

Al-Bukhari  dan  Muslim  dalam  kitab  Sahih  mereka  dengan  isnad- 
nya  sampai  kepada  Abu  Hurairah  yang  berkata: 

“ Malaikat  maut  datang  menemui  Musa  (‘a.s),  dia  berkata 
kepadanya:  Sahutlah  seruan  Tuhanmu.  Katanya:  Maka 
Musa  menumbuk  mata  (‘ain)  malaikat  maut  sehingga 
terkeluar  biji  matanya.  Malaikat  maut  kembali  kepada 
Tuhan  dan  berkata:  Sesungguhnya  Engkau  (Tuhan) 

mengutuskanku  kepada  hamba-Mu  yang  tidak  mahu 
mati  maka  dia  telah  menumbuk  sehingga  terkeluar 
mataku.  Katanya:  Allah  lalu  memulihkan  matanya 

semula  dan  berfirman:  Pergilah  kembali  kepada  hamba- 
Ku  dan  katakanlah:  Kalau  engkau  mahu  terus  hidup, 
cekupkanlah  tanganmu  di  belakang  badan  lembu. 
Sebanyak  mana  bulu  yang  engkau  genggam  dengan 
tanganmu  itu,  sebanyak  itulah  bilangan  tahun  umurmu 
dilanjutkan.”34 


34  Kami  menyebutkannya  berdasarkan  lafaz  hadith  Muslim 
daripada  Abu  Hurairah  menerusi  banyak  saluran.  Dalam 
Muslim,  Sahih, II,  h. 309  ( bab  Fada’il  Musa,  Kitab  al-Fada’il !);  al- 
Bukhari,  Sahih,  (Kitab  bid’i  al-khalq\  bab  wafat  Musa),  selepas 
hadith  al-Khaydir,  lebih  kurang  dua  halaman,  lihat  juga  dalam 
II,  h.  163;  dalam  Sahih,  I,  h.  158,  (Bab  man  ahabba  al-dafnfi  ai-ard 
al-muqaddasah;  Bab  al-Jana’iz). 

Ahmad  meriwayatkan  hadith  daripada  Abu  Hurairah  dalam 
Musnadnya 35  seperti  berikut: 

“ Sesungguhnya  malaikat  maut  telah  datang  menemui 
manusia  dalam  keadaan  boleh  dilihat,  dia  berkata:  Musa 
datang  dan  menumbuknya  sehingga  terkeluar  biji 
matanya.” 

Ibn  Jarir  al-Tabari  menyebutkannya  dalam  kitab  Tarikhnya.  Ini 
disebutkan  tentang  kewafatan  Nabi  Musa  dalam  kitabnya/6  juga 
daripada  Abu  Hurairah  dengan  lafaznya: 

“ Sesungguhnya  malaikat  maut  mendatangi  manusia 
dalam  keadaan  boleh  dilihat  sehingga  Musa  datang  lalu 
menumbuknya  sehingga  terkeluar  biji  matanya.” 

Dalam  hadith  lain  disebutkan  bahawa:  “ malaikat  maut  datang 
kepada  manusia  dalam  keadaan  secara  rahsia  (tersembunyi)  selepas 
kematian  Nabi  Musa.”  Kalau  malaikat  maut  datang  kepada  manusia 
dalam  keadaan  boleh  dilihat  sebelum  kewafatan  Nabi  Musa,  tentulah 
cerita-cerita  ini  banyak  sekali  dan  diketahui  umum  ibarat  terangnya 
sinaran  matahari  di  siang  hari.  Namun  kenapakah  pula  ahli-ahli 
hadith  dan  sejarah  serta  para  pemberi  maklumat  (Ahl  al-Akhbar) 
mengabaikan  cerita  ini  sekiranya  ia  benar-benar  mempunyai 
kepentingannya?  Kenapakah  pula  para  pencerita  (al-qassasin)  dan 
orang  biasa  tidak  memikirkannya.  Adakah  mereka  meninggalkan 
keistimewaan  hadith  Abu  Hurairah  ini? 

Kami  melihat  hadith  itu  yang  mengandungi  perkara-perkara 
yang  tidak  harus  kepada  Allah  ta'ala,  begitu  juga  kepada  para  nabi 
dan  para  malaikat.  Adakah  wajar  bagi  Allah  memilih  nabi-Nya,  seorang 
yang  berkelakuan  ganas  ketika  marah  seperti  orang-orang  yang  zalim, 
sehinggakan  keresahannya  itu  tidak  mengenal  malaikat  dan  mereka 
membenci  kematian  seperti  yang  dilakukan  oleh  orang-orang  jahil? 

Bagaimanakah  perkara  seperti  ini  berlaku  kepada  Nabi  Musa, 
yang  telah  dipilih  oleh  Allah  membawa  perutusan-Nya,  diamanahkan 
membawa  wahyu-Nya  dan  menempatkannya  di  kalangan  ketua  para 
nabi?  Bagaimana  pula  dia  membenci  kematian  sedemikian  rupa  dengan 
kedudukannya  yang  begitu  mulia?  Ketakutannya  dengan 
kedudukannya  yang  hampir  kepada  Allah  dan  kegembiraan  dalam 
pertemuan  dengan  Allah?  Apakah  pula  dosa  malaikat  maut  (‘a. s)? 
Sesungguhnya  malaikat  maut  itu  juga  utusan  Allah  kepadanya. 

Apakah  perlunya  pukulan  (tumbukan)  itu  dan  contoh  teladan 
daripada  perbuatan  itu  sehingga  tercabut  mata  malaikat?  Malaikat  itu 
tidak  datang  kecuali  daripada  Allah  dan  ia  tidak  mengatakan  sesuatu 


35  Ibn  Hanbal,  Musnad,  II,  h.315. 

36  Ibn  Jarir  al-Tabari,  Tarikh  al-Umam  wa  al-Muluk,  II. 


46 


Abu  Hurairah 


kecuali  “ sahutilah  panggilan  Tuhanmu,”  adakah  harus  bagi  para 
rasul  Ulu  al-‘Azm  melakukan  penghinaan  terhadap  al-karubiyyin 
daripada  golongan  malaikat?  Musa  memukulnya  ketika  mereka 
menyampaikan  perutusan  Allah  (a. z. w)  dan  perintah-Nya?  Maha  suci 
Allah,  para  nabi  dan  malaikat  daripada  perkara-perkara  tersebut. 

Kami  berlepas  diri  daripada  golongan  Ashab  al-Rass,  Fir'aun 
Musa,  Abu  Jahal  dan  orang-orang  seperti  mereka,  dan  kami  melaknat 
mereka  pagi  dan  petang!  Bukankah  ia  disebabkan  mereka  mencaci 
para  utusan  Allah  (malaikat)  ketika  mereka  datang  kepada  mereka 
(rasul)  dengan  membawa  perintah-Nya.  Bagaimana  mungkin 
diharuskan  perbuatan  mereka  ke  atas  para  nabi  Allah  dan  kesuciannya 
daripada  hambanya?  Maha  Suci  Allah,  hal  seperti  ini  tidak  lain 
hanyalah  dusta  yang  amat  besar.  Diketahui  umum  bahawa  kekuatan 
manusia  seluruhnya  dicampurkan  dengan  kekuatan  seluruh  makhluk 
lain  semenjak  Allah  menciptakan  (dari  awal)  sehinggalah  hari  Qiyamat 
tidak  akan  dapat  menandingi  kekuatan  malaikat  maut.  Jadi 
bagaimana  mungkin  Musa  (‘a. s)  boleh  melakukannya?  Bagaimana  pula 
malaikat  tidak  dapat  menandinginya  dengan  kekuatannya  mencabut 
nyawa  dan  dalam  keadaan  dia  diperintah  pula  oleh  Allah  ta'ala  supaya 
melakukannya,  dan  dari  mana  pula  malaikat  mempunyai  mata  untuk 
ditumbuk? 

Seseorang  itu  tidak  harus  lupa  walaupun  kitab  suci 
Musa  iaitu  al-Tawrat  mengharuskan  balasan  balik 
dengan  cara  nyawa  dibalas  dengan  nyawa,  mata 
dibalas  dengan  mata,  hidung  dibalas  dengan  hidung  dan 
sebagainya. J 

Namun  kita  melihat  malaikat  maut  menggunakan  haknya  untuk 
bertindakbalas.  Begitu  juga  Allah  tidak  menghukum  Musa  kerana 
menampar  malaikat.  Sebaliknya  Allah  memberikan  Musa  kemuliaan 
dengan  dapat  memilih  hidup  atau  mati  berdasarkan  bilangan  bulu 
binatang  yang  dapat  dipegang  oleh  tangannya.  Selanjutnya,  apakah 
alasan  untuk  menghubungkan  bilangan  tahun  Musa  dibenarkan  hidup 
dengan  bulu  binatang  (lembu)  tersebut? 

Sayang  sekali,  Abu  Hurairah  membentangkan  perkara-perkara 
yang  segala  keupayaan  para  penyanjungnya  ( awliya’a-hu ) tidak 
mampu  memahami  dan  akal  mereka  tidak  pula  mengerti  termasuklah 
kata-katanya  lebih-lebih  lagi  dalam  hadith  ini  menyebutkan  bahawa: 


37  Lihat  Al-Qur’an,  surah  al-Ma’idah  (5):  45  - dapat  dilihat  dalam  perenggan 
23,  al-Asihhah  21,  daripada  Kitab  Tawrat  Yahudi  dan  Nasrani  yang 
menyebutkan:  “ Diri  dengan  diri  (nyawa),  mata  dengan  mata,  gigi  dengan  gigi, 
tangan  dengan  tangan,  kaki  dengan  kaki !” 

“ Malaikat  maut  sebelum  wafat  Musa  datang  kepada 
manusia  dalam  keadaan  boleh  dilihat,  tetapi  kemudian 
datang  secara  tersembunyi  selepas  Nabi  Musa  wafat.” 

Moga-moga  dijauhi  Allah  daripada  kekalutan  akal,  kecelaan 
kata-kata  dan  perbuatan,  tiada  daya  dan  upayaku  melainkan  daripada 
Allah  yang  Maha  Agung  lagi  Maha  Perkasa. 

22.  Batu  melarikan  pakaian  Musa  dan  Musa  mengejarnya  dari 
belakang  kemudian  Bani  Isra’il  melihat  Musa  tidak  berpakaian 

Al-Bukhari38  dan  Muslim39  meriwayatkan  hadith  dengan 
sanadnya  sampai  kepada  Abu  Hurairah  dengan  kata-katanya:  “ Bani 
Isra’il  biasanya  mandi  berbogel  dengan  masing-masing  dapat  melihat 
kemahuan  satu  sama  lain,  sedangkan  Nabi  Musa  biasanya  mandi 
berseorangan  diri.  Mereka  kata:  Tiada  sesuatu  yang  boleh  menghalang 
Musa  daripada  mandi  bersama  kami  kecuali  dia  menghidapi 
penyakit  kulit  (hernia).” 

Abu  Hurairah  selanjutnya  menceritakan:  Pada  suatu  ketika 
Musa  hendak  mandi  dan  meletakkan  pakaiannya  di  atas  batu.  Batu 
itu  melarikan  pakaiannya.  Musa  mengejarnya  sambil  menjerit:  “ Pa- 
kaianku, pakaianku!  Sehinggalah  Bani  Isra’il  terlihat  kemaluan  Musa 
dan  berkata:  “Demi  Allah,  Musa  tidak  berpenyakit.  Selepas  itu,  batu 
itu  berhenti.  Musa  mengambil  pakaiannya  dan  memukul  batu  tadi  dan 
demi  Allah  batu  itu  menjerit  kesakitan  enam  atau  tujuh  kali. 
Disebutkan  juga  dalam  al-Bukhari  dan  Muslim  daripada  Abu 
Hurairah  bahawa  kejadian  ini  juga  dinyatakan  dalam  ayat  al-Qur’an. 

Elok  diperhatikan  dalam  hadith  ini  mengandungi  banyak  perk- 
ara yang  tidak  dapat  diterima  akal.  Contoh:  terlihatnya  kemaluan  Nabi 
Musa  kepada  kaumnya  sedangkan  kedudukan  dan  mamahnya  begitu 
rendah  khususnya  ketika  mereka  melihat  dia  berlari  dalam  keadaan 
berbogel  dan  memanggil  batu  sedangkan  batu  itu  memekakkan  telinga 
daripadanya,  kemudian  ia  berhenti  dan  Musa  berdiri  berdekatannya 
dalam  keadaan  berbogel  di  hadapan  kaumnya,  lalu  memukul  batu 
sedangkan  kaumnya  memerhatikannya  dengan  kemaluannya  pula 
berada  dalam  keadaan  terdedah  seumpama  orang  gila. 

Kalau  sekiranya  kejadian  ini  dianggap  benar  tentulah  ia 
mempakan  suatu  fenomena  yang  datang  daripada  Allah.  Bagaimana 
mungkin  Nabi  Musa  boleh  merasa  marah  kepadanya  dan  menghukum 
batu  itu  kerana  batu  itu  dipaksa  bergerak.  Selanjutnya  apakah  kesan 
hukuman  itu  ke  atas  batu? 


38  Al-Bukhari,  Sahih,  II,  h.  162;  I,  h.  42. 

39  Muslim,  Sahih,  II,  h.  308. 

40  Al-Qur’an,  surah  al-Ahzab  (33):  69). 

Elok  diperhatikan  juga  bahawa  batu  yang  lari  bersama-sama 
dengan  pakaian  Musa  tidak  boleh  memperlihatkan  Musa  mencela 
dirinya  sendiri  kerana  adalah  mungkin  baginya  untuk  berada  pada 
tempatnya  sehingga  batu  itu  membawa  balik  pakaiannya  atau  beberapa 
rancangan  alternatif  dibolehkan  untuk  menutup  badannya  seperti  yang 
dilakukan  oleh  manusia  yang  waras  dalam  keadaan  tersebut. 

Perlu  dijelaskan  di  sini  bahawa  berhubung  dengan  kejadian  itu 
seperti  yang  disebutkan  dalam  ayat  al-Qur’an  (surah  al-Ahzab  (33):  69) 
diriwayatkan  daripada  Amir  al-Mu’minin  ‘Ali  (‘a. s)  dan  Ibn  al-‘Abbas 
bahawa  insiden  tersebut  berlaku  kerana  tuduhan  mereka  terhadap 
Musa  dengan  pembunuhan  Harun  seperti  yang  dikatakan  oleh  al- 
Jubba’i. 

Dikatakan  juga  bahawa  ia  mengenai  insiden  zina  di  mana  Qarun 
telah  menghasut  untuk  melibatkan  Musa  dalam  pelacuran  dengan 
dirinya  tetapi  Allah  melepaskannya  (Musa)  dengan  membuatkannya 
(Qarun)  mengatakan  perkara  sebenarnya. 

Dikatakan  juga  bahawa  mereka  menyakiti  Musa  dengan 
menyifatkan  tipu  muslihat,  sihir,  kepalsuan  dan  kegilaan  kepadanya 
selepas  menyaksikan  mu'jizat  yang  ditunjukkannya.  Seseorang  itu 
tentunya  merasa  hairan  terhadap  dua  orang  ahli  hadith,  al-Bukhari 
dan  Muslim  yang  mencatatkan  hadith  ini  dalam  bab  berkaitan  keuta- 
maan (fada’il ) Musa  dan  kelebihannya. 

Tidak  jelas  apakah  keutamaan-keutamaan  yang  terserlah  dar- 
ipada perbuatan  Musa  memukul  malaikat  atau  apakah  kelebihan  yang 
patut  dia  perolehi  dengan  menjadikan  orang  lain  dapat  melihat 
kemaluannya.  Apakah  besarnya  perkara  tersebut?  Pastilah  seseorang 
nabi  seperti  Musa  mempunyai  keutamaan  yang  unik  dapat  bercakap 
dengan  Allah  dan  dengan  menjadi  rasul  pilihan  Allah,  tentulah 
mengatasi  semua  perkara  tadi. 

23.  Umat  manusia  yang  takut  telah  memohon  perlindungan  kepada 
Adam,  seterusnya  Nuh,  Ibrahim,  Musa  dan  ‘Isa  pada  hari  Qiyamat, 
mengharapkan  syafa‘at  mereka  dan  mereka  pula  berdukacita 

Al-Bukhari41  dan  Muslim42  telah  menceritakan  menerusi 
sumber-sumber  yang  berakhir  dengan  Abu  Hurairah  sebuah  hadith 
yang  panjang,  antara  lain  mengandungi  perkara  berikut: 

“ Allah  mengumpulkan  manusia  yang  terdahulu  (al- 
awwalin)  dan  yang  terkemudian  (al-akhirin)  pada  hari 
Qiyamat  di  atas  tanah  yang  satu,  yang  dapat  didengari 
orang  yang  memanggil  mereka,  mata  dapat  melihat 


41  Al-Bukhari,  Sahih,  III,  h.  100. 

42  Muslim,  Sahih,  I,  h.  97. 

mereka,  matahari  hampir  dengan  mereka  dan  justeru  itu, 
manusia  menderita  kesengsaraan  dan  kedukacitaan. 

Mereka  berkata:  Tidakkah  engkau  melihat  apa  yang 
dapat  menyampaikan  kamu  semua?  Kenapa  tidak  kamu 
mencari  orang  yang  boleh  memberikan  syafa'at 
kepadamu  daripada  Tuhan?  Sebahagian  manusia 
berkata  kepada  yang  lain: 

Kamu  perlu  pergi  kepada  Adam,  dan  mereka  pergi  kepada  Adam 
(‘a.  s)  dan  berkata:  Engkau  bapa  sekalian  manusia,  Allah 

menjadikanmu  dengan  tangan-Nya  dan  meniupkan  ruh-Nya  kepada 
dirimu,  dan  memerintahkan  malaikat  dan  mereka  bersujud  kepadamu. 
Berikanlah  syafa'at  Tuhanmu  kepada  kami,  tidakkah  kamu  melihat 
keadaan  kami  ini?  Tidakkah  kamu  melihat  apa  yang  menimpa  kami? 
Adam  berkata:  Sesungguhnya  Tuhanku  marah  pada  hari  ini  tidak 
seperti  sebelumnya,  dan  Dia  tidak  pernah  marah  sebelumnya  seperti  ini! 
Dia  menegahku  daripada  pokok  itu,  tetapi  aku  ingkar!  Inilah  hari 
sendiri-sendiri.  Pergilah  kepada  orang  lain.” 

“ Pergilah  kepada  Nuh  (katanya).  Maka  mereka  datang  kepada 
Nuh  (‘a. s)  dan  berkata:  Wahai  Nuh,  sesungguhnya  engkau  rasul  yang 
pertama  kepada  penduduk  dunia.  Allah  menggelarkanmu  hamba  yang 
bersyukur.  Berikanlah  syafa'at  Tuhanmu  kepada  kami.  Tidakkah 
engkau  melihat  keadaan  kami?  Dia  berkata:  Sesungguhnya  Tuhanku 
telah  murka,  tidak  pernah  Dia  murka  sebelumnya  seperti  itu,  dan  Dia 
tidaklah  murka  selepasnya  seperti  itu!  Aku  diberikan  keizinan  berdoa 
dan  aku  berdoa  menentang  kaumku.  Inilah  hari  sendiri-sendiri. 
Pergilah  kepada  orang  lain.” 

“ Pergilah  kepada  Ibrahim.  Kemudian  mereka  menghampiri 
Ibrahim  dan  berkata:  Wahai  Ibrahim,  engkau  nabi  Allah  dan  kekasih- 
Nya  daripada  kalangan  penduduk  dunia.  Berikanlah  syafaat  Tuhanmu 
kepada  kami.  Tidakkah  engkau  melihat  apa  yang  kami  cari?  Ibrahim 
mengatakan  kepada  mereka:  Pada  hari  ini,  Tuhanku  telah  murka 
tidak  seperti  sebelumnya  ataupun  selepas  ini.  Bagiku,  aku  telah 
mengucapkan  tiga  perkara  dusta.  Inilah  hari  sendiri-sendiri.  Pergilah 
kepada  orang  lain.” 

“ Pergilah  kepada  Musa.  Lalu  mereka  pergi  kepada  Musa. 
Mereka  pergi  menemui  Musa  dan  berkata  kepadanya:  Wahai  Musa, 
engkaulah  rasul  Allah  yang  Dia  (Allah)  melebihkanmu  dengan  wahyu- 
Nya  dan  berkata-kata  secara  langsung  denganmu  di  hadapan  manusia. 
Berikanlah  syafaat  Tuhanmu  kepada  kami.  Tidakkah  engkau  melihat 
keadaan  kami?  Musa  kemudian  berkata:  Pada  hari  ini,  Tuhanku  telah 

murka  tidak  seperti  sebelum  mahupun  setepasnya.  Bagiku,  aku  telah 
membunuh  manusia  hidup  yang  tidak  diperintahkan.  Inilah  hari 
sendiri-sendiri.  Pergilah  kepada  orang  lain.” 

“ Pergilah  kepada  ‘Isa.  Kemudian  mereka  mendekati  ‘Isa  dan 
berkata  kepadanya:  Wahai  ‘Isa,  engkaulah  rasul  Allah  dan  kalimah-Nya 
yang  dipindahkan  kepada  Maryam  dan  engkaulah  ruh-Nya.  Engkau 
bercakap  dengan  manusia  ketika  masih  bayi  dalam  katil.  Berikanlah 
syafa'at  Tuhanmu  kepada  kami.  Tidakkah  engkau  melihat  keadaan  kami 
ini!  ‘Isa  kemudian  mengatakan:  Pada  hari  ini,  Tuhanku  telah  murka 
tidak  seperti  sebelum  mahupun  selepasnya.  Dia  tidak  akan  menye- 
butkan dosanya.  Kemudian  dia  mengatakan:  Inilah  hari  sendiri- 
sendiri.” 


“ Pergilah  kepada  Muhammad  (s. ‘a. w).  Mereka  kemudian 
menghampiri  Muhammad  (s. ‘a. w)  dan  berkata  kepadanya:  Wahai 

Muhammad,  engkaulah  rasul  Allah  dan  nabi  yang  terakhir.  Allah  telah 
mengampuni  semua  dosamu  dahulu  ataupun  sekarang.  Berikanlah 
syafaat  Tuhanmu  kepada  kami.  Tidakkah  engkau  melihat  keadaan 
kami.  Abu  Hurairah  seterusnya  menceritakan  bahawa  Nabi  (s. ‘a. w) 
bersabda:  Aku  akan  dipindahkan  dan  oleh  kerana  aku  di  bawah 
takhta  Allah,  aku  akan  bersujud  di  hadapan  Tuhanku  di  mana  Tuhan 
akan  memberikanku  kekayaan-Nya  dan  layanan  yang  baik  yang  tidak 
diberikan  (kepada  sesiapa)  sebelumku.  Kemudian  aku  diberitahu: 
Wahai  Muhammad,  tegakkanlah  kepalamu.  Engkau  akan  diberikan  apa 
sahaja  yang  engkau  minta  dan  berilah  syafaat,  syafaatmu  akan 
diterima.  Aku  menegakkan  kepalaku  dan  berkata:  Umatku,  Tuhanku. 
Umatku,  Tuhanku.  Kemudian  aku  diberitahu:  Wahai  Muhammad, 
benarkanlah  masuk  dari  kalangan  umatmu  yang  baginya  tidak  ada  Hari 
Pembalasan  pada  hari  ini,  melalui  pintu  aiman  (keselamatan)  daripada 
pintu-pintu  syurga  dan  mereka  akan  pergi  bersama-sama  dengan 
orang-orang  lain  yang  masuk  daripada  pintu-pintu  yang  lain.” 

Kritikan 

Hadith  ini  mengandungi  tuduhan-tuduhan  secara  langsung 
terhadap  kedudukan  para  nabi  dan  rasul  yang  tinggi  dan  mulia  kerana 
berdasarkan  kata-kata  dan  pernyataan  Nabi  (s. ‘a. w),  para  nabi  secara 
khusus  mereka  yang  berkedudukan  tertinggi  menikmati  kedudukan 
yang  sangat  mulia  dan  sekalian  alam  sememangnya  mengetahui  prestij 
mereka  yang  tinggi  di  kalangan  manusia.  Kebesaran  mereka 
mengundang  penghormatan  orang  ramai,  dan  khidmat  mereka  kepada 
kemanusiaan  diakui  oleh  semua.  Terlalu  banyak  sekali  ayat  al-Qur’an 
dan  al-hadith  yang  menceritakan  kebaikan  dan  keutamaan  para  nabi 

dan  rasul  tersebut  meliputi  kecemerlangan  akal,  hati  dan  akhlak  yang 
tidak  tercemar  dalam  kedua-dua  persoalan,  kehidupan  dan  pengajaran. 

Namun  demikian,  hadith  Abu  Hurairah  ini  telah  menghapuskan 
semua  kebaikan  dan  keutamaan  mereka  hingga  ke  akar  umbinya 
sehingga  ia  dipenuhi  kekurangan  dan  keterangan-keterangan  yang  tidak 
benar.  Ia  sama  sekali  berlawanan  dengan  keterangan  Nabi  (s. ‘a. w)  dan 
jauh  sekali  daripada  keterangan  sunnah  baginda  (s. ‘a. w). 

Kedudukan  Nabi  Adam  (‘a. s)  dalam  keterangan  di  atas  jauh 
menyimpang  dengan  melakukan  perbuatan  dosa  yang  mengundang 
kemurkaan  Allah  (s. w. t).  Nuh  (‘a. s)  kelihatan  membuat  permohonan 
menentang  seseorang  kecuali  musuh-musuh  Allah  dengan  cara  mencari 
keredhaan  Allah.  Ibrahim  (‘a. s)  kelihatan  bercakap  bohong  dan  daripada 
segala  bentuk  pendustaan  kata  atau  perbuatan  yang  pasti 
menyebabkan  kemurkaan  Allah.  Moga  dijauhi  Allah  bahawa  Musa  (‘a. s) 
membunuh  seseorang  yang  boleh  menyebabkan  Allah  murka 
terhadapnya,  tetapi  dia  hanya  membunuh  seorang  sahaja  yang  tidak 
mengandungi  kemuliaan  di  hadapan  Allah  dan  tidak  bernilai  di  mata 
orang  biasa.  Pada  keseluruhannya,  para  nabi  dan  rasul  semuanya 
kelihatan  berada  pada  posisi  menyalahkan  Allah  (s.w.t)  sehingga  Dia 
(Allah)  begitu  murka  terhadap  mereka  yang  tidak  pernah  murka 
sedemikian  rupa. 

Selanjutnya,  bolehkah  orang  ramai  pada  Hari  Akhirat  berbincang 
sesama  mereka  dan  bertindak  kerana  dalam  hadith  ini  menunjukkan 
mereka  melakukan  sesuatu  kerana  menurut  al-Qur’an  pada  hari  itu, 
mereka  seumpama  orang  yang  mabuk  walaupun  mereka  sebenarnya 
tidak  mabuk  dan  setiap  orang  memisahkan  diri  daripada  saudara,  ibu, 
bapa,  isteri  dan  anak-anak  mereka,  kerana  mereka  sibuk  dengan 
urusan  mereka  masing-masing.  Bagaimana  pula  orang  ramai  mendekati 
para  nabi  dan  rasul  pada  hari  itu  kerana  mereka  semua  akan 
ditempatkan  di  suatu  tempat  yang  berbenteng  yang  tidak 
memungkinkan  mereka  dapat  mendekati  para  nabi  dan  rasul. 

Tambahan  lagi,  persoalan  besar  yang  boleh  dikemukakan  kepada 
Abu  Hurayrah  adalah  apakah  mereka  daripada  umat  Nabi  Muhammad 
(s. ‘a. w)  atau  nabi  dan  rasul  yang  lain?  Sekiranya  mereka  daripada  umat 
Nabi  (s. ‘a. w)  kemudian  siapakah  yang  mengarahkan  mereka  mendekati 
nabi-nabi  yang  lain  secara  silih  berganti.  Sekiranya  mereka  daripada 
umat  nabi  dan  rasul  yang  lain,  tentulah  nabi  yang  berkenaan  tidak 
wajar  membiarkan  umatnya  terkapai-kapai  sebagaimana  yang 
ditunjukkan  hadith  ini. 

24.  Keraguan  para  nabi  dan  rasul,  kesalahan  Nabi  Lut  (‘a. s)  dan 
kemuliaan  Nabi  Yusuf  (‘a.s)  mengatasi  Nabi  Muhammad  (s.‘a.w) 

Al-Bukhari43  dan  Muslim44  telah  mengambil  riwayat  menerusi 
para  perawi  sampai  keapda  Abu  Hurairah  bahawa  Nabi  (s. ‘a.  w) 
bersabda: 

“ Kami  lebih  layak  berada  dalam  keraguan  berbanding 
dengan  Ibrahim  ketika  baginda  berkata:  “ Ya  Tuhanku! 
Perlihatkanlah  kepadaku  bagaimana  Engkau 
menghidupkan  sesuatu  yang  mati.  Allah  berkata: 
Tidakkah  engkau  mempercayainya?  Ibrahim  berkata:  Ya, 
tetapi  ia  untuk  menyakinkan  hatiku.”  Allah  memberikan 
rahmat  ke  atas  Lut,  dia  mencari  perlindungan  dengan 
sokongan  kuat,  tetapi  sekiranya  aku  tetap  dalam  selama 
mana  Yusuf  berada  di  dalamnya,  tentulah  aku  akan 
binasa.” 

Kritikan 

Hadith  ini  tidak  boleh  diterima  sama  sekali  kerana  beberapa 
alasan  dan  hujah: 

Pertama:  Ia  menetapkan  keraguan  kepada  Khalil-Allah,  Ibrahim  (‘a.s), 
sedangkan  Allah  (‘a.z.j)  berfirman  dalam  al-Qur’an: 

“ Dan  sesungguhnya  telah  Kami  anugerahkan  kepada 
Ibrahim  hidayah  kebenaran  sebelum  (Musa  dan  Harun) 
dan  adalah  Kami  mengetahui  (keadaan)nya.”45 

“ Dan  demikianlah  Kami  perlihatkan  kepada  Ibrahim 
tanda-tanda  keagungan  (Kami  yang  terdapat  ) di  langit 
dan  di  bumi  dan  (Kami  memperlihatkannya)  agar  dia 
termasuk  orang-orang  yang  yakin.”46 

Keyakinan  adalah  berdasarkan  tahap  keilmuan,  tidak  mungkin 
adanya  keraguan.  Berhubung  dengan  ayat  yang  dirujuk  oleh  Abu 


43  Al-Bukhari,  Sahih,  II,  h.  158. 

44  Muslim,  Sahih,  I,  h.71. 

45  Al-Qur’an,  surah  al-Anbiya’  (21):  51. 

46  Al-Qur’an,  surah  al-An‘am  (6):  75. 

Hurairah,  ia  hanya  merujuk  bahawa  Ibrahim  ingin  melihat  cara-cara 
Allah  menghidupkan  sesuatu  yang  mati  tanpa  mempunyai  sebarang 
keraguan  tentang  kekuasaan-Nya  melakukannya,  yang  dapat  dilihat 
dengan  ketara  daripada  pertanyaan  Allah  kepadanya  sekiranya  dia  tidak 
mempercayainya  dan  jawapannya  adalah  bahawa  dia  percaya. 

Kedua:  Kata-kata  Abu  Hurairah  bahawa  kami  lebih  layak  berada 
dalam  keraguan  menetapkan  bahawa  keraguan  kepada  rasulllah  (s. ‘a. w) 
dan  semua  nabi  yang  lain  dan  mereka  semuanya  lebih  patut  berada 
dalam  keraguan  berbanding  dengan  Ibrahim.  Seseorang  gagal 
memahami  bagaimana  Abu  Hurairah  berani  berkata  demikian 
sedangkan  Allah  mengatakan  bahawa  Dia  Allah  memberikan  Nabi 
(s. ‘a. w)  apa  yang  tidak  diberikan  kepada  Ibrahim  dan  nabi-nabi  yang 
lain  ataupun  malaikat-malaikat  al-muqarrabun.  Sebenarnya  sifat  ragu- 
ragu  terhadap  Nabi  (s. ‘a. w)  dinafikan  secara  menyeluruh  oleh  semua 
ulama,  kerana  kedua-dua  aspek  akal  dan  hadith  menentang  tohmahan 
tersebut. 

Ketiga:  Abu  Hurairah  merujuk  kepada  Lut  yang  mencari 

perlindungan  (moga-moga  dijauhi  Allah)  kepada  yang  lain  daripada  Allah 
adalah  tuduhan  yang  tidak  berasas  sama  sekali  yang  tidak  langsung 
menepati  kedudukannya  yang  mulia  sebagai  nabi  dan  pada  masa  yang 
sama,  menunjukkan  sikap  kurang  mempercayai  Allah.  Tindakan  Lut 
hanyalah  satu  cara  memperingatkan  keluarga  dan  umatnya  sebagai 
cara  menyeru  mereka  berbuat  baik  dan  menegah  mereka  daripada 
melakukan  kejahatan  sebagai  sebagai  matlamat  perutusannya. 

Keempat:  Kata-kata  dalam  hadith  ini  yang  merujuk  kepada  Nabi 
(s. ‘a. w)  sebagai  bersabda:  “ Sekiranya  aku  tetap  dalam  penjara  selama 
mana  Yusuf  berada  di  dalamnya,  aku  akan  binasa,”  cuba  mengukuhkan 
kelebihan  Yusuf  ke  atas  Nabi  (s. ‘a. w)  yang  berlawanan  dengan  apa  yang 
dipercayai  oleh  seluruh  umat  Islam  dan  juga  ia  bercanggah  dengan 
hadith-hadith  yang  sahih. 

25.  Belalang  emas  jatuh  ke  atas  Nabi  Ayyub  ketika  sedang  mandi 
dan  celaan  Allah  terhadapnya  kerana  menyembunyikannya  dalam 
pakaiannya. 

Al-Bukhari  dan  Muslim  telah  mengambil  riwayat  menerusi 
suatu  rangkaian  perawi  secara  marfu‘,  sampai  kepada  Abu  Hurairah 
yang  mengatakan: 

“ Nabi  Ayyub  sedang  mandi  apabila  seekor  belalang  emas 
jatuh  ke  atasnya,  lalu  Ayyub  cuba  menyembunyikannya 
dalam  pakaiannya.  Pada  ketika  itu  Allah  mencelanya 
dengan  kata-katanya:  “ Bukankah  Aku  menjadikan  kamu 
lebih  kaya  daripada  apa  yang  kamu  lihat.  Katanya:  “ 

Benar!  Demi  kemuliaan-Mu,  tidak  ada  kekayaan  yang 
lebih  baik  daripada  keberkatan-Mu.” 

Tiada  seorang  pun  kecuali  orang  yang  buta  mata  hatinya  boleh 
mempercayai  hadith  ini. 

Pertama:  Penciptaan  belalang  yang  diperbuat  daripada  emas  adalah 
tanda-tanda  Allah  yang  berlawanan  dengan  kebiasaan.  Tanda-tanda 
seperti  itu  dibenarkan  kepada  nabi-nabi  sebagai  bukti  kenabian  mereka 
agar  umat  manusia  yang  menyaksikan  fenomana  atau  kejadian 
luarbiasa  itu  mempercayai  kenabiannya.  Di  sini  Nabi  Ayyub  sedang 
mandi  seorang  diri.  Justeru,  belalang  emas  yang  jatuh  itu  bukanlah 
menjadi  bukti  kenabiannya  di  hadapan  khalayak  ramai. 

Kedua:  Sekiranya  belalang  itu  jatuh  ke  atasnya  lalu  dia 

menyembunyikannya  dalam  pakaiannya,  ia  bukanah  suatu  kebiasaan 
kerana  dia  mengambilnya  sebagai  suatu  kurniaan  Allah  yang  diterima 
dengan  ucapan  penuh  kesyukuran,  kerana  jika  sebaliknya,  tentulah  dia 
bererti  keengganan  menerimanya  dan  mengakui  rahmat-Nya  yang  tidak 
mungkin  dilakukan  oleh  para  nabi. 

Ketiga:  Sudah  diketahui  umum  bahawa  ketika  nabi-nabi  terima 
sebarang  bentuk  anugerah  duniawi,  mereka  akan  menggunakannya  ke 
jalan  Allah,  untuk  meneruskan  rancangan  mereka  untuk  kebaikan 
masyarakat  dan  orang  ramai  lebih  daripada  untuk  kepentingan  diri 
sendiri. 

26.  Pendedahan  keaiban  Nabi  Musa  (‘a.s),  ketika  semut 
menggigitnya,  dia  membakar  seluruh  sarangnya. 


47  Al-Bukhari,  Sahih,  I,  h. 42  (sebelum  Kitab  al-Haidj ; II,  h.  160 
(sebelum  hadith  al-Khaydir  bersama  Musa). 

Al-Bukhari48  dan  Muslim49  telah  mengambil  suatu  riwayat 
menerusi  para  perawi  sampai  kepada  Abu  Hurairah  secara  marfu'  yang 
mengatakan: 

“ Seekor  semut  telah  mengigit  seorang  nabi  iaitu  Musa 
bin  ‘Imran  dan  baginda  memerintahkah  supaya 
membakar  sarangnya  lalu  Allah  mewahyukan  kepadanya, 

“ seekor  semut  mengigitmu  sedangkan  kamu  pula 
membakar  suatu  umat  daripada  umat-umat  yang 
mengagung-agungkan  Tuhanmu!” 

Kritikan 

Terbukti  Abu  Hurairah  seorang  yang  suka  menimbulkan 
musibah  kepada  para  nabi  Allah  yang  menyakitkan  mata  dan  telinga. 
Bagaimanapun,  para  nabi  mempunyai  tahap  kesabaran  yang  sangat 
tinggi  dan  berdada  lapang  terhadap  semua  tuduhan  yang  dilontarkan 
kepada  mereka  oleh  orang  awam. 

Di  sini,  wasi  Nabi  iaitu  Amir  al-Mu’minin  ‘Ali  (‘a. s)  telah  berkata 
dalam  salah  satu  khutbahnya:  “ Demi  Allah,  sekiranya  aku  dikurniakan 
kekayaan  semua  tujuh  (7)  penjuru  alam  di  bawah  langitnya,  supaya 
menyisihkan  seekor  semut  daripada  satu  bahagian  barlinya,  aku  tidak 
akan  melakukannya.  Sudah  pasti  pada  pandanganku  duniamu  ini 
adalah  lebih  kecil  daripada  nilai  sehelai  daun  di  mulut  seekor  belalang 
yang  memakannya.  Semua  kesenangan  akan  musnah  dan  kelazatan 
juga  tidak  akan  berkekalan.” 

Inilah  pandangan  ‘Ali  yang  bukanlah  merupakan  seorang  nabi 
tetapi  hanyalah  seorang  pengganti  Nabi  (s. ‘a. w)  dan  saksinya.  Tentulah 
seorang  nabi  lebih-lebih  lagi  kerana  Allah  memilihnya  sebagai  nabi-Nya 
dan  menganugerahi  kemuliaan  kepada  Musa,  dapat  bercakap  dengan- 
Nya  (Allah)  secara  langsung.  Allah  dan  rasul-Nya  terlepas  sama  sekali 
daripada  tuduhan  dan  tohmahan  orang-orang  yang  jahil. 

Sungguh  menghairankan,  bagaimana  orang  yang  menyakini 
hadith  ini  mempercayai  bahawa  seorang  nabi  menghukum  seekor  semut 
dengan  membakarnya  sedangkan  Nabi  (s. ‘a. w)  dengan  jelas  mengatakan 
bahawa  tidak  dibenarkan  seseorang  pun  menyiksa  sesuatu  dengan 
hukuman  bakar  kecuali  Allah.  Semua  bersepakat  bahawa  makhluk 


48  Al-Bukhari,  Sahih,  II,  h.l  14. 

49  Muslim,  Sahih,  II,  h. 264. 

hidup  tidak  boleh  dibunuh  dengan  dibakar  sebagai  balasan.  Tambahan 
pula,  Abu  Dawud  telah  mengambil  suatu  riwayat  dengan  sanad  yang 
sahih  berdasarkan  syarat-syarat  al-Bukhari  dan  Muslim  menerusi  Ibn 
‘Abbas  bahawa  Nabi  (s. ‘a. w)  telah  melarang  membunuh  semut,  lebah, 
burung  hud-hud  dan  buruk  merak.” 

27.  Nabi  (s.‘a.w)  terlupa  salat  dua  rakaat 

Al-Bukhari50  dan  Muslim51  telah  mengambil  riwayat  dalam  kitab 
Sahih  mereka,  berhubung  dengan  sifat  pelupa  bahawa  Abu  Hurairah 
meriwayatkan: 

“ Nabi  (s. ‘a. w)  mendirikan  salah  satu  daripada  salat  ‘isya’ 

(atau  mungkin  salat  ‘asr)  dengan  hanya  melakukan  dua 
(2)  rakaat  kemudian  baginda  mengucapkan  salam  dan 
berdiri  menghadap  tiang  di  bahagian  hadapan  masjid  lalu 
meletakkan  tangan  di  atasnya.  Di  antara  sahabat  yang 
berada  di  situ  ialah  Abu  Bakr  dan  ‘Umar  tetapi  mereka 
merasa  sangsi  untuk  berkata  kepadanya.  Orang  ramai 
lalu  bergegas  keluar  dan  mereka  mengatakan:  “ Adakah 
engkau  mengqasarkan  (memendekkan)  salat?  Orang  yang 
biasa  Rasulullah  panggil  ialah  Dhu  al-Yadain  yang 
menanyakan:  Adakah  engkau  lupa  atau  qasarkan?  Nabi 
(s. ‘a. w)  berkata:  Aku  tidak  lupa  dan  juga  tidak  qasarkan 
(salat).  Dia  berkata:  Ya,  engkau  telah  lupa.  Lalu  dia 
bersalat  dua  (2)  rakaat,  mengucapkan  salam,  membaca 
takbir  dan  bersujud.” 

Kritikan 

Hadith  ini  mengandungi  keterangan  tentang  sujud  sahwi  (lupa) 
tetapi  ia  ditolak  sama  sekali  kerana  beberapa  alasan  seperti  berikut: 

Pertama:  Sifat  pelupa  yang  keterlaluan  berlaku  apabila  seseorang  itu 
menjauhkan  keinginan  bersalat  dalam  fikirannya  dan  sibuk  melayani 
fikiran  lain  dalam  kepalanya.  Ia  hanya  berlaku  kepada  orang-orang  yang 
tidak  memberikan  tumpuan  semasa  bersalat.  Sudah  pasti,  nabi 
terpelihara  daripada  perbuatan  tersebut  dan  sifat  terlupa  tidak  pernah 


50  Al-Bukhari,  Sahih,  I,  145  (Bab  man  yukabbir  fi  sajdatai  al-sahw). 

51  Muslim,  Sahih,  I,  h.215  (Bab  al-sahw  fi  al-salat  wa  al-sujud  lahu). 
Lihat:  Ibn  Hanbal,  Musnad,  II,  h. 234;  al-Nawawi,  Syarh  Sahih 
Muslim,  XI,  h. 6. 

didengari  berlaku  kepada  nabi-nabi  yang  lain,  apatah  lagi  kepada  nabi 
yang  terbaik  di  kalangan  mereka  dan  juga  yang  terakhir  sudah  tentu 
mengatasi  semua  perkara  tersebut. 

Kedua:  Hadith  itu  menunjukkan  bahawa  Nabi  (s. ‘a. w)  pada  mulanya 
menafikan  bahawa  baginda  memendekkan  salat  atau  terlupa 
melakukan  salat  itu  dengan  sempurna.  Bagaimanakah  baginda 
kemudiannya  mengakui  baginda  terlupa?  Bahkan  sekiranya  kita 
menerima  keadaan  tersebut  iaitu  baginda  tidak  terlepas  daripada  sifat 
pelupa,  semua  orang  Islam  bersepakat  bahawa  baginda  pasti  terhindar 
daripada  sifat  bongkak  atau  gopoh  dalam  mengucapkan  sesuatu  yang 
bertentangan  dengan  keadaan  sebenarnya. 

Ketiga:  Abu  Hurairah  kelihatan  keliru  dalam  hadith  ini  kerana 

fikirannya  bercelaru.  Pada  kali  pertama,  dia  mengatakan  Nabi  (s. ‘a. w) 
mendirikan  salah  satu  salat  petang,  sama  ada  zuhur  atau  ‘asr,  ragu- 
ragu  tentang  salah  satu  daripadanya  dan  kemudian  dia  menjelaskan 
bahawa  Nabi  mendirikan  salat  ‘asr,  dinyatakan  mengenainya  pada  kali 
ketiga  dengan  jelas,  katanya:  Ketika  aku  sedang  bersalat  zuhur  dengan 
Nabi  (s. ‘a. w),  “ diterangkan  dengan  jelas  bahawa  ia  adalah  salat  zuhur. 
Kesemua  versi  atau  riwayat  tersebut  dicatat  dalam  kedua-dua  kitab 
Sahih  al-Bukhari  dan  Muslim,  manakala  para  pensyarah  kepada  kitab 
Sahih  mereka  pula  merasa  keberatan  untuk  memperjelaskannya. 

Keempat:  Hadith  ini  jelas  menunjukkan  bahawa  selepas  mendirikan  dua 
rakaat  pertama  salat,  Nabi  (s. ‘a. w)  meninggalkan  tempat  salatnya, 
keluar  pergi  ke  tiang  di  bahagian  depan,  bercakap  dengan  orang  ramai 
dan  dengan  cara  itu  salat  pun  berakhir.  Bagaimanakah  kemudian 
baginda  meneruskannya  semula  dan  melakukan  dua  rakaat  yang 
tertinggal  selepas  terbatalnya  salat  sebelum. 

Kelima:  Orang  yang  disebutkan  sebagai  Dhu  al-Yadain  dalam  hadith 
sebenarnya  merujuk  kepada  Dhu  al-Syimalain,  iaitu  ibu  ‘Abd  ‘Amru, 
sekutu  Bani  Zuhra,  mati  syahid  dalam  perang  Badr  5 tahun  sebelum 
Hijrah  sebelum  Abu  Hurairah  memeluk  Islam.  Ia  diakui  oleh  ketua  Bani 
Zuhra,  Mahmud  bin  Muslim  al-Zuhri  seperti  disebutkan  dalam  al- 
Isabah,  Ibn  Hajar  al-‘Asqalani  dalam  al-Isti‘ab  dan  semua  syarah 
(keterangan)  kepada  kedua-dua  kitab  Sahih.  Ia  turut  diakui  oleh  al- 
Tahuri  dalam  dua  buah  riwayat  hadith  yang  paling  sahih  diriwayatkan 
olehnya  dan  oleh  Abu  Hanifah  apabila  mereka  meninggalkan  beramal 
dengan  hadith  ini  dan  mengeluarkan  fatwa  yang  berlawanan  denganya, 

seperti  yang  diperlihatkan  dalam  syarah  Sahih  Muslim  oleh  al-Nawawi.  ’J 
Al-Nasa’i  juga  menunjukkan  bahawa  Dhu  al-Yadain  dan  Dhu  al- 
Syimalain  adalah  orang  yang  sama.  Hujah  yang  sama  dikemukakan 
lebih  jelas  oleh  Ahmad  bin  Hanbal  dalam  Musnad.53 

Wajar  disebutkan  juga  bahawa  bentuk  atau  versi  riwayat  ini 
seperti  yang  diambil  oleh  Muslim  dalam  Sa/ii/mya,54  mengandungi  kata- 
kata  Abu  Hurairah  seperti  berikut:  “ Rasulullah  bersama-sama  dengan 
kami  telah  bersalat  salah  satu  daripada  salat  waktu  siang  sama  ada 
zuhr  atau  ‘asr  ...hingga  ke  akhir  hadith  termasuk  perbualan  di  antara 
Dhu  al-Yadain  (atau  Dhu  al-Syimalain)  dan  lain-lain  kerana  Dhu  al- 
Yadain  telah  mati  syahid  dalam  perang  Badr  5 tahun  sebelum  Abu 
Hurairah  menganuti  Islam  dan  datang  kepada  Nabi  (s. ‘a. w). 
Keseluruhan  hadith  mereka  ini  tidak  perlu  dipercayai. 

28.  Nabi  (s.‘a.w)  memukul,  menyebat, mencela  dan  melaknat  orang 
yang  tidak  sepatutnya. 

Al-Bukhari55  dan  Muslim56  telah  mengambil  riwayat  daripada 
para  perawi  yang  berakhir  kepada  Abu  Hurairah  secara  marfu‘  bahawa 
Nabi  (s. ‘a. w)  bersabda: 

“ Ya  Allah!  Muhammad  hanyalah  manusia  biasa.  Dia 
marah  seperti  juga  manusia  yang  lain  marah.  Aku  telah 
berjanji  kepadamu,  janganlah  kamu  menentangku  dalam 
perkara  ini.  Oleh  itu,  sekiranya  ada  sesiapa  yang  telah 
aku  sakiti,  caci,  cela,  laknat  atau  sebat,  Engkau 
jadikanlah  ia  tebusan  dosa  ( kaffarah ) kepadanya  dan 
suatu  kurniaan  kepadanya  sebagai  menghampirkan  diri 
kepada-Mu.” 

Kritikan 

Tidak  wajar  bagi  Nabi  (s. ‘a. w)  atau  mana-mana  nabi  yang  lain 
menyakiti,  menyebat,  mencaci  atau  melaknat  sesiapa  pun  yang  sama 
sekali  tidak  layak  menerimanya,  sama  ada  dalam  keadaan  marah  atau 
sebaliknya.  Bahkan  mereka  tidak  boleh  merasa  marah  tanpa  alasan. 


52  Al-Nawawi,  Syarh  Sahih  Muslim,  IV,  h. 235. 

53  Ibn  Hanbal,  Musnad,  II,  h.271;  284. 

54  Muslim,  Sahih,  I,  h.215-216. 

55  Al-Bukhari,  Sahih,  IV,  h.71. 

56  Muslim,  Sahih,  II,  h. 392. 

Sudah  pastilah  Allah  Maha  Agung  untuk  mengutuskan  seorang  nabi 
kepada  umat  manusia,  yang  dikuasai  sifat  marah  sehingga  sampai 
menyakiti,  melaknat  atau  mencaci  orang-orang  yang  tidak  layak 
menerimanya,  sedangkan  nabi-nabi  terhindar  sama  sekali  daripada 
berkata  atau  melakukan  sesuatu  yang  boleh  menghapuskan  sifat  ‘ismah 
mereka  dan  mereka  juga  tersisih  daripada  semua  perkara  yang  tidak 
sesuai  kepada  orang  yang  bijaksana. 

Orang  baik  dan  orang  jahat  mengetahui  bahawa  menyakiti, 
melaknat,  mencaci  atau  menyebat  orang  yang  tidak  layak  menerimanya 
adalah  kezaliman  dan  kejahatan  yang  sewajarnya  dijauhi  oleh  semua 
orang  mu’min.  Bagaimana  mungkin  perbuatan  seumpama  itu  dikaitkan 
kepada  ketua  para  nabi  dan  Khatam  al-Nabiyyin  sedangkan  baginda 
sendiri  dikatakan  bersabda: 

“ Melaknat  orang  Islam  adalah  suatu  keburukan.” 

Menurut  hadith  catatan  al-Bukhari,5'  Abu  Hurairah  menyatakan 
bahawa  dikatakan  kepada  Nabi:  “ Ya  Rasulullah,  doakanlah  melawan 
orang  musyrik.  Nabi  berkata:  aku  tidak  diutuskan  sebagai  suatu  laknat 
tetapi  sebagai  rahmat.”  Demikianlah  sifatnya  terhadap  golongan 
musyrik.  Bagaimana  mungkin  baginda  boleh  berkelakuan  terhadap 
orang  yang  tidak  berhak  menerimanya  dari  kalangan  mu’min? 

Tentulah  hadith  ini  diciptakan  semasa  zaman  Mu'awiyah 
bertujuan  untuk  memenuhi  keinginannya,  mendekatkan  diri  kepada 
keluarga  Abu  al-‘As  dan  seluruh  Bani  Umaiyyah  dan  juga  sebagai 
tindakbalas  kepada  Nabi  (s. ‘a. w)  yang  melaknat  sekumpulan  munafiq 
dari  kalangan  mereka  dan  ketua  mereka  sendiri,  ketika  mereka  didapati 
menghalangi  orang  lain  daripada  jalan  Allah  dan  menyimpangkannya. 
Nabi  (s. ‘a.  w)  melaknat  mereka  dalam  banyak  tempat  untuk 
memberitahu  kedudukan  mereka  yang  dilaknat  dan  hina  agar  umat 
Islam  mengetahui  bahawa  mereka  tidak  ada  sesuatu  apa  pun  dengan 
Allah  dan  Rasul-Nya  dan  agama  tetap  selamat  daripada  sifat  nifaq 
mereka  dan  umat  Islam  juga  terselamat  daripada  rancanan  dan  komplot 
jahat  mereka.  Semua  ini  dilakukan  oleh  Nabi  sebagai  sebahagian 
daripada  perutusan  kenabian  menurut  perintah  Allah. 

Cukup  menghairankan  umat  Islam  masih  menyokong  mereka 
walaupun  mereka  memainkan  semua  bentuk  tipu  helah  untuk 
menghancurkannya.  Mereka  menelan  Nabi,  selepasnya  diikuti  kaum 


57  Al-Bukhari,  Sahih,  IV,  h. 39. 

kerabatnya  dengan  segala  kekuatan  mengikut  perintah  mereka.  Nabi 
(s. ‘a. w)  melaknat  mereka  agar  Allah  menjauhkan  mereka  daripada 
rahmat-Nya  dan  orang-orang  mu’min  daripada  umatnya  menjauhi 
mereka  untuk  memisahkan  diri  selama-lamanya  daripada  kefasiqan 
mereka. 

29.  Gangguan  syaitan  kepada  Nabi  (s.‘a.w)  semasa  mendirikan  salat 

Al-Bukhari58  dan  Muslim59  menerusi  para  perawi  yang  berakhir 
dengan  Abu  Hurairah  yang  berkata: 

“ Nabi  (s. ‘a. w)  sedang  bersalat,  kemudian  baginda 
berkata:  Syaitan  mendekatiku  dan  cuba  sedaya  upayanya 
untuk  mengganggu  salatku,  tetapi  Allah  membenarkan 
mencekiknya  dan  aku  berjaya  merantainya  agar  kamu 
dapat  menyebut  kata-kata  Sulaiman:  “ Ya  Tuhanku, 
berikanlah  kepadaku  kekuasaan  yang  tiada  seorang  pun 
selepasku  memilikinya.” 

Kritikan 

Dalam  hadith  ini,  dinyatakan  bahawa  para  nabi  Allah  sebagai 
manusia  pilihan  Allah  wajib  terpelihara  daripada  perkara-perkara 
seperti  itu  kerana  keadaan  tersebut  berlawanan  sama  sekali  dengan 
‘ismah  dan  mencemarkan  kedudukan  mereka.  Allah  memelihara  dan 
menghindarkan  syaitan  daripada  mendekati  atau  menggoda  mereka. 
Allah  dengan  jelas  memberikan  amaran  kepada  syaitan  dalam  al-Qur’an: 

“ Dan  jika  syaitan  mengganggumu  dengan  suatu 
gangguan,  maka  mohonlah  perlindungan  kepada  Allah. 
Sesungguhnya  Dia-lah  Yang  Maha  Mendengar  lagi  Maha 
Mengetahui.”60 

Di  pihak  yang  lain,  umat  Islam  sendiri  mengetahui  walaupun 
terdapat  perbezaan  dalam  kepercayaan  mereka  bahawa  syaitan  tidak 
gembira  pada  saat  kelahiran  Nabi  (s. ‘a. w)  dan  bimbang  perutusannya 
sebagai  Nabi  tetapi  merasa  gembira  dengan  penghijrahannya  dan  sekali 
lagi  merasa  gelisah  dengan  kemunculan  dan  kejayaannya,  hukum- 
hakam,  peraturannya  dan  sebagainya.  Dia  tentu  akan  melarikan  diri 


58  Al-Bukhari,  Sahih,  I,  h.  143. 

59  Muslim,  Sahih,  I,  h. 204. 

60  Al-Qur’an,  surah  Fussilat  (41):  36;  al-A‘raf  (7):  200. 

ketika  Nabi  bersalat  seperti  cahaya  kilat  dan  menjauhkan  diri  daripada 
apa  yang  diserukan  Allah  kepadanya  tentang  hukum-hakam  dan  rahsia, 
dan  Allah  menjelaskan: 

“ Sesungguhnya  salat  menegah  daripada  perkara-perkara 
yang  keji  dan  mungkar.”61 

Sudah  diketahui  umum  bahawa  apabila  Nabi  (s. ‘a. w)  berdiri 
untuk  bersalat,  dia  akan  menumpukan  perhatian  sepenuhnya  dengan 
mengenepikan  segala  sesuatu  selain  daripada  Allah  dengan  bantuan 
kekuatan  ruhaninya  dan  memberikan  tumpuan  sepenuhnya  kepada 
Allah  semata-mata  sebagai  hamba-Nya  yang  mukhlis.  Ketika  baginda 
mengucapkan  takbir  pertama  salat,  baginda  meminta  perlindungan 
daripada  Allah  sebelum  memulakan  bacaannya  berdasarkan  perintah 
Allah: 


“ apabila  kamu  membaca  al-Qur’an,  mohonlah 
perlindungan  Allah  daripada  syaitan  yang  direjam.”62 

Jelas  ternyata  bahawa  apabila  Nabi  (s. ‘a. w)  memohon 
perlindungan  Allah,  Allah  akan  menjadi  pelindungnya.  Syaitan  sendiri 
mengetahui  hakikat  ini  walaupun  hanya  orang-orang  yang  jahil  sahaja 
yang  tidak  mengetahuinya.  Pasti  hadith  Abu  Hurairah  ini  bertentangan 
sama  sekali  dengan  kedudukan  Nabi  (s. ‘a. w)  yang  mulia  dan  kerana  itu, 
kebenarannya  tidak  dapat  diterima  sama  sekali. 

Di  sini  persoalan  boleh  dikemukakan  kepada  ahli-ahli  hadith,  al- 
Bukhari  dan  Muslim  dan  lain-lain  iaitu  sama  ada  syaitan  mempunyai 
ciri-ciri  fizikal  untuk  dirantai  sehingga  ke  pagi  untuk  membolehkan 
orang  ramai  melihatnya  dengan  mata  kasar  mereka  dalam  keadaan 
tersebut.  Terbukti  tiada  seorang  pun  akan  berkata  bahawa  syaitan 
mempunyai  jisim  untuk  membolehkan  tindakan  itu  dilakukan. 

30.  Nabi  (s. ‘a. w)  tertidur  sehingga  terlepas  waktu  salat  subuh 

Al-Bukhari  dan  Muslim63  mengambil  riwayat  menerusi  rangkaian 
para  perawi  sampai  kepada  Abu  Hurairah,  dengan  katanya  seperti 
dicatatkan  oleh  Muslim: 


61  Al-Qur’an,  surah  al-‘Ankabut  (29):  45. 

62  Al-Qur’an,  surah  al-Nahl  (16):  98. 

63  Muslim,  Sahih,  I,  h. 254  (Bab  Qada’  al-salat  al-fa’ilah) 

“ Kami  bersama-sama  Nabi  (s. ‘a. w)  melepasi  malam  dalam 
sebuah  jamuan  perkahwinan  dan  tidak  terjaga  hinggalah 
terbitnya  matahari.  Nabi  (s. ‘a. w)  bersabda:  Setiap  orang 

daripada  kamu  hendaklah  membawa  dirinya  kerana 
tempat  ini  didiami  syaitan.  Kami  melakukan  demikian. 
Kemudian  dia  meminta  air  lalu  berwudu’  kemudian 
bersujud  sebanyak  dua  (2)  kali  dan  kemudian 
menunaikan  salat  subuh.” 

Kritikan 

Hadith  ini  dengan  jelas  bertentangan  dengan  petunjuk  Nabi 
(s. ‘a. w)  kerana  Allah  berfirman: 

“ Hai  orang  yang  berselimut  (Muhammad),  bangunlah 
(untuk  sembahyang  di  malam  hari  kecuali  sedikit 
(daripadanya),  (iaitu)  seperduanya  atau  kurangilah  dari 
seperdua  itu  sedikit,  atau  lebih  dari  seperdua  itu.  Dan 
bacalah  al-Qur’an  itu  dengan  perlahan-lahan.”64 

Ini  kerana  Nabi  (s.  ‘a. w)  biasanya  menunaikan  salat  sepanjang 
malam  sehingga  kakinya  bengkak.  Lalu  Allah  mewahyukan  ayat  ini 
kepadanya: 

“ Taha,  Kami  tidak  menurunkan  al-Qur’an  ini  kepadamu 
agar  kamu  menjadi  susah,  tetapi  sebagai  peringatan  bagi 
orang  yang  takut  (kepada  Allah).”65 

Inilah  kedudukan  Nabi  (s. ‘a. w)  berkaitan  dengan  salat  sunat 
(malam).  Bayangkanlah  salat  fardhu  yang  lima  dan  ia  pula  merupakan 
salah  satu  rukun  Islam. 

Seterusnya  Abu  Hurairah  sendiri66  meriwayatkan  sebuah  hadith 
daripada  Nabi  (s. ‘a. w)  yang  dikatakan  bersabda:  Apabila  seseorang 
daripadamu  tertidur,  syaitan  membuat  tiga  (3)  simpulan  rambut 
(qafiyah  al-ra’s).  Sekiranya  dia  bangun  dan  mengingati  Allah,  simpulan 
pertama  akan  terungkai.  Sekiranya  dia  berwudu’,  simpulan  kedua  akan 
terungkai  dan  sekiranya  dia  menunaikan  salat,  simpulan  ketiga  pula 


64  Al-Qur’an,  surah  al-Muzammil  (73):  1-4. 

65  Al-Qur’an,  surah  (20):  2-3. 

66  Al-Bukhari,  Sahih,  I,  h.  136  ( Bab  ‘aqd  al-syaitan  ‘ala  qafiyah  al- 
ra’s  idha  lam  yasil  bi’l-lail !);  Ibn  Hanbal,  Musnad,  II,  h.  153. 

akan  terurai.  Kemudian  dia  akan  menghadapi  pagi  dengan  hati  yang 
penuh  kegembiraan  dan  ketenangan,  jika  sebaliknya  dia  akan  merasa 
dirinya  kotor  dan  malas.”  Sebuah  hadith  yang  lain  pula  menyebutkan 
sabda  Nabi  (s. ‘a. w):  Tiadalah  salat  yang  lebih  berat  ke  atas  orang 
munafiq  daripada  salat  fajr  (subuh)  dan  ‘isya’.  Kalau  mereka  mengetahui 
apa  yang  terkandung  di  dalamnya,  mereka  akan  mendatanginya 
walaupun  terpaksa  merangkak.67 

Tidak  perlulah  diulas  dengan  panjang  lebar,  adakah  Rasulullah 
yang  menyeru  orang  ramai  kepada  salat  mengutamakan  salat  subuh, 
mengancam  orang  yang  tidak  keluar  bersalat  subuh  dengan  ancaman 
membakar,  membiarkan  dirinya  tertidur  sehingga  matahari  terbit  dan 
tertinggal  salat. 

Terdapat  beberapa  kepalsuan  hadith  ini: 

Pertama:  Dijelaskan  dalam  berbagai-bagai  kitab  Sahih  bahawa  semasa 
tidur  hanya  mata  Nabi  sahaja  yang  tidur  tetapi  hatinya  tidak.68 
Bagaimana  mungkin  Nabi  tertinggal  salat  subuh  disebabkan  tertidur? 

Kedua:  Berdasarkan  catatan  Muslim,69  kejadian  dalam  hadith  ini 
berlaku  ketika  Nabi  (s. ‘a. w)  dalam  perjalanan  balik  dari  Perang  Khaybar. 
Ketika  Abu  Hurairah  datang  menemui  Nabi  untuk  memeluk  Islam  di 
Madinah  selepas  kembali  dari  Khaybar.  Dengan  demikian,  Abu  Hurairah 
tidak  boleh  mendakwa  hadir  pada  masa  peristiwa  itu  berlaku. 

Ketiga:  Dalam  hadith  ini,  Nabi  (s. ‘a. w)  ditunjukkan  sebagai  berkata 
bahawa  setiap  orang  hendaklah  bergerak  dengan  binatang 
tunggangannya  kerana  syaitan  telah  mendiami  tempat  itu,  tetapi  telah 
diperlihatkan  dengan  cukup  jelas  dan  terang  bahawa  syaitan  tidak  boleh 
mendekati  Nabi  (s. ‘a. w)  sama  sekali.  Abu  Hurairah  juga  berkata:  Lalu 
kami  melakukannya.  Tetapi  kita  tahu  bahawa  pada  hari-hari  itu,  Abu 
Hurairah  bekerja  untuk  menyara  hidup  sekadar  cukup  makan.  Mana 
mungkin  dia  mempunyai  binatang  tunggangan? 

Keempat:  Abu  Hurairah  kemudian  berkata  Nabi  (s. ‘a. w)  meminta  air, 
berwudu’  dan  bersujud  sebanyak  dua  (2)  kali  dan  kemudian  bersalat 
subuh.  Terbukti  salat  ini  sebagai  ganti  salat  yang  tertinggal.  Dalam 


67  Al-Bukhari,  Sahih,  I,  h.  73  (Kitab  al-Salat;  Bab  fadl  salat  ah ‘isya) 

68  Lihat:  Al-Bukhari,  Sahih,  II,  h.  179;  Ibn  Hanbal,  Musnad,  II, 
h. 251. 

69  Muslim,  Sahih,  I,  h. 254. 

kejadian  ini,  tujuan  melakukan  dua  (2)  kali  sujud  adalah  tidak  jelas, 
kerana  tiada  tempat  baginya  sama  sekali.  Al-Nawawi  tidak 
menyebutkannya  dalam  tafsirannya  (syarh). 

Kelima:  Sudah  menjadi  kebiasaan  bagi  para  pemimpin  tentera  dan 
panglima,  apabila  tentera  dibenarkan  tidur,  terdapat  beberapa  orag 
pengawal  yang  tetap  berjaga  untuk  memerhatikan  dan  mengawasi 
sebarang  serangan  tentera.  Pastinya,  Nabi  (s. ‘a. w)  yang  dikelilingi 
musuh-musuh  termasuk  orang-orang  munafiq  dalam  kumpulan 
bersama-samanya,  tidak  akan  membiarkan  perkara  itu  begitu  sahaja 
supaya  dapat  mengelakkan  dirinya  dan  orang-orangnya  terdedah 
kepada  serangan  atau  komplot  orang  munafiq  dalam  tenteranya. 
Mustahil  para  pengawal  turut  tertidur.  Nabi  (s. ‘a. w)  sebenarnya  telah 
memberikan  amaran  bahawa  banyak  pendustaan  dan  pembohongan 
akan  dilakukan  terhadapnya. 

Keenam:  Dalam  kejadian  ini,  tentera  yang  dipimpin  Nabi  (s. ‘a. w)  terdiri 
daripada  600  orang  lelaki  dengan  200  ekor  kuda.  Sukar  untuk  difahami 
semuanya  tertidur  sehingga  tiada  seorang  pun  terjaga  pada  masa  salat 
subuh  sedangkan  sudah  tentu  terdengar  bunyi  kuda  merengek  dan 
bunyi  gerakan  mereka,  khususnya  pada  waktu  pagi  apabila  mereka 
mulai  membuat  bising  untuk  makan  rumput  kering.  Terbukti,  seluruh 
cerita  itu  tidak  lain  hanyalah  khayalan  Abu  Hurairah  semata-mata. 

31.  Lembu  dan  serigala  bercakap  dalam  bahasa  Arab  yang  fasih 

Al-Bukhari70  dan  Muslim  " mengambil  riwayat  daripada  Abu 
Hurairah  bahawa  dia  meriwayatkan  bahawa: 

“ Nabi  (s. ‘a. w)  menunaikan  salat  subuh  dan  kemudian 
keluar  menemui  orang  ramai.  Sementara  itu,  seorang 
lelaki  datang  sambil  menunggang  lembu.  Dia 
menunggang  sambil  memukulnya,  lalu  (lembu  itu) 
dikatakan  berkata:  Aku  tidak  dijadikan  untuk  ini,  bahkan 
aku  dicipta  untuk  bercucuk  tanam.  Orang  ramai  berkata: 

Maha  Suci  Allah,  lembu  boleh  bercakap.  Nabi  (s. ‘a. w) 
kemudian  berkata:  “ Aku,  Abu  Bakr  dan  ‘Umar  mengakui 
perkara  ini,”  sementara  kedua-duanya  tidak  berada  di 
situ.  Pada  masa  itu,  kelihatan  seorang  lelaki  dengan 
binatang  ternak,  biri-biri  dan  kambing.  Seekor  serigala 


70  Al-Bukhari,  Sahih,  II,  h.  171,  190. 

71  Muslim,  Sahih,  II,  h.316;  juga  Ibn  Hanbal,  Musnad,  II,  h. 246. 

menyerangnya  dan  melarikan  seekor  daripadanya.  Orang 
itu  lalu  mengejar  dan  mengambil  balik  daripada  serigala. 
Serigala  berkata:  Engkau  merampas  kambing  itu 

daripadaku  tetapi  siapakah  yang  dapat 
menyelamatkannya  daripada  singa,  ketika  tidak  ada 
pelindung  lagi  kecuali  aku?  Orang  ramai  berkata:  Maha 
Suci  Allah  serigala  bercakap.  Nabi  (s. ‘a. w)  mengatakan: 

Aku,  Abu  Bakr  dan  ‘Umar  mengakui  hal  ini,  sedangkan 
kedua-duanya  tiada  di  situ.” 

Kritikan 

Abu  Hurairah  kelihatan  begitu  bersemangat  menghasilkan  cerita 
yang  pelik  dan  aneh.  Kita  telah  pun  melihat  hadith-hadithnya  tentang 
batu  melarikan  pakaian  Musa,  Musa  menampar  malaikat  maut  dan 
menumbuk  sehingga  terkeluar  biji  matanya,  belalang  emas  jatuh  ke 
ribaan  Nabi  Ayyub  semasa  sedang  mandi  dan  sebagainya.  Kini  dia 
mengeluarkan  cerita  pelik  tentang  seekor  lembu  dan  serigala  bercakap 
kepada  manusia  dengan  begitu  bijak  dan  cukup  menyakinkan,  yang 
sama  sekali  bertentangan  dengan  tabiat  binatang  yang  biasa.  Sudah 
diketahui  umum  bahawa  keluarbiasaan  sesuatu  perkara  hanya  boleh 
berlaku  sebagai  suatu  mujizat  yang  membuktikan  kenabian  dan 
bukanlah  sebaliknya.  Lembu  atau  serigala  bercakap  dalam  hadith  ini 
bukanlah  dalam  mana-mana  keadaan  yang  menunjukkan  mujizat 
sebagai  bukti  kenabian.  Sebenarnya,  keadaan  tersebut  tidak  pernah  dan 
mustahil  berlaku  kepada  binatang-binatang  tersebut  yang  dikatakan 
dapat  berkata-kata  itu.  Oleh  itu,  tidak  ada  sebarang  alasan  atau  hujah 
untuk  menerima  hadith  ini  dan  mengakui  kebenarannya  kerana  sudah 
menjadi  prinsip  yang  diterima  bahawa  mujizat- mujizat  tidak  pernah 
berlaku  dengan  sia-sia  atau  tanpa  sebarang  tujuan  yang  jelas. 

Selanjutnya,  hadith  ini  tidak  menunjukkan  sebarang 
keistimewaan  Abu  Bakr  dan  ‘Umar,  bahkan  kelihatan  sekiranya  Abu 
Hurairah  meriwayatkan  cerita  itu  pada  masa  mereka  hidup  dan  dapat 
mendengarnya,  sudah  tentu  mereka  berlepas  diri.  Abu  Hurairah 
kelihatan  agak  berhati-hati  untuk  tidak  mengucapkannya  semasa 
mereka  masih  hidup  dan  membiarkannya  sehinggalah  mereka  tiada. 
Apabila  dia  menceritakan  hadith  ini,  ia  menampakkan  sekiranya 
seseorang  mendustakan  atau  menafikannya  tentulah  dia  akan  dituduh 
tidak  hormat  kepada  kedua-dua  orang  khalifah  dan  orang  ramai  tentu 
akan  menentangnya. 

32.  Abu  Bakr  menjadi  ketua  perwakilan  Haji  tahun  9H  dan  Abu 
Hurairah  diwakilkan  untuk  mengumumkan  surah  al-Bara’ah  pada 
tahun  yang  sama 

Al-Bukhari  dan  Muslim73  mengambil  riwayat  daripada  Hamid 
bin  ‘Abd  al-Rahman  bin  ‘Auf,  Abu  Hurairah  pernah  meriwayatkan 
kepadanya  bahawa  semasa  musim  haji,  Nabi  (s. ‘a. w)  melantik  Abu  Bakr 
sebagai  ketua  perwakilan  haji,  setahun  sebelum  haji  Wida‘.  Abu  Bakr 
pula  mengutuskanku  pada  hari  korban  di  kalangan  sekumpulan  orang 
yang  ditugaskan  membuat  pengumuman  kepada  orang  ramai  bahawa 
orang-orang  kafir  tidak  akan  dibenarkan  menunaikan  haji,  dan  juga 
melakukan  tawaf  dalam  keadaan  tidak  berpakaian  selepas  tahun  ini. 

Al-Bukhari  juga  turut  mengambil  riwayat74  menerusi  Hamid 
daripada  Abu  Hurairah  yang  berkata:  Abu  Bakr  mengutuskanku  pada 
tahun  itu  di  kalangan  orang  yang  akan  membuat  pengumuman  yang 
dihantar  pada  hari  haji  (al-hijjah.)  untuk  membuat  perisytiharan  di  Mina 
bahawa  selepas  tahun  ini,  tidak  ada  orang  kafir  yang  melakukan  haji 
dan  tawaf  dalam  keadaan  tidak  berpakaian.  Selepas  itu,  Nabi  (s. ‘a. w) 
mengutuskan  ‘Ali  (‘a. s)  mengikutinya  dari  belakang  dengan  perintah 
untuk  mengumumkan  surah  Bara’ah  tersebut,  lalu  dia  membuat 
pengumuman  bersama-sama  kami  di  kalangan  penduduk  Mina  pada 
hari  Qurban. 

Kritikan 

Tidak  hairan  Abu  Hurairah  dan  Hamid  menghasilkan  hadith 
palsu  ini  kerana  itulah  hari-hari  ketika  Bani  Umaiyyah  masih  berkuasa 
dan  penentangan  mereka  terhadap  ‘Ali  (‘a. s)  dan  kaum  kerabat  Nabi 
(s. ‘a. w)  dan  tuduhan  serta  tohmahan  terhadap  manusia-manusia  suci 
begitu  lumrah  bertujuan  untuk  mendapatkan  sumber  kewangan  dan 
kedudukan  daripada  para  pemerintah.  Kita  telah  melihat  bahawa  Abu 
Hurairah  datang  kepada  Bani  Umaiyyah  untuk  mendapat  habuan 
duniawi. 

Hamid  pula  salah  seorang  yang  biasanya  mereka  hadith  seperti 
itu  sebagai  contoh:  Mu'awiyah  salah  seorang  daripada  Bani  Umaiyyah 
dan  musuh  paling  ketat  dalam  permusuhan  dan  kejahatan  secara 
tersembunyi.  Ibunya  Kalthum  binti  ‘Uqbah  yang  merupakan  adik  al- 


72  Al-Bukhari,  Sahih,  I,  h.  192;  III,  h.90. 

73  Muslim,  Sahih,  I,  h. 5 17. 

74  Lihat:  Al-Bukhari,  Sahih,  III,  h. 9. 

Walid  bin  ‘Uqbah  dan  neneknya  adalah  sama  sebagai  ibu  kepada 
‘Uthman  bin  ‘Affan  (khalifah  ketiga),  bapa  Hamid  pula  ialah  ‘Abd  al- 
Rahman  bin  Auf  yang  memang  diketahui  menentang  Ali  (‘a. s), 
menjadikan  ‘Uthman  sebagai  khalifah  pada  hari  Syura. 

Sebagai  bukti  bagi  menentang  kesahihan  hadith  ini,  patut 
diperhatikan  juga  bahawa  terdapat  sebuah  hadith  diriwayatkan  oleh  al- 
Hakim71  mengisytiharkannya  sebagai  benar,  turut  diceritakan  oleh  al- 
Dhahabi  dalam  Talkhis  mengakui  kebenarannya,  menunjukkan  bahawa 
sebelum  mengikuti  Bani  Umaiyyah  di  Syria,  Abu  Hurairah  biasanya 
mengatakan:  Aku  adalah  di  antara  orang-orang  yang  diwakilkan  oleh 
Nabi  (s. ‘a. w)  bersama-sama  dengan  Ali  (‘a. s)  untuk  mengumumkan 
surah  Bara’ah.  Anaknya  kemudian  bertanya:  Apakah  pengumuman 
yang  kamu  buat  itu,  katanya:  Kami  biasa  mengatakan:  Tiada  seorang 
pun  masuk  syurga  kecuali  orang  mu’min,  dan  selepas  tahun  itu,  tiada 
orang  kafir  dibenarkan  melakukan  haji  atau  tawaf  dalam  keadaan  tidak 
berpakaian.  Sekiranya  ada  sebarang  perjanjian  di  antara  seseorang 
dengan  Nabi  (s. ‘a. w),  masanya  selama  4 bulan  Aku  umumkan  hal  ini 
sehingga  suaraku  menjadi  tersekat-sekat.” 

Sekarang,  hadith  di  atas  diakui  kesahihannya  oleh  ahli-ahli 
hadith  yang  terkenal  dan  dalam  kandungannya,  tidak  ada  diselitkan 
nama  Abu  Bakr  sama  sekali  dan  ia  jelas  menunjukkan  bahawa  orang 
yang  diutuskan  pada  tahun  itu  oleh  Nabi  (s. ‘a. w)  untuk  menunaikan 
haji  ialah  Ali  (‘a. s)  yang  ditugaskan  mengepalai  mereka,  tetapi  dalam 
hadith  yang  diperdebatkan  ini  Abu  Hurairah  telah  mengubahkan 
kepimpinan  perwakilan  itu  kepada  Abu  Bakr. 

Seterusnya  ketika  Abu  Hurairah  dilantik  oleh  Nabi  (s. ‘a. w) 
bersama-sama  Ali  (‘a. s),  bagaimana  mungkin  dia  mengatakan:  Abu  Bakr 
mengutuskanku  pada  musim  haji  tahun  itu  di  kalangan  sekumpulan 
orang....”  dan  kenapakah  dia  harus  mengatakan  “ selepas  itu,  Nabi 
(s. ‘a. w)  mengutuskan  Ali  (‘a. s)  mengikuti  dari  belakang  dengan  perintah 
membuat  pengumuman  dan  dengan  itu  dia  membuat  pengumuman 
bersama-sama  kami?” 

Bukankah  ia  merupakan  suatu  komplot  yang  licik  untuk 
merahsiakan  kebenaran  itu?  Kebenaran  tentang  seluruh  peristiwa  itu 
adalah  seperti  yang  dinyatakan  di  bawah: 


75  Al-Hakim,  al-Mustadrak,  II,  h.  131. 

Pertama:  Ringkasnya  adalah  semasa  surah  Bara’ ah  diwahyukan 
kepada  Nabi  (s. ‘a. w),  dia  mewakilkan  Abu  Bakr  membacakannya  kepada 
orang  ramai  pada  musim  haji  untuk  memberitahu  bahawa  Allah  dan 
Rasul-Nya  berlepas  diri  daripada  golongan  kafir,  penolakan  semua 
bentuk  perjanjian  dengan  mereka,  melarang  mereka  daripada 
menghampiri  Kabah,  menerangkan  pengharaman  syurga  kepada 
mereka,  dan  tiada  seorang  pun  boleh  menunaikan  haji  dalam  keadaan 
tanpa  pakaian.  Dia  tidak  dapat  pergi  jauh  kerana  Allah  kemudian 
mewahyukan  kepada  Nabi  (s. ‘a. w):  “ Tiada  seorang  jua  pun  yang  dapat 
melakukan  tugas  tersebut  kecuali  dirimu  ataupun  seorang  daripada 
dirimu.” 


Oleh  itu,  Nabi  (s. ‘a. w)  mengutuskan  ‘Ali  (‘a. s)  dan 

memerintahkannya  memintas  Abu  Bakr,  dan  mengambil  balik  surah 
Bara’ah  daripadanya,  kemudian  terus  menuju  ke  Makkah  untuk 
menjalankan  tugas  bagi  pihak  Allah  dan  Rasul-Nya  di  samping 
menunaikan  amanah  sebagai  pemimpin  haji.  Dia  juga 

memerintahkannya  untuk  membenarkan  Abu  Bakr  memilih  sama  ada 
terus  bersama-samanya  ataupun  balik  ke  kota  Madinah. 

Berikut  dengan  itu,  ‘Ali  (‘a. s)  terus  menunggang  unta  Nabi  (s. ‘a. w) 
bernama  Azba  dan  memintas  Abu  Bakr  yang  menanyakannya:  “ Apa 
yang  engkau  bawa  wahai  ‘Ali?  Dijawab:  Nabi  (s. ‘a. w)  memerintahkanku 
bahawa  aku  hendaklah  mengambil  balik  ayat-ayat  itu  daripadamu  dan 
membacakan  perjanjian-perjanjian  kepada  golongan  kafir  dan  kamu 
bebas  sama  ada  untuk  mengikutiku  atau  kembali  ke  Madinah.  Abu 
Bakr  berkata:  Aku  lebih  suka  berpatah  balik  kepada  Nabi  (s. ‘a. w),  lalu 
‘Ali  meneruskan  perjalanannya  ke  Makkah  dengan  jemaah  haji  Madinah 
sementara  Abu  Bakr  kembali  ke  Madinah,  kemudian  dia  berkata: 
Engkau  mengamanahkanku  tugas  yang  dicemburui  ramai  orang  dan 
apabila  aku  mengambilnya,  engkau  mengambilnya  kembali  daripadaku. 
Apakah  sebabnya?  Adakah  wahyu  Allah  diturunkan  mengenaiku?  Nabi 
menjawab:  Tidak,  tetapi  Jibril  (‘a. s)  datang  kepadaku  daripada  Allah 
sambil  memberitahu:  Tiada  seorang  pun  yang  boleh  menjalankan 
tugasmu  kecuali  engkau  sendiri  atau  seorang  daripada  dirimu.  Oleh 
kerana  ‘Ali  adalah  diriku,  maka  tiada  orang  lain  yang  boleh  menjalankan 
tugas  itu  kecuali  ‘Ali.”  Riwayat  ini  diakui  sebagai  riwayat  yang 
bersambung-sambung  dirawikan  daripada  Ahl  al-Bayt  (‘a. s). 

Kedua:  Ahmad  ibn  Hanbal  mencatatkan  peristiwa  ini  dalam 

Musnadnya1 6 dengan  kata-kata  Abu  Bakr  sendiri:  Nabi  (s. ‘a. w) 


76  Ibn  Hanbal,  Musnaci,  I,h.2. 


69 


Abu  Hurairah 


mewakilkanku  surah  Bara’ ah  untuk  diumumkan  kepada  penduduk 
Makkah  bahawa  selepas  tahun  ini,  tiada  seorang  kafir  boleh  melakukan 
haji  atau  tawaf  dalam  keadaan  tanpa  pakaian,  tiada  seorang  pun  boleh 
masuk  syurga  kecuali  orang  muslim,  dan  bahawa  sekiranya  terdapat 
perjanjian  di  antara  sesiapa  dengan  Nabi  (s. ‘a. w),  masanya  telah 
ditetapkan  dan  bahawa  Allah  dan  Rasul-Nya  berlepas  diri  daripada 
semua  bentuk  ikatan  terhadap  orang  mu’min.  Oleh  itu,  aku 
mengambilnya, kemudian  Nabi  (s. ‘a. w)  berkata  kepada  ‘Ali  (‘a. s):  Kejar 
Abu  Bakr,  kembalikannya  kepadaku  dan  kamu  bawalah  surah 
tersebut.”  ‘Ali  (‘a. s)  melakukan  demikian  dan  aku  kembali  ke  Madinah. 
Apabila  aku  dipanggil  oleh  Nabi  (s. ‘a. w),  aku  menangis  sambil  berkata: 
Ya  Rasulullah,  adakah  sesuatu  diwahyukan  berhubung  dengan  diriku? 
Nabi  menjawab:  Tidak  ada  yang  diwahyukan  tentang  dirimu  kecuali 
yang  baik,  tetapi  aku  telah  diperintah  bahawa  tiada  orang  lain 
dibenarkan  membawa  surah  itu  kecuali  aku  atau  salah  seorang 
daripada  diriku. 

Ahli  hadith,  al-Nasa’i  menceritakan  suatu  riwayat  ‘Ali  (‘a. s)  yang 
menyebutkan  ketika  10  ayat  daripada  surah  Bara’ah  diwahyukan,  Nabi 
(s. ‘a. w)  mengutuskan  Abu  Bakr  dan  mereka  yang  lain  bersama-samanya 
untuk  membaca  ayat-ayat  itu  kepada  penduduk  Makkah.  Lalu  dia 
mengutuskanku  dan  berkata:  “ Kejar  Abu  Bakr  dan  apabila  kamu 
menemuinya,  ambillah  balik  surah  itu  daripadanya,  kemudian 
bawakannya  kepada  penduduk  Makkah  dan  bacakannya  kepada 
mereka.  Lalu  aku  mengejarnya,  mengambil  balik  tulisan  itu  dan  dia 
kembali  kepada  Nabi  (s. ‘a. w)  dan  berkata  kepadanya:  Ya  Rasulullah! 
Adakah  sesuatu  telah  diwahyukan  mengenai  diriku?  Nabi  menjawab: 
Tidak,  tetapi  Jibril  (‘a. s)  telah  datang  kepadaku  dan  mengatakan:  Tiada 
seorang  pun  boleh  melaksanakan  tugas  itu  kecuali  kamu  (Muhammad) 
dan  seorang  daripada  dirimu.” 

Orang  ramai  bertanya  kepada  Hasan  al-Basri  tentang  ‘Ali  (‘a. s) 
ketika  dia  mengatakan:  Apa  yang  boleh  aku  katakana  tentang  seorang 
yang  mempunyai  empat  (4)  sifat  dalam  dirinya.  Dia  diamanahkan  surah 
Bara’ah,  juga  kata-kata  Nabi  (s. ‘a. w)  tentang  dirinya  pada  hari  Perang 
Tabuk  dan  sekiranya  ‘Ali  (‘a. s)  mempunyai  kekurangan  sesuatu, 
Rasulullah  (s. ‘a. w)  akan  menyebutkannya,  kemudian  Nabi  (s. ‘a. w) 
bersabda:  Dua  perkara  yang  sangat  berat,  Kitab  Allah  dan  Ahl  al- 
Baitku,”  dan  tiada  seorang  pun  pernah  dijadikan  ketua  ke  atas  dirinya 
sementara  orang  ramai  dijadikan  ketua-ketua  kepada  yang  lain.”  Ini 

adalah  kata-kata  al-Hasan  al-Basri  yang  sebenar  seperti  yang  dicatatkan 
oleh  al-Humaidi.77 

Ketiga:  Pengumuman  dalam  persoalan  yang  membabitkan  beberapa 
perkara  penting  seperti  penolakan  perjanjian  dengan  golongan  kafir, 
menegah  mereka  daripada  haji,  mengisytiharkan  bahawa  golongan  kafir 
tidak  akan  masuk  syurga  dan  perisytiharan  terbuka  bahawa  Allah  dan 
Rasul-Nya  berlepas  diri  daripada  mereka.  Ini  merupakan  perkara- 
perkara  yang  dibuat  bagi  menyempurnakan  agama  dan  meneguhkan 
kuasa  dan  autoriti  umat  Islam,  dan  di  satu  pihak,  ia  menjadi  bukti  yang 
jelas  tentang  kelemahan  dan  ketundukan  golongan  kafir. 

Jelaslah  bahawa  Allah  menginginkan  kemuliaan  dengan 
menjadikan  perisytiharan  penting  itu  diberikan  kepada  ‘Ali  (‘a. s)  dan 
untuk  itu,  Dia  (Allah)  memberikan  perintah  kepada  Rasul-Nya  bahawa 
tugas  berat  itu  hendaklah  dijalankan  hanya  oleh  ‘Ali  (‘a. s).  Ini  diakui 
sendiri  oleh  Nabi  (s. ‘a. w)  yang  bersabda: 

“ ‘Ali  (‘a. s)  bersama-sama  al-Qur’an  dan  al-Qur’an 

bersama-sama  ‘Ali,”78 

seperti  yang  diutarakan  oleh  al-Hakim  daripada  al-Bukhari  dan 
Muslim,  dan  juga  al-Dhahabi  dalam  Talkhisnya  yang  mengakui 
kesahihan  hadith  tersebut. 

Keempat:  Bukti  sejarah  menunjukkan  bahawa  sekumpulan  besar 
manusia  bermusuh  dan  cemburu  terhadap  ‘Ali  (‘a. s)  kerana  kelebihan 
dan  kedudukan  yang  tinggi  dan  hampir  dengan  Nabi  (s. ‘a. w)  yang  tidak 
dinikmati  orang-orang  lain  khususnya  menerusi  rancangan  jahat 
Mu'awiyah  dan  anggota-anggota  Bani  Umaiyyah  lain  yang  tidak  akan 
membiarkannya  begitu  sahaja  bahkan  akan  menimbulkan  perasaan 
benci  kepada  ‘Ali  (‘a. s)  dan  anggota-anggota  Ahl  al-Bait  yang  lain  (dan 
sama  ada  untuk  menghapuskan  hadith-hadith  Rasulullah  (s. ‘a. w)  yang 
memujinya  ataupun  memutarbelitkannya  dengan  tambahan  atau 
pindaan  kata-kata  yang  boleh  merendahkan  kedudukannya  yang  mulia, 
lebih-lebih  lagi  dengan  meletakkan  hadith-hadith  seumpama  itu  yang 


77  Lihat:  Syarh  Nahj  al-Balaghah,  I,  h. 369. 

78  Al-Qanduzi  al-Hanafi,  Yanabi‘  al-Mawaddah,  I,  h.90-91;  Ibn 
Hajar  al-Haythami,  al-Sawa‘iq  al-Muhriqah,  h.  190-193;  al- 
Syablanji,  Nur  al-Absar,  h. 89. 

79  Lihat:  Al-Hakim,  al-Mustadrak,  III,  h.  124. 

memuji-muji  ketiga-tiga  orang  khalifah,  yang  menjadi  musuh- 
musuhnya. 

Hadith  yang  diteliti  ini  adalah  salah  satu  contoh  bagaimana 
dengan  arahan  ataupun  dengan  tujuan  mendapatkan  ganjaran  daripada 
Mu'awiyah,  Abu  Hurairah  telah  menukarganti  teks  keseluruhan 
peristiwa  itu  sehingga  ia  tidak  meninggalkan  sebarang  kesan  kebaikan 
atau  kemuliaan  kepada  ‘Ali  (‘a. s),  bahkan  sebaliknya  merendahkan 
kedudukan  nya . 

Seperti  yang  dapat  dilihat  dalam  suatu  riwayat  hadith  ini  yang 
disebutkan  oleh  Abu  Hurairah  yang  berkata:  Abu  Bakr  mengutuskanku 
pada  tahun  itu  di  kalangan  orang  ramai  pada  musim  haji  untuk 
membuat  pengumuman  di  Mina  bahawa  tiada  orang  kafir  dibenarkan 
melakukan  haji  atau  bertawaf  tanpa  berpakaian  selepas  tahun  itu.  Oleh 
itu,  Nabi  (s. ‘a. w)  mengutuskan  ‘Ali  (‘a. s)  dari  belakang  dengan  perintah 
untuk  membuat  pengumuman  itu,  lalu  dia  membuat  pengumuman 
bersama-sama  dengan  kami  kepada  orang  ramai  pada  musim  haji. 

Cara  pemutarbalikan  hadith  sahih  yang  dilakukan  itu  boleh 
dilihat  dengan  jelas  di  sini.  Dengan  berbuat  demikian,  dengan  cara  yang 
cekap  menukarkan  hadith  rekaan  Abu  Hurairah,  ia  cuba  mencapai  dua 
(2)  tujuan: 

Pertama:  Pada  hakikatnya,  pengepalaan  perwakilan  haji  diserahkan 

kepada  Abu  Bakr  yang  menganggap  ‘Ali  (‘a. s)  tidak  benar-benar  layak 
untuk  melakukan  tugas  yang  dipersoalkan  itu,  dan  untuk  tujuan  itu, 
Abu  Hurairah  dihantar  dengan  sekumpulan  orang  yang  sepertinya 
untuk  membantu. 

Kedua:  Bahagian  ‘Ali  (‘a. s)  dalam  menyempurnakan  tugas  ini  tidak  lebih 
dan  bahkan  tidaklah  lebih  baik  daripada  Abu  Hurairah  dan  kumpulan 
yang  Abu  Bakr  hantar  untuk  membuat  pengumuman  sedangkan  ‘Ali 
(‘a. s)  tetap  berada  bersama-sama  mereka  berkongsi  melaksanakannya. 

Sebenarnya,  walau  bagaimana  ia  dibuktikan,  seperti  yang  dapat 
dilihat  lebih  awal  bahawa  Allah  tidak  menganggap  Abu  Bakr  layak 
untuk  melakukannya  dan  kemudian  memerintahkan  Nabi  (s. ‘a. w) 
memanggilnya  kembali  dan  menyerahkan  tugas  itu  untuk 
disempurnakan  oleh  2 orang  sahaja,  dan  tidak  ada  orang  ketiga  yang 
boleh  menyainginya  iaitu  sama  ada  Nabi  atau  wasinya,  ‘Ali  (‘a. s). 

Akhir  sekali,  patut  diingat  bahawa  semasa  pemerintahan 
Mu'awiyah,  pemalsuan  hadith  adalah  suatu  perkhidmatan  yang 
menguntungkan,  melibatkan  ramai  orang  dan  sekutu-sekutu 

pemerintah,  dan  mereka  pula  disokong  oleh  pemerintah  yang  sebaliknya 
sibuk  menyebarkan  dakyah  bahawa  para  pemalsu  hadith  itu  adalah 
orang-orang  yang  mempunyai  kelebihan  dan  alim,  dan  dalam  proses 
penyebaran  hadith-hadith  yang  dihasilkan  oleh  mereka  kepada  orang 
ramai  agar  hadith-hadith  itu  dapat  diketahui  umum  sebagai  hadith  yang 
sahih  dan  benar.  Dalam  usaha  memberikan  kepercayaan  kepada 
hadith-hadith  palsu  mereka,  mereka  tanpa  berselindung  mengaitkannya 
sama  ada  kepada  ‘Ali  (a.  s)  sendiri  atau  kepada  sepupu  yang 
dipercayainya,  ‘Abdullah  bin  al-‘Abbas,  ataupun  sahabat  besar  dan 
sekutunya,  Jabir  bin  ‘Abdullah  al-Ansari  atau  bahkan  kepada  cucu  dan 
pewaris  ilmunya,  Imam  Muhammad  al-Baqir  (‘a. s). 

Sebelum  mengakhiri  perbincangan  ini,  sebagai  tambahannya 
sepanjang  hidup  Nabi  (s. ‘a. w),  ‘Ali  (‘a. s)  tidak  pernah  diletakkan  di 
bawah  pimpinan  mana-mana  orang  selain  daripada  Nabi  (s. ‘a. w)  sendiri. 
Oleh  itu,  ‘Ali  tidak  berada  dalam  tentera  Usamah,  dalam  tentera  ‘Amru 
bin  al-‘As,  dalam  kelompok  Abu  Bakr  dan  ‘Umar  ketika  mereka 
ditugaskan  di  Khaybar  secara  silih  berganti,  dan  masing-masing  kembali 
dengan  gagal,  kemudian  ‘Ali  (‘a. s)  diutuskan  dengan  diletakkan  kedua- 
duanya  di  bawah  pengendaliannya  dan  Allah  memuliakannya  dengan 
kemenangan.  Sekali  lagi,  ketika  satu  gerombolan  diutus  ke  Yaman  di 
bawah  Khalid  bin  al-Walid  dan  yang  lain-lain  di  bawah  ‘Ali  (‘a. s),  Nabi 
(s. ‘a. w)  memerintahkan  bahawa  apabila  kedua-duanya  bergabung,  ‘Ali 
(‘a. s)  akan  memegang  kepimpinan.  Kedudukan  ‘Ali  (‘a. s)  yang  unik  ini 
tanpa  sebarang  keraguan  lagi  telah  disepakati  oleh  semua.  Menurut  al- 
Hakim,80  Ibn  al-‘Abbas  biasanya  berkata:  ‘Ali  mempunyai  empat  (4) 
kelebihan  yang  tidak  dimiliki  sesiapa  pun  jua  iaitu  beliau  merupakan 
orang  yang  pertama  di  kalangan  Arab  dan  juga  bukan  Arab  yang 
menunaikan  salat  bersama-sama  Nabi  (s. ‘a. w),  dan  Rasulullah  (s. ‘a. w) 
sentiasa  bersama-sama  dengannya  dalam  setiap  pergerakan  tentera. 
Begitulah  juga  Hasan  al-Basri  biasanya  menyebutkan:  Tiada  seorang 
pun  pernah  ditempatkan  mengatasi  ‘Ali  (‘a. s)  sebagai  pemimpin, 
sedangkan  mereka  (yang  lain)  diletakkan  di  bawah  kepimpinan  orang 
lain. 

33.  Malaikat  bercakap  dengan  ‘Umar 


80A1-Hakim,  al-Mustadrak,  III,  h.  111. 


73 


Abu  Hurairah 


Al-Bukhari81  bercerita  mengenai  keutamaan  ‘Umar,  menerusi 
sumber-sumber  yang  sampai  kepada  Abu  Hurairah  bahawa  Nabi  (s. ‘a. w) 
dikatakan  bersabda: 

“ Sebelum  kamu,  terdapat  beberapa  orang  di  kalangan 
Bani  Isra’il  yang  biasa  berbicara  dengan  malaikat, 
walaupun  mereka  bukan  nabi,  dan  sekiranya  ada  orang 
yang  seperti  itu  di  kalangan  umatku,  maka  dia  ialah 
‘Umar...” 

Sekali  lagi  al-Bukhari82  menceritakan  menerusi  para  perawi  yang 
berakhir  dengan  Abu  Hurairah  bahawa  Nabi  (s. ‘a.  w)  dikatakan 
bersabda: 


“ Terdapat  di  kalangan  umat  nabi-nabi  sebelummu, 
sahabat  dalam  berbicara  (dengan  malaikat)  dan  sekiranya 
ada  orang  yang  seperti  itu  di  kalangan  umatku  ini, 
tentulah  dia  ialah  ‘Umar.” 

Kritikan 

Terbukti  ini  di  antara  hadith-hadith  palsu  yang  direka  atas 
desakan  politik  dan  keburukan  zaman  itu  dengan  tujuan  untuk 
mengangkat  kedudukan  Abu  Bakr  dan  ‘Umar  hampir  dengan 
kedudukan  Nabi  (s. ‘a. w)  dan  dengan  tujuan  untuk  merendah-rendahkan 
keutamaan  dan  kedudukan  ‘Ali  (‘a. s)  yang  tinggi  sebagai  pengganti  Nabi 
(s. ‘a. w)  yang  benar-benar  layak.  Cukuplah  dikatakan  bahawa  sekiranya 
Abu  Hurairah  meriwayatkan  hadith  ini  pada  zaman  ‘Umar,  tali  sebat 
khalifah  tentunya  akan  singgah  di  belakang  badannya.  Tetapi  selepas 
‘Umar,  jalan  terbuka  luas  baginya  untuk  melakukan  apa  sahaja  yang 
disukainya  untuk  menggembirakan  majikannya,  Mu'awiyah. 

Selanjutnya,  diketahui  umum  di  kalangan  para  sarjana  dan 
ilmuan  bahawa  orang-orang  dari  kalangan  umat  terdahulu  yang 
menikmati  kedudukan  tinggi  dapat  bercakap  dengan  malaikat  terdiri 
sama  ada  nabi-nabi  atau  para  penggantinya.  Dalam  apa  keadaan, 
mereka  adalah  manusia  ma‘sumun  (terpelihara  daripada  dosa) 
sementara  itu,  biarpun  seluruh  kedudukannya  yang  mulia  dalam 
siyasah  Islam  sebagai  seorang  khalifah  yang  keras,  ‘Umar  bukanlah 
seorang  nabi  atau  pengganti  nabi,  dan  bukan  pula  seorang  yang  ma'sum 


81  Al-Bukhari,  Sahih,  II,  h.  194. 

82  Al-Bukhari,  Sahih,  II,  h.  171. 

dan  terlepas  daripada  kesalahan.  Oleh  yang  demikian,  tidak  timbul 
persoalan  malaikat  bercakap  dengannya  dalam  keadaan  sebenar, 
mahupun  dalam  bentuk  gambaran  semata-mata. 

34.  Warisan  pusaka  Nabi  (s.‘a.w)  adalah  sadaqah 

Al-Bukhari83  dan  Muslim84  menceritakan  suatu  riwayat  yang 
sampai  kepada  Abu  Hurairah  bahawa  Nabi  (s. ‘a. w)  bersabda: 

“ Warisan  pusakaku  tidak  akan  dibahagikan  seperti  dinar,  apa 

sahaja  yang  aku  tinggalkan  selepas  ini,  peruntukan  isteri-isteri 

dan  hamba-hambaku  adalah  berupa  sadaqah.” 

Kritikan 

Terdapat  riwayat  hadith  yang  diceritakan  daripada  Abu  Bakr 
seorang  sahaja  daripada  Nabi  (s. ‘a. w)  yang  menentang  warisan  pusaka 
Fatimah  al-Zahra’  (‘a. s)  seperti  yang  dinyatakan  oleh  kedua-dua  orang 
tokoh  hadith,  al-Bukhari  dan  Muslim  menerusi  sumber-sumber  yang 
sampai  kepada  ‘A’isyah  yang  berkata:  Fatimah  (‘a. s),  anak  perempuan 
Nabi  (s. ‘a. w)  telah  mengungkapkan  kata-kata  berikut  kepada  Abu  Bakr 
yang  meminta  bahagiannya  daripada  hak  warisan  Nabi  (s. ‘a. w).  Abu 
Bakr  mengatakan:  Rasulullah  (s. ‘a. w)  telah  bersabda:  Kami  para  nabi 
tidak  diwarisi,  apa  sahaja  yang  kami  tinggalkan  adalah  berupa 
sadaqah.” 

Fatimah  al-Zahra’  (‘a. s)  merasa  sungguh  sedih  terhadap  sikap 
Abu  Bakr  dan  enggan  bercakap  dengannya  sehingga  beliau  (‘a. s)  wafat. 
Sewaktu  beliau  wafat,  suaminya  mengebumikan  jenazahnya  pada  waktu 
malam  (menurut  kehendak  wasiatnya)  dan  Abu  Bakr  tidak  diizinkan 
menghadirinya. 

Sebagai  hujah  Fatimah  (‘a. s)  terhadap  hadith  yang  dikemukakan 
itu,  beliau  menanyakan:  Adakah  engkau  (Abu  Bakr)  dengan  sengaja 
meninggalkan  kitab  Allah  dan  mengenepikannya  sedangkan  Allah  telah 
berfirman: 

“ Dan  Sulayman  telah  mewarisi  Dawud.”85 


83  Al-Bukhari,  Sahih,  II,  h.  125. 

84  Muslim,  Sahih,  II,  h. 74. 

85  Al-Qur’an,  surah  al-Naml  (27):  16. 

Begitu  juga  doa  Zakariyya: 

“ Dan  sesungguhnya  aku  khuatir  terhadap  mawaliku 
sepeninggalanku,  sedang  isteriku  adalah  seorang  yang 
mandul,  maka  anugerahilah  aku  dari  sisi  Engkau  seorang 
putera,  yang  akan  mewarisiku  dan  mewarisi  sebahagian 
keluarga  Ya‘qub  dan  jadikanlah  dia,  ya  Tuhanku,  seorang 
yang  diredhai.”86 

Allah  menjelaskan: 

“ Allah  mensyariatkan  bagimu  tentang  (pembahagian 
harta  pusaka  untuk)  anak-anakmu,  iaitu  bahagian 
seorang  anak  lelaki  sama  dengan  bahagian  dua  orang 
anak  perempuan....”87  serta 

“ diwajibkan  ke  atasmu,  apabila  seorang  di  antara  kamu 
kedatangan  (tanda-tanda)  maut,  jika  dia  meninggalkan 
harta  yang  banyak,  berwasiat  untuk  ibu  bapa  dan  kaum 
kerabatnya  secara  ma'ruf,  (ini  adalah)  kewajipan  atas 
orang-orang  yang  bertaqwa.”88 

Hujah-hujah  Fatimah  (‘a. s)  jelas  membuktikan  bahawa  hadith 
tersebut  bercanggah  dengan  al-Qur’an.  Kesedihannya  terhadap  tindakan 
Abu  Bakr,  keengganannya  berbicara  dengannya,  penolakannya  untuk 
membenarkan  Abu  Bakr  menghadiri  pemaqaman  jenazahnya 
membuktikan  tentangannya  terhadap  kebenaran  hadith  itu. 

Seterusnya,  menurut  catatan  al-Bukhari89  dikatakan  bahawa 
semasa  zaman  Khalifah  ‘Umar,  ‘Ali  (‘a. s)  dan  ‘Abdullah  ibn  al-‘Abbas 
telah  mengemukakan  perkara  itu  bersama-samanya  sementara 
‘Uthman,  ‘Abd  al-Rahman,  Zubayr  dan  Sa‘d  pula  mengakuinya  dan  dia 
(‘Umar)  mengatakan  kepadanya:  Adakah  kamu  tahu  bahawa  Nabi 
(s. ‘a. w)  pernah  bersabda:  Kami  para  nabi  tidak  diwarisi,  apa  yang  kami 
tinggalkan  adalah  berupa  sadaqah.”  Mereka  tidak  dapat  berbuat  apa- 
apa  sebaliknya  hanya  mengakuinya  kerana  dalam  keadaan-keadaan  ini, 
mereka  tidak  mempunyai  pilihan  lain  berasaskan  penghormatan  mereka 
kepada  kedua-dua  orang  khalifah  tersebut. 


86A1-Qur’an,  surah  Maryam  (19):  5-6. 
87A1-Qur’an,  surah  al-Nisa’  (4):  11. 
88A1-Qur’an,  surah  al-Baqarah  (2):  180. 
89  Al-Bukhari,  Sahih,  II,  h.  124. 

Pada  zaman  itu,  Abu  Hurairah  ialah  seorang  tokoh  yang  tidak 
langsung  dikenali  dan  tidak  ada  seorang  pun  memberikan  perhatian 
terhadapnya  berbanding  terhadap  para  sahabat  lain  yang  mempunyai 
keutamaan  dan  kebaktian  yang  jauh  lebih  banyak. 

Bagaimanapun,  keadaan  dan  masa  telah  berubah  kerana 
kebanyakan  sahabat  besar  keluar  menyertai  ekspedisi-ekspedisi 
ketenteraan  yang  menyebabkan  berlakunya  penaklukan  negara-negara 
seperti  Syria,  Mesir,  Afrika,  ‘Iraq,  Iran,  India  dan  sebagainya.  Penduduk 
negara-negara  itu  telah  menganuti  Islam  secara  beramai-ramai  yang 
kerananya,  kebanyakan  orang  Islam  mulai  memasuki  era  baru. 

Pada  masa  itu,  Bani  Umaiyyah  yang  kini  menguasai 
pemerintahan  tertinggi  ke  atas  seluruh  negara  umat  Islam  dengan 
sengaja  melaung-laungkan  dan  menjulang  tinggi  nama  Abu  Hurairah 
untuk  mencapai  matlamat  politik  mereka  telah  merangsangkannya 
menghasilkan  sebarang  bentuk  hadith  yang  menyebelahi  atau 
menyokong  ketiga-tiga  orang  khalifah. 

Dengan  cara  ini,  Abu  Hurairah  keluar  daripada  kegelapan  yang 
sebelum  itu  menenggelamkannya  dan  dia  mulai  menyampaikan  hadith- 
hadith  yang  disukai  para  pemerintah  dan  sekutu-sekutu  mereka  yang 
suka  mengampu.  Oleh  itu,  dia  menceritakan  hadith  yang  dibahaskan  di 
sini  dengan  cara  yang  digemari  orang  ramai  dan  disokong  pula  oleh  para 
khalifah  yang  mereka  sukai. 

35.  Abu  Talib  didakwa  enggan  mengucapkan  dua  kalimah  syahadat 
(syahadatain) 

Muslim90  menyampaikan  sebuah  cerita  daripada  Abu  Hurairah 
yang  mengatakan  bahawa  Nabi  (s. ‘a. w)  bersabda  kepada  bapa 
saudaranya,  Abu  Talib: 

“ Ucapkanlah  kalimah  la  ilaha  illa  Llah,  aku  akan  menjadi 
saksimu  pada  hari  Qiyamah.  Abu  Talib  berkata: 
Sekiranya  aku  tidak  bimbang  akan  kaum  Quraisy  yang 
mengatakan  aku  melakukannya  dalam  keadaan  terdesak, 
tentulah  aku  menyebutkannya  di  hadapanmu.”  Justeru 
kerana  itulah,  Allah  mewahyukan  ayat  al-Qur’an: 


90  Muslim,  Sahih,  I,  h.31. 

“ Sesungguhnya  kamu  tidak  akan  dapat  memberikan 
petunjuk  kepada  orang  yang  kamu  kasihi,  tetapi  Allah 
memberikan  petunjuk  kepada  orang  yang  dikehendaki- 
Nya,  dan  Allah  lebih  mengetahui  orang-orang  yang  mahu 
menerima  petunjuk.”91 

Di  tempat  yang  lain  dalam  Sahih  Muslim,  disebutkan  daripada 
Abu  Hurairah  bahawa  Nabi  (s. ‘a. w)  bersabda  kepada  bapa  saudaranya, 
Abu  Talib: 

“ Sebutkanlah  kalimah  La  ilaha  illa  Llah,  tetapi  dia 
enggan.  Justeru  itu,  Allah  mewahyukan  ayat  (al-Qur’an) 
yang  disebutkan  tadi.” 

Kritikan 

Berhubung  dengan  kesahihan  hadith  ini,  patut  diperhatikan 
bahawa  Abu  Talib  wafat  pada  tahun  ke- 10  ( bi'thah ) kenabian 

Muhammad  (s. ‘a. w),  3 tahun  sebelum  Hijrah,  ataupun  menurut  riwayat 
lain  dikatakan  pada  tahun  ke-9  dan  riwayat  berikutnya  pula 
mengatakan  pada  tahun  ke-7.  Oleh  yang  demikian,  ia  berlaku  setidak- 
tidaknya  10  tahun  sebelum  Abu  Hurairah  datang  ke  Hijaz. 

Bagaimana  mungkin  Abu  Hurairah  menceritakannya  daripada 
Nabi  (s. ‘a. w)  tentang  perihal  bapa  saudara  Nabi  (s. ‘a.  w)  dan 
menyebutkan  percakapan  kedua-duanya  seolah-olah  dia  melihat 
mereka  berdua  dengan  matanya  sendiri,  dan  mendengar  mereka 
bercakap  dengan  telinganya  sendiri? 

Terbukti  hadith  ini  telah  dipalsukan  oleh  musuh-musuh  kepada 
keturunan  Abu  Talib  dengan  tujuan  untuk  menghina  dan  merendah- 
rendahkan  kepentingannya  dengan  membuat  dakwaan  terhadapnya 
bahawa  beliau  tidak  pernah  menerima  Islam  dan  mati  pula  sebagai 
seorang  kafir. 

Para  ulama  dan  sarjana  di  sepanjang  zaman  telah  membuktikan 
tanpa  sebarang  keraguan  bahawa  Abu  Talib  merupakan  seorang  Islam 
yang  sebenar-benarnya  seperti  yang  diterangkan  berdasarkan 
keterangan,  kata-kata,  syair  dan  perlakuannya  yang  tidaklah  perlu 
dikemukakan  di  sini,  kerana  topik  perbahasan  di  sini  adalah  mengenai 
Abu  Hurairah  dan  bukannya  Abu  Talib.  Sudah  terbukti  bahawa  Abu 


91  Al-Qur’an,  surah  al-Qasas  (28):  56. 

Hurairah  tidak  meriwayatkan  hadith  yang  sedang  dibahaskan  di  sini 
kecuali  dengan  cara  memalsukannya. 

36.  Peringatan  pertama  pada  Hari  al-Dar  ( Yatim  al-Dar) 

Al-Bukhari92  dan  Muslim  menceritakan  daripada  Abu  Hurairah 
yang  mengatakan: 

“ Ketika  ayat:  “ dan  berikanlah  peringatan  kepada  kaum 
kerabatmu  yang  terdekat...”  diwahyukan,  Nabi  (s. ‘a. w) 
bangkit  dan  bersabda:  Wahai  kaum  Quraisy,  aku  tidak 
boleh  menyelamatkanmu  daripada  Allah,  wahai  anak- 
anak  ‘Abd  al-Manaf  aku  tidak  dapat  menyelamatkanmu 
daripada  Allah,  wahai  Safiyah,  aku  tidak  dapat 
menyelamatkanmu  daripada  Allah,  wahai  Fatimah  (‘a. s), 
ambillah  apa  sahaja  daripadaku  yang  kamu  sukai,  aku 
tidak  dapat  menyelamatkanmu  daripada  Allah.” 

Kritikan 

Ayat  ini  diwahyukan  pada  peringkat  awal  kenabian  Muhammad 
(s. ‘a. w)  sebelum  dakwah  secara  terbuka  di  kota  Makkah  pada  ketika 
Abu  Hurairah  masih  lagi  berada  di  Yaman  kerana  dia  hanya  datang  ke 
kota  Hijaz  dan  menganuti  Islam  selepas  20  tahun  ia  diwahyukan. 

Tidak  timbul  persoalan  Abu  Hurairah  menceritakan  sesuatu 
tentang  ayat  ini  ataupun  tentang  cara  diwahyukannya.  Abu  Hurairah 
telah  merosakkan  hadith  ini  dan  mengubah-ubahkan  penyusunannya. 
Hadith  ini  adalah  salah  sebuah  hadith  yang  diakui  sahih  tetapi 
riwayatnya  menyebutkan  bahawa  pada  hari  wahyu  tersebut  diturunkan, 
Nabi  (s. ‘a. w)  mengumpulkan  kaum  kerabat  baginda  (s. ‘a. w)  yang 
terdekat  termasuklah  bapa  saudaranya,  Abu  Talib,  Hamzah,  ‘Abbas  dan 
juga  Abu  Lahab  yang  dilaknat. 

Nabi  (s. ‘a. w)  menyeru  semuanya  kepada  jalan  Allah  dan  di  antara 
lain,  baginda  berkata:  Dengan  sebab  itu,  kini  siapakah  di  antara  kalian 
yang  bersedia  memikul  tanggungjawab  dalam  urusanku  dan  menjadi 
saudara,  wasi,  wali  dan  pengganti  serta  khalifahku  (selepasku)? 


92  Al-Bukhari,  Sahih,  II,  h. 86  (Kitab  al-Wisayah,  Bab  hal  yadkhulu 
al-nisa’). 

Justeru  itu,  ‘Ali  (‘a. s)  yang  paling  muda  di  antara  mereka 
mengatakan:  Aku,  wahai  Rasulullah  (s. ‘a. w),  aku  sanggup  memikul 
tanggungjawabmu.  Lalu  Nabi  (s. ‘a. w)  memegang  dan  mengangkat  tangan 
‘Ali  (‘a. s)  sambil  mengumumkan:  Sesungguhnya  inilah  saudara,  wasi, 
wali,  imam  dan  khalifah  (selepasku)  di  kalanganmu,  maka  hendaklah 
kamu  mendengar  dan  mentaatinya. 

37.  Orang  berkulit  hitam  (Habsyi)  bermain-main  dalam  masjid 
berdekatan  Nabi  (s.‘a.w) 

Al-Bukhari  mengambil  riwayat  daripada  Abu  Hurairah  yang 
berkata: 


“ Di  kalangan  kami  terdapat  orang  Habsyi  (mereka) 
bermain-main  di  dalam  masjid  berdekatan  Nabi  (s. ‘a. w) 
lalu  datang  ‘Umar  dengan  mengambil  batu  dan 
melontarkannya  kepada  mereka.  Nabi  lalu  menegahkan 
sambil  berkata  wahai  ‘Umar.” 

Menurut  pendapatku,  sesungguhnya  Rasulullah  sangat 
menjauhi  permainan  dan  terlepas  daripada  perbuatan  sia-sia  (al-‘abath). 
Baginda  sangat  mengetahui  perkara-perkara  yang  dilarang  Allah  dan 
Rasul-Nya  daripada  menyediakan  ruang  untuk  orang-orang  yang  jahil 
bersuka  ria  (al-lahw)  dalam  masjid  di  hadapannya  sendiri.  Masanya 
dipenuhi  perkara-perkara  ukhrawiyah  dan  duniawi  yang  lebih  berharga, 
dan  tidak  ada  ruang  untuk  berseronok. 

Allah  memelihara  baginda  daripada  perbuatan  menyibukkan 
masjid  yang  mulia  dengan  perkara-perkara  yang  sia-sia,  keseronokan 
atau  perbuatan  yang  melalaikan  (lagha).3j 

38.  Pembatalan  sebelum  tiba  masa  mengamalkannya 

Al-Bukhari  meriwayatkan  daripada  Abu  Hurairah  yang  berkata: 

“ Rasulullah  mengutuskan  kami  dalam  suatu  perutusan. 
Baginda  berkata:  Sekiranya  kamu  menemui  si  fulan  dan 
si  fulan  hendaklah  kamu  membakar  kedua-duanya. 
(Katanya)  Kemudian  Rasulullah  berkata  kepada  kami 
ketika  kami  hendak  keluar:  Sesungguhnya  aku 

memerintahkan  kamu  semua  supaya  membakar  si  fulan 


93A1-Qur’an,  surah  al-Kahfi  (18):  5. 

dan  si  fulan.  Sesungguhnya  api  tidak  dapat  menimpakan 
azab  melainkan  Allah  t a ‘ala,  lalu  sekiranya  kamu 
berjumpa  dengan  mereka  berdua,  (kamu)  bunuhlah 
mereka.” 

Kritikan 

Ini  adalah  hadith  palsu  kerana  ia  mengandungi  pembatalan 
sebelum  tiba  waktu  melakukannya.  Ia  sama  sekali  mustahil  berlaku 
kepada  Allah  ta'ala  dan  kepada  Rasul-Nya  (s. ‘a. w)  sebagaimana  diakui 
dalam  hal  ini,  bahawa  Rasulullah  berkata:  Bakarlah  fulan  dan  fulan.  Dia 
berkata  demikian  daripada  Allah  yang  menyatakan:  “ tidaklah  sesuatu 
yang  diucapkannya  itu  melainkan  ia  wahyu  yang  diwahyukan.” 

Bagaimana  mungkin  terbatal  kata-kata  tersebut  sebelum  tiba 
masa  untuk  mengamalkannya.  Bukankah  pembatalan  dan  peristiwa  itu 
sendiri  memberikan  implikasi  kejahilan?  Allah  Yang  Maha  Agung 
terlepas  daripada  kata-kata  manusia  yang  zalim. 

39.  Melakukan  perbuatan  dalam  jangka  masa  yang  tidak  memadai. 

Al-Bukhari  mengambil  riwayat  daripada  Abu  Hurairah  secara 
marfu' yang  mengatakan: 

“ Dipermudahkan  al-Qur’an  kepada  Dawud  ketika  dia 
meminta  pelana  diletakkan  di  atas  kudanya  sedangkan 
dia  sempat  membaca  al-Qur’an  sebelum  pelana  itu 
sempat  diletakkan.” 

Kritikan 

Pada  pendapatku:  Kenyataan  ini  mustahil  berlaku  dilihat  dari 
dua  sudut: 

Pertama:  Al-Qur’an  diwahyukan  kepada  Khatam  al-Nabiyyin  wa  al- 
Mursalin  Muhammad  (s. ‘a.  w)  dan  tidak  mungkin  sebelumnya. 
Bagaimanakah  Nabi  Dawud  (‘a. s)  boleh  membacanya. 

Mereka  berpendapat  bahawa  maksud  al-Qur’an  di  sini  merujuk 
kepada  kitab  al-Zabur  dan  al-Tawrat.  Ia  dinamakan  al-Qur’an  kerana 
berlakunya  mujizat  dengan  kedua-duanya  seperti  berlaku  hal  yang 
sama  kepada  al-Qur’an  yang  diturunkan  kepada  Muhammad  (s. ‘a. w). 

Pada  pendapatku:  Dalam  jawapan  itu  ada  pandangan  lain 
kerana  mereka  membawa  kata-kata  Abu  Hurairah  dalam  hal  ini 
bukannya  seperti  yang  dikehendaki.  Wa  Allahu  alam. 

Kedua:  Masa  meletakkan  pelana  di  atas  belakang  binatang  itu 
tidak  memungkinkan  berkesempatan  membaca  al-Qur’an,  sama  ada 
yang  dimaksudkan  itu  diturunkan  kepada  Rasulullah  (s. ‘a. w)  ataupun 
yang  dimaksudkan  itu  al-Zabur  atau  al-Tawrat.  Apa  yang  pasti  dari  segi 
logik  akal  adalah  bahawa  perbuatan  itu  tidak  dapat  diterima  berlaku 
pada  waktu  yang  terlalu  singkat.  Inilah  kesalahan  yang  tidak  dapat 
diragukan  sama  sekali. 

Justeru,  tidak  seperti  penjelasan  al-‘Allamah  al-Qastalani  dalam 
perkara  ini  dalam  kitabnya,  Irsyad  al-Sari  katanya:  Hadith  ini 
membuktikan  bahawa  Allah  memendekkan  masa  kepada  sesiapa  yang 
dikehendaki-Nya  dari  kalangan  hamba-Nya  seperti  mana  ia  menggulung 
tempat  bagi  mereka  (katanya). 

Al-Nawawi  berkata  sebahagian  mereka  membaca  empat  (4) 
khatamat  pada  sebelah  malam  dan  4 khatamat  pada  sebelah  siang. 
Kamu  dapat  melihat  Abu  al-Tahir  di  Quds  al-Syarif  pada  tahun  867. 
Aku  mendengar  daripadanya  kerana  ketika  itu  dia  membaca  kedua- 
duanya  lebih  daripada  10  khatamat  bahkan  Syaikh  al-Islam  al-Burhan 
bin  Abi  Syarif  berkata  kepadaku:  Dia  membaca  15  khatamat  siang  dan 
malam  (katanya):  Inilah  persoalan  yang  tidak  ada  ruang  untuk 

mengetahuinya  kecuali  dengan  anugerah  Allah  dan  lafaz  tersebut 
berakhir. 

40.  Manusia  bertukar  bentuk  menjadi  tikus 

Al-Bukhari94  dan  Muslim95  telah  mengambil  riwayat  daripada 
Abu  Hurairah  yang  mengatakan: 

“ Sekumpulan  manusia  tertentu  dari  kalangan  Bani  Israil 
didapati  hilang  dan  tidak  diketahui  apa  yang  mereka 
telah  lakukan.  Aku  tidak  melihat  mereka  kecuali 
beberapa  ekor  tikus.  Sekiranya  susu  unta  diletakkan  di 
hadapan  mereka,  mereka  tidak  akan  meminumnya,  tetapi 
sekiranya  susu  kambing  ditempatkan  di  hadapan  mereka, 
mereka  akan  meminumnya.” 


94  Al-Bukhari,  Sahih,  II,  h.  149. 

95  Muslim,  Sahih,  II,  h. 536. 

Kritikan 

Ini  contoh  kebodohan  yang  paling  jelas  yang  sudah  sewajarnya 
dibuang  jauh-jauh  daripada  Islam  secepat  dan  sebanyak  mungkin. 
Tidaklah  perlu  dipertikaikan  lagi  bahawa  mempercayai  peristiwa  itu 
bertentangan  sama  sekali  dengan  akal  dan  ternyata  ia  memperbodoh- 
bodohkan  umat  Islam. 

41.  Apabila  sesebuah  hadith  ditolak  di  hadapannya,  dia  mengatakan 
bahawa  dia  mendengarnya  daripada  Fadl  bin  ‘Abbas,  bukannya 
daripada  Nabi  (s.‘a.w) 

Muslim96  telah  mengambil  riwayat  menerusi  ‘Abd  al-Malik  bin 
Abu  Bakr  bin  Abd  al-Rahman  bahawa  Abu  Bakr  menceritakan:  Aku 
terdengar  Abu  Hurairah  menceritakan  bahawa  sesiapa  yang  berada 
dalam  keadaan  berhadath  besar  (seperti  junub)  tidak  harus  berpuasa. 
Aku  menyampaikannya  kepada  Abd  al-Rahman  bin  Hars.  Dia  tidak 
bersetuju  dan  tidak  dapat  menerimanya  lalu  Abd  al-Rahman  dan  aku 
bersama-sama  menemui  A’isyah  dan  Umm  Salamah.  Abd  al-Rahman 
menanyakan  perkara  itu  kepada  kedua-duanya,  lalu  mereka 
mengatakan  bahawa  ketika  Rasulullah  (s. ‘a. w)  berada  dalam  keadaan 
berhadath  besar  (seperti  junub)  menjelang  subuh,  disebabkan  perkara 
lain  daripada  tidur,  biasanya  baginda  berpuasa.  Kemudian,  kami 
menemui  Marwan  yang  merupakan  gabenor  Mu'awiyah  di  Madinah. 

Abd  al-Rahman  menyebutkan  perkara  itu  kepadanya.  Marwan 
berkata:  Kenapa  kamu  tidak  pergi  kepada  Abu  Hurairah  dan  merujuk 
kepadanya  tentang  apa  yang  diceritakan.  Llau  kami  pun  pergi  berjumpa 
Abu  Hurairah.  Abd  al-Rahman  menceritakan  perkara  itu  kepadanya 
lalu  dia  berkata:  Adakah  kedua-dua  wanita  itu  memberitahumu  seperti 
itu.  Katanya:  Ya.  Abu  Hurairah  berkata:  Mereka  lebih  mengetahui. 
Kemudian  Abu  Hurairah  berdalih  dengan  mengatakan  riwayat  itu 
diambilnya  daripada  Fadl  bin  Abbas  yang  mengatakan:  Aku 

mendengarnya  daripada  Fadl  bin  Abbas  dan  bukannya  daripada 
Rasulullah  (s. ‘a. w). 

Sudah  diketahui  umum  bahawa  Fadl  bin  Abbas  wafat  semasa 
zaman  pemerintahan  Abu  Bakr  sedangkan  perkara  ini  berkaitan  dengan 
zaman  Mu'awiyah.  Bagaimana  mungkin  Abu  Hurairah  boleh 
mengatakan:  “ Aku  dengarinya  daripada  Fadl  bin  Abbas  dan  bukannya 


96  Muslim,  Sahih,  I,  h.412. 

daripada  Nabi?”  Sekiranya  Fadl  bin  ‘Abbas  masih  hidup,  tentulah  Abu 
Hurairah  tidak  dapat  mengaitkan  perkara  itu  dengannya  sama  sekali. 

Wajar  ditambah  di  sini  bahawa  Nabi  (s. ‘a. w)  terlalu  mulia,  agung 
dan  sempurna  berbanding  dengan  tuduhan  dan  tohmahan  yang 
dilempari  orang  ramai  terhadapnya.  Mustahil  Nabi  (s. ‘a. w)  berada  dalam 
keadaan  berhadath  besar  (seperti  junub)  menjelang  subuh,  khususnya 
semasa  hari-hari  berpuasa,  apatah  lagi  berjanabah  waktu  malam  tidak 
berlaku  kepada  Nabi  kerana  itu  adalah  perbuatan  syaitan  yang  tidak 
mampu  menghasut  manusia-manusia  suci  tersebut. 

42.  Dua  buah  hadith  bercanggah  antara  satu  sama  lain 

Al-Bukhari97  mengambil  riwayat  daripada  Abu  Hurairah  bahawa 
Nabi  (s. ‘a. w)  bersabda: 

“ Tidak  ada  permusuhan,  tidak  ada  penyakit  berjangkit, 
tidak  ada  ...”  Seorang  Arab  berkata:  Ya  Rasululah  (s. ‘a. w), 
apa  pula  sekiranya  seekor  unta  di  padang  pasir  apabila 
seekor  unta  yang  berpenyakit  bercampur  dengannya  dan 
menjadikannya  berpenyakit.  Rasulullah  (s. ‘a. w) 

mengatakan:  Siapakah  yang  memulakan  penyakit  itu?” 

Sebaik  sahaja  selesai  (hadith  ini)  dan  tanpa  sebarang 
campurtangan,  al-Bukhari  menyampaikan  cerita  daripada  Abu  Salma 
bahawa  dia  mendengar  Abu  Hurairah  berkata  selepas  meriwayatkan 
cerita  itu  bahawa  Nabi  (s. ‘a. w)  bersabda:  Orang  sakit  tidak  harus 
bertemu  dengan  orang  yang  sihat.”  Mendengarkan  perkara  itu,  Abu 
Salma  berkata:  Wahai  Abu  Hurairah,  bukankah  kamu  yang 

menceritakan  bahawa  tiada  penyakit  yang  berjangkit  (merebakkan 
penyakit  daripada  sesuatu  kepada  yang  lain).  Abu  Hurairah  menarik 
balik  riwayat  terdahulu  dan  tidak  dapat  berkata  selanjutnya. 

43.  Dua  orang  bayi  yang  baru  lahir  bercakap  tentang  perkara  yang 
tidak  diketahui 

Al-Bukhari  dan  Muslim"  telah  menceritakan  daripada  Abu 
Hurairah  tentang  sebuah  hadith  yang  diriwayatkan ny a: 


97  Al-Bukhari,  Sahih,  IV,  h.  15. 

98  Al-Bukhari,  Sahih,  II,  h.  167. 
"Muslim,  Sahih,  II,  h. 377. 

“ Di  kalangan  Bani  Isra’il,  ada  seorang  bernama  Juraih. 

Suatu  ketika  dia  sedang  bersalat  ketika  ibunya  datang 
dan  memanggilnya.  Dia  berkata:  Patutkah  aku 

menyahutinya  atau  meneruskan  salatku?  Ibunya 
kemudian  berkata:  Ya  Tuhan,  jangan  biarkan  dia  mati 
sehinggalah  dia  melihat  wajah  perempuan  pelacur.”  Pada 
masa  itu,  Juraih  berada  di  rumah  ibadatnya.  Seorang 
wanita  menyerahkan  dirinya  kepadanya  tetapi  dia  tidak 
memberikan  perhatian  kepadanya,  lalu  wanita  itu  pergi 
kepada  seorang  pengembala  dan  tidur  dengannya. 
Kemudian  wanita  itu  melahirkan  seorang  anak  dan 
menyatakan  bahawa  anak  itu  adalah  anak  Juraih.  Orang 
ramai  datang  kepadanya  dan  meruntuhkan  rumah 
ibadatnya  sambil  memalukan  dan  mencelanya.  Justeru, 
dia  lalu  mengambil  wudu’  dan  bersalat,  lalu  anak  itu 
datang  kepadanya.  Dia  bertanyakannya:  Wahai  anak, 
siapakah  ayahmu?  Anak  itu  menjawab:  Seorang 

pengembala.  Kemudian  orang  ramai  berkata:  Marilah  kita 
bina  rumah  ibadat  untuknya  daripada  emas.  Dia  berkata: 
Jangan,  tetapi  memadailah  dengan  Lumpur.” 

Abu  Hurairah  meneruskan  lagi:  Ada  seorang  wanita  yang 
menyusukan  anaknya  yang  berasal  dari  kalangan  Bani  Isra’il.  Kebetulan 
lalu  seorang  lelaki  berdekatan  dengannya  sambil  menunggang  dan 
mempunyai  salib.  Wanita  itu  berkata:  Ya  Tuhan,  jadikanlah  anakku 

sepertinya.  Anak  tersebut  lalu  meninggalkan  tetek  ibunya  dan  pergi 
kepada  penunggang  itu  dan  berkata:  Ya  Tuhanku,  janganlah  jadikan 
aku  sepertinya.  Lalu  dia  kembali  menyusu  dengan  ibunya. 

Abu  Hurairah  berkata  seolah-olah  dia  sendiri  melihat  Nabi 
(s. ‘a. w)  menghisap  jarinya  lalu  menyambung  kembali:  Kemudian  ibu 
anak  itu  melintasi  para  hamba  pembantu  sambil  berkata:  Ya  Tuhanku, 
jangan  jadikan  anakku  seperti  ini.  Anak  itu  melepaskan  tetek  ibunya 
dan  berkata:  Kenapa  demikian?  Dia  membalas:  Penunggang  itu  salah 
seorang  penzalim,  sementara  orang  ramai  menyalahkan  hamba 
pembantu  itu  yang  dikatakan  terlibat  mencuti  dan  berzina  tetapi 
sebenar  tidak. 

Kritikan 

Juraih  atau  dua  orang  anak  itu  bukanlah  terdiri  daripada  nabi. 
Lantaran  itu,  sesuatu  kejadian  luarbiasa  tidak  boleh  berlaku  kepada 
mereka  kerana  kejadian  luarbiasa  (mujizat)  yang  menyalahi  kebiasaan 
hanya  boleh  berlaku  sebagai  bukti  atau  tanda-tanda  kenabian. 

Sementara  itu,  percakapan  dua  orang  anak  tentang  perkara  yang  tidak 
diketahui  itu  adalah  menyalahi  kebiasaan  seperti  yang  disebutkan  al- 
Qur’an: 


“ Maka  hadapkanlah  wajahmu  dengan  lurus  kepada  agama 
(Allah),  (tetaplah  atas)  fitrah  Allah  yang  telah  menciptakan  manusia 
menurut  fitrah  itu.  Tidak  ada  perubahan  pada  fitrah  Allah.  (Itulah) 
agama  yang  lurus,  tetapi  kebanyakan  manusia  tidak  mengetahui.”100 

44.  Abu  Hurairah  ditugaskan  menguruskan  zakat  atau  fitrah  sebagai 
amanah  sementara  syaitan  datang  mencurinya  selama  3 malam 

Al-Bukhari101  menerusi  para  perawi  berakhir  dengan  Abu 
Hurairah  bahawa  dia  berkata: 

“ Nabi  (s. ‘a. w)  menyerahkan  amanah  kepadaku  zakat 
bulan  Ramadan.  Seseorang  telah  datang  dan  mengambil 
barang  makanan.  Aku  dapat  menangkapnya  dan  berkata: 

Demi  Allah,  aku  akan  membawamu  kepada  Nabi  (s. ‘a. w).” 

Dia  berkata:  Aku  seorang  yang  memerlukannya  dan  oleh 
kerana  aku  mempunyai  tanggungan,  keperluanku 
semakin  bertambah.”  Lalu,  aku  melepaskannya  pergi. 

Pagi  esoknya,  Nabi  (s. ‘a. w)  menanyakanku:  Abu  Hurairah, 
apakah  yang  engkau  lakukan  terhadap  orang  yang 
ditangkap  semalam?  Aku  berkata:  Wahai  Nabi  (s. ‘a. w),  dia 
merayu  kerana  keperluan  yang  mendesak,  dan  kerana 
mempunyai  tanggungan,  lalu  aku  kasihan  kepadanya  dan 
membiarkannya  pergi.”  Nabi  (s. ‘a. w)  berkata:  Dia  berdusta 
kepadamu,  dan  dia  pasti  datang  lagi.”  Justeru  aku 
memberikan  perhatian  kepadanya.  Dia  datang  dan  mulai 
mengambil  barang  makanan.  Aku  menangkapnya  dan 
berkata:  Demi  Allah,  aku  pasti  akan  membawamu  kepada 
Nabi  (s. ‘a. w).”  Katanya:  Aku  amat  memerlukannya  dan 
kerana  aku  mempunyai  tanggungan,  keperluanku  amat 
mendesak.  Lalu  aku  melepaskannya  pergi.  Keesokan 
paginya,  Nabi  (s. ‘a. w)  bertanya  kepadaku:  Wahai  Abu 
Hurairah,  apakah  lelaki  yang  engkau  tangkap  semalam 
lakukan?  Aku  menjawab:  Wahai  Nabi  (s. ‘a. w),  dia 

mengeluh  kerana  keperluannya  dan  kerana  mempunyai 
tanggungan,  lalu  aku  kasihan  kepadanya  dan 


100  Al-Qur’an,  surah  al-Rum  (30):  30. 

101  Al-Bukhari,  Sahih,  II,  h. 29. 

membiarkannya  pergi.  Nabi  (s. ‘a. w)  berkata:  Dia 

berbohong  kepadamu  dan  dia  pasti  akan  datang  kembali. 

Lalu  aku  memperhatikannya,  pada  kali  ketiga.  Dia  datang 
dan  mengambil  barangan  makanan.  Aku  menangkapnya 
dan  berkata:  Aku  pasti  akan  membawamu  kepada  Nabi 
(s. ‘a. w).  Dia  mengadu:  Engkau  biarkanlah  aku.  Aku  akan 
ajarkanmu  apa  yang  Allah  mungkin  berikan  kebaikan 
kepadamu.  Apabila  kamu  hendak  tidur,  kamu  hendaklah 
membaca  ayat  Kursi.  Selama  mana  kamu  berada  di  katil, 

Allah  akan  melindungimu  dan  syaitan  tidak  akan 
mendekatimu  sehingga  pagi  menjelang.  Dengan  itu,  aku 
melepaskannya  pergi.  Apabila  hari  mulai  pagi,  Nabi 
(s. ‘a. w)  berkata  kepadaku:  Apakah  tawananmu  semalam 
lakukan?  Aku  pun  menceritakan  semua  cerita  itu 
kepadanya.  Kemudian  baginda  berkata:  Mahukah  kamu 
tahu  siapakah  yang  bercakap  denganmu  selama  3 malam 
itu?  Aku  berkata:  Tidak.  Nabi  (s. ‘a. w)  berkata:  Ia  adalah 
syaitan.” 

Kritikan 

Ini  adalah  hadith  palsu  yang  tiada  seorang  pun  akan 
memberikan  perhatian  kepadanya  kecuali  orang-orang  yang  bodoh.  Di 
sini  Abu  Hurairah  telah  mereka  cerita  yang  melibatkan  pembohongan 
terhadap  Nabi  (s. ‘a. w)  kerana  dengan  menunjukkan  kasihan  belas 
terhadap  pencuri  itu,  Abu  Hurairah  telah  menerima  kata-katanya  dan 
sebaliknya  menunjukkan  sikap  tidak  mempercayai  Nabi  (s. ‘a. w)  yang 
telah  memperingkatkannya  sebanyak  3 kali  bahawa  orang  itu  adalah 
pendusta. 

Kedua:  cerita  itu  benar-benar  menunjukkan  bahawa  Abu  Hurairah  telah 
bersumpah  dengan  nama  Allah  bahawa  dia  pasti  akan  membawa 
pencuri  itu  ke  hadapan  Nabi  (s. ‘a. w)  tetapi  dia  tidak  memenuhi  janjinya, 
sebaliknya  mengingkarinya  bukan  sekali  malahan  tiga  kali.  Adakah  Abu 
Hurairah  menganggap  mengingkari  janji  itu  dibenarkan? 

Terdapat  kelemahan  ketiga  dalam  periwayatan  ini.  Abu  Hurairah 
telah  diberikan  amanah  untuk  menjaga  zakat  Ramadan,  bukannya 
dengan  membenarkan  ia  dicuri.  Bagaimana  pula  dia  membiarkan 
pencuri  itu  mengambilnya?  Sudah  pasti,  seseorang  yang  diserahkan 
amanah  untuk  menjaga  harta  itu  tidak  mempunyai  hak  untuk 
membenarkan  sesiapa  sahaja  mengambilnya,  bukan  sekali  malahan  dua 
dan  tiga  kali. 

Kita  hanya  mampu  berserah  kepada  Allah  daripada  mempercayai 
cerita  rekaan  ini. 

45.  Penerimaan  Islam  oleh  Ibu  Abu  Hurairah  dengan  doa  Nabi 
(s.‘a.w)  dan  juga  doa  Nabi  (s.‘a.w)  agar  kedua-duanya  dicintai  orang- 
orang  mu’min  dan  orang-orang  mu’min  pula  dicintai  kedua-duanya 

Muslim102  telah  menyampaikan  cerita  menerusi  sumbernya  yang 
diakui  berakhir  dengan  Abu  Hurairah  bahawa  dia  menceritakan: 

“ Aku  biasanya  mendakwah  ibuku  kepada  Islam  pada 
ketika  dia  masih  seorang  kafir.  Pada  suatu  hari  ketika 
aku  mengajaknya  kepadanya  (Islam),  dia  menyebutkan 
kejahatan  dan  keburukan  Nabi  (s. ‘a. w)  kepadaku.  Lalu 
aku  datang  kepada  Nabi  (s. ‘a. w)  sambil  menangis  dan 
mengatakan  kepadanya:  Wahai  Rasulullah  (s. ‘a. w),  ibuku 
telah  menyebutkan  keburukanmu.  Tolonglah  doakan 
kepada  Allah  agar  memberikannya  petunjuk.”  Nabi 
(s. ‘a. w)  lalu  berdoa:  Ya  Allah!  Berikanlah  petunjuk  kepada 
ibu  Abu  Hurairah.  Justeru,  aku  merasa  sangat  gembira. 

Ketika  aku  sampai  ke  muka  pintu  aku  dapatinya  terbuka. 

Apabila  ibuku  mendengar  bunyi  langkahku  dia 
menjemputku  masuk  ke  rumah  sementara  itu,  aku 
terdengar  bunyi  titisan  air.  Dia  sedang  mandi,  dan 
memakai  pakaiannya  dan  dengan  segera  memakai 
hijabnya.  Lalu  dia  membuka  pintu  dan  berkata 
kepadaku:  Wahai  Abu  Hurairah,  aku  bersaksi  bahawa 
tiada  tuhan  melainkan  Allah  dan  juga  aku  bersaksi 
bahawa  Muhammad  (s. ‘a. w)  ialah  Rasulullah  dan  Nabi- 
Nya.  Aku  pun  kembali  kepada  Rasulullah  (s. ‘a. w),  sambil 
menangis  kesukaan  lalu  berkata  kepadanya:  Wahai 

Rasulullah  (s. ‘a. w)!  Inilah  berita  yang  menggembirakan. 

Allah  telah  memperkenankan  doamu  dan  telah 
memberikan  petunjuk  kepada  ibuku.”  Justeru  itu,  Nabi 
(s.  ‘a. w)  memuji-muji  Allah  dan  mengatakan:  Ini  berita 
baik.  Aku  kemudian  berkata  kepadanya:  Wahai  Nabi 
(s. ‘a. w),  tolonglah  mohon  doa  kepada  Allah  agar  Dia 
menjadikanku  dan  ibuku  dikasihi  orang-orang  mu’min 
dan  menjadikan  mereka  dicintai  oleh  kami.”  Nabi  (s. ‘a. w) 
kemudian  berdoa:  Ya  Allah,  jadikanlah  hamba-Mu  ini  dan 
ibunya  dikasihi  hamba-hamba-Mu  yang  beriman  dan 


102  Muslim,  Sahih,  II,  h. 357. 

jadikanlah  orang-orang  mu’min  dikasihi  oelh  mereka.” 

Dengan  demikian,  tiada  orang  mu’min  yang  mendengar 

dan  melihatku,  tidak  mencintaiku. 

Kritikan 

Hadith  ini  terdedah  kepada  beberapa  tentangan: 

Pertama:  Hadith  ini  tidak  diriwayatkan  terus  daripada  Nabi  (s. ‘a. w) 
menerusi  mana-mana  perawi  lain  kecuali  Abu  Hurairah,  yang  menjadi 
satu-satunya  perawi  hadith  ini.  Ini  menjadi  tanda  kelemahannya. 

Kedua:  Dikatakan  bahawa  ibu  Abu  Hurairah  masih  kafir  dan  enggan 
menerima  Islam.  Dia  cenderung  kepada  Islam  hanya  apabila  Nabi 
(s. ‘a. w)  berdoa  untuknya.  Persoalan  yang  timbul  adalah  apakah  motif 
atau  tujuannya  berhijrah  dari  Yaman  yang  merupakan  tempat  lahir  dan 
kesukaannya  ke  kota  Madinah  yang  menjadi  pusat  Islam,  kediaman 
Nabi  (s. ‘a. w)  dan  tempat  yang  menjadi  pusat  sokongannya.  Bukankah 
dia  dan  tidak  ragu-ragu  lagi  dia  masih  berada  di  Yaman  berterusan 
menyembah  berhala  bersama-sama  dengan  orang  lain  di  tempat  itu 
umumnya?  Apakah  jawapan  kepada  persoalan  ini  dapat  dikemukakan 
oleh  para  peminat  Abu  Hurairah  berikan?  Pastinya  tidak  ada,  kerana 
mereka  tidak  dapat  menafikan  fakta-fakta  sejarah. 

Lebih-lebih  lagi,  tiada  dalam  mana-mana  kitab  sejarah  hadith 
menyebutkan  ibu  Abu  Hurairah  kecuali  sekali  ketika  Khalifah  ‘Umar, 
melucutkan  jawatan  Abu  Hurairah  dari  Bahrain,  telah  berkata 
kepadanya:  “ Ibumu  Umaimah  tidak  memberikanmu  sebarang  kerja 
kecuali  memberi  makan  kaldai.”  Rujukan  dalam  bentuk  tunggal 
menyebutkan  namanya  sekali  sahaja  dan  tidak  ada  lagi  yang  lain. 

Ketiga:  Diketahui  umum  bahawa  Abu  Hurairah  merupakan  salah 
seorang  ahli  Suffah  yang  papa  kedana  mencari  sisa-sisa  makanan  di 
jalanan  untuk  menyelamatkan  nyawanya.  Dia  sendiri  menceritakan 
bahawa  dia  biasanya  berada  di  ruang  antara  mimbar  Nabi  (s. ‘a. w)  dan 
kediaman  ‘A’isyah.  Orang  ramai  melintasinya  sambil  meletakkan  kaki 
mereka  ke  atasnya  dengan  menganggapkannya  orang  gila.  Ia 
sebenarnya  bukanlah  kerana  gila  tetapi  kerana  kelaparan  yang 
menyebabkannya  demikian.  Abu  Hurairah  tetap  berada  di  Suffah  - 
suatu  tempat  di  masjid  Nabi  (s. ‘a. w)  di  Madinah.  Bagaimana  mungkin 
dia  memiliki  sebuah  rumah  miliknya  sendiri  di  Madinah  seperti  yang 
disebutkan  dalam  hadith  ini? 

Keempat:  Sekiranya  semua  yang  Abu  Hurairah  ceritakan  dalam  hadith 
ini  benar,  ia  boleh  dianggap  suatu  tanda  kenabian  dan  lambang  Islam 
bahawa  Allah  dengan  segera  memperkenankan  doa  Nabi-Nya  (s. ‘a. w) 
dengan  menyiapkan  petunjuk  kepada  ibu  Abu  Hurairah  sedangkan 
wanita  ini  yang  masih  berada  dalam  keadaan  kufur  dan  sesat  berubah 
kepada  mu’minah  yang  beriman,  bertaqwa  dan  lengkap  dipenuhi 
peranan  dan  ajaran  syariah  Islam.  Diketahui  umum  juga  bahawa  para 
sahabat  sama  ada  banyak  atau  sedikit  telah  meriwayatkan  semua  tanda 
besar  dan  lambing-lambang  Islam  dan  kenabian.  Apakah  pula  yang 
dapat  menghalang  mereka  daripada  menceritakan  peristiwa  ini, 
sekiranya  ia  benar.  Hakikatnya  bagaimanapun  menunjukkan  tiada 
seorang  pun  menceritakannya  melainkan  Abu  Hurairah  seperti  seolah- 
olah  tiada  seorang  pun  pernah  mendengar  atau  melihat  ibunya  kecuali 
dirinya. 

Kelima:  Sekiranya  kenyataan  Abu  Hurairah  benar  bahawa  Allah 
menjadikannya  dan  ibunya  dicintai  semua  orang  mu’min  dan 
menjadikan  orang-orang  mu’min  dicintai  mereka  berdua,  lalu 
mengapakah  ahli  kaum  kerabat  Nabi  (s. ‘a. w)  iaitu  Ahl  al-Baitnya  yang 
merupakan  ketua  sekalian  mu’min  dan  12  orang  Imam  suci  dari 
kalangan  mereka  memandang  rendah  kedudukannya,  menolak  hadith- 
hadith  yang  disampaikan  olehnya  dan  tidak  memberikan  perhatian  atau 
penekanan  langsung  dengan  dia  sendiri  adalah  sebuah  parti, 
sehinggakan  Amir  al-Mu’minin  ‘Ali  (‘a. s)  berkata: 

“ Sesungguhnya  orang  yang  mengadakan  pendustaan 

paling  banyak  (atau  katanya  manusia  yang  paling 

banyak  berbohong)  terhadap  Rasulullah  (s. ‘a. w)  ialah  Abu 

Hurairah  al-Dusi.” 

Selanjutnya,  sekiranya  Abu  Hurairah  dicintai  orang-orang 
mu’min  dan  dia  mencintai  orang-orang  mu’min,  kenapa  Khalifah  ‘Umar 
memanggilnya  pada  ketika  melucutkannya  dari  Bahrain:  Wahai  musuh 
Allah  dan  musuh  al-Qur’an,  kamu  telah  menyalahgunakan  harta 
Allah..”  Bagaimana  musuh  Allah  dan  musuh  al-Qur’an  menjadi  orang 
yang  dikasihi  atau  pencinta  semua  orang  mu’min,  dan  semasa  zaman 
Nabi  (s. ‘a. w).  ‘Umar  telah  memukulnya  di  bahagian  dadanya  dan  dia 
jatuh  tidak  sedarkan  diri,  manakala  selepas  Nabi  (s. ‘a. w),  dia 
memukulnya  dengan  tali  sebat  sehingga  berdarah  di  bahagian  belakang 
badannya  dan  mengambil  balik  1 000  dirham  yang  telah  disalahgunakan 
daripada  harta  umat  Islam  (iaitu  harta  awam)  dan  menyimpannya 
kembali  dalam  perbendaharaan.  Kemudian,  kali  ketiga  dia  memukulnya 
dengan  berkata:  Wahai  Abu  Hurairah,  kamu  telah  menghubungkan 

terlalu  banyak  hadith  kepada  Nabi  (s. ‘a. w)  dan  aku  akan  memerangimu 
kerana  kamu  berdusta  terhadap  Rasulullah  (s. ‘a. w).”  Pernah  pada  satu 
masa,  dia  berkata  kepadanya:  Lebih  baik  kamu  tinggalkan  menceritakan 
hadith-hadith  atau  jika  tidak,  aku  akan  membuangmu  ke  bumi  Dus  (ard 
Dus)  atau  ke  tanah  monyet  (bi-ard  al-qirdah) .103 

Terdapat  pertelingkahan  yang  hampir  sama  antaranya  dengan 
yang  lain  seperti  ‘Abdullah  bin  al-‘Abbas,  A’isyah  dan  seumpamanya 
yang  tidak  selaras  dengan  konsepsi  cinta  antaranya  dengan  yang  lain. 

Memang,  sepanjang  beberapa  tahun  yang  akhir  cinta  wujud  di 
antaranya  dengan  ahli-ahli  keluarga  Amru  bin  al-As,  keluarga  Abu 
Mu ‘i  t dan  keluarga  Abu  Sufyan.  Mereka  tertarik  untuk  menyayanginya 
kerana  hadith-hadithnya  yang  banyak  menyokong  kekuasaan  palsu 
mereka  manakala  dia  pula  tertarik  menyayangi  mereka  kerana 
keistimewaan  yang  mereka  tunjukkan  kepadanya  di  mana  mereka 
mengeluarkannya  daripada  keadaan  tidak  dikenali  kepada  kedudukan 
yang  masyhur  dan  terkenal.  Contohnya,  Marwan  bin  Hakam 
menjadikannya  sebagai  timbalannya  di  Madinah  ketika  dia  tiada  di 
sana.  Seterusnya,  Marwan  inilah  yang  mengahwinkan  Abu  Hurairah 
dengan  Busra  binti  Ghazwan.  Namun  bagi  keluarga  Abu  al-As  dan  Abu 
Sufyan,  Abu  Hurairah  tidak  dapat  memberikan  perhatian  kepadanya. 
Ketika  Abu  Hurairah  menghidapi  penyakit  yang  membawa  maut, 
Marwan  merawatnya  dengan  penuh  penghormatan  dan  perhatian 
terhadapnya.  Ketika  dia  cuba  untuk  mendapatkan  maklumat  tentang 
keadaan  kesihatannya,  dia  akan  mendoakan  penyakitnya  pulih.  Dia 
juga  mengunjunginya  pada  hari-hari  terakhirnya.  Ketika  dia 
meninggalkannya  dan  berlalu,  seorang  lelaki  mengikutinya  dan 
memberitahunya  bahawa  Abu  Hurairah  telah  mati.  Ketika  jenazahnya 
diusung,  Marwan  berada  di  hadapan  yang  lain  sementara  anak-anak 
‘Uthman  sedang  mengusung  keranda  sehingga  mereka  sampai  ke  al- 
Baqi‘.  Di  sana  al-Walid  bin  Utbah  bin  Abi  Sufyan  memimpin  salat 
jenazah.  Kemudian  dia  mengutuskan  berita  kematiannya  kepada 
sepupunya,  Mu'awiyah  yang  mengarahkan  agar  penggantinya 
hendaklah  dikurniakan  10  000  dirham  dan  agar  mereka  dilayani  dengan 
penuh  kebaikan.  Contoh-contoh  ini  menunjukkan  perhatian  istimewa 
mereka  kepadanya.  Adakah  mereka  semua  orang-orang  mu’min  yang 
menurut  Abu  Hurairah,  dijadikan  untuk  mencintainya  dan  dia  pula 
mencintai  mereka?  Apalah  malangnya! 


103  Lihat:  Ibn  Asakir,  Kanz  al-‘Ummal,  V,  h. 239  (Hadith  al-Sa’ib 
bin  Yazid;  no.4857). 

46.  Hamba  Abu  Hurairah  semasa  penghijrahannya 

Al-Bukhari104  telah  menyampaikan  riwayat  menerusi  sumber- 
sumbernya  sampai  kepada  Abu  Hurairah  bahawa  dia  menceritakan: 

“ Apabila  aku  menuju  kepada  Nabi  (s. ‘a. w),  aku 
merasakan  dalam  perjalanan  itu:  “ Malam  yang  panjang 
dan  menjemukan,  walaupun  aku  terselamat  daripada 
tempat  kekufuran.”  Katanya  lagi:  Semasa  dalam 

perjalanan,  seorang  hambaku  lari..  Kemudian  aku  sampai 
kepada  Nabi  (s. ‘a. w)  dan  memberikan  salam  kepadanya. 

Ketika  aku  bersama-sama  baginda,  hamba  itu  muncul. 

Nabi  (s. ‘a. w.)  berkata  kepadaku:  Wahai  Abu  Hurairah, 
inikah  hambamu?  Aku  berkata:  Dia  kini  bebas  demi 
Allah,  lalu  aku  membebaskannya. 

Sudah  pasti  Abu  Hurairah  membingungkan  pemahaman  orang 
ramai  ketika  dia  cuba  mengatakan  bahawa  dia  dibesarkan  sebagai  anak 
yatim,  berpindah  sebagai  seorang  peminta  sedekah,  bekerja  dengan 
lelaki  dan  wanita  tersebut  untuk  mendapatkan  makanan  untuk 
mengalas  perutnya,  biasa  mengendalikan  tunggangan  mereka  ketika 
mereka  menunggang  dan  menurunkan  mereka  ketika  mereka  hendak 
turun,  dan  kemudian  pada  masa  yang  sama  dia  mendakwa  memiliki 
hamba  yang  dibebaskannya  atas  nama  Allah.  Kelihatan  kedudukannya 
adalah  bahawa  dia  menceritakan  hadith  ini  sepanjang  hari-hari 
terakhir  dalam  hidupnya  ketika  dia  memperolehi  layanan  istimewa 
Marwan  dan  keluarga  Abu  Sufyan,  hingga  menyebabkannya  terlupa 
keadaannya  sendiri  semasa  hari-hari  perpindahannya  atau  sebelum 
ataupun  selepas  itu  ketika  dia  tidak  mempunyai  apa-apa,  memberikan 
khidmat  kepada  orang  ramai  untuk  mengisi  perutnya  dan  bukan  pula 
seorang  yang  dikenali  ramai. 

47.  Cerita  dongeng  bermatlamat  untuk  memperlihatkan  kebaikan 
bersaqadah 

Muslim105  telah  menyampaikan  cerita  daripada  Abu  Hurairah 
yang  meriwayatkan  daripada  Nabi  (s. ‘a. w): 

“ Ada  seorang  lelaki  di  sebuah  tanah  yang  tandus.  Dia 
terdengar  suara  di  awan  mengatakan:  Aku  akan 


104  Al-Bukhari,  Sahih,  III,  h. 5. 

105  Muslim,  Sahih,  II,  h. 533. 

menyirami  taman  si-polan  dan  si-polan.”  Kemudian  awan 
itu  berlalu  dan  menurunkan  air  ke  atas  taman  itu 
sementara  orang  itu  berdiri  di  sana  menyirami  air  dengan 
penyodoknya.  Dia  berkata  kepadanya:  Wahai  hamba 
Allah,  siapakah  namamu?  Dia  memberitahu  nama  si- 
polan  dan  si-polan.  Ia  adalah  nama  yang  sama  seperti 
yang  didengarinya  dalam  awan.  Kemudian  ditanya: 
Kenapakah  kamu  bertanya  namaku.”  Katanya:  “ Ini 
kerana  aku  terdengar  suatu  suara  di  awan  yang 
menyebutkan  pemilik  air  itu.  Aku  diberitahu:  “ Aku  akan 
mengairi  taman  si-polan  dan  si-polan,  dengan  menyebut 
namamu.  Lalu,  apakah  yang  kamu  hendaklah  lakukan 
mengenainya?  Jawabnya:  Oleh  kerana  kamu  telah 

memberitahuku  semua  ini,  aku  akan  perhatikan  apa 
hasilnya  dan  kemudian  mensadaqahkan  1/3 
daripadanya.” 

Kritikan 

Ini  adalah  sesuatu  kejadian  yang  mustahil  berlaku  kerana  ia 
berlawanan  dengan  tabiat  semulajadi,  tetapi  Abu  Hurairah  telah 
mengemukakan  khayalannya  dengan  matlamat  untuk  menjelaskan 
kebaikan  bersadaqah  dan  telah  mengaitkannya  kepada  Nabi  (s. ‘a. w) 
mengikut  kehendaknya  tatkala  menceritakan  cerita-cerita  khayalannya. 
Kita  hanya  dapat  menyebutkan  La  hawla  wa  la  quwwata  illa  bi-Llahi’l 
‘aliyyi’l-  ‘azim. 


48.  Sebuah  lagi  cerita  khayalan  tentang  kebaikan  memenuhi 
sumpah 

Al-Bukhari106  telah  menceritakan  bahawa  Abu  Hurairah 
meriwayatkan  daripada  Nabi  (s. ‘a. w)  bahawa: 

“ Seorang  lelaki  daripada  Bani  Isra’il  meminta  seorang 
yang  lain  daripada  Bani  Isra’il  supaya  meminjamkannya 
1000  dinar.  Dia  memintanya  membawakan  saksi  yang 
akan  mempersaksikannya.  Dijawab:  Cukuplah  Allah 

menjadi  saksi.  Kemudian  katanya:  Dalam  hal  ini,  kamu 
bawalah  seorang  penjamin.”  Dia  berkata:  “ Cukuplah 
Allah  sebagai  penjamin.”  Katanya:  “ Kamu  benar,”  lalu  dia 
meminjamkannya  untuk  suatu  jangkamasa  tertentu. 


106  Al-Bukhari,  Sahih,  II,  h. 26. 

Orang  itu  menuju  ke  laut  lepas  dan  menjalankan 
urusniaganya.  Kemudian  dia  mencari  alat  pengangkut 
untuk  membawanya  sampai  kepada  orang  itu  pada  masa 
yang  dijanjikan,  tetapi  dia  menjumpai  alat  pengangkut 
itu.  Lalu  dia  mengambil  kayu  panjang  dengan  membuat 
suatu  lubang  di  dalamnya,  meletakkan  1000  dinar  ke 
dalamnya  bersama-sama  sekeping  nota  untuk 

sahabatnya  dan  selepas  menutupnya,  dia  membawanya 
ke  laut.  Lantas,  dia  melaungkan:  “ Ya  Allah,  pastinya 
Engkau  mengetahui  bahawa  aku  meminta  si-polan  dan 
si-polan  meminjamkanku  1000  dinar.  Dia  memintaku 
mendapatkan  penjamin  dan  aku  berkata:  Memadailah 
Allah  sebagai  penjamin  lalu  dia  bersetuju.  Kemudian  dia 
memintaku  mendatangkan  saksi  dan  aku  berkata: 
Memadailah  Allah  sebagai  saksi  dan  dia  juga  bersetuju. 
Kemudian,  aku  cuba  dapatkan  alat  pembawa  untuk 
mengembalikan  wangnya  tetapi  aku  tidak  mendapatinya, 
lalu  aku  sekarang  ini  menyerahkannya  kepadamu.” 
Lantaran  itu,  dia  membuangkannya  ke  dalam  laut 
sehingga  ia  tidak  lagi  kelihatan,  dan  dia  pula  kembali. 
Sekarang,  orang  yang  meminjamkan  wang  itu  kepada 
lelaki  tersebut  sedang  mencari  alat  pengangkut  yang  telah 
lama  hilang.  Ketika  dia  terjumpa  alat  pengangkut  itu, 
yang  mengandungi  wangnya,  dia  membawanya  pulang 
kepada  kaum  keluarganya,  malangnya  apabila  dia 
memotongnya  dia  menjumpai  duit  dan  sekeping  nota. 


Kritikan 

Suatu  yang  pasti  adalah  ia  terlalu  jauh  daripada  kebenaran 
sama  sekali  untuk  dipercayai.  Membuang  beribu  dinar  ke  laut  tidak 
dapat  diterima  dalam  Islam  dan  tidak  dapat  diterima  akal,  dan  tidak 
juga  dapat  melepaskan  peminjam  itu  daripada  tanggungan  untuk 
membayar  balik  hutang  sekiranya  duit  tidak  sampai  kepada  pemberi 
pinjaman.  Logik  akal  menunjukkan  ia  adalah  perbuatan  bodoh  atau  gila 
dan  menganggapkannya  tidak  patut  berlaku  sama  sekali.  Walaupu 
sekiranya  ia  diandaikan  insiden  itu  sebenarnya  berlaku  di  kalangan 
Bani  Isra’il  atau  sesiapa  jua,  Nabi  (s. ‘a. w)  tentulah  tidak  akan 
menceritakannya  tanpa  sebarang  peringatan  agar  tidak  melakukan, 
kerana  sekiranya  baginda  menceritakannya  tanpa  sebarang  peringatan  - 
seperti  versi  riwayat  itu  menyatakan  - umatnya  pasti  terperangkap 

dalam  kesalahan,  dan  perbuatan  mengabaikannya  bagi  Nabi  (s. ‘a. w) 
merupakan  sesuatu  yang  tidak  mungkin  berlaku  sama  sekali. 

Tambahan  pula,  Abu  Hurairah  mereka  cipta  cerita  khayalan 
dengan  tujuan  supaya  memenuhi  janji  dan  mengaitkannya  kepada  Nabi 
(s. ‘a. w)  menjelaskan  perihal  dirinya  sendiri. 

49.  Dongeng  ketiga  tentang  akibat  baik  mensyukuri  nikmat  dan 
akibat  buruk  menafikannya 

Al-Bukhari10  menceritakan  bahawa  Abu  Hurairah  meriwayatkan 
daripada  Nabi  (s. ‘a. w)  bahawa: 

“ Terdapat  tiga  (3)  orang  daripada  Bani  Israil,  seorang 
penghidap  kusta,  seorang  berkepala  botak  dan  seorang 
buta,  yang  Allah  bertujuan  untuk  menguji.  Lalu  Dia 
mengutuskan  malaikat  kepada  mereka.  Dia  datang 
kepada  si  penghidap  kusta  dan  berkata:  “ Apakah  perkara 
yang  paling  kamu  ingini?”  Katanya:  Orang 

menganggapku  kotor.  Oleh  itu,  aku  ingin  mempunyai 
warna  dan  kulit  yang  cantik.  Lalu  malaikat 
menggosoknya  dan  berlalu  pergi.  Dia  dikurniakan  warna 
dan  kulit  yang  cantik.  Kemudian  dia  berkata:  Apakah 
sesuatu  yang  amat  menghendaki?  Jawabnya:  “Unta.”  Lalu 
dia  memberikannya  seekor  unta  yang  jinak,  sambil 
berkata:  “Moga  Allah  merahmatimu  dengannya.” 

Kemudian  dia  (malaikat)  pergi  kepada  orang  yang  berkepala 
botak  dan  berkata:  “ Apakah  yang  sangat  inginkan?  Katanya:  “ Rambut 
yang  cantik  kerana  orang  ramai  memandangku  jijik.  Dia  pun 
menggosoknya  dengan  memberikannya  rambut  yang  cantik.  Kemudian 
katanya:  Apakah  pula  sesuatu  yang  kamu  ingin  miliki?  Katanya:  “ 
Seekor  lembu.”  Lalu  dia  mengurniakannya  seorang  lembu  yang  bunting 
dan  berkata:  “ Moga  Allah  memberkatimu  dengannya.” 

Kemudian  dia  (malaikat)  pergi  kepada  si  buta  dan  berkata:  “ 
Apakah  yang  kamu  sangat  inginkan?  Dia  berkata:  “ Aku  harap  Allah 
mengembalikan  penglihatanku.”  Lalu  dia  menyapunya  dan  Allah 
mengembalikan  penglihatan  kepadanya.  Kemudian  dia  berkata:  “ 

Apakah  sesuatu  yang  ingin  kamu  miliki?”  Katanya:  “ Kambing.”  Lalu,  dia 
memberikannya  seekor  kambing  yang  hampir  melahirkan  anak.  Justeru 


107  Al-Bukhari,  Sahih,  II,  h.  170. 

kedua-dua  binatang  itu  membiak  manakala  yang  ini  juga  turut 
demikian.  Seorang  mempunyai  sekawan  unta,  yang  lain  pula  lembu 
manakala  yang  ketiga  kambing. 

Kemudian  malaikat  datang  kepada  si  penghidap  kusta  dalam 
keadaan  asalnya  dan  berkata  kepadanya:  Aku  seorang  yang  amat 
memerlukan  sesuatu.  Sumber  pendapatanku  semakin  merosot 
sepanjang  perjalananku  dan  hari  ini  tiada  sesiapa  yang  dapat  aku 
hampiri  kecuali  Allah  dan  kamu.  Aku  memohon  kepadamu  atas  nama 
Allah  yang  menganugerahimu  warna  kulit  yang  cantik  dan  bersih  dan 
unta-unta  yang  kamu  miliki  agar  dapat  membantuku  dalam 
perjalananku.  Dia  membalas:  Ada  banyak  permintaan.  Katanya:  Aku 
kenal  kamu.  Bukankah  kamu  seorang  penghidap  kusta?  Orang  ramai 
memandangmu  kotor  jijik  dan  mengenepikanmu.  Kemudian  Allah 
memberikanmu  semua  ini.  Katanya:  Aku  warisinya  daripada  orang 
tuaku.  Katanya:  Sekiranya  kamu  berdusta,  Allah  akan  jadikanmu 
seperti  keadaanmu  sebelumnya.” 

Kemudian  dia  mendekati  si  kepala  botak  dalam  keadaan  asalnya 
dan  berkata  kepadanya  sebagaimana  yang  dikatakan  kepada  orang  yang 
pertama  dan  dia  memberikan  jawapan  yang  hampir  sama  lalu  akhirnya 
dia  mengungkapkan  kata-kata:  Sekiranya  kamu  berdusta,  Allah  akan 
menjadikanmu  seperti  keadaanmu  sebelumnya.” 

Lalu  dia  menghampiri  si  buta  dalam  keadaan  asalnya  dan 
berkata:  Aku  seorang  peminta  sedekah  dan  musafir.  Sumberku  sudah 
semakin  merosot  sepanjang  perjalanan  dan  tiada  orang  yang  dapat  aku 
dekati  kecuali  Allah  dan  kamu.  Aku  mohon  kepadamu  dengan  nama 
Allah,  yang  mengembalikan  penglihatanmu,  seekor  kambing  yang 
dengannya  aku  dapat  akhiri  perjalanan  ini.  Katanya:  Aku  buta  tetapi 
Allah  mengembalikan  penglihatanku.  Aku  tidak  punya  apa-apa.  Dia 
menjadikanku  kaya.  Lalu  kamu  ambillah  apa  sahaja  yang  kamu 
kehendaki.  Demi  Allah,  aku  tidak  akan  menahanmu  dengan  sesuatu 
yang  aku  ambil  atas  nama  Allah.  Dia  kemudian  berkata:  Ambillah  apa 
sahaja  yang  kamu  ada,  kerana  aku  datang  untuk  menguji  kamu  semua. 
Allah  gembira  dengan  kamu  dan  murka  dengan  kedua-dua  sahabatmu.” 

Kritikan 

Jelaslah  ini  merupakan  cerita  khayalan  yang  direka  oleh  Abu 
Hurairah  daripada  sekian  banyak  cerita  yang  pada  masa  ini  ditulis  dan 
dipopularkan,  dan  ia  bertujuan  untuk  menggambarkan  akibat 
bersyukur  atas  kurniaan  Allah  dan  juga  akibat  mengkufuri  nikmat-Nya. 

50.  Cerita  khayalan  keempat  menunjukkan  akibat  penganiayaan 
yang  buruk 

Al-Bukhari103  dan  Muslim109  telah  menceritakan  bahawa  Abu 
Hurairah  meriwayatkan  daripada  Nabi  (s. ‘a. w)  bahawa: 

“ Seorang  wanita  terpaksa  masuk  neraka  kerana  seekor 
kucing  yang  diikatkannya  dan  tidak  diberi  makan  dan 
tidak  dibenarkan  pula  makan  serangga-serangga  di 
bumi.” 

Kritikan 

Hadith  ini  dinafikan  ‘A’isyah,  kerana  apabila  dia  dapat  tahu 
mengenainya,  dia  pun  berkata:  “ Seorang  mu’min  lebih  bernilai  di 
hadapan  Allah  berbanding  perkara  tersebut  hingga  Dia  boleh 
menghukumnya  kerana  seekor  kucing.  Oleh  itu,  sekiranya  kamu 
meriwayatkan  daripada  Nabi  (s. ‘a. w)  kamu  harus  memberikan  perhatian 
apa  yang  kamu  ceritakan.” 

Jelaslah  ini  juga  merupakan  cerita  khayalan  yang  menerusinya 
dia  cuba  menunjukkan  akibat  buruk  melakukan  penganiayaan  dan 
layanan  yang  tidak  baik. 

51.  Cerita  khayalan  kelima  menunjukkan  kebaikan  berbuat  baik 

Al-Bukhari110  menceritakan  bahawa  Abu  Hurairah  meriwayatkan 
daripada  Nabi  (s. ‘a. w)  bahawa: 

“ Allah  mengampuni  perempuan  pelacur  yang  melintasi 
seekor  anjing  yang  berdiri  di  tepi  sebuah  lubang  (berair) 
dalam  keadaan  dahaga  yang  amat  sangat.  Lalu  dia 
menanggalkan  kasutnya,  mengikatkannya  dengan  kain 
penutup  muka  dan  menimba  air  dengannya  dan  memberi 
anjing  itu  minum.  Oleh  kerana  itu,  Allah  mengampuninya 
sebagai  balasan.” 


52.  Cerita  khayalan  dengan  tujuan  yang  sama  seperti  yang 
terdahulu 


108  Al-Bukhari,  Sahih,  II,  h.  149. 
i°9  Muslim,  Sahih,  II,  h .445. 

110  Al-Bukhari,  Sahih,  II,  h. 35;  IV,  h. 36. 

Al-Bukhari111  menceritakan  daripada  Abu  Hurairah  yang 
meriwayatkan  daripada  Nabi  (s. ‘a. w)  bahawa: 

“ Seorang  lelaki  sedang  berjalan  di  jalanan  apabila  dia 
merasa  terlalu  dahaga.  Dia  melintasi  sebuah  telaga,  turun 
ke  dalamnya,  minum  dan  keluar  daripadanya.  Kemudian 
dia  terlihat  seekor  anjing  tercungap-cungap  dan  menjilat 
tanah  kerana  dahaga.  Lalu  dia  turun  ke  dalam  telaga  dan 
mengisi  kasutnya  dengan  air  dan  membawanya  ke  atas 
dengan  mulut.  Kemudian  dia  memberi  minum  anjing  itu. 

Allah  menghargai  perbuatannya  dan  mengampuni  dosa- 
dosanya.” 

Kritikan 

Cerita  ini  dan  cerita  sebelumnya,  kedua-duanya  adalah  cerita 
dongeng  dan  khayalan  belaka  yang  dihasilkan  oleh  Abu  Hurairah  untuk 
menunjukkan  akibat  baik  dengan  melakukan  perbuatan  yang  baik  dan 
sifat  mengasihani  dan  menggalakkan  amalan  berbuat  baik  dan 
berakhlak  mulia. 

53.  Kekufuran  melampaui  batas  yang  Allah  ampuni 

Muslim11-  menceritakan  daripada  Mu'ammar  yang  mengatakan 
bahawa  al-Zuhri  berkata  kepadanya: 

“ Izinkan  aku  menceritakan  dua  buah  hadith  yang  pelik 
kepadamu?  Hamid  bin  ‘Abd  al-Rahman  menceritakan 
daripada  Abu  Hurairah  yang  meriwayatkan  bahawa  Nabi 
(s. ‘a. w)  berkata:  Seorang  lelaki  melakukan  perbuatan 
yang  keterlaluan  terhadap  dirinya.  Apabila  maut 
mendatanginya  dia  meninggalkan  wasiat  kepada  anak- 
anaknya:  “ Apabila  aku  mati,  bakarlah  aku,  kemudian 
hancurkankan  debu-debuku,  dan  lepaskannya  ke  udara 
di  lautan  lepas,  kerana  demi  Allah,  sekiranya  Tuhanku 
dapat  mengambilku  Dia  akan  memberikan  hukuman 
yang  Dia  tidak  pernah  berikan  kepada  sesiapa.”  Mereka 
pun  melakukannya  berdasarkan  wasiat  itu.  Kemudian 
Allah  memerintahkan  bumi:  “ Keluarkan,  apa  yang  kamu 


111  Al-Bukhari,  Sahih,  II,  h.35;  IV,  h.36. 

112  Muslim,  Sahih,  II,  h. 444. 

ada,”  dan  di  situ  dia  berdiri.  Allah  kemudian  berkata 
kepadanya:  “ Apa  yang  membuatkanmu  melakukan  apa 
yang  telah  kamu  lakukan  itu?”  Dia  menjawab:  “ 

Kemurkaanmu,  Ya  Tuhan.”  Lalu  Allah  mengampuninya.” 

Al-Zuhri  juga  turut  mengatakan  bahawa  Hamid  bin  ‘Abd  al- 
Rahman  menceritakan  daripada  Abu  Hurairah  bahawa  Nabi  (s. ‘a. w) 
berkata: 


“ Seorang  wanita  masuk  neraka  kerana  seekor  kucing 
yang  diikatkannya  dengan  tidak  diberikan  makanan  dan 
tidak  pula  dibenarkan  mencari  makanannya  sendiri 
daripada  serangga  di  bumi.” 

Kritikan 

Mengenai  wanita  dengan  kucing  itu,  sekiranya  dia  seorang 
mu’minah,  justeru  seperti  kata  ‘A’isyah  ketika  mendengar  cerita  ini,  dia 
lebih  bernilai  di  hadapan  Allah  untuk  dihukum  dengan  api  neraka 
kerana  seekor  kucing.  Sekiranya  dia  seorang  kafir,  dia  akan  dihukum 
kerana  itu. 

Mengenai  lelaki  yang  melakukan  perbuatan  keterlaluan, 
menurut  riwayat  hadith  ini,  tidak  melayakkan  diberikan  pengampunan 
kerana  dia  bukan  sahaja  tetap  dalam  keadaan  kufur  sepanjang 
hidupnya  bahkan  pada  masa  matinya  juga  tetap  bersikap  ingkar  dan 
berputus  asa  terhadap  rahmat  Allah  dan  cuba  meletakkan  dirinya  yang 
berdasarkan  fikirannya,  kekuasaan  Allah  tidak  akan  dapat 
mencapainya,  walaupun  kekuasaan  Allah  meliputi  segala  sesuatu  . Oleh 
sebab  itulah,  dia  membuat  wasiat  yang  amat  buruk  yang 
membayangkan  sifat  putus  asa  daripada  rahmat  Allah  dan  penafian 
kekuasaan  Allah.  Sudah  pasti,  orang  kafir  sepertinya  tidak  patut  dan 
tidak  layak  sama  sekali  mendapat  pengampunan  menurut 
persepakatan  pendapat. 

Bahkan  sekiranya  diandaikan  bahawa  wasiat  orang  yang  berdosa 
itu  menjadi  penyebab  kepada  pengampunan,  adalah  tidak  mungkin 
bahawa  Nabi  (s. ‘a. w)  akan  menceritakannya  tanpa  memberikan 
peringatan  berbentuk  larangan  melakukan  perbuatan  seperti  itu,  kerana 
sekiranya  dia  meriwayatkannya  tanpa  arahan  seperti  itu,  sebagaimana 
yang  Abu  Hurairah  tunjukkan  baginda  lakukan,  orang  mu’min  akan 
tersesat,  dan  ini  dengan  jelas  menunjukkan  bahawa  mustahil  ia 
dikatakan  perbuatan  Nabi  (s. ‘a. w). 

54.  Orang  berdosa  bertaubat  kepada  Allah  kemudian  kembali 
melakukan  dosa  berulang  kali  lalu  Allah  mengatakan  kepadanya:  “ 
Buatlah  apa  yang  kamu  suka,  kerana  Aku  telah  mengampunimu.” 

Menurut  Muslim,  Abu  Hurairah  meriwayatkan  daripada  Nabi 
(s. ‘a. w)  bahawa: 

“ Seorang  telah  melakukan  dosa,  lalu  mengatakan:  Ya 
Allah,  ampunilah  dosaku.  Allah  berkata:  Hamba-Ku 

melakukan  dosa  lalu  kemudian  menyedari  bahawa  dia 
mempunyai  Tuhan  Yang  Maha  Mengampuni  dosanya  dan 
menghitung  dosanya.  Kemudian  orang  itu  kembali  (pada 
asalnya)  dan  melakukan  dosa  sekali  lagi.  Lalu  dia 
berkata:  Ya  Tuhanku,  ampunilah  dosaku.  Allah  berkata: 
Hamba-Ku  melakukan  dosa  dan  memperhitungkannya. 
Kemudian  dia  sekali  lagi  kembali  (kepada  asalnya)  dan 
membuat  dosa  lagi  sambil  berkata:  Ya  Tuhanku, 

ampunilah  dosaku.  Allah  berkata:  Hamba-Ku  melakukan 
dosa  dan  dia  menyedari  bahawa  dia  mempunyai  Tuhan 
Yang  Maha  Mengampuni  dosa  dan  memperhitungkan 
dosanya.  Lakukanlah  apa  sahaja  yang  kamu  kehendaki 
kerana  Aku  telah  mengampunimu.” 

Kritikan 

Hadith  ini  seperti  yang  terdahulu  dari  segi  logik,  tujuan  dan 
stailnya,  merupakan  salah  satu  yang  dikemukakan  oleh  Abu  Hurairah 
daripada  cerita-cerita  khayalannya,  seperti  cerita-cerita  yang  pernah 
disampaikan  wanita  tua,  tukang-tukang  cerita  di  mana  dia  bertujuan 
untuk  menunjukkan  kebesaran  sifat  Maha  Pengampun  Allah, 
sedangkan  hakikatnya  adalah  bahawa  pengampunan  Allah  dan  rahmat- 
Nya  amat  luas  sehingga  memerlukan  mana-mana  bentuk  cerita  dongeng 
untuk  mengesahkan  kepercayaan  kepadanya.  Pada  hakikatnya,  ia  telah 
diperkukuhkan  dengan  akal  dan  juga  menerusi  ayat-ayat  al-Qur’an  dan 
hadith-hadith  yang  telah  diakui  umum  bukan  sahaja  di  kalangan  umat 
Islam  tetapi  juga  semua  agama  yang  lain. 

Jelaslah,  Allah  tidak  sama  sekali  menghendaki  manusia 
melakukan  apa  yang  dilarang.  Bagaimana  mungkin  seseorang  boleh 
melakukan  dosa,  kemudian  memohon  keampunan,  seklai  lagi 
melakukan  dosa  dan  kemudian  memohon  keampunan  atas  perlakuan 
dosanya  dan  mengulanginya  semula  sehingga  akhirnya  Allah 
membenarkannya  melakukan  dosa  kerana  Dia  (Allah)  telah 
mengampuninya.  Apakah  pula  perbuatannya  sehingga  membolehkan 

seseorang  diandaikan  layak  untuk  mendapat  keizinan  untuk  melakukan 
dosa  sedangkan  telah  diketahui  bahawa  bahkan  para  nabi,  rasul  dan 
wali  tidak  diberikan  kelonggaran  seperti  itu. 

Banyak  sekali  cerita-cerita  khayalan  para  penzalim  yang 
disampaikan  oleh  Abu  Hurairah  untuk  mengurangkan  kadar  perbuatan 
jenayah  mereka  sebagai  contoh,  dia  mengatakan: 

“ Aku  dengar  Nabi  (s. ‘a. w)  mengatakan:  Malaikat  maut 
mendekati  seorang  yang  hampir  mati  tetapi  tidak 
menemui  sebarang  kebaikan  pada  dirinya.  Dia  membuka 
hatinya,  tetapi  di  situ  juga  dia  tidak  temui  sebarang 
kebaikan.  Lalu  dia  membuka  tulang  rahangnya  dan 
mendapati  tepi  lidah  menyentuh  bahagian  atas 
rahangnya  mengucapkan  La  ilaha  illa  Allah.  Lalu  Allah 
mengampuninya.”113 

Di  antara  riwayat-riwayat  yang  mengandungi  cacian  dan  fitnah 
manusia  ini  dapatlah  dikemukakan  seperti  berikut: 

Salat  telah  disiapkan  dan  saf-saf  disediakan.  Apabila  Nabi  (s. ‘a. w) 
berdiri  di  atas  kain  sajdahnya,  dia  teringat  bahawa  dia  dalam  keadaan 
junub  (yang  memerlukan  mandi  wajib). 

Kita  hanya  dapat  melepaskan  diri  daripada  tuduhan-tuduhan 
seperti  itu  terhadap  Nabi  (s. ‘a. w)  kerana  telah  diketahui  umum  bahawa 
dia  (Nabi)  sentiasa  memelihara  diri  dalam  keadaan  bersih  dan  suci  pada 
setiap  masa,  iaitu  dengan  berwudu’  dan  pada  hakikatnya  para  nabi 
terlepas  sama  sekali  daripada  kekotoran  seperti  itu. 

Dalam  suasana  yang  sama  adalah  riwayatnya  yang  menafikan 
kemuliaan  Nabi  (s. ‘a. w)  ke  atas  Musa  atau  hadithnya  bahawa  sesiapa 
sahaja  mengatakan  bahawa  Nabi  (s. ‘a. w)  lebih  utama  dan  mulia 
daripada  Yunus  bin  Matta  adalah  pendusta,  sedangkan  seluruh  umat 
Islam  bersepakat  bahawa  Nabi  (s. ‘a. w)  merupakan  manusia  paling 
utama  dan  mulia  daripada  sekalian  nabi,  sebagaimana  diperkukuhkan 
dengan  hujah-hujah  yang  jelas,  sahih  dan  benar. 

Demikian  juga  tentang  riwayatnya  menyebutkan  bahawa  tiada 
perbuatan  seseorang  yang  menyebabkannya  masuk  neraka.  Orang 


113  Lihat:  Khatib  al-Baghdadi,  Tarikh  Baghdad,  IX,  h.  125. 

ramai  berkata:  “ Kamu  juga  tidak  termasuk,  wahai  Nabi.  Katanya:  Aku 
juga  (tidak  termasuk).114 

Inilah  batasan  menentang  ayat-ayat  al-Qur’an  sebagai 
contohnya: 

“ Inilah  ganjaran  pahala  bagimu  atas  perbuatan  yang 

kamu  lakukan.” 

Manakala  hadith  ini:  Tiada  nabi  diutuskan  melainkan  dia 
biasanya  memberikan  binatang  makan  rumput.”115 

Kenyataan  itu  sudah  melampaui  batas  dengan 
menjatuhkan  kedudukan  para  nabi. 

Hadith  ini  pula  menyebutkan:  Nabi  Ibrahim  dikhitankan 
selepas  melangkaui  usia  80  tahun.116 

Hadith  ini  pula  menyebutkan:  (Nabi)  ‘Isa  melihat 

seseorang  mencuri  lalu  berkata  kepadanya,  Adakah  kamu 
mencuri?  Katanya:  Tidak,  demi  Dia,  tiada  tuhan  melainkan  Dia. 
Justeru  dia  mengakui  dan  mengesahkannya  dan  menafikan  apa 
yang  dilihatnya  itu.117 

Hadith  ini  pula:  Apabila  Allah  menciptakan  Adam,  Dia 
menggosok  belakangnya  dan  dari  situ  keluarlah  setiap  ruh  yang 
akan  diciptakan  sehingga  ke  hari  Qiyamah  seperti  debu, 
kemudian  Dia  menjadikan  kilauan  cahaya  di  antara  kedua  mata 
setiap  orang  kemudian  Dia  meletakkannya  di  hadapan  Adam. 

Adam  bertanya:  Siapakah  mereka,  Ya  Tuhanku.”  Allah 

menjawab:  Keturunanmu.  Di  antara  mereka,  Adam  perhatikan 
seorang  yang  mempunyai  kilauan  cahaya  antara  dua  matanya 
yang  menghairankannya,  lalu  dia  berkata:  Siapakah  dia?  Allah 
berkata:  Inilah  anakmu,  Dawud.  Adam  berkata:  Berapakah  usia 
yang  Kamu  anugerahkan  kepadanya?  Allah  berkata:  60  tahun. 
Katanya:  Ya  Tuhanku,  tambahilah  40  tahun  daripada  usiaku 
kepadanya,  menjadikan  usianya  100  tahun.  Allah  berkata: 


114  Al-Bukhari,  Sahih,  IV,  h. 6. 

115  Al-Bukhari,  Sahih,  II,  h. 22. 

116  Al-Bukhari,  Sahih,  IV,  h. 65. 

117  Al-Bukhari,  Sahih,  II,  h.  168  ( Bab  wa  udhkur  fi  al-kitab 
Maryam. . .) 

Apabila  ia  dicatat  dan  dicapkan,  ia  tidak  dapat  diubah  lagi.  Kini, 
apabila  usia  Adam  sudah  sampai,  malaikat  maut  datang 
kepadanya  untuk  mematikannya,  Adam  berkata:  “ Bukankah  40 
tahun  daripada  usiaku  masih  ada.”  Malaikat  maut  berkata 
kepadanya:  “Bukankah  kamu  telah  memberikannya  kepada 
anakmu,  Dawud?”  Lantas,  Adam  menyangkalnya  dan  begitulah 
juga  keturunannya.110 

Demikianlah  hadithnya  yang  hampir  sama  dengan  dia 
menunjukkan  keadaan  luarbiasa,  di  antara  contoh-contohnya  di 
sini  sebelum  menutup  perbincangan  ini  sebagai  tambahan 
kepada  apa  yang  telah  pun  diperlihatkan  dalam  halaman- 
halaman  yang  lebih  awal: 

Pertama,  hadithnya  menunjukkan  bahawa  berdasarkan 
percanggahannya  sendiri,  dia  bersama-sama  dengan  Ala’  bin  al- 
Hadrami  apabila  dia  diutus  dalam  suatu  ekspedisi  ketenteraan 
seramai  4000  orang  menuju  ke  arah  Bahrain.  Lalu  mereka 
berjalan  sehingga  sampai  ke  sebuah  teluk  yang  tidak  pernah 
dilalui  mahupun  direntasi.  Kemudian  Ala’  memegang  tali  kekang 
kudanya  dan  melintasi  permukaan  air  sementara  tenteranya 
mengikutinya.  Abu  Hurairah  menambah:  “ Demi  Allah,  tiada 
kaki,  kasut  mahupun  kuku  yang  basah.” 

Kritikan 

Sekiranya  hadith  ini  benar,  setiap  orang  dalam  kumpulan 
tentera  yang  mengandungi  4000  orang  sahabat  akan 
menceritakannya  sebagai  suatu  hadith  yang  tampak  begitu  jelas 
dengan  para  perawi  (sanad)  yang  bersambung-sambung.  Tetapi 
pada  hakikatnya  ia  tidak  mempunyai  kekuatan  sanad  kecuali 
kepada  Abu  Hurairah  sahaja.  Apalah  malangnya! 

Kedua,  hadith  tentang  Mizwad  (bekas  bekalan).  Abu 
Hurairah  berkata:  Aku  menghadapi  tiga  nasib  malang  yang  tiada 
taranya  dalam  Islam.  Kematian  Nabi  (s. ‘a. w),  akulah  sahabatnya 
yang  rendah  diri,  pembunuhan  ‘Uthman  dan  kemudian 
kehilangan  mizwad.  Orang  ramai  bertanya  kepadanya  apa  yang 
dimaksudkan  mizwad.  Katanya:  “ Kami  berada  bersama-sama 
Nabi  (s. ‘a. w)  dalam  suatu  perjalanan  apabila  baginda 


118  Lihat:  Al-Hakim,  al-Mustadrak,  II,  h. 325.  al-Dhahabi  turut 
mengesahkannya  dalam  kitab  Talkhis  al-Mustadrak. 

bertanyakanku:  Adakah  kamu  mempunyai  sesuatu?”  Aku 

berkata:  “ Buah  tamar  dalam  bekas  bekalanku.”  Dia  berkata:  “ 
Keluarkanlah.”  Aku  keluarkan  tamar  itu  dan  menyerahkannya 
kepadanya.  Dia  menyentuhnya  dan  berdoa  dengannya  sambil 
berkata:  “ Bilang  sampai  sepuluh.”  Aku  bilang  sampai  sepuluh 
dan  mereka  makan  sehingga  mereka  kekenyangan.  Selepas  itu, 
perkara  yang  sama  berlaku  sehingga  seluruh  tentera  dapat 
makan  dan  buah  tamar  itu  tetap  bersama  denganku  dalam 
bekas  bekalanku.  Kemudian  dia  berkata:  “ Wahai  Abu  Hurairah, 
bila  sahaja  kamu  ingin  makan  sesuatu  daripadanya,  letakkanlah 
ia  dalam  tanganmu  dan  janganlah  ragu-ragu.”  Lalu,  aku  makan 
daripadanya  sepanjang  hayat  Nabi  (s. ‘a. w),  sepanjang  hayat  Abu 
Bakr,  sepanjang  hayat  ‘Umar,  dan  sepanjang  hayat  ‘Uthman, 
namun  sebaik  sahaja  ‘Uthman  terbunuh  aku  telah  kehilangan 
apa  yang  ada  di  tanganku  dan  juga  bekas  bekalanku.  Patutkah 
aku  memberitahumu  berapa  banyak  aku  makan  daripadanya? 
Aku  makan  daripadanya  sebanyak  200  muatan  (unta)!” 

Kritikan 

Tidak  ragu-ragu  lagi  bahawa  Nabi  (s. ‘a. w)  biasanya 
memberi  makan  sejumlah  besar  tetamu  daripada  bekalan  yang 
sedikit  dalam  beberapa  kejadian,  dan  ia  dianggap  sebagai  suatu 
mu jizat  dan  bukti  perutusannya.  Namun  begitu,  hadith  ini 
secara  khusus  merupakan  ciptaan  Abu  Hurairah  sebagai  suatu 
cara  untuk  memberikan  sumbangan  untuk  kepentingan  Bani 
Umaiyyah  dengan  mengada-adakan  kegemparan  tentang 
pembunuhan  ‘Uthman  dengan  cara  memperlihatkan  pakaiannya 
yang  bersalut  darah  dan  jari  jemari  tangan  isterinya  yang 
terpotong,  dan  dengan  cara  itu,  menyebabkan  orang  ramai 
menangisi  dan  meratapi  kematiannya. 

Abu  Hurairah  kelihatan  memiliki  sebuah  bekas  yang  jauh 
lebih  besar  daripada  mizwad  (bekas  bekalan)  nya,  yang 
dengannya  dia  dapat  mengeluarkan  hadith  dalam  apa  jua  corak, 
teks  atau  bentuk  yang  dia  sukai,  bila  sahaja  dia  kehendaki  dan 
dalam  keadaan  bagaimana  dia  citrakan  kerana  kerapkali  apabila 
dia  meriwayatkan  sesuatu  dia  ditanya:  “ Adakah  kamu 

mendengarnya  sendiri  daripada  Nabi  (s. ‘a. w)?”  dan  dia  akan 
menjawab:  “ Tidak,  tetapi  ia  adalah  daripada  bekas  Abu 
Hurairah.”  Sudah  jelas  ketakjuban  Abu  Hurairah  adalah  terlalu 
banyak  untuk  dapat  dimuatkan  dalam  satu  jilid. 

55.  Abu  Hurairah  mengaitkan  cerita  atau  riwayatnya  sendiri  kepada 
Nabi  (s.‘a.w) 

Adalah  menjadi  kebiasaan  bagi  Abu  Hurairah  mengaitkan 
(hadith)  secara  langsung  kepada  Nabi  (s. ‘a. w),  walaupun  hadith-hadith 
itu  diterimanya  daripada  orang  perantara.  Dengan  kata-kata  lain,  dia 
tidak  membuat  sebarang  perbezaan  di  antara  apa  yang  dia  dengari 
sendiri  daripada  Nabi  (s. ‘a. w)  secara  langsung  dan  apa  yang  dia  perolehi 
menerusi  orang  lain.  Contoh,  riwayatnya  bahawa  Nabi  (s. ‘a. w)  berkata 
kepada  bapa  saudaranya,  Abu  Talib:  “ Ucapkanlah  La  ilaha  illa  Allah, 
aku  akan  menjadi  saksi  untukmu  pada  Hari  Qiyamah....”  dan 
sebagainya.  Sudah  diketahui  umum  bahawa  Abu  Talib  wafat  20  tahun 
sebelum  Abu  Hurairah  datang  ke  kota  Hijaz  dari  tanah  tumpah 
darahnya,  Yaman  dan  kerana  itu,  tidak  timbul  persoalan  dia 
mendengarnya  secara  langsung  daripada  Nabi  (s. ‘a. w)  yang 
menyebutkan  demikian  tetapi  Abu  Hurairah  meriwayatkannya  tanpa 
menyebutkan  nama  orang  tengah  atau  perantara  seolah-olah  dia 
melihat  dengan  matanya  sendiri  bahawa  Nabi  (s. ‘a. w)  berbicara  dengan 
bapa  saudaranya,  Abu  Talib  dan  benar-benar  mendengar  kata-katanya. 

Sekali  lagi,  Abu  Hurairah  menceritakan  bahawa  ketika  ayat  “ wa 
andhir  ‘asyirata-ka’l-aqrabin,”  diwahyukan,  Nabi  (s. ‘a. w)  berdiri  di  antara 
bapa-bapa  saudaranya  sambil  berkata:  “Wahai  kaum  Quraisy,  aku  tidak 
dapat  menyelamatkanmu  daripada  Allah....”  Di  sini  sekali  lagi,  semua 
ulama  bersepakat  bahawa  ayat  ini  diwahyukan  semasa  zaman-zaman 
awal  kenabian  baginda  (s. ‘a. w)  bahkan  sebelum  ia  diketahui  umum 
sementara  pada  masa  itu,  Abu  Hurairah  masih  lagi  berada  di  Yaman 
sebagai  seorang  bukan  Islam  kerana  dia  hanya  datang  ke  kota  Hijaz 
kira-kira  20  tahun  selepas  penurunan  wahyu  tersebut.  Bagaimana 
mungkin  dia  boleh  mendakwa:  Nabi  (s. ‘a. w)  berdiri  sambil  berkata,” 
seolah-olah  dia  hadir  dalam  peristiwa  itu  dan  melihat  semua  yang 
berlaku  dalam  kejadian  itu  dengan  matanya  sendiri  dan  mendengar 
semua  perkataan  itu  dengan  telinganya  ketika  ia  ditutur  atau  diucapkan 
di  tempat  itu. 

Demikianlah  juga,  katanya:  Nabi  (s. ‘a. w)  selalu  berdoa  dalam 
gunutoya:  “ Ya  Allah,  ampunilah  Salma  bin  Hisyam;  Ya  Allah  ampunilah 
Walid  bin  Walid;  Ya  Allah  ampunilah  Ayyasy  bin  Abi  Rabi'ah;  Ya  Allah 
ampunilah  orang-orang  mu’min  yang  lemah  (yang  orang-oang  kafir 
dapat  tawan  kembali  daripada  berhijrah....)” 

Tokoh  ulama  semasa  yang  terulung  pada  zaman  ini,  Muhammad 
Amin  al-Misri  telah  juga  merujuk  kepada  sikap  dan  tabiat  Abu  Hurairah 

apabila  dia  menyebutkan:  Adalah  jelas  bahawa  Abu  Hurairah  tidak 
hanya  membataskan  dirinya  kepada  apa  yang  dia  sendiri  dengar 
daripada  Nabi  (s. ‘a. w)  bahkan  dia  juga  menceritakan  daripada  Nabi 
(s. ‘a. w)  apa  yang  dia  terima  menerusi  orang  lain. 

Hakikatnya,  Abu  Hurairah  sendiri  mengakui  kenyataan  ini. 
Contoh,  ketika  dia  menceritakan  hadith  yang  dikatakan  daripada  Nabi 
(s. ‘a. w)  bahawa  seseorang  yang  berada  dalam  keadaan  berjanabah 
(berhadath  besar)  pada  waktu  subuh  tidak  harus  berpuasa,  dan  A’isyah 
serta  Umm  Salmah  menafikannya,  dia  mengembalikan  hadith  itu 
sebaliknya  kepada  Fadl  bin  ‘Abbas  dengan  mengatakan  bahawa  dia 
tidak  mendengarnya  daripada  Nabi  (s. ‘a. w),  tetapi  daripada  Fadl  bin 
Abbas.  Apakah  hadith  ini  palsu  atau  sahih,  kenyataannya  adalah 
bahawa  Abu  Hurairah  di  sini  dengan  sendirinya  mengakui  bahawa  dia 
memperolehinya  daripada  Fadl  dan  bukannya  secara  langsung  daripada 
Nabi  (s. ‘a. w). 

Mungkin  dapat  dihujahkan  untuk  menyokong  Abu  Hurairah 
bahawa  ia  tidak  memberikan  kesan  kepada  kesahihan  hadith  itu 
sekiranya  ia  diterima  walaupun  tidak  langsung  daripada  Nabi  (s. ‘a. w)  , 
tetapi  menerusi  seorang  perawi  selama  mana  diterangkan  bersumber 
daripada  Nabi  (s. ‘a. w)  pada  akhirnya.  Ini  bukanlah  alasan  yang  kukuh 
kerana  kaedah  ilmu  hadith  menghubungkan  kepada  kesahihan, 
kejujuran  dan  kesepaduan  semua  perawi  yang  mungkin  terlibat  dalam 
periwayatan  hadith  daripada  Nabi  (s. ‘a. w)  hingga  ke  peringkat  terakhir 
sewaktu  ia  dicatatkan.  Oleh  yang  demikian,  adalah  menjadi  suatu 
kewajiban  bagi  setiap  orang  (perawi)  yang  tidak  menerima  hadith  itu 
secara  langsung  daripada  Nabi  (s. ‘a. w)  menyatakan  nama  perawi  yang 
menerimanya  secara  langsung  daripada  Nabi  (s. ‘a. w)  dan  juga  nama- 
nama  semua  orang  yang  menjadi  perawi  hingga  kepada  perawi  yang 
terakhir.  Ini  merupakan  suatu  kewajiban  bertujuan  untuk  menguji 
kesahihan  hadith  itu  menerusi  penglihatan  hanya  para  perawi  yang 
benar  dan  boleh  dipercayai,  dan  hal  ini  tidak  mungkin  berlaku 
sekiranya  nama  walaupun  salah  seorang  daripada  perantara  (orang 
tengah)  tidak  diketahui.  Kesimpulan  perbincangan  ini  menunjukkan 
bahawa  oleh  kerana  Abu  Hurairah  selalu  membuangkan  nama-nama 
perawi  yang  menjadi  perantaraan  dalam  kebanyakan  hadith  yang 
diriwayatkan ny a menyebabkan  ia  boleh  dipersoalkan  kecuali  hadith- 
hadith  itu  diakui  oleh  orang  lain  menerusi  para  perawi  yang  tidak 
terputus,  yang  kesahihannya  dapat  diperiksa  dan  diuji.  Oleh  kerana  itu, 
hadith-hadith  yang  diriwayatkan  Abu  Hurairah  sendirian  gagal  diterima 
sebagai  hadith  yang  sahih  dan  boleh  dipercayai. 

56.  Abu  Hurairah  mendakwa  dia  hadir  sedangkan  dia  sebenarnya 
tidak  hadir 

Riwayat-riwayat  Abu  Hurairah  turut  diragukan  kerana  dalam 
beberapa  keadaan,  dia  mendakwa  hadir  di  tempat  itu  sedangkan 
sebenarnya  dia  tidak  hadir  dan  tidak  mungkin  dapat  hadir  kerana 
alasan-alasan  yang  dapat  ditolak  lagi. 

Contoh,  katanya:  Aku  memanggil  Ruqaiyyah,  anak  perempuan 
Nabi  (s. ‘a. w),  isteri  ‘Uthman  ketika  dia  sedang  memegang  sikat  di 
tangannya.  Katanya:  “ Nabi  (s. ‘a. w)  baru  sahaja  pergi  daripadaku, 
selepas  aku  menyikat  rambutnya.  Dia  berkata  kepadaku:  “ Bagaimana 
kamu  mendapati  Abu  ‘Abdullah  (iaitu  ‘Uthman).”  Aku  berkata:  “Baik.” 
Dia  pun  berkata:  “ Layanilah  dia  dengan  penuh  hormat  kerana  di 
kalangan  sahabatku,  dia  mempunyai  akhlak  yang  hampir  sama 
denganku.” 

Al-Hakim  telah  menceritakan  hadith  ini  dalam  al-Mustadrak 119 
dengan  menyebutkan  bahawa  sumber  hadith  tersebut  adalah  sahih 
tetapi  teksnya  (matan)  tidak  dapat  dipercayai  kerana  Ruqaiyyah  telah 
wafat  3 tahun  selepas  Hijrah  pada  masa  kemenangan  al-Badr 
sedangkan  Abu  Hurairah  memeluk  Islam  selepas  kemenangan  Khaybar 
pada  tahun  7 Hijrah.  Kenyataan  yang  sama  dicatatkan  oleh  al-Dhahabi 
dalam  Talkhis  al-Mustadrak  mengenai  hadith  ini. 

Berhubung  dengan  sifat  terlupa  Nabi  (s. ‘a. w),  Abu  Hurairah 
menceritakan:  Kami  bersalat  zuhr  atau  ‘Asr  bersama-sama  dengan 
Rasulullah  (s. ‘a. w)  apabila  baginda  mengakhirinya  dengan  hanya  dua 
raka'at.  Justeru  itu,  Dhu  al-Yadain  berkata  kepada  baginda:  “ Adakah 
kamu  mengqasarkan  (memendekkan)  salat  atau  kamu  terlupa.”  Namun 
demikian,  Dhu  al-Yadain  telah  pun  mati  syahid  dalam  peperangan  al- 
Badr  lama  dahulu  sebelum  Abu  Hurairah  menganuti  Islam  seperti  yang 
telah  diperlihatkan  sebelumnya. 

Banyak  kali  juga,  Abu  Hurairah  mengucapkan  kata-kata  ini 
untuk  meraikan  kejayaan:  “Kami  telah  menakluki  Khaybar,  ketika  dia 
tidak  memperolehi  emas  atau  perak  sebagai  harta  rampas  perang  tetapi 

hanya  bebiri  dan  kambing,  lembu,  unta  dan  sedikit  harta  seperti  ” 

Walaupun  telah  disepakati  bahawa  dia  memang  tidak  pernah  hadir  pada 
masa  penaklukan  Khaybar.  Oleh  kerana  itulah,  para  pensyarah  kedua- 
dua  kitab  Sahih  al-Bukhari  dan  Muslim  turut  sama  meragui  kesahihan 


119  Lihat:  Al-Hakim,  al-Mustadrak,  II,  h. 48. 

ayat  tersebut:  “ kami  menakluki  Khaybar,”  dan  hanya  benar-benar 
dapat  mengambilnya  sebagai  merujuk  kepada  umat  Islam  secara  umum. 

Biasanya,  dia  juga  mengatakan:  “ Kami  mengambil  bahagian 
dalam  Perang  Khaybar  bersama-sama  dengan  Nabi  (s. ‘a. w)...”120 
Sebentar  tadi  telah  pun  disebutkan  bahawa  Abu  Hurairah  tidak  pernah 
hadir  dalam  Perang  Khaybar  kerana  dia  menganuti  Islam  selepas 
kemenangan  di  Khaybar. 

Dia  juga  turut  berkata:  “ Aku  melihat  70  orang  ahli  Suffah,  tiada 
seorang  pun  mempunyai  sehelai  kain  menutupi  badan  mereka.”  Kini, 
fakta  menunjukkan  bahawa  70  orang  ahli  Suffah  telah  mati  syahid 
dalam  Perang  Bi’r  al-Ma‘unah  yang  meletus  pada  bulan  Safar  tahun  4 
selepas  Hijrah  lama  sebelum  Abu  Hurairah  menerima  Islam  atau  datang 
dari  tanah  tumpah  darahnya,  Yaman.  Bagaimanakah  dia  boleh 
mengatakan  bahawa  dia  melihat  mereka? 

Sememangnya  cukup  jelas  bahawa  Abu  Hurairah  biasanya 
menceritakan  daripada  Nabi  (s. ‘a. w)  apa  yang  dia  sendiri  tidak  benar- 
benar  mendengar  daripada  baginda  (s. ‘a. w)  dan  dia  turut  menunjukkan 
dirinya  hadir  sedangkan  dia  memang  tidak  pernah  hadir.  Cukup 
menghairankan  bahawa  para  pengarang  Sahih  telah  memenuhkan  kitab 
mereka  dengan  cerita-ceritanya  tanpa  mengambilkira  atau 
mempertimbangkan  aspek-aspek  tabiatnya  yang  amat  penting  ini  dalam 
menyampaikan  riwayat  hadith  tersebut,  dan  tidak  pula  menguji  hadith- 
hadith  itu  menurut  ukuran  yang  diterimapakai  bagi  mengesan 
pemalsuan  dan  rekacipta  sementara  orang  ramai  pula  pada  umumnya 
hanya  mengikut  pengarang-pengarang  kitab  Sahih  dan  melakukan 
perkara  yang  sama  berkaitan  dengan  hadith-hadith  tersebut  tanpa 
menguji  kesahihan  dan  kebenarannya. 

57.  Penolakan  hadith-hadith  Abu  Hurairah  oleh  tokoh-tokoh  terawal 

Pada  masa  Abu  Hurairah  masih  hidup  itu  sendiri,  ramai  orang 
menolak  dan  membenci  cerita  atau  riwayatnya  kerana  dia 
menceritakannya  dalam  jumlah  yang  sangat  besar  dan  telah 
menerimapakai  gaya  atau  stail  rekaannya  sendiri  yang  agak  aneh,  yang 
menimbulkan  keraguan  dalam  pemikiran  orang  ramai  dan  mereka 
enggan  menerima  hadith  tersebut,  dari  kedua-dua  aspek,  kualiti  dan 
bilangan  (kuantiti). 


120  Lihat:  Al-Bukhari,  Sahih,  III,  h. 34. 

Abu  Hurairah  sendiri  berkata  dalam  nada  sesal  dan  tidak 
berdaya:  “ Orang  ramai  mengatakan  bahawa  Abu  Hurairah 
menceritakan  hadith  yang  terlalu  banyak,  namun  Allah  akan  ditemui 
jua.  Mereka  juga  mengatakan  bahawa  Muhajirin  dan  Ansar  tidak 
meriwayatkan  hadith  sedemikian  banyak.”  Di  sini  dia  dengan  jelas 
menunjukkan  bahawa  kedua-dua  aspek,  bilangan  dan  kualiti 
riwayatnya  tidak  disukai  orang  ramai.  Dia  juga  turut  memberikan 
amaran  kepada  mereka  dengan  Allah  dan  Hari  Pengadilan  ketika 
mereka  semua  akan  menemui-Nya.  Dalam  kata-katanya  yang  lain,  dia 
dengan  terang  mengatakan:  “ Namun  mengenai  dua  baris  ayat  dalam  al- 
Qur’an,  aku  tentu  tidak  meriwayatkan  sesuatu  kepadamu  sama  sekali, 
iaitu: 


“ Sesungguhnya  orang-orang  yang  menyembunyikan  apa 
yang  telah  Kami  turunkan  berupa  keterangan-keterangan 
(yang  jelas)  dan  petunjuk,  setelah  Kami  menerangkannya 
kepada  manusia  dalam  al-Kitab,  mereka  itu  dilaknati 
Allah  dan  dilaknati  (pula)  oleh  semua  (makhluk)  yang 
dapat  melaknat.”121 

Ia  telah  diriwayatkan  oleh  kedua-dua  tokoh,  al-Bukhari  dan 
Muslim. masing-masing  dalam  kitab  Sahih  mereka. 

Hujah  yang  sama  telah  diterangkan  lebih  lanjut  oleh  Abu  Zarrin 
yang  mengatakan:  Abu  Hurairah  datang  kepada  kami,  sambil  memukul- 
mukul  dahinya  dengan  tangannya  seraya  berkata:  “ Lihatlah  di  sini, 
adakah  kamu,  orang  ramai  bermaksud  mengatakan  bahawa  aku 
berdusta  dengan  nama  Rasulullah  (s. ‘a.  w)  bertujuan  memberikan 
petunjuk  kepadamu  sedangkan  aku  sendiri  tidak  mendapat  petunjuk.” 

Ketika  Abu  Hurairah  datang  ke  ‘Iraq  bersama-sama  Mu'awiyah 
dan  melihat  sebilangan  besar  orang  yang  datang  menyambutnya,  dia 
pun  berlutut  di  Masjid  Kufah,  kemudian  batuk  beberapa  kali  agar 
orang  ramai  memberikan  perhatian  kepadanya  dan  apabila  semua  orang 
berkumpul  di  sekelilingnya,  dia  mengungkapkan  kepada  mereka:  “ 
Wahai  penduduk  ‘Iraq,  adakah  kamu  aku  berdusta  terhadap  Allah  dan 
Rasul-Nya  (s. ‘a. w)  dan  menjadikan  diriku  layak  dihumbankan  ke 
neraka...”  dan  kemudian  dia  terus  melemparkan  segala  bentuk  tuduhan 
dan  kesalahan  ke  atas  ‘Ali  (‘a. s)  hanya  semata-mata  untuk 


121  Al-Qur’an,  surah  al-Baqarah  (2):  159. 

menyenangkan  tuannya  dan  juga  musuh-musuh  ‘Ali  (‘a. s)  dengan  kata- 
kata  yang  penuh  dengan  pendustaan  dan  rekaan. 1Ji 

Ibn  Qutaibah  telah  mencatatkan  dalam  kitabnya,  Ta’wil 
Mukhtalaf  al-Hadith 12j  bahawa  Nizam  mengatakan  bahawa  ‘Umar, 
‘Uthman,  ‘Ali  (‘a. s)  dan  ‘A’isyah  seringkali  mendustakan  Abu  Hurairah. 
Bahkan  ketika  cuba  mendebatkan  Nizam  dan  mempertahankan  Abu 
Hurairah,  Ibn  Qutaibah  mengakui  seperti  berikut:  Berhubung  dengan 

keterangan  Nizam  bahawa  ‘Umar,  ‘Uthman,  ‘Ali  (‘a. s)  dan  ‘A’isyah 
seringkali  mengenepikan  Abu  Hurairah,  hakikatnya  adalah  bahawa  Abu 
Hurairah  berada  dalam  kumpulan  bersama-sama  Nabi  (s. ‘a. w)  untuk 
hanya  3 tahun  sahaja  dan  orang  ramai  telah  meriwayatkan  begitu 
banyak  cerita  daripadanya.  Oleh  yang  demikian,  apabila  dia 
menceritakan  lebih  banyak  daripada  apa  yang  diceritakan  berbanding 
dengan  para  sahabat  yang  lain  termasuklah  sahabat-sahabat  besar  atau 
sahabat-sahabat  yang  terkemuka  dalam  Islam,  mereka  menyalahkannya 
dan  mendustakannya  dengan  mengatakan  “ bagaimana  kamu 
mendengar  semuanya  itu  secara  bersendirian,  dan  siapakah  lagi  yang 
mendengarnya  bersama-samamu?”  ‘A’isyah  merupakan  tokoh  yang 
paling  keras  mendustakannya  kerana  hayatnya  yang  lebih  panjang 
seperti  hayatnya  juga. 

‘Umar  juga  turut  bersikap  keras  terhadap  sesiapa  sahaja  yang 
banyak  meriwayat  tanpa  mendapat  pengukuhan  dan  pengesahan 
terhadap  riwayat  itu...”  Dengan  cara  ini  jugalah,  dia  (Ibn  Qutaibah) 
mengakui  keterangan  Nizam  itu.  Hanya  kebenaran  jualah  yang  pasti 
menyingkapkan  kebenaran  pada  akhirnya. 

Para  sahabat  besar  dan  bahkan  orang-orang  selepas  mereka 
tetap  mendustakan  Abu  Hurairah  sepanjang  hayat  mereka  dan  tidak 
teragak-agak  melakukannya,  tetapi  kebanyakan  manusia  muslim  yang 
datang  selepas  mereka  mulai  mengelakkan  diri  daripada 

mendustakannya  kerana  mereka  berpegang  kepada  kepercayaan 
tentang  “ semua  sahabat  adalah  adil,”  pada  umumnya  dan  enggan 
melakukan  penyelidikan  atau  pengkajian  terhadap  akhlak  mereka 
sebagai  suatu  prinsip  asas.  Dengan  cara  ini,  mereka  meletakkan 
pelbagai  bentuk  halangan  atau  rintangan  kepada  akal  dan  pemikiran 
mereka,  membutakan  mata  dan  menutupi  telinga  mereka  sama  seperti 
yang  digambarkan  dalam  ayat  al-Qur’an: 


122  Lihat:  Syarh  Nahj  al-Balaghah,  I,  h. 359. 

123  Lihat:  Ibn  Qutaibah,  Ta’wil  Mukhtalaf  al-Hadith,  h. 27. 

“ Mereka  tuli,  bisu  dan  buta,  maka  tidaklah  mereka  akan 

kembali  (ke  jalan  yang  benar).”124 

Walau  bagaimanapun,  para  Imam  di  kalangan  Ahl  al-Bait  (‘a. s) 
iaitu  kaum  kerabat  Rasulullah  (s. ‘a. w)  menilai  semua  sahabat 

berdasarkan  penilaian  sahabat  terhadap  diri  mereka  sendiri.  Oleh  itu, 
berhubung  dengan  Abu  Hurairah,  pendapat  mereka  adalah  sama  seperti 
‘Ali  (‘a. s),  ‘Umar,  ‘Uthman  dan  ‘A’isyah  sebutkan  di  atas,  dan  semua 
pengikut  mereka  iaitu  golongan  Syi'ah  sama  ada  yang  awal  atau  yang 
akhir  sentiasa  mengikuti  mereka  dalam  perkara  ini  mulai  pada  zaman 
Amir  al-Mu’minin  ‘Ali  (‘a. s)  hingga  ke  hari  ini. 

Berhubung  dengan  pendapat  tokoh-tokoh  lain,  pandangan 
beberapa  orang  tokoh  terkemuka  dicatatkan  seperti  di  bawah: 

Imam  Abu  Ja‘far  Askafi  mengatakan:  Abu  Hurairah  dianggap 
sebagai  seorang  gila  oleh  para  ketua  kami  dan  tidak  boleh  diterima 
sebagai  perawi.  Beliau  juga  mengatakan:  Khalifah  ‘Umar  memukulnya 
dengan  tali  cemeti  sambil  berkata  “ kamu  menyampaikan  riwayat  yang 
keterlaluan  banyaknya  daripada  Nabi  (s. ‘a. w)  dan  aku  pasti  akan 
memerangimu  kerana  kamu  melakukan  penddustaan  terhadap  Nabi 
(s. ‘a.  w).” 


Sufyan  al-Thauri  menceritakan  daripada  Mansur,  daripada 
Ibrahim  al-Taimi  yang  mengatakan:  Orang  ramai  tidak  mengakui 
hadith-hadith  Abu  Hurairah  kecuali  yang  berkaitan  dengan  syurga  dan 
neraka. 

Abu  Usamah  menceritakan  daripada  A'masy  yang  mengatakan: 
Ibrahim  merupakan  seorang  yang  boleh  dipercayai  dalam  hadith. 
Justeru  apabila  aku  mendengar  hadith,  aku  pergi  kepadanya  dan 
menyebutkan  di  hadapannya.  Pada  suatu  hari  aku  membawa  beberapa 
buah  hadith  kepadanya  yang  diceritakan  daripada  Abu  Salih, 
seterusnya  daripada  Abu  Hurairah.  Katanya:  Maafkan  aku  dalam 
persoalan  Abu  Hurairah  kerana  orang  ramai  biasanya  menolak 
kebanyakan  hadith  daripadanya. 

Telah  diceritakan  daripada  ‘Ali  (‘a. s)  bahawa  beliau  berkata: 
Pembohong  besar  di  kalangan  manusia  atau  katanya,  di  kalangan 
manusia  yang  hidup  terhadap  Nabi  (s. ‘a. w)  ialah  Abu  Hurairah  al-Dusi. 


124  Al-Qur’an,  surah  al-Baqarah  (2):  18. 

Abu  Yusuf  menanyakan  Abu  Hanifah  bahawa  dalam  sesuatu 
persoalan  yang  kita  bertembung  dengan  sebuah  hadith  dikatakan 
daripada  Nabi  (s. ‘a. w)  tetapi  berbeza  sama  sekali  dengan  pendapat  kita, 
apakah  yang  harus  kita  lakukan  terhadapnya.  Katanya:  “ Sekiranya  ia 
disampaikan  menerusi  sanad  (perawi)  yang  benar,  kita  hendaklah 
mengamalkannya  dan  mengenepikan  pendapat  kita.”  Kemudian  aku 
berkata:  “ Apakah  pula  katamu  mengenai  Abu  Bakr  dan  ‘Umar.”  Dia 
berkata:  “ Dalam  urusan  mengenai  mereka,  aku  menegahmu  daripada 
memberikan  pendapat.”  Aku  berkata  lagi:  “ ‘Ali  (‘a. s)  dan  ‘Uthman  pula.” 
Dia  berkata:  “ Kedua-duanya  sama  sahaja.”  Apabila  dia  melihat  bahawa 
aku  menamakan  para  sahabat  seorang  demi  seorang,  lalu  dia  berkata:  “ 
Semua  sahabat  adalah  adil  melainkan  beberapa  orang  sahaja,”  dengan 
mengecualikan  Abu  Hurairah  dan  Anas  bin  Malik. 

Ringkasnya,  sudah  jelas  bahawa  Abu  Hanifah  dan  para  sahabat 
lain  biasanya  menolak  hadith-hadith  Abu  Hurairah  apabila  ia 
bercanggah  dengan  pendapat  mereka.  Sebagai  contoh:  Abu  Hurairah 
dan  semua  sahabat  bersepakat  bahawa  salat  akan  terbatal  disebabkan 
perbuatan  bercakap  sama  ada  terlupa,  jahil  atau  kerana  sesuatu  yang 
seolah-olah  menunjukkan  orang  yang  melakukannya  itu  sudah  selesai. 
Madhhab  Fiqh  Hanafi  adalah  jelas  dalam  persoalan  itu  dan  pendapat 
yang  sama  dipegang  oleh  Sufyan  al-Thauri.  Ini  bermakna  bahawa 
mereka  tidak  memberikan  perhatian  dan  penekanan  langsung  kepada 
hadith  Abu  Hurairah  di  mana  dia  menceritakan  bahaw:  Nabi  (s. ‘a. w) 
pada  suatu  ketika  terlupa  dan  mengakhiri  salat  empat  raka ‘a  t dalam 
dua  raka ‘a  t,  kemudian  baginda  bangkit  daripada  tempat  salatnya  and 
pergi  ke  biliknya.  Kemudian  baginda  datang  kembali  ketika  itu 
ditanyakan  kepadanya:  “ Adakah  kamu  mengqasarkan  (memendekkan) 
salat  atau  terlupa.”  Baginda  membalas:  Aku  tidak  mengqasarkan  dan 
bukan  terlupa.”  Kemudian  mereka  berkata:  “ Tetapi  kamu  melakukan 
dua  raka ‘a  t sahaja  bersama-sama  kami.”  Selesai  soal-jawab  di  antara 
baginda  dengan  mereka,  baginda  percaya  apa  yang  mereka  katakan. 
Justeru  dengan  bersandarkan  dua  raka ‘a  t terdahulu  itu,  baginda 
menyempurnakan  salat  kemudian  bersujud  sahwi  (sujud  kerana 
terlupa). 

Atas  dasar  inilah,  Imam  Malik,  Imam  al-Syafi‘i  dan  Imam  Ahmad 
berpendapat  bahawa  bercakap  kerana  terlupa  semasa  bersalat,  atau 
keyakinan  orang  yang  menunaikan  salat  bahawa  dia  tidak  terikat  lagi 
dengannya  tidak  menyebabkannya  terbatal.  Bagimanapun,  sebaliknya 
Abu  Hanifah  tidak  menerima  dan  mengakui  hadith  Abu  Hurairah 
kerana  dia  berpendapat  salat  terbatal  dalam  keadaan  seperti  itu. 

Sebelum  menamatkan  perbincangan,  kami  kemukakan  di  bawah 
ini  beberapa  contoh  yang  menunjukkan  kedudukan  Abu  Hurairah  pada 
pandangan  beberapa  orang  sahabat: 

(1)  Menurut  Musaddad  dalam  Musnadnya,  dan  Ibn  Hajar  dalam 
Isabahnya,  Abu  Hurairah  dikatakan  berkata:  Apabila  ‘Umar  mendapat 
tahu  tentang  hadith-hadithku,  dia  mengutus  kepadaku  dan  berkata: 
Adakah  kamu  bersama-sama  kami  pada  hari  kami  berada  dalam  rumah 
si-polan  dan  si-polan?”  Aku  berkata:  “ Ya.”  Dia  berkata:  “ Nabi  (s. ‘a. w) 
berkata  pada  hari  itu,  barang  siapa  berdusta  terhadapku  dengan 
sengaja,  maka  sedialah  tempatnya  di  neraka.” 

Ini  merupakan  petunjuk  paling  jelas  bahawa  Abu  Hurairah 
bukanlah  di  kalangan  orang-orang  yang  meriwayatkan  hadith  semasa 
‘Umar  bahkan  bukan  pula  termasuk  orang-orang  yang  ‘Umar  lihat  atau 
dengar  meriwayatkan  hadith.  Namun  begitu,  apabila  dia  mendapat  tahu 
beberapa  buah  hadith  Abu  Hurairah  menerusi  orang-orang  lain  dan 
keanehannya  memeranjatkannya,  dia  menghantar  peringatan 
kepadanya  untuk  memberikan  amaran  terhadap  perkara  tersebut 
dengan  pembalasan  neraka. 

(2)  Menurut  Ibn  ‘Asakir  dalam  kitabnya,  Kanz  al-‘Ummal125  ‘Umar  pada 

suatu  kali  memperingatkan  Abu  Hurairah  dengan  katanya:  “ 

Hentikanlah  menyampaikan  riwayat  daripada  Nabi  (s. ‘a. w)  atau 
sekiranya  tidak,  aku  akan  campakkanmu  ke  bumi  Dus  atau  bumi 
monyet.” 

(3)  Menurut  Imam  Abu  Ja‘far  Askali,  seperti  yang  telah  disebutkan 
terdahulu,  pada  suatu  kali  ‘Umar  begitu  marah  terhadap  Abu  Hurairah 
kerana  meriwayatkan  hadith  keterlaluan  banyaknya  daripada  Nabi 
(s. ‘a. w)  lalu  memukulnya  dengan  tali  cemetinya  sambil 
memperingatkannya  dengan  kata-katanya:  Kamu  sudah  keterlaluan, 
dan  kerana  itu  aku  terpaksa  menentangmu  disebabkan  pendustaanmu 
terhadap  Nabi  (s. ‘a. w). 

(4)  ‘Umar  melucu tkannya  dari  Bahrain  selepas  memukulnya  sehingga 
bahagian  belakangnya  berdarah  dan  dia  mengambil  balik  10  000  dirham 
harta  Bait  al-Mal  daripadanya  dan  memberikan  peringatan  kepadanya 
dengan  kata-kata  yang  kesat  seperti  yang  diperlihatkan  dalam 
keterangan  Abu  Hurairah  semasa  pemerintahan  dua  orang  khalifah. 


125  Ibn  ‘Asakir,  Kanz  al-‘Ummal,  V,  h. 239.  (Hadith  no.4885). 

(5)  Menurut  Muslim  dalam  Sahihnya,126  ‘Umar  memukul  Abu  Hurairah 
pada  masa  hayat  Nabi  (s. ‘a. w)  begitu  teruk  sehingga  jatuh  terduduk. 

(6)  Abu  Ja'far  Askafi  telah  menceritakan  bahawa  ketika  ‘Ali  (‘a. s) 
terdengar  mengenai  Abu  Hurairah  meriwayatkan  hadith,  beliau  berkata: 
“ Dia  manusia  paling  banyak  berdusta,”  atau  katanya:  “ pendusta  paling 
besar  terhadap  Rasulullah  (s. ‘a. w)  di  kalangan  manusia  yang  hidup 
ialah  Abu  Hurairah.” 

(7)  Abu  Hurairah  selalu  mengatakan:  “ Sahabatku  menceritakan 
kepadaku,”  atau  “ aku  melihat  sahabatku,”  atau  “ sahabatku  Nabi 
(s. ‘a. w)  telah  berkata  kepadaku.”  Apabila  ia  disampaikan  kepada  ‘Ali 
(‘a. s),  beliau  berkata:  “ Bilakah  masanya  Rasulullah  (s. ‘a. w)  menjadi 
sahabatmu,  wahai  Abu  Hurairah?” 

(8)  Menurut  al-Hakim  dalam  kitabnya,  al-Mustaclrak  2 ketika  hadith- 
hadith  Abu  Hurairah  sampai  kepada  pengetahuan  ‘A’isyah,  dia 
mengutuskan  seseorang  kepadanya  dan  berkata:  “ Apalah  hadith-hadith 
ini  yang  sampai  kepada  kami  bahawa  kamu  menceritakan  sesuatu 
daripada  Nabi  (s. ‘a. w).  Adakah  kamu  mendengar  lain  daripada  apa  yang 
kami  dengar,  adakah  kamu  melihat  lain  daripada  apa  yang  kami  lihat?” 
katanya,  “ Wahai  Umm  al-Mu’minin,  cermin  dan  logammu 
menjauhkanmu  daripada  Nabi  (s. ‘a. w).” 

(9)  Abu  Hurairah  menceritakan  bahawa  anjing,  wanita  dan  kaldai 
membatalkan  salat  lalu  ‘A’isyah  menolaknya  dengan  berkata:  “ Aku 
melihat  Nabi  (s. ‘a. w)  menunaikan  salat  di  tengah-tengah  katil  sedang 
aku  pula  berada  di  atas  katil  menjadi  hadangan  antara  baginda  dengan 
Qiblah.” 

(10)  Abu  Hurairah  menceritakan  sebuah  hadith  yang  menentang 
berjalan  di  atas  sebelah  kaki  sahaja.  Ketika  ‘A’isyah  mendapat  tahu 
mengenainya,  dia  berjalan  di  atas  sebelah  kaki  dan  berkata  “ Aku  pasti 
akan  menentang  Abu  Hurairah  dalam  persoalan  ini.” 

(11)  Abu  Hurairah  menceritakan  bahawa  sesiapa  berada  dalam  keadaan 
berjunub  menjelang  subuh  (dalam  keadaan  berhadath  besar)  tidak 
harus  berpuasa.  Dia  telah  ditolak  dalam  hal  ini  oleh  ‘A’isyah  dan  Umm 
Salmah  seperti  yang  telah  dinyatakan  sebelumnya. 


126  Muslim,  Sahih,  I,  h. 34. 

127  Al-Hakim,  al-Mustadrak,  III,  h. 509. 

Hadith  ini  dan  dua  hadith  yang  terdahulu  boleh  diperolehi  di 
dalam  Ta’wil  Mukhtalaf  al-Hadith  oleh  Ibn  Qutaibah.128 

(12)  Dua  orang  menemui  ‘A’isyah  dan  berkata  mengenai  Abu  Hurairah 
yang  telah  meriwayatkan  daripada  Nabi  (s. ‘a. w)  bahawa  ada  tanda 
ramalan  pada  wanita  dan  binatang,  yang  menjadikan  A’isyah  hilang 
sabar  dan  berkata:  “ Demi  Allah  yang  mewahyukan  al-Qur’an  kepada 
Abu  al-Qasim  (s. ‘a.  w),  barang  siapa  meriwayatkannya  daripada 
Rasulullah  (s. ‘a. w)  bercakap  dusta.” 

(13)  Pada  suatu  kali,  Abu  Hurairah  duduk  di  sebelah  tempat  A’isyah 
dan  menceritakan  hadith-hadith  daripada  Nabi  (s. ‘a. w)  ketika  A’isyah 
sedang  membaca  tasbih.  Selepas  selesai,  dia  mengatakan:  “ Bukankah 
sesuatu  yang  menghairankan  Abu  Hurairah  menceritakan  hadith-hadith 
daripada  Nabi  (s. ‘a. w)  dan  membuatkan  aku  mendengarnya  ketika  aku 
pula  sedang  sibuk  membaca  Tasbih  sementara  dia  akan  pergi  dari  situ 
sebelum  aku  selesai.  Sekiranya  aku  dapat  menangkapnya,  aku  akan 
m e nafikan  nya . ” 

Hadith  ini  dan  hadith  yang  terdahulu  kelihatan  dalam  kitab  Ibn 
Qutaibah,  Ta’wil  Mukhtalaf  al-Hadith.129 

(14)  Abu  Hurairah  meriwayatkan  bahawa  Nabi  (s. ‘a. w)  bersabda:  “ 
Apabila  seseorang  daripada  kamu  terjaga  daripada  tidur,  dia  hendaklah 
membasuh  kedua-dua  tangannya  sebelum  meletakkannya  ke  pinggan 
kerana  tiada  seorang  pun  tahu  ke  mana  kedua-dua  tangan  itu  pergi.” 

A’isyah  menolak  hadith  ini  dan  enggan  menerimanya  sambil 
berkata:  “ Apakah  yang  boleh  kita  lakukan  dengan  mihras  (bekas  air 
yang  berat  daripada  batu  yang  dipotong).1'0  Walau  bagaimanapun, 
dapatlah  diperhatikan  bahawa  A’isyah  kelihatan  enggan  mengakui 
kesahihan  hadith  ini  kerana  dia  tidak  yakin  dan  percaya  kepada  Abu 
Hurairah. 

(15)  Abu  Hurairah  meriwayatkan  daripada  Nabi  (s. ‘a. w):  “ Sesiapa  yang 
mengusung  keranda  hendaklah  berwudu’.” 

Ibn  Abbas  tidak  mengakui  kesahihan  hadith  ini  sebaliknya  terus 
menolaknya  sambil  berkata:  “ Wudu’  tidak  wajib  semasa  mengusung 


128  Ibn  Qutaibah,  Ta’wil  Mukhtalaf  al-Hadith,  h. 27. 

129  Ibn  Qutaibah,  ibid,  h.  126. 

130  Lihat:  Ahmad  Amin,  Fajr  al-Islam,  h. 259. 

keranda  kayu.  Perkara  ini  juga  telah  diceritakan  oleh  sebilangan  besar 
ulama  yang  terpercaya  termasuklah  juga  Ahmad  Amin  dalam  Fajr  al- 
Islam.131 

(16)  Ibn  ‘Umar  selalu  meriwayatkan  bahawa  Nabi  (s. ‘a. w)  membenarkan 
membunuh  anjing  kecuali  anjing  yang  digunakan  untuk  memburu, 
untuk  mengawal  kambing  dan  bebiri  atau  untuk  menjaga  ternakan. 
Disampaikan  untuk  perhatian  Ibn  ‘Umar  bahawa  Abu  Hurairah 
menambah  dalam  hadith  itu,  anjing  yang  menjaga  lading.  Ibn  ‘Umar 
tidak  mengakuinya  tetapi  sebaliknya  menolaknya  dengan  mengatakan:  “ 
Abu  Hurairah  mempunyai  sebuah  ladang,  lalu  dia  mengadakan  sedikit 
tambahan  dalam  hadith  Nabi  (s. ‘a. w)  bertujuan  untuk  menjaga 
anjingnya  dan  juga  ladangnya  sebagai  mengambil  sikap  berhati-hati. 
Hadith  ini  kelihatan  dalam  kitab  Muslim,  Sahih.131 

(17)  Ibn  ‘Umar  tidak  mengesahkan  hadith  Abu  Hurairah  mengenai 
landak  dan  terus  meragui  kesahihannya. 

(18)  Ibn  ‘Umar  terdengar  Abu  Hurairah  meriwayatkan  hadith  bahawa 

barang  siapa  menyertai  upacara  pengusungan  jenazah,  akan  mendapat 
satu  bahagian  pahala  lalu  menyatakan:  Abu  Hurairah  telah 

menyampaikan  hadith  yang  keterlaluan  banyaknya.”  Dia  tidak 
mengakui  kesahihannya  sehinggalah  dia  menghantarkannya  kepada 
‘A’isyah  untuk  mendapatkan  pandangannya.  ‘A’isyah  turut 
meriwayatkannya  dan  barulah  selepas  itu,  dia  mengakui  kesahihannya. 
Hadith  ini  telah  dibuktikan  benar.  Muslim  telah  menyebutkannya  dalam 
kitabnya,  Sahih.133 

(19)  Amir  bin  Syuraih  bin  Hani  turut  melakukan  perkara  yang  sama 
apabila  dia  terdengar  Abu  Hurairah  menceritakan  bahawa:  “ Barang 
siapa  mengingini  bertemu  Allah,  Allah  suka  bertemu  dengannya,  dan 
barang  siapa  membenci  bertemu  Allah,  Allah  juga  tidak  suka  bertemu 
dengannya.  Dia  tidak  mengakui  kesahihan  Abu  Hurairah  sehingga  dia 
bertanya  ‘A’isyah  mengenainya  dan  ‘A’isyah  turut  meriwayatkannya 
sambil  memahamkan  maksud  hadith  itu  kepadanya.  Hadith  ini  juga 
telah  dibuktikan  benar.134 


131  Ahmad  Amin,  ibid,  h. 259. 

132  Lihat:  Muslim,  Sahih,  I,  h. 625. 

133  Muslim,  Sahih,  I,  h. 349;  al-Hakim,  al-Mustadrak,  III,  h. 5 10. 

134  Ibid. 

Berhubung  dengan  persoalan  mengenai  keadilan  semua  sahabat, 
tidak  ada  bukti  yang  menyokongnya.  Bahkan  para  sahabat  sendiri  tidak 
menyedarinya.  Malahan  sekiranya  diandaikan  hadith  itu  benar,  kita 
sebaiknya  mengikutinya  sebagai  penghormatan  kepada  sahabat  yang 
kedudukan  mereka  tidak  diketahui,  dan  bukannya  menghormati 
sahabat  yang  ditolak  oleh  setiap  orang  termasuk  ‘Umar,  ‘Uthman,  ‘Ali 
(‘a. s)  dan  ‘A’isyah  atau  seseorang  yang  patut  ditentang  kerana  ada  bukti 
yang  jelas  sementara  menentang  Abu  Hurairah  pula,  kita  memang 
mempunyai  bukti  yang  cukup  jelas. 

58.  Protes  Abu  Hurairah  terhadap  orang-orang  yang 
menyalahkannya 

Abu  Hurairah  biasanya  memprotes  terhadap  orang-orang  yang 
mendustakannya  atau  mencari  kesalahannya.  Dia  berkata:  Orang  ramai 
berkata  bahawa  Abu  Hurairah  terlalu  banyak  menyampaikan  riwayat, 
hanya  kepada  Aliahlah  tempat  kembali.  Mereka  juga  mengatakan 
bahawa  golongan  Muhajir  dan  Ansar  tidak  meriwayatkan  seperti  mana 
dirinya.  Apa  yang  pasti  saudara-saudaraku  di  kalangan  Muhajirin 
biasanya  menghabiskan  masa  berjualbeli  di  pasar  manakala  saudara- 
saudaraku  di  kalangan  Ansar  pula  melibatkan  diri  dalam  hartabenda 
mereka.  Di  pihak  yang  lain  pula,  aku  tidak  punya  apa-apa  dan  senitasa 
bersama-sama  Nabi  (s. ‘a. w)  sekadar  untuk  mengisi  perutku.  Oleh  itu, 
aku  hadir  sedangkan  mereka  pula  tidak  hadir  dan  aku  menghafal 
sedangkan  mereka  pula  terlupa,  dan  pada  suatu  hari  Nabi  (s. ‘a. w) 
bersabda:  “ Tidak  ada  seorang  pun  di  antaramu  harus  menggulungkan 
kainnya  sehingga  aku  menghabiskan  ucapanku  ini  kemudian  dia 
hendaklah  menyimpannya  dalam  dadanya  agar  dia  lupa  segala  kata- 
kataku  itu.”  Justeru  aku  membentangkan  pakaian  bercorak  kerana  aku 
tidak  mempunyai  pakaian  lain  sehinggalah  Nabi  (s. ‘a. w)  selesai 
mengucapkan  kata-katanya,  kemudian  aku  menyimpannya  dalam 
dadaku.  Lantaran  itu,  demi  Dia  yang  mengutuskannya  dengan 
kebenaran,  aku  tidak  lupa  segala  sesuatu  daripada  kata-katanya 
sehingga  ke  hari  ini.  Demi  Allah,  bagaimanapun  bagi  dua  ayat  al-Qur’an 
aku  tidak  akan  sekali-kali  menceritakan  sesuatu  kepadamu,  iaitu: 

“ Sesungguhnya  orang-orang  yang  menyembunyikan  apa 
yang  telah  Kami  turunkan  berupa  keterangan-keterangan 
(yang  jelas)  dan  petunjuk,  setelah  Kami  menerangkannya 
kepada  manusia  dalam  al-Kitab,  mereka  itu  dilaknati 
Allah  dan  dilaknati  (pula)  oleh  semua  (makhluk)  yang 
dapat  melaknati.  Kecuali  mereka  yang  telah  taubat  dan 
mengadakan  perbaikan  dan  menerangkan  (kebenaran), 
maka  terhadap  mereka  itulah  Aku  menerima  taubatnya 

dan  Akulah  Yang  Maha  Penerima  taubat  lagi  Maha 
Penyayang.”135 

Apa  yang  pasti,  Abu  Hurairah  terpaksa  memperlihatkan  hadith 
ini  untuk  menentang  orang-orang  yang  mendustakannya  dalam  kedua- 
dua  perkara  berkaitan  bilangan  hadith  dan  juga  kandungan  (kualiti) 
hadith  tersebut.  Namun  apa  yang  jelas  ini  merupakan  hadith  palsu  yang 
paling  buruk  dan  jauh  menyimpang  daripada  kebenaran.  Tidaklah  perlu 
ia  diberikan  perhatian  sama  sekali  namun  pada  hakikatnya  kedua-dua 
orang  tokoh  hadith  besar  telah  memasukkannya  sebagai  hadith  yang 
sahih  dengan  senang  hati,  begitu  jelas  sekali  berdasarkan  kepada 
pegangan  mereka  yang  menganggap  baik  tentang  sahabat  secara 
keseluruhan  walaupun  dengan  melakukan  demikian,  mereka  jelas 
sekali  berlawanan  dengan  logic  dan  bahkan  keadilan  itu  sendiri. 
Terdapat  beberapa  perkara  pokok  untuk  menggolongkan  hadith  itu 
sebagai  hadith  palsu: 

Pertama:  Abu  Hurairah  mengandaikan  bahawa  jual  dan  beli  di 
pasar  menjauhkan  golongan  Muhajirin  daripada  Nabi  (s. ‘a. w)  sementara 
penglihatan  golongan  Ansar  pula  dalam  urusan  hartabenda  mereka 
menjadikan  mereka  berada  dalam  keadaan  seperti  itu  juga.  Namun 
demikian,  apakah  pula  nilai  pendapat  ini  di  hadapan  ayat  al-Qur’an 
yang  cukup  jelas  dan  ketara  ini  yang  menyebutkan: 

“ Laki-laki  yang  tidak  dilalaikan  oleh  perniagaan  dan 
tidak  (pula)  oleh  jualbeli  daripada  mengingati  Allah.”136 

Malang  sekali  kenyataan  yang  sengaja  diada-adakan  bahawa 
Abu  Hurairah  mengatakan  dia  biasanya  tetap  bersama-sama  di  sisi  Nabi 
(s. ‘a. w)  ketika  ketua  dan  pemimpin  lain  tidak  hadir,  dan  dia  mengatakan 
demikian  tanpa  sedikit  pun  penyesalan  atau  sanggahan  kerana 
pastinya,  dia  melakukannya  pada  zaman  Mu'awiyah  ketika  pada  masa 
itu,  ‘Umar,  ‘Uthman,  ‘Ali  (‘a. s),  Talhah,  Zubair,  Salman,  ‘Ammar,  Miqdad, 
Abu  Dhar  dan  lain-lain  dari  kalangan  kelompok  tersebut  telah  tidak  ada 
lagi.  Sememangnya  dia  telah  mengatakan  sesuatu  yang  besar.  Alangkah 
jauhnya  persoalan  tersebut  daripada  reality?  Orang  ramai  sudah  sedia 
mengetahui  perhubungan  di  antara  kedudukan  ‘Ali  (‘a. s)  dengan  Nabi 
(s. ‘a. w)  iaitu  hubungan  darahnya,  keluarbiasaannya,  sentiasa  bersama- 
sama  dengan  Nabi  (s. ‘a. w)  dalam  ketenteraan  semenjak  masih  kanak- 
kanak,  Nabi  (s. ‘a. w)  mendakapkannya  ke  dadanya,  menempatkannya  di 


135  Al-Qur’an,  surah  al-Baqarah  (2):  159-160. 

136  Al-Qur’an,  surah  al-Nur  (24):  37. 

tempat  tidurnya  agar  menyentuhi  tubuhnya  supaya  ‘Ali  (‘a. s)  dapat 
menciumi  bauan  kenabiannya,  dan  Nabi  (s. ‘a. w)  biasanya 

mengunyahkan  sesuatu  lalu  memberi  ‘Ali  (‘a. s)  makan.  Justeru,  tidak 
ditemui  sebarang  bentuk  pendustaan  dalam  kata-katanya  atau 
kekurangan  dalam  perbuatannya.  Allah  juga  telah  menempatkan  ‘Ali 
(‘a. s)  dari  segi  akhlak  dan  budi  pekerti  yang  hampir  sama  dengan  Nabi 
(s. ‘a. w),  sementara  ‘Ali  (‘a. s)  pula  biasanya  mengikuti  Nabi  (s. ‘a. w)  seperti 
seekor  anak  unta  mengikuti  langkah  ibunya.  Nabi  (s. ‘a. w)  pada  setiap 
hari  mengangkat  kedudukannya  semakin  lama  semakin  tinggi  dalam 
ilmu  dan  akhlak,  dengan  memerintahkannya  mengikuti  jejak 
langkahnya.  Pada  masa-masa  tersebut,  hanya  terdapat  dua  orang 
sahaja  iaitu  ‘Ali  (‘a. s)  dan  Umm  al-Mu’minin  Khadijah  sentiasa  berada 
bersama-sama  dengan  Rasulullah  (s. ‘a. w).  Justeru  itu,  ‘Ali  (‘a. s) 
menyaksikan  cahaya  wahyu  dan  menciumi  haruman  kenabian  baginda. 
Sebagai  tambahan  kepada  keistimewaan-keistimewaan  tersebut,  beliau 
juga  merupakan  pintu  ilmu  Rasulullah  (s. ‘a. w),  pemberi  hukum  yang 
terbaik  di  kalangan  manusia  muslim,  penyimpan  rahsia  Rasulullah 
(s. ‘a. w),  pewaris  kekuasaan  baginda,  pengganti  kepimpinan  baginda, 
pengelak  segala  kebimbangan  Nabi  (s. ‘a. w),  pemilik  pendengaran  yang 
sentiasa  sedar,  pemilik  khazanah  ilmu  dalam  kitab  Allah.  Adakah 
mungkin  orang  yang  mempunyai  keperibadian  seperti  ini  melupakan 
sebarang  perbuatan  atau  perkataan  Rasulullah  (s. ‘a. w.)  yang  dikatakan 
dipelihara  oleh  Abu  Hurairah  dalam  ingatannya,  ataupun  beliau 
menyembunyikan  segala  sesuatu  sedankan  Abu  Hurairah  pula 
mendedahkannya.  Sesungguhnya  ini  merupakan  tuduhan  yang  amat 
berat. 


Lanjutan  dari  itu  juga,  di  kalangan  golongan  Muhajirin,  hanya 
terdapat  sedikit  sahaja  bilangan  orang  yang  melibatkan  diri  dalam 
jualbeli  di  pasar.  Sebagai  contoh,  mereka  ialah  Abu  Dhar,  Miqdad, 
‘Ammar  dan  70  orang  ahli  Suffah  yang  merupakan  sahabat  Abu 
Hurairah  dan  seperti  yang  telah  disebutkannya,  tidak  pernah  memiliki 
sehelai  kain  pun  pada  diri  mereka  sedangkan  dia  sendiri  memiliki 
kedua-duanya,  kain  cawat  dan  juga  selimut.  Bagaimana  mungkin  dapat 
diterima  akal  kebanyakan  mereka  tidak  meriwayatkan  hadith-hadith 
sampai  ke  tahap  seperti  Abu  Hurairah  lakukan  atau  sampai  ke  tahap 
keterlaluan  sama  seperti  yang  dilakukan  Abu  Hurairah.  Sebenarnya, 
jumlah  keseluruhan  hadith  mereka  jauh  lebih  sedikit  berbanding 
hadith-hadith  yang  secara  khusus  diriwayatkan  Abu  Hurairah  seorang 
diri. 


Keadaan  yang  sama  juga  berlaku  kepada  golongan  Ansar. 
Kebanyakan  mereka  bukanlah  orang  berada  dan  berharta,  seperti  Abu 
Hurairah  andaikan  itu.  Di  kalangan  mereka  ada  yang  langsung  tidak 

memiliki  apa-apa  seperti  Salman  al-Farisi  yang  dikatakan  oleh 
Rasulullah  (s. ‘a. w):  “ Salman  ialah  daripada  kami,  Ahl  al-Bait,”  dan  telah 
dicatatkan  mengenainya  dalam  kitab  al-Isti‘ab,  bahawa  Nabi  (s. ‘a. w) 
bersabda:  “ Sekiranya  agama  itu  berada  di  bintang  Surayya,  Salman 
akan  dapat  mencapainya.”  Sementara  itu  sekali  lagi  dalam  kitab  al- 
Isti‘ab,  ‘A’isyah  mengatakan  sesuatu  mengenainya:  “ Pada  suatu  malam 
Nabi  (s. ‘a. w)  mengizinkan  Salman  seorang  diri  mendengarnya 
sedemikian  lama  hingga  dibimbangi  dia  mungkin  mengatasi  yang  lain.” 
Selanjutnya,  menurut  kitab  al-Isti‘ab  lagi,  ‘Ali  (‘a. s)  mengatakan  sesuatu 
mengenai  dirinya:  “ Pasti,  Salman  seumpama  Luqman  al-Hakim  kerana 
dia  memiliki  keilmuan  masa  silam  dan  masa  depan.  Dia  merupakan 
lautan  ilmu  yang  tidak  pernah  ketandusan.”  Berhubung  dengan  dirinya 
juga,  Ka‘b  al-Ahbar  mengatakan  seperti  yang  dicatatkan  dalam  kitab  al- 
Isti‘ab:  “ Salman  penuh  dengan  ilmu  pengetahuan  dan 

kebijaksanaan ” dan  orang  ramai  sudah  sedia  mengetahui  bahawa 

Abu  Ayyub  al-Ansari  tidak  memiliki  sebarang  harta  duniawi,  kecuali 
sepasang  selipar,  untuk  menjauhkannya  daripada  ilmu  atau  perbuatan- 
perbuatan  yang  saleh.  Kedudukan  yang  sama  terdapat  pada  diri  Abu 
Sa‘id  al-Khudri,  Abu  Fadl  al-Ansari  dan  tokoh-tokoh  lain  seumpama 
mereka  yang  kesemuanya  di  kenali  termasuk  di  kalangan  tokoh  ilmuan 
dan  pemimpin  golongan  Ansar. 

Perlu  juga  diingat  bahawa  masa  Nabi  (s. ‘a. w)  bukanlah 
dihabiskan  begitu  sahaja,  tetapi  setiap  masa  baginda,  sama  ada  siang 
atau  malam  diperuntukkan  untuk  perkara-perkara  tertentu  dengan 
teratur.  Oleh  itu,  untuk  tujuan  menyampaikan  ilmu  baginda  telah 
tetapkan  masa  tertentu  yang  tidak  bertembung  dengan  urusan 
berjualbeli  di  pasar  ataupun  masa-masa  melibatkan  urusan 
hartabenda.  Dengan  demikian,  golongan  Muhajirin  dan  juga  Ansar  tidak 
pernah  menggagalkan  diri  untuk  hadir  pada  masa  itu  kerana  mereka 
benar-benar  memerlukan  ilmu  bukan  seperti  yang  dibayangkan  oleh 
orang-orang  yang  berfikiran  cetek. 

Kedua,  sekiranya  Nabi  (s. ‘a. w)  mengatakan  sesuatu  kepada  para 
sahabatnya  bahawa  sesiapa  yang  membentangkan  kain  mereka 
sehingga  selesai  kata-kataku  dan  sebagainya  ....  Adalah  benar, 
sebagaimana  yang  ditunjukkan  oleh  Abu  Hurairah,  sudah  tentulah 
mereka  akan  melompat  ke  atasnya  dengan  penuh  semangat,  kerana 
penghormatan  tidak  boleh  diperolehi  semata-mata  dengan  melakukan 
perjalanan  atau  ilmu  boleh  dijamin  hanya  dengan  menghabiskan  wang. 
Lebih  dari  itu,  apakah  yang  ada  di  sana  untuk  menghalangi  mereka 
daripada  mencapainya  atau  menghentikan  mereka  daripada 
membentangkan  kain  mereka  untuk  mengejarnya?  Kenapakah  mereka 

mengelakkan  diri  daripada  melakukan  demikian  kerana  ia  samalah 
seperti  menjauhkan  diri  daripada  mencari  ilmu  dan  menyembunyikan 
sesuatu  yang  Nabi  (s. ‘a. w)  mengajak  mereka  kepadanya.  Sudah  pasti,  ia 
bukanlah  demikian  dan  kita  tidak  dapat  fikirkan  demikian  mengenai 
mereka,  khususnya  kerana  mereka  semua  memang  bersemangat 
mengikuti  perintah  Rasulullah  (s. ‘a. w)  dan  mengejar  apa  sahaja  yang 
baginda  seru  kepadanya. 

Ketiga,  sekiranya  riwayat  Abu  Hurairah  itu  memang  benar,  para 
sahabat  sewajarnya  bertaubat  dan  menyesal  dengan  begitu  sekali 
kerana  mencuaikan  diri  untuk  mencapai  kemuliaan  yang  sangat  besar 
dan  memperolehi  ilmu  yang  begitu  banyak.  Kekecewaan  mereka  akan 
berpanjangan  kerana  kegagalan  membentangkan  kain  mereka  kepada 
Nabi  (s. ‘a. w)  walaupun  tiada  masalah  atau  usaha  diperlukan  untuk 

melakukannya.  Sebenarnya  mereka  sudah  sepatutnya  mempersalahkan 
satu  sama  lain  dan  meletakkan  kesalahan  kepada  satu  sama  lain 
kerana  memilih  untuk  tidak  melakukannya.  Pada  masa  yang  sama, 
mereka  sepatutnya  merasa  cemburu  terhadap  Abu  Hurairah  kerana 
kejayaannya  mengatasi  mereka  biarpun  sebenarnya  dia  hanya 
mempunyai  sehelai  kain  sahaja  sementara  tiada  seorang  pun  di 
kalangan  mereka  yang  memiliki  dua  helai  kain  atau  lebih.  Oleh  kerana 
kita  tidak  pernah  bertembung  dengan  sesuatu  seperti  itu,  ia 
menunjukkan  dengan  jelas  bahawa  seluruh  cerita  atau  riwayat  ini 
merupakan  cerita  rekaan  Abu  Hurairah. 

Keempat,  sekiranya  benar  apa  yang  diceritakan  oleh  Abu 
Hurairah,  orang  lain  yang  Nabi  (s. ‘a. w)  turut  sampaikan  kata-kata 
baginda  dalam  kejadian  membentangkan  kain  mereka  itu  harus  turut 
menyampaikan  riwayat  tersebut.  Sebenarnya  mereka  patut  menganggap 
cerita  itu  sebagai  salah  satu  tanda  kenabian,  lambing  kemuliaan  Islam 
dan  bukti  yang  menyokong  agama  itu.  Cerita  atau  riwayat  mengenainya 
tentulah  tetap  berlanjutan  dan  mereka  pasti  menjadikannya  terang 
benderang  seumpama  matahari  di  siang  hari.  Oleh  kerana  perkara  itu 
tidak  pernah  wujud,  kita  hanya  dapat  menganggapkannya  sebagai 
rekaan  Abu  Hurairah. 

Kelima,  terdapat  kepelbagaian  dalam  riwayat  tentang  kejadian  ini 
oleh  Abu  Hurairah  sendiri.  Menurut  keterangan  A‘raj  yang  kelihatan 
dalam  Sahih  al-Bukhari,137  Abu  Hurairah  meriwayatkan  bahawa  Nabi 
(s. ‘a. w)  bersabda  pada  suatu  hari  kepada  para  sahabat  baginda:  “ Tidak 
wajar  bagi  setiap  seorang  daripada  kamu  membentangkan  kainnya 


137  Al-Bukhari,  Sahih,  II,  h. 34. 

sehingga  kata-kataku  ini  berakhir  dan  kemudian  membungkuskanya  ke 
arah  dadanya  agar  dia  tidak  lupa  sesuatu  daripada  kata-kataku  itu.” 
Justeru,  aku  membentangkan  kain  bercorakku  kerana  aku  tidak 
mempunyai  kain  yang  lain  selain  darinya  sehingga  Nabi  (s. ‘a. w) 
mengakhiri  kata-kata  baginda  dan  aku  membungkuskannya  ke  dadaku. 
Demi  Dia  yang  mengutuskannya  dengan  kebenaran,  sampai  ke  hari  ini 
aku  tidak  lupa  sesuatu  daripada  kata-kata  baginda  itu. 

Di  tempat  yang  lain  pula  seperti  dicatatkan  oleh  al-Maqbari,  dia 
meriwayatkannya  seperti  berikut:  Aku  berkata,  wahai  Rasulullah 

(s. ‘a. w),  aku  mendengar  sebuah  hadith  daripadamu  dan  aku  terlupa 
mengenainya.”  Kata  baginda:  “ Bentangkan  kain  selimutmu.”  Kemudian 
dia  gerakkan  tangan  di  atasnya,  lalu  berkata:  “ Bungkuskanlah.”  Aku 
membungkuskannya,  dan  selepas  dari  itu  aku  tidak  lagi  terlupa. 

Kini,  menurut  bentuk  riwayat  yang  diberitahu  oleh  A‘raj,  perkara 
itu  berlaku  di  antara  Nabi  (s. ‘a. w)  dan  para  sahabatnya  menunjukkan 
bahawa  Nabi  (s. ‘a. w)  memanggil  semua  sahabat  agar  membentangkan 
pakaian  mereka  sebagai  suatu  pemahaman  tentang  sifat  terlupa 
mereka,  sedangkan  dalam  bentuk  riwayat  yang  lain  dicatatkan  menerusi 
al-Maqbari,  perkara  itu  berlaku  di  antara  Abu  Hurairah  sebagai  seorang 
darinya  dan  Nabi  (s. ‘a. w)  menunjukkan  bahawa  Abu  Hurairah  mengadu 
kepada  Nabi  (s. ‘a. w)  tentang  sifat  pelupanya.  Selanjutnya,  bentuk 
riwayat  yang  lain  menerusi  A‘raj  merujuk  kepada  tidak  melupakan 
ucapan  kata-kata  Nabi  (s. ‘a. w)  manakala  bentuk  riwayat  yang 
dicatatkan  menerusi  al-Maqbari  merujuk  kepada  bebas  daripada  sifat 
pelupa  secara  umumnya,  iaitu  setiap  perkara  sama  ada  ia  merupakan 
hadith  atau  sesuatu  yang  lain. 

Masih  ada  satu  lagi  bentuk  riwayat  hadith  ini.  Muslim  telah 
menceritakan  dalam  Sahihnya ,138  daripada  Ibn  Musayyab  di  mana  Abu 
Hurairah  dikatakan  telah  mengatakan:  “ Selepas  hari  itu  aku  tidak  lagi 
terlupa  sesuatu  yang  Nabi  (s. ‘a. w)  ceritakan  kepadaku.”  Bentuk  riwayat 
ini  menerangkan  keadaan  lebih  bebas  daripada  sifat  pelupa  berbanding 
dengan  bentuk  riwayat  menerusi  A‘raj  tetapi  lebih  kurang  sedikit 
berbanding  dengan  al-Maqbari. 

Kemudian  terdapat  bentuk  riwayat  Ibn  Sa‘d  dalam  kitabnya, 
TabaqatL39  bersumberkan  Amr  bin  Mardas  bin  ‘Abd  al-Rahman  al-Jundi 
menunjukkan  bahawa  Abu  Hurairah  berkata:  Nabi  (s. ‘a. w)  berkata 


138  Lihat:  Muslim,  Sahih,  II,  h. 358. 

139  Ibn  Sa‘d,  Tabaqat,  IV,  h. 56. 

kepadaku,  “ bentangkanlah  pakaianmu.”  Lalu  aku  membentangkannya. 
Kemudian  baginda  menceritakan  kepadaku  sepanjang  hari.  Kemudian 
aku  membungkuskan  pakaianku  ke  arah  dadaku  and  aku  tidak  lagi 
terlupa  sesuatu  daripada  kata-kata  baginda.  Di  sini  adalah  wajar 
diperlihatkan  bahawa  kata-kata  “ baginda  menceritakan  sepanjang  hari 
“ kelihatan  hanya  dalam  bentuk  riwayat  ini  dan  tidak  ada  dalam 
riwayat-riwayat  yang  lain. 

Kitab  al-Isabah  oleh  Ibn  hajar  mengandungi  suatu  lagi  bentuk 
riwayat  hadith  bersama  dengan  yang  lain  dan  menunjukkan  bahawa 
Abu  Hurairah  pergi  menemui  Nabi  (s. ‘a. w)  sewaktu  baginda  sakit.  Lalu 
dia  memberikan  salam  kepadanya  ketika  dia  sedang  berdiri  dan  Nabi 
(s. ‘a. w)  bersandar  ke  dada  ‘Ali  (‘a. s)  manakala  tangan  ‘Ali  (‘a. s)  di  dada 
Rasulullah  (s. ‘a. w)  mengurut-urutkannya.  Kaki  Nabi  (s. ‘a. w)  diluruskan. 
Nabi  (s. ‘a. w)  berkata:  “ Datang  ke  mari,  wahai  Abu  Hurairah.”  Dia  pergi 
lebih  dekat.  Kata  baginda:  “ Datanglah  lebih  hampir,  wahai  Abu 
Hurairah.”  Dia  datang  lebih  dekat.  Baginda  sekali  lagi  berkata:  “ 
Dekatlah  lagi  wahai  Abu  Hurairah.”  Dia  pun  mendekatkan  diri  lebih 
hampir  sehingga  jarinya  mencecah  jari  Nabi  (s. ‘a. w).  Kemudian  baginda 
berkata:  “ Duduklah.”  Lalu  dia  pun  duduk.  Kemudian  baginda  berkata:  “ 
Letakkanlah  pakaianmu  di  sebelah  berdekatan  denganku.”  Abu 
Hurairah  memegang  pakaiannya,  membukanya  dan  membentangkannya 
dekat  Nabi  (s. ‘a. w).  Nabi  (s. ‘a. w)  kemudian  berkata  kepadanya:  “ 
Haruskah  aku  memberitahumu  cara  bertindak  yang  kamu  tidak  patut 
tinggalkan  selama  hayatmu.”  Katanya:  “ Silalah  beritahu.”  Kemudian 
baginda  berkata:  “ Kamu  hendaklah  mandi  pada  hari  Jumaat  dan 
hendaklah  melakukannya  pada  awal  pagi  dan  tidak  melibatkan  diri 
dalam  perkara-perkara  yang  sia-sia.,  dan  aku  nasihatkan  kepadamu 
berpuasa  selama  3 hari  setiap  bulan  kerana  ia  seolah-olah  seperti 
berpuasa  selama  sepanjang  tahun.  Dan  aku  nasihatkanmu  mendirikan 
dua  raka ‘a t salat  subuh,  tidak  sekali-kali  meninggalkannya,  walaupun 
kamu  mendirikan  salat  sepanjang  malam,  kerana  salat  dua  raka ‘a  t itu 
mengandungi  banyak  keistimewaan.  Nabi  (s. ‘a. w)  mengulanginya 
sebanyak  3 kali,  kemudian  baginda  berkata:  “ Bungkuslah  pakaianmu.” 
Lalu  aku  membungkusnya  ke  dadaku. 

Menurut  Abu  Hurairah  seperti  dipetik  oleh  Ibn  Hajar  dalam 
kitabnya,  al-Isabah, li0 

Abu  Ya‘la  turut  menceritakan  menerusi  al-Walid  bin  Jami‘  bahawa  Abu 
Hurairah  meriwayatkan:  Aku  mengadu  kepada  Nabi  (s. ‘a. w)  mengenai 


140  Ibn  Hajar,  al-Isabah,  h. 381  (dalam  keterangan  mengenai  Abu 
Hurairah) 

kelemahan  ingatanku  sewaktu  baginda  berkata:  “ Bukalah  kain 

selimutmu.”  Kemudian  dia  membukanya  sambil  berkata:  “Sekarang 
gulungkanlah  ia  ke  dadamu.”  Aku  lalu  menggulungkannya.  Selepas  dari 
itu,  aku  tidak  pernah  lupa  mana-mana  hadith. 

Sekali  lagi,  menurut  Ibn  Hajar  dalam  al-Isabahnysi,  Abu  Yala 
seterusnya  menceritakan  menerusi  Yunus  bin  ‘Ubaid  daripada  Hasan  al- 
basri  daripada  Abu  Hurairah  yang  meriwayatkan  bahawa  Nabi  (s. ‘a. w) 
bersabda:  “ Sesiapa  yang  mengambil  daripadaku  suatu  ayat,  dua  ayat 
atau  tiga  daripadanya  agar  mengikat  mereka  dan  menyebarkannya.” 
Justeru,  aku  membentangkan  kain  selimutku  di  hadapan  baginda 
sementara  aku  bercakap.  Seterusnya  aku  menggulungkannya.  Aku 
harap  aku  tidak  melupakan  sesuatu  daripada  kata-kata  baginda. 

Imam  Ahmad  juga  turut  meriwayatkan  bentuk  hadith  ini. 

Abu  Nu'aim  juga  dalam  kitabnya,  Hilyat  al-Awliya’,1/l1  diceritakan 
daripada  ‘Abdullah  bin  Abi  Yahya  daripada  Sa‘id  bin  Abi  Hind  daripada 
Abu  Hurairah  yang  meriwayatkan  bahawa  Nabi  (s. ‘a. w)  bersabda:  “ 
Wahai  Abu  Hurairah,  tidak  mahukan  engkau  menanyakanku  perkara- 
perkara  penting  di  bahuku  dan  berharga  yang  rakan-rakanmu 
tanyakan.  Aku  berkata:  “ Aku  mohon  kepadamu  supaya  mengajarkan 
kami  apa  yang  Allah  telah  memberitahumu.”  Kemudian  aku 
mengeluarkan  pakaian  berwarna  di  belakangku  dan 
membentangkannya  di  antara  diriku  dan  dirinya.  Ia  seperti  aku  masih 
melihat  Kemudian  Nabi  (s. ‘a. w)  menceritakan  kepadaku  sedangkan  aku 
mendengarnya  dengan  penuh  perhatian.  Kemudian  baginda 
menyuruhku  mengambil  balik  pakaian  dan  menggulungkannya  ke  arah 
diriku.  Sebagai  kesudahannya,  aku  tidak  pernah  terlupa  lagi  suatu 
patah  perkataan  daripada  apa  yang  disampaikan  kepadaku. 

Kini,  sesiapa  yang  mengkaji  hadith  ini  dalam  segala  bentuknya 
sebagai  diriwayatkan  menerusi  pelbagai  rangkaian  perawinya,  dia  akan 
mendapati  perbezaan  dalam  perkataan  dan  juga  dari  segi  logik  dengan 
setiap  sumber  perawi  dan  melihat  bahawa  tiada  perkataan  mahupun 
logik  membawanya  kepada  satu  matlamat  bahkan  ia  tidak  juga  menuju 
ke  arah  yang  sama  kerana  setiap  satu  daripadanya  bercanggah  di 
antara  satu  sama  lain.  Oleh  yang  demikian,  hadith  ini  dengan  jelas 
bukanlah  hadith  yang  sahih. 


141  Abu  Nu'aim,  Hilyat  al-Awliya’,  h. 381  (dalam  keterangan 
mengenai  Abu  Hurairah) . 

Keenam,  Abu  Hurairah  berkata:  Lalu  aku  membentangkan 
pakaian  bercorakku  itu,  kerana  aku  tidak  ada  pakaian  yang  lain.  Ini 
bermaksud  bahawa  dia  berkeadaan  telanjang.  Kedudukan  ini  sudah 
tentu  tidak  dapat  diterima.  Untuk  menyelesaikan  kedudukan  ini,  al- 
Qastalani  dan  Zakariyya  al-Ansari  dalam  syarah-syarah  mereka  cuba 
mentafsirkannya  dengan  maksud  dia  membentangkan  sebahagian 
sahaja  daripada  pakaian  itu.  Bagaimanapun,  ini  tidak  dapat  disokong 
oleh  kata-kata  Abu  Hurairah  sendiri. 

Ketujuh,  dalam  kandungan  hadith  itu  sendiri  cerita  yang 
digambarkan  dalam  hadith  yang  sedang  dibincangkan  menunjukkan 
cerita  dongeng  pada  umumnya  direka  oleh  seseorang  yang  tidak  berilmu 
tinggi  dan  ia  tidaklah  sama  sekali  berbeza  daripada  ciptaan  para 
penjahat.  Dalam  mana-mana  keadaan,  ia  sama  sekali  tidak  boleh 
diambil  kira  sebagai  mujizat  Rasulullah  (s. ‘a. w). 

59.  Beberapa  mu‘jizat  Nabi  (s.‘a.w)  yang  menakjubkan 

Mujizat  Nabi  (s. ‘a. w)  yang  hakiki  membingungkan  bukan  sahaja 
orang  yang  bijaksana  dengan  cahaya  kebenarannya  dan  mengalahkan 
para  penzalim  yang  besar  di  bumi  ini  dengan  kecemerlangan  sifat 
tabi'inya  dan  penerimaan  kejadian  itu  hingga  menyebabkan  mereka 
menundukkan  kepala  mereka  dalam  keadaan  mengaku  kalah  dan 
mengakui  kebesarannya. 

Di  sini  ada  beberapa  contoh  mujizat: 

(1)  Ketika  Nabi  (s. ‘a. w)  mengutuskan  ‘Ali  (‘a. s)  ke  Yaman,  baginda 
menepuk  dada  ‘Ali  (‘a. s)  dengan  tangan  baginda  sambil  berkata:  “ Ya 
Allah,  berilah  petunjuk  kepada  hatinya  dan  perkukuhkan  lidahnya.”  ‘Ali 
(‘a. s)  telah  menceritakan  bahawa  selepas  itu  beliau  tidak  teragak-agak 
membuat  keputusan  di  antara  dua  kumpulan.142 

(2)  Ketika  Allah  mewahyukan  ayat:  “ agar  diperhatikan  oleh  telinga  yang 
mendengar,”143  Nabi  (s. ‘a. w)  mengatakan  kepada  ‘Ali  (‘a. s):  “ Aku 
memohon  Allah  menjadikannya  pada  telingamu.”  ‘Ali  (‘a. s)  telah 


142  Lihat:  Al-Isti‘ab  dan  kitab-kitab  lain.  Ahli-ahli  hadith 

menceritakan  hadith  ini  menerusi  rangkaian  perawi  yang 
dipercayai. 

143  Al-Qur’an,  surah  al-Haqqah  (69):  12. 

menceritakan  bahawa  selepas  itu  beliau  tidak  lagi  terlupa  segala 
sesuatu  dan  bagaimana  dapat  beliau  lupa?144 

(3)  Pada  peristiwa  Khaybar,  ‘Ali  (‘a. s)  memegang  panji-panji,  Nabi  (s. ‘a. w) 
berkata:  “ Ya  Allah,  perkuatkanlah  dia  terhadap  kepanasan  mahupun 
kesejukan.”  ‘Ali  (‘a. s)  berkata:  “ Selepas  dari  itu,  keadaan  panas  ataupun 
sejuk  tidak  lagi  memberikan  masalah  kepadaku.”  Pada  hakikatnya, 
selepas  itu  ‘Ali  (‘a. s)  biasanya  keluar  pada  musim  sejuk  dengan  dua 
helai  pakaian,  sehelai  kain  dan  selimut  manakala  pada  musim  panas 
pula  dengan  baju  panjang  luar  yang  agak  tebal,  memperlihatkan 
kebenaran  mu'jizat  Nabi  (s. ‘a. w)  dan  meninggalkan  kesan  yang 
berkekalan.  Keterangan  ini  diberikan  oleh  Imam  Ahmad  ibn  Hanbal 
dalam  kitab  Musnadnya,  juga  oleh  Ibn  Abi  Syaibah,  Ibn  Jarir  dan  lain- 
lain  dan  diakui  benar  dalam  kitab  Muntakhab  Kanz  al-‘Ummal  pada 
bahagian  tepi  kitab  Musnad  oleh  Imam  Ahmad  ibn  Hanbal.145 

(4)  Ketika  Jabir  mengadu  kepada  Nabi  (s. ‘a. w)  mengenai  hutang 
bapanya,  dia  pergi  bersama-sama  dengannya  ke  kawasan 
pembantingannya  dan  berpusing  mengelilinginya  sambil  berdoa 
mengharapkan  kemurahan  di  dalamnya.  Kemudian  dia  duduk  di  sana 
dan  para  pemiutang  juga  turut  datang  ke  sana.  Baginda  membayar 
semua  hutang  kepada  mereka  sementara  bakinya  masih  ada  untuk 
Jabir  dalam  jumlah  yang  sama  dengan  apa  yang  mereka  kutip  itu. 

(5)  Apabila  Rasulullah  (s. ‘a.  w)  berkehendakkan  kebaikan  kepada 
seseorang,  baginda  akan  berdoa  untuknya,  dan  sekiranya 
berkehendakkan  keburukan  baginda  akan  memohon  keburukan 
untuknya  sebagaimana  baginda  lakukan  terhadap  Mu'awiyah  ketika 
baginda  bersabda:  “ Allah  tidak  akan  memenuhkan  perutnya,  atau 
sebagaimana  baginda  lakukan  terhadap  Hakam  bin  Abi  al-‘As. 

Dalam  mana-mana  keadaan,  kita  tidak  dapati  mana-mana 
perbuatan  Nabi  (s. ‘a. w)  seperti  yang  pernah  dilaporkan  oleh  Abu 
Hurairah  yang  terlalu  jauh  daripada  kebijaksanaan  baginda  yang  begitu 
terserlah  yang  daripadanya,  mata  orang  yang  sesat  turut  memperolehi 
cahaya,  dan  darinya  mercu  ketinggian  petunjuk  biasanya  muncul, 
seperti  menyelesaikan  kesukaran  yang  membingungkan  dan 
menyimpangkan  diri  menerusi  lorong-lorong  kegelapan  dan  kejahilan. 


144  Lihat:  Al-Zamakhsyari,  al-Kasysyaf;  al-Tha‘labi,  Tafsir  al- 
Tha‘labi,  al-Razi  dan  lain-lain. 

145  Ibn  Hanbal,  al-Musnad,  V,  h. 44. 

60.  Sekilas  pandang  tentang  kebaikan  Abu  Hurairah 

Kami  telah  meneliti  semua  kitab  hadith  yang  mu'tabar  untuk 
mencari  kemuliaan  Abu  Hurairah  sekiranya  ada  diriwayatkan  oleh  Nabi 
(s. ‘a. w),  tetapi  malangnya  kami  tidak  menemui  sesuatu  kecuali  Abu 
Hurairah  sendiri  sebagaimana  dapat  dilihat  dengan  jelas  daripada 
contoh  berikut. 

Pengarang  kitab  al-Isti‘ab  mengatakan  sesuatu  mengenainya: 
Abu  Hurairah  menganuti  Islam  pada  tahun  berlakunya  Perang  Khaybar, 
mengambil  bahagian  dalam  perang  itu  bersama-sama  Nabi  (s. ‘a. w)  dan 
kemudian  merapatkan  diri  selamanya  dengan  Rasulullah  (s. ‘a. w) 
bukannya  kerana  cintakan  ilmu,  sekadar  berpuashati  hanya  untuk 
mengisi  perutnya.  Justeru,  tangannya  biasanya  berada  pada  tangan 
Rasulullah  (s. ‘a. w)  dan  dia  biasanya  pergi  bersama  baginda  ke  mana 
sahaja  baginda  pergi.  Dia  merupakan  orang  yang  paling  kuat  ingatan  di 
kalangan  semua  sahabat  Nabi  (s. ‘a. w).  Dia  hadir  mendengar  Nabi  (s. ‘a. w) 
kerana  tiada  orang  lain  di  kalangan  semua  Muhajirin  dan  Ansar  hadir, 
kerana  golongan  Muhajirin  sibuk  dalam  mengejar  perniagaan 
sedangkan  golongan  Ansar  pula  melibatkan  diri  dalam  perniagaan 
harian.  Nabi  (s. ‘a. w)  sendiri  menyaksikan  bahawa  dia  mengingini  ilmu 
dan  hadith  seperti  dikatakannya  kepada  baginda:  “Wahai  Rasulullah 
(s. ‘a. w)  Aku  telah  mendengar  banyak  hadith  daripadamu  dan  aku 
bimbang  mungkin  aku  lupa.”  Nabi  (s. ‘a. w)  berkata  kepadanya:  “ 
Bentangkanlah  pakaianmu.”  Aku  lalu  membentangkannya  dan  Nabi 
(s. ‘a. w)  menggerakkan  tangan  baginda  ke  atasnya  dan  kemudian 

berkata:  “ Gulungkanlah  ia.”  Selepas  itu,  aku  tidak  lupa  segala  sesuatu. 

Kelebihan-kelebihan  ini  dan  yang  lain-lain  sepertinya 
merupakan  kandungan  (teks)  hadith-hadith  yang  Abu  Hurairah  sendiri 
ceritakan  dan  kita  tidak  pula  dapat  mencari  mana-mana  autoriti 
untuknya  kecuali  dirinya  sendiri.  Perkara  yang  sama  juga  membabitkan 
semua  aspek  yang  diceritakan  daripadanya  sebagaimana  kebanyakan 
ulama  sudah  pun  sedia  maklum. 

Marilah  kita  menganalisis  kenyataan  tersebut.  Oleh  kerana  Abu 
Hurairah  menganuti  Islam  dalam  tahun  berlakunya  Perang  Khaybar,  ia 
dibuktikan  menerusi  riwayat-riwayat  selain  daripada  dirinya  sendiri, 
namun  begitu  sama  ada  Abu  Hurairah  mengambil  bahagian  dalam 
peperangan  tersebut  bersama-sama  dengan  Rasulullah  (s. ‘a. w)  , kami 
tidak  pula  temuinya  diriwayatkan  oleh  mana-mana  orang  yang  lain 
selain  daripada  Abu  Hurairah  sahaja,  dan  para  cendikiawan  dan  ilmuan 
yang  telah  menjelaskan  dakwaannya  yang  mengakui  kehadirannya 
dalam  peperangan  itu  dengan  cara  yang  berbeza-beza. 

Dalam  persoalan  dia  mendekatkan  diri  kepada  Nabi  (s. ‘a. w)  dan 
terus  berada  di  situ  bukannya  kerana  cintakan  pengetahuan  dan 
merasa  puas  dengan  hanya  mengisi  perutnya  dan  tangannya  dalam 
genggaman  tangan  Nabi  (s. ‘a. w),  oleh  yang  demikian  dia  akan  pergi  ke 
mana  sahaja  Nabi  (s. ‘a. w)  pergi,  inilah  perkara  yang  Abu  Hurairah 
dakwakan  tetapi  pemberatan  untuk  membuktikan  kesahihannya 
tergantung  kepadanya.  Dalam  hubungan  ini,  dia  berkata:  “ Aku  datang 
ke  Madinah  sementara  Nabi  (s. ‘a. w)  pula  di  Khaybar,  dan  pada  masa  itu 
aku  berusia  lebih  30  tahun.  Justeru  aku  tinggal  dengannya  sehingga 
baginda  wafat.  Biasanya  aku  bergilir-gilir  dengannya  dalam  rumah 
isteri-isterinya.  Aku  bekerja  sebagai  orang  suruhannya,  aku  berperang 
dalam  peperangan  bersama  dengannya  dan  melakukan  haji  dengannya. 
Aku  mengatasi  semua  manusia  dalam  ilmu  mengenai  hadith-hadithnya. 
Demi  Allah,  terdapat  orang  yang  bersama  dengannya  lebih  awal 
berbanding  denganku,  tetapi  setelah  mengetahui  keakrabanku 
dengannya  biasanya  mereka  menanyakanku  tentang  hadith-hadithnya. 

Mereka  termasuklah  ‘Umar,  ‘Uthman,  ‘Ali  (‘a. s),  Talhah,  Zubair  “ 

dan  lain-lain. 

Sikap  Abu  Hurairah  yang  tidak  sedikit  pun  merasa  malu 
meriwayatkan  hadith  seperti  itu  benar-benar  memeranjatkan,  kerana  ia 
jelas  sekali  berlawanan  dengan  kenyataan  dan  jauh  sekali  daripada 
kebenaran,  tetapi  bagi  mereka  yang  benar-benar  mengetahui  fakta 
tersebut  akan  mengetahui  bahawa  dia  tidak  meriwayatkan  hadith  itu 
pada  zaman  para  sahabat  terdahulu,  ulama  dan  anggota-anggota 
masyarakat  yang  penting.  Hanya  selepas  kematian  hampir  semua 
sahabat  itu  dan  penaklukan  bumi  yang  lain  seperti  Syria,  ‘Iraq,  Mesir, 
Afrika  dan  Iran  ketika  sebilangan  besar  sahabat  berkurangan  sementara 
bilangan  orang  muslim  di  kawasan  yang  dikuasai  bertambah  dan 
mereka  tidak  pernah  mengetahui  sesuatu  pada  zaman  Nabi  (s. ‘a. w),  lalu 
Abu  Hurairah  memberanikan  diri  dengan  mulai  meriwayatkan  hadith. 
Cara  ini  sebenarnya  merupakan  masa  ketika  kebanyakan  pendusta 
mendapati  diri  mereka  berada  bersama  di  alam  yang  baru  di  mana 
hanya  beberapa  orang  sahaja  mengetahui  kedudukan  pada  zaman  awal 
Islam.  Mereka  mendapati  orang  ramai  di  persekitaran  yang  baru  hanya 
bersetuju  sahaja  dengan  mereka  dan  menerima  sebagai  suatu  ibadat 
apa  sahaja  yang  mereka  dengar  daripada  mereka.  Ini  adalah  kerana 
pada  pandangan  kumpulan  baru  ini,  para  pendusta  tersebut  mewakili 
kumpulan  terakhir  dari  kalangan  sahabat  besar  Nabi  (s. ‘a. w)  yang 
dikatakan  pemelihara  segala  perbuatan  dan  pemegang  amanah 
perutusan  baginda  (s. ‘a. w)  yang  baik,  yang  kerana  itu  bertanggungjawab 
kepada  penyebarannya.  Pada  masa  yang  sama,  pemerintahan  Bani 

Umaiyyah  mengabadikan  segala  usaha  untuk  menyokong  mereka  dan 
dalam  keadaan  inilah  ia  menggalakkan  mereka  untuk  menceritakan 
segala  bentuk  hadith  yang  salah  dan  tidak  dapat  dibuktikan,  walaupun 
hadith  itu  mungkin  bercanggah  dengan  hukum-hakam  Islam  atau  tidak 
dapat  diterima  akal,  ataupun  penuh  dengan  kekejian  atau  pendustaan, 
kerana  ia  bersesuaian  dengan  tujuan  dan  perintah  dalam  polisi  mereka 
yang  zalim  kerana  mereka  menjadikan  agama  Allah  sebagai  dalih  atau 
helah,  menganggap  semua  makhluk  Allah  sebagai  pengikut  setia  mereka 
manakala  harta  Allah  sebagai  hak  milik  mereka.  Dengan  cara  ini, 
kumpulan  pendusta  ini  memberikan  khidmat  sebagai  alat  pemerintah 
jahat  dan  zalim  ini.  Di  pihak  mereka  pula,  para  pemerintah  tersebut 
menaungi  dan  dan  membantu  mereka  dengan  menggunakan  pelbagai 
cara  menerusi  kekuasaan  mereka  yang  zalim  itu  secara  berleluasa.  Ini 
kerana  para  pendusta  tersebut  terbukti  menjadi  anggota  yang 
berkhidmat  kepada  mereka,  iaitu  sebagai  lidah  kepada  tuntutan  mereka 
dan  mata  kepada  semua  perancangan  mereka  yang  dapat  dilihat. 
Jelaslah  bahawa  orang-orang  seperti  inilah  yang  dikatakan  oleh  al- 
Qur’an  sebagai: 

“ Maka  kecelakaan  yang  besarlah  bagi  orang-orang  yang  menulis  al- 
Kitab  dengan  tangan  mereka  sendiri,  lalu  dikatakannya:  “ Ini  daripada 
Allah.”146 

Demi  Allah,  seseorang  yang  memberikan  perhatian  secara  serius 
akan  merasa  hairan  tokoh-tokoh  hadith  yang  terkemuka  seperti  al- 
Bukhari,  Muslim,  Ahmad  ibn  Hanbal  dan  lain-lain  dalam  kelompok  yang 
sama,  yang  menggunakan  akal  fikiran  untuk  mengkaji  tetapi  kemudian 
tunduk  akur  seperti  orang-orang  yang  bisu  dan  bebal  berhadapan 
dengan  apa  yang  Abu  Hurairah  dan  lain-lain  yang  seumpama  mereka 
inginkan.  Terlalu  banyak  persoalan  menjelma  dalam  benak  fikiran  di 
sini.  Contohnya,  adakah  mereka  mempunyai  keberanian  untuk 
mengetahui  bila  ‘Ali  (‘a. s),  ‘Umar,  ‘Uthman,  Talhah,  Zubair  dan  lain-lain 
dari  kalangan  tokoh-tokoh  terdahulu  pernah  bertanya  sesuatu 
kepadanya?  Adakah  persoalan  yang  mereka  tanyakannya  pada  masa 
jaga,  tidur  atau  dalam  keadaan  khayal?  Apakah  pula  hadith  yang 
mereka  tanyakan?  Siapakah  lagi  selain  daripada  Abu  Hurairah  telah 
meriwayatkan  perkara  tersebut  mengenai  mereka?  Pengarang  kitab 
terkemuka  manakah  telah  menyebutkan  nama  salah  seorang  daripada 
mereka  yang  meriwayatkan  daripada  Abu  Hurairah  walaupun  sebuah 
hadith  sekalipun?  Bilakah  pula  mereka  bergantung  kepada  riwayatnya? 


146  Al-Qur’an,  surah  al-Baqarah  (2):  79. 

Kenyataannya  adalah  bahawa  kami  tidak  pernah  mendapatinya 
meriwayatkan  (hadith)  semasa  mereka  masih  ada,  atau  dia  berani 
menyampaikan  riwayat  di  hadapan  mereka.  Di  satu  pihak  lagi,  mereka 
biasanya  merendah-rendahkan  kedudukannya  dan  seringkali  pula 
mendustakannya  sebagaimana  yang  telah  dibicarakan  dengan  panjang 
lebar  dalam  halaman-halaman  terdahulu. 

Marilah  kita  terus  menganalisis  petikan  daripada  kitab  al-Isti‘ab. 
Berkenaan  dengan  kenyataannya  bahawa  Abu  Hurairah  merupakan 
tokoh  yang  paling  kuat  hafalan  di  kalangan  semua  sahabat  Nabi  (s. ‘a. w), 
ia  hanya  diambil  daripada  hadithnya  yang  terdahulu:  “ Aku  merupakan 
orang  yang  paling  mengetahui  hadith  dari  sekalian  orang.”  Berhubung 
mengenai  keterangan,  “ dia  hadir  mendengar  Nabi  (s. ‘a. w)  kerana  tiada 
seorang  pun  dari  kalangan  golongan  Muhajirin  dan  Ansar  menghadirkan 
diri...”  ia  diambil  daripada  riwayat  yang  dia  kemukakan  mengenai 
pembentangan  kainnya  dan  persoalan  tersebut  telahpun  dibincangkan 
dengan  panjang  lebar  untuk  menunjukkan  kepalsuannya. 

Berkenaan  dengan  kenyataannya  bahawa  Nabi  (s. ‘a. w)  sendiri 
menyaksikan  bahawa  dia  suka  akan  ilmu  dan  hadith  adalah  diambil 
daripada  keterangan  Abu  Hurairah  sendiri:  Aku  kata,  Wahai  Rasulullah 
(s. ‘a. w),  siapakah  orang  yang  bernasib  baik  diberikan  syafa'atmu? 
Baginda  membalas:  “ Ketika  aku  memperhatikan  keinginanmu  kepada 
hadith,  aku  fikir  tidak  ada  orang  lain  kecuali  engkau  berada  dalam 
kedudukan  yang  baik  untuk  menanyakan  soalan  ini.”  Ia  telah 
diceritakan  oleh  al-Bukhari  dalam  kitab  Sahihnya  menerusi  al-Maqbari 
daripada  Abu  Hurairah.  Ibn  Hajar  turut  memasukkannya  ke  dalam 
kitabnya,  al-Isabah  merujuk  kepada  Abu  Hurairah.  Turut  sama 
diceritakan  dalam  kitab  yang  sama  bahawa  Abu  Hurairah  biasanya 
berkata:  “ Aku  tetap  berada  bersama  Nabi  (s. ‘a. w)  selama  3 tahun 
ketika  tiada  seorang  pun  kecuali  aku  yang  amat  suka  akan  hadith- 
hadith  daripada  baginda.” 

Sebagaimana  yang  telah  diperlihatkan  dalam  halaman-halaman 
terdahulu,  keistimewaan-keistimewaan  yang  didakwanya  itu 
termasuklah  seperti  berikut: 

Bekas  bekal  (Mizwad)  yang  daripadanya  seramai  lebih  daripada  200 
orang  dapat  makan. 

Hambanya  yang  dibebaskan  atas  nama  Allah. 

Dua  buah  bekas  ilmunya,  salah  satunya  dia  bukakan  manakala 
yang  kedua  dia  tidak  bukakannya. 

Doa  Nabi  (s. ‘a. w)  untuknya  dan  untuk  ibunya. 

Dia  berjalan  di  atas  air  sehingga  melintasi  seluruh  teluk  tanpa 
dibasahi  air  walaupun  sebelah  kaki. 

Dilihat  dari  analisis  setiap  daripada  keistimewaan  tersebut  yang 
dikemukakan  dalam  halaman-halaman  sebelumnya,  seseorang  sudah 
tentu  akan  ketawa  dan  menangis  pada  masa  yang  sama.  Dalam 
keadaan  yang  amat  menyedihkan  ini  kita  hanya  dapat  mengucapkan 
ayat  al-Qur’an  berikut: 

“ Inna  li-Llah  wa  inna  ilaihi  raji‘un  (Daripada  Allah  kita  datang  kepada 
Allah  pula  kita  kembali).” 

61.  Beberapa  perkara  baru  tentang  Abu  Hurairah 

(1)  Imam  Ahmad  ibn  Hanbal  dalam  Musnadnya147,  sebuah  riwayat  Abu 
Hurairah  menerusi  Muhammad  bin  Ziad  yang  berkata:  Ketika  Marwan 
menjadi  gabenor  di  Madinah  dalam  zaman  kekuasaan  Mu'awiyah, 
biasanya  dia  melantik  Abu  Hurairah  menjalankan  kewajibannya. 
Kemudian  Abu  Hurairah  biasanya  menghentakkan  kakinya  dan 
melaungkan:  “ Sila  beri  laluan,  sila  beri  laluan,  gabenor  datang,  gabenor 
datang.” 

(2)  Ibn  Qutaibah  al-Daynawari  telah  menceritakan  dalam  kitabnya,  al- 
Ma‘arif 43  mengenai  Abu  Hurairah  daripada  Abu  Rafi  yang  berkata: 
Marwan  menlantik  Abu  Hurairah  melaksanakan  kewajibannya  sebagai 
gabenor  di  Madinah.  Dia  kemudian  akan  menunggang  kaldai  dengan 
meletakkan  pelana  keras  dan  menutup  kepalanya  dengan  pelepah 
tamar.  Sekiranya  dia  berjumpa  seseorang,  dia  akan  berkata:  “ Tolong 
beri  jalan,  gabenor  datang.”  Kadang-kala  dia  melintasi  kanak-kanak 
yang  sedang  bermain  permainan  gagak  pada  waktu  malam.  Mereka 
tidak  dapat  melihat  sesuatu  sehinggalah  dia  berada  di  khalayak  mereka. 
Kemudian  dia  akan  menghentakkan  kakinya.  Diceritakan  juga  oleh  Ibn 
Sa‘d  dalam  kitab  Tabaqat, 149  mengenai  Abu  Hurairah  daripada  beberapa 
sumber. 

(3)  Abu  Nu'aim  menceritakan  dalam  kitabnya,  Hilyat  al-Awliya’,150 
mengenai  Abu  Hurairah  dengan  sumbernya  sampai  kepada  Tha'labah 
bin  Abi  Malik  al-Qarzi  yang  menceritakan:  Abu  Hurairah  muncul  di 


147  Ibn  Hanbal,  Musnad,  II,  h. 43. 

148  Ibn  Qutaibah,  al-Ma‘arif,  h. 94. 

149  Ibn  Sa‘d,  Tabaqat,  IV,  (Bab  II),  h. 6. 

150  Abu  Nu‘aim,  Hilyat  al-Awliya’,  I,  h. 382. 

pasar  membawa  seikat  kayu  yang  dijunjung  di  atas  kepalanya 
sedangkan  pada  masa  itu  dia  sedangkan  menjalankan  kewajiban 
sebagai  pengganti  Marwan,  lalu  dia  melaungkan:  “berilah  laluan  untuk 
gabenor,  wahai  Ibn  Abi  Malik.”  Aku  berkata  kepadanya:  Ini  dah  cukup 
untukmu.”  Dia  berkata  sekali  lagi:  “ berilah  laluan  kepada  gabenor,”  dan 
ikatan  kayu  itu  berada  di  atas  kepalanya. 

(4)  Abu  Nu'aim  turut  menceritakan  dalam  Hilyat  al-Awliya’,151  mengenai 
Abu  Hurairah  menerusi  Ahmad  ibn  Hanbal,  daripada  Abi  ‘Ubaidah 
Haddad,  daripada  ‘Uthman  al-Syahham  daripada  farqad  al-Sabkhi  yang 
menceritakan:  “ Abu  Hurairah  sedang  melakukan  Tawad  sambil  berkata: 
“ Celakalah  perutku  ini,  apabila  aku  memenuhkannya,  ia 
menyusahkanku  dan  apabila  aku  mengosongkannya  ia 
mencelakakanku . ” 

(5)  Al-Zamakhsyari  menceritakan  dalam  kitabnya,  Rabi‘  al-Abrar  bahawa 
Abu  Hurairah  biasanya  mengatakan:  “ Ya  Allah,  kurniakanlah  gigi  yang 
dapat  mengunyah,  perut  yang  hadam  dan  isi  perut  atau  usus  yang 
mudah  kosong.” 

(6)  Dalam  kitab  yang  sama,  diceritakan  bahawa  Abu  Hurairah  suka 
akan  Muzirah.  Muzirah  ialah  sejenis  makanan  yang  disediakan  bersama 
susu  yang  menjadikannya  masam.  Justeru,  biasanya  dia  makan 
bersama-sama  Mu'awiyah,  tetapi  apabila  sampai  waktu  salat,  dia  akan 
mendirikan  salat  yang  diimamkan  ‘Ali  (‘a. s).  Apabila  ditanyakan 
kepadanya  dikatakan:  “ Muzirah  Mu'awiyah  sungguh  enak  dan  indah 
sedangkan  salat  di  belakang  ‘Ali  (‘a. s)  memberikan  pahala  yang  lebih.” 
Oleh  kerana  alasan  inilah,  dia  dikenali  Syaikh  al-Muzirah.  Cerita  ini 
menunjukkan  bahawa  Abu  Hurairah  ada  dalam  Perang  Siffin,  tetapi  dia 
tetap  mempertahankan  keputusan  yang  tidak  memihak  di  antara 
kedua-dua  kumpulan  dengan  dua  wajah  dan  dua  lidah,  yang  bertujuan 
agar  dia  tidak  memudaratkan  dirinya  untuk  pergi  kepada  parti  atau 
kumpulan  yang  menang  pada  akhirnya. 

Masih  terdapat  satu  tempat  di  antara  Syria  dan  ‘Iraq  berdekatan 
Siffin,  sebuah  binaan  yang  dikenali  sebagai  tempat  Abu  Hurairah.  Orang 
ramai  menceritakan  bahawa  sepanjang  beberapa  hari  dalam  Perang 
Siffin,  Abu  Hurairah  biasanya  menunaikan  salat  bersama  orang-orang 
‘Ali  (‘a. s),  sementara  makan  pula  bersama-sama  Mu'awiyah  dan  ketika 
peperangan  bertambah  hebat,  dia  akan  pergi  ke  kawasan  berbukit  yang 


151  Abu  Nu‘aim,  Hilyat  al-Awliya’,  I,  h. 382. 

berhampiran.  Apabila  ditanya  mengenainya  dia  berkata:  ‘Ali  lebih 
mengetahui  (alim),  manakala  Mu'awiyah  pula  lebih  selamat.” 

(7)  Abu  Nu'aim  menceritakan  dalam  kitabnya,152  Hilyat  al-Awliya’ 
daripada  Abu  ‘Uthman  al-Nahdi  bahawa  pada  suatu  ketika,  Abu 
Hurairah  dalam  perjalanan  ketika  orang  ramai  berhenti  dan  bersedia 
menyiapkan  makanan.  Mereka  mencari  Abu  Hurairah  yang  sedang 
sibuk  menunaikan  salat.  Lalu  dia  berkata:  “ Aku  berpuasa.”  Ketika 
mereka  hampir  selesai,  dia  pun  datang  dan  mulai  makan.  Orang  ramai 
melihat  kepada  Rasulullah  (s. ‘a. w)  yang  berkata:  “ Kenapakah  kamu 
melihatku.  Dia  telah  memberitahuku  bahawa  dia  berpuasa.”  Justeru 
Abu  Hurairah  berkata:  “ Dia  benar.  Aku  terdengar  Nabi  (s. ‘a. w) 
bersabda:  “ Berpuasa  pada  seluruh  bulan  Ramadan  ditambahi  berpuasa 
3 hari  dalam  setiap  bulan  menjadikan  seseorang  seolah-olah  berpuasa 
sepanjang  masa,”  dan  aku  telah  berpuasa  3 hari  dalam  bulan  itu. 
Lantaran  itu,  aku  makan  sebagai  mengurangkan  kesukaran  daripada 
Allah  dan  sedang  berpuasa  untuk  menambahkan  limpah  rahmat 
daripada-Nya.” 

(8)  Al-Bukhari  telah  menceritakan  dalam  kitab  Sahihnya153  daripada 
Muhammad  bin  Sirin,  dan  demikianlah  juga  Abu  Nu'aim  telah 
menceritakan  dalam  kitabnya,  Hilyat  al-Awliya’ 154  bahawa:  “ Kami 
bersama-sama  Abu  Hurairah  dan  dia  berpakaian  dengan  dua  helai, 
diperbuat  daripada  kain  daripada  tumbuhan  rami  yang  dengannya  dia 
gunakan  untuk  membersihkan  hidungnya.  Kemudian  dia  berkata:  “ 
Alangkah  gembiranya  Abu  Hurairah  sedang  membersihkan  hidungkan 
dengan  kain  tumbuhan  rami,  biarpun  kamu  telah  menyaksikanku 
berdengkur  di  tempat  antara  mimbar  Nabi  (s. ‘a. w)  dan  rumah  ‘A’isyah 
sedangkan  sesiapa  pun  boleh  datang  dann  meletakkan  kakinya  ke 
tengkukku  kerana  percaya  aku  gila.  Sebenarnya  ia  bukanlah  kerana  gila 
tetapi  lebih  kerana  kelaparan.” 

(9)  Perkara  baru  mengenainya  adalah  dia  biasanya  bermain  sidr  sejenis 

permainan.  Ibn  al-Athir  menulis  tentang  pengertiannya  dalam  kamus 
besarnya,  al-Nihayah  seperti  berikut:  Seseorang  telah  dikatakan 

menceritakan:  “ Aku  lihat  Abu  Hurairah  bermain  Sidr...”  Kemudian  dia 
menambahkan:  “ Sidr  ialah  sejenis  permainan  melibatkan  perjudian...” 
Kamus  besar,  Lisan  al-Arab  turut  memberikan  pengertian  yang  sama 
kepada  perkataan  tersebut  dengan  tambahan  bahawa  terdapat  sebuah 


152  Abu  Nu‘aim,  Hilyat  al-Awliya’,  I,  h. 386. 
iss  Al-Bukhari,  Sahih,  IV,  h.  175. 

154  Abu  Nu‘aim,  Hilyat  al-Awliya’,  I,  h. 379. 

hadith  oleh  Yahya  ibn  Abi  Kathir  mengenainya  hingga  dikatakan:  “ Sidr 
merupakan  permainan  syaitan  yang  lebih  ringan  bermaksud  bahawa  ia 
perbuatan  syaitan.” 

(10)  Berbicara  mengenai  pengertian  Aqrab  dalam  kitab  Hayat  al- 
Hayawan,  al-Damiri  menyatakan  bahawa  ia  permainan  “ syatranj  ” 
(catur)  sambil  menambahkan  bahawa  Saluki  menceritakan  ia  sah 
daripada  ‘Umar  ibn  al-Khattab,  khalifah  kedua,  Abu  Basr  serta  Abu 
Hurairah,  manakala  Abu  Hurairah  bermain  permainan  ini  sudah 
lumrah  diketahui  dalam  kitab-kitab  hukum  Islam.  Dia  juga  turut 
mengatakan  bahawa  Ajiri  telah  menceritakan  daripada  Abu  Hurairah 
bahawa  Nabi  (s. ‘a. w)  bersabda:  “ Sekiranya  kamu  melintasi  orang-orang 
yang  sedang  bermain  dengan  permainan  catur  dan  silap  mata,  jangan 
berikan  salam  kepada  mereka.” 

62.  Kematian  Abu  Hurairah  dan  keturunannya  yang  masih  selamat 

Kematian  Abu  Hurairah  berlaku  di  istana  dekat  Abiq.  Dia 
kemudian  dibawa  ke  kota  Madinah  di  mana  anak-anak  ‘Uthman  bin 
‘Affan  (Khalifah  ketiga)  mengusung  kerandanya  ke  maqam  al-Baqi‘ 
sebagai  balasan  terhadap  penghormatannya  kepada  bapa  mereka.  Salat 
jenazahnya  dipimpin  oleh  al-Walid  bin  ‘Utbah  bin  Abi  Sufyan,  gabenor 
Madinah,  kerana  Marwan  dipecat.  Al-Walid  memimpin  salat  jenazahnya 
selepas  mendirikan  salat  ‘Asr  bersama-sama  orang  ramai.  Mereka  yang 
hadir  terdiri  daripada  Ibn  ‘Umar,  Abu  Sa‘id  al-Khudri  dan  yang  lain-lain 
seperti  mereka. 

Al-Walid  kemudian  menulis  kepada  bapa  saudaranya, 
Mu'awiyah,  seorang  khalifah  memberitahunya  tentang  kematian  Abu 
Hurairah  dan  dia  membalas  balik:  “ Carilah  orang-orang  yang  masih  ada 
dan  bayarkanlah  mereka  10  000  dinar.  Jagalah  kaum  kerabatnya  dan 
berbuat  baiklah  dengan  mereka,  kerana  dia  merupakan  salah  seorang 
yang  membantu  ‘Uthman  dan  bersama-sama  dengannya  dalam 
rumahnya. 

Kematiannya  berlaku  pada  tahun  57  atau  menurut  sumber  lain 
58  manakala  yang  lain-lain  menyebutkan  59  Hijrah  pada  usianya  78 
tahun. 


Di  antara  kaum  kerabatnya  yang  masih  ada  yang  kami  ketahui 
ialah  anaknya,  Muharrir  bin  Abu  Hurairah  dan  anak  perempuannya 
yang  dia  selalu  sebutkan:  “ Bapaku  tidak  membenarkanku  memakai 
emas  kerana  takutkan  api  neraka.”  Diketahui  juga  bahawa  Muharrir 

mempunyai  seorang  anak  bernama  Naim.  Dialah  yang  menceritakan 
tentang  datuknya  bahawa  dia  memiliki  tali  dengan  1000  biji  manik  dan 
dia  tidak  akan  tidur  kecuali  dia  menyebutkan  mengenainya. 

Diceritakan  juga  daripadanya  bahawa  seseorang  bertanya 
kepada  Nabi  (s. ‘a. w):  “ Berilah  nasihat  kepadaku  tentang  apa  yang  patut 
aku  tukarkan?”  Nabi  (s. ‘a. w)  berkata:  : Kamu  patut  berurusan  dalam 
urusan  pakaian  kerana  ia  menggembirakan  penjual  kain  bahawa  orang 
ramai  patut  berpakaian  cantik  dan  mengikut  stail  moden.” 

Ibn  Sa‘d  telah  menyebutkan  Muharrir  dalam  kitabnya,  Tabaqat 
dan  menunjukkan  susurgalur  keturunannya  yang  berkait  dengan  Dus. 
Dia  mati  semasa  pemerintahan  ‘Umar  bin  ‘Abd  al-Aziz.  Dia  sangat 
sedikit  meriwayatkan  hadith. 


63.  Glosari 


Bani  Umaiyyah 


Bi'thah 

Dinar 

Dirham 

Fiqh 

Fitrah 

Haj  atau  Hajj 


Kaum  kerabat  dan  keturunan  Umaiyyah  dikenali 
sebagai  Bani  Umaiyyah  termasuklah  rangkaian 
khalifah  diketuai  Mu ‘a  w iya  h yang  berkuasa  selepas 
kesyahidan  ‘Ali  (‘a. s)  dan  perjanjian  damai  dengan 
Imam  al-Hasan  (‘a. s). 

Permulaan  kenabian  Nabi  Muhammad  (s. ‘a. w) 

Wang  emas  bersamaan  dengan  20  Dirham 
Wang  perak 

Nama  digunakan  kepada  hukum-hakam  Islam  dalam 
pelbagai  subjek. 

Zakat  yang  wajib  dikeluarkan  oleh  setiap  muslim 
yang  berada  pada  Hari  Raya  Aid  al-Fitri  - 1 Syawwal 
Menziarahi  Kahah  (Baitullah  di  Makkah)  dengan 

Hanafi 


Junub 
(daripada 
Janabat) 
Kursi  (ayat 

Qunut 


Raka ‘a t 


Syahadatain 


Tasbih 


Ummah  atau 
Ummat 


Umm  al- 

Mu’minin 

(Jamak 

Ummahat  al- 

Mu’minin) 

Wudu’ 


Zakat 


melakukan  amalan-amalannya 

Merujuk  kepada  madhhab  fiqh  Islam  yang  mengikuti 
tafsiran  hukum  Islam  yang  dihubungkan  kepada  Abu 
Hanifah  al-Nu‘man  bin  Thabit,  yang  kini  merupakan 
kumpulan  majoriti  umat  Islam 

Keadaan  seseorang  sebelum  melakukan  mandi  wajib 
selepas  mengadakan  hubungan  kelamin  atau 
mengeluarkan  mani 

Ayat  al-Qur’an  yang  di  dalamnya  perkataan  kursi 
(bermaksud  kerusi)  disebutkan 

Bahagian  salat  yang  dilakukan  seseorang  yang 
bersalat  untuk  memohon  kepada  Allah  mengurniakan 
ganjaran  tertentu  sebagaimana  dia  kehendaki 
Bahagian  yang  membahagikan  setiap  bahagian  salat 
pada  umumnya  terdiri  daripada  perbuatan  berdiri 
sementara  waktu,  ruku‘,  dua  sujud  dan  akhirnya 
duduk  sementara  waktu  dengan  setiap  satu  disertai 
bacaan-bacaan  tertentu. 

Dari  segi  bahasa,  dua  penyaksian  iaitu  menyaksikan 
dalam  bentuk  tertentu  bahawa  tiada  tuhan 
melainkan  Allah  dan  bahawa  Muhammad  itu  rasul 
Allah. 

Dari  segi  bahasa,  mengagungkan  atau  membesarkan 
Allah.  Juga  dipakai  merujuk  kepada  suatu  tali  yang 
pada  kebiasaannya  mengandungi  100  biji  manik 
digunakan  untuk  mengulang-ulangkan  perkataan 
atau  kalimah  tertentu  yang  dibaca  untuk 

mengagungkan  atau  membesarkan  Allah. 

Kata  nama  digunakan  kepada  sekumpulan  orang 
yang  mengikut  Nabi  (s. ‘a. w)  iaitu  orang-orang  Islam 
merupakan  umat  Nabi  Muhammad  (s. ‘a. w).  Oleh  yang 
demikian,  ia  juga  turut  digunakan  kepada  umat 
muslim  secara  keseluruhannya. 

Dari  segi  bahasa,  ibu  kaum  mu’minin.  Gelaran 
pelengkap  digunakan  kepada  seorang  atau  beberapa 
orang  isteri  Nabi  Muhammad  (s. ‘a. w)  dalam  bentuk 
bilangan  tunggal  atau  jamak  mengikut  peristiwa. 

Membasuh  tangan,  muka  dan  lain-lain  mengikut  cara 
yang  telah  ditentukan  pada  umumnya  ketika  hendak 
menunaikan  salat  sebagai  suatu  tuntutan  awal. 
Mengeluarkan  cukai  yang  telah  diwajibkan  Islam  ke 
atas  harta. 

